
Cuvânt către cititor 


Numărul de faţă 2 (7) al revistei Memorial 1989 tratează în mod 
special două teme importante: scriitorii şi jurnaliştii de la dizidenţă la 
revoluţie şi perioada post-revoluţionară, precum şi represiunea armată din 
decembrie 1989. 

Referitor la prima temă este de remarcat lucrarea De la Timişoara la 
Berlin: Herta Müller şi colegii ei scriitori germani de origine română din 
Banat în dosarele STASI-ului est-german din 1987 până în 1989 de Georg 
Herbstritt, în care sunt relatate activităţile scriitorilor Herta Miller, Richard 
Wagner, William Totok şi Helmuth Frauendorfer din Berlin. 

De asemenea, este de semnalat interviul realizat de Titus Suciu cu 
dizidentul Paul Goma: Despre talantul românilor, moartea intelectualilor şi 
arta refugiului. Este prezent şi discursul rostit de Herta Miiller la primirea 
Premiului Nobel pentru Literatură, Orice cuvânt ştie ceva despre cercul 
drăcesc. 

În lucrarea Mistificare, limbaj de lemn şi ucigași, Lucian-Vasile 
Szabo face o radiografie minuțioasă asupra modului în care jurnaliştii 
timişoreni au prezentat implicarea Armatei în evenimentele din decembrie 
1989, iar Liza Kratochwill în Jurnaliştii şi revoluția prezintă rolul 
jurnaliştilor, corespondenţi din zonele de luptă, riscul şi jertfa lor, mulți 
dintre aceştia devenind eroi. 

Dorim să semnalăm şi lucrarea A înțelege şi a sărbători, a avertiza? 
şi a spera de Georg Herbstritt, care ne prezintă conferința Anul Revoluţiei 
1989 — Revoluţia democratică din Europa de Est ca cezură a istoriei 
europene, desfăşurată în cadrul Forumului de Istorie din 2009. 

Sunt prezente şi în acest număr recenziile din cadrul rubricii 
Biblioteca revoluției, precum şi din alte rubrici deja consacrate, precum 
Viaţa ştiinţifică, Documnentar, alături de articole despre activităţile 
Memorialului Revoluţiei, mai ales că în aprilie 26 s-au împlinit 20 de ani de 
la înfiinţarea instituţiei noastre. 


Gino RADO 


4 STUDII 


Mistificare, limbaj de lemn şi ucigaşi 
Discursul presei timişorene cu privire la implicarea Armatei 


Armata a tras, dar justiţia nu se bagă... 

Rolul Armatei şi faptele comise în Revoluţie şi mai ales în cea de la 
Timişoara este controversat doar din punct de vedere juridic, căci nu mai are 
nimeni nicio îndoială că generali, ofiţeri, subofiteri şi militari în termen din 
rândul forțelor Ministerului Apărării Naţionale fie au organizat represiunea, 
fie au participat activ şi sângeros la încercarea de a stăvili mişcările 
revoluţionare. Abia din 20 decembrie 1989, forțele armate se retrag de pe 
străzile Timişoarei şi desființează cele opt dispozitive de luptă instalate 
începând din 17 decembrie seara. Este adevărat că militarii (cei din MApN) 
au făcut parte din formațiunile de luptă (represive!) alături de lucrători de 
Miliție, Securitate, Pompieri sau chiar din Gărzile patriotice. Însă Armata a 
dat grosul trupelor. Pe străzi au putut fi văzute cordoane formate din militari 
îmbrăcaţi în kaki. Puteau fi (şi au fost!) şi efective de la Grăniceri, căci 
acestea funcționau în subordinea Ministerului de Interne. Trupele de la Pază 
şi Securitate, tot în subordinea acestui minister, erau îmbrăcate în uniforme 
albastre, specifice. Şi în rândul acestora, ca şi la Grăniceri, erau mulţi 
militari în termen, deci îşi satisfăceau stagiul militar obligatoriu. 

Este adevărat că populaţia nu a făcut decât în mică măsură distincția 
între forurile de apartenență ale militarilor implicaţi în reprimarea 
Revoluţiei, în prima fază, şi în apărarea ei, după fuga lui Ceauşescu şi 
abandonarea puterii. Lumea i-a văzut în uniforme de diferite culori, dar a 
ştiut că sunt trupe regulate, cu mulţi tineri care îşi satisfăceau stagiul militar, 
indiferent de subordonare. Când, în 1990, au apărut primele acte de tragere 
la răspundere a celor care au tras în populaţie sau au luat alte măsuri de 
înăbuşire a luptei pentru libertate, mare a fost surpriza generală când s-a 
văzut că nu este anchetată nicio persoană din Ministerul Apărării Naţionale. 
Abia târziu, după câţiva ani, au fost începute cercetări în privinţa unor cadre 
de conducere din Armată. Au fost procese la Cluj, iar la Bucureşti au fost 
inculpaţi generalii Mihai Chiţac şi Victor Atanasie Stănculescu. Aceştia 
aveau să fie şi condamnați. 


Calea Martirilor nu este o probă serioasă? 

Confuzia avea să fie menţinută multă vreme. Semnificativă este o 
ştire transmisă în 9 iulie 2008 de agenția Mediafax. Aici se precizează: 
„Trupe de Securitate, Miliția, Securitatea în civil şi Trupele USLA au 
acţionat, alături de militari, pentru oprirea manifestaţiilor de la Timişoara, 
din decembrie 1989, potrivit Jurnalului de luptă depus la dosarul Revoluţiei 
de la Timişoara de la instanţa supremă”. Nu ni se spune însă că acest jurnal 
de luptă este al Armatei, mai exact al Diviziei 18 Mecanizate din Timişoara! 
Jurnalul a fost folosit în apărarea sa în proces de către Victor Stănculescu. 

Presa postrevoluționară a subliniat de la început implicarea Armatei 
în represiune. Au fost zone din Timişoara unde au acţionat exclusiv cadre 
ale acestui minister. Se poate exemplifica cu Calea Girocului, devenită 
ulterior Calea Martirilor, tocmai pentru că aici au acţionat ofiţeri zeloşi ai 
MApN. 


Pe listă pot fi trecuţi generalul Ştefan Guşe şi ofiţerii Paul Vasile, 
Constantin Rogin, Eugen Bădălan, Dumitru Marcu. S-au scris multe pagini 
despre implicarea celor menţionaţi în masacrul de acolo. Comisia 
Guvernamentală constituită la nivelul judeţului Timiş pentru cercetarea 
faptelor îşi încheia raportul astfel: „Faptul că lIt-col. Rogin Constantin a 
preluat comanda celor două unități militare şi a dispus împrăştierea 
demonstranţilor, acţionând chiar cu focul de armă, rezultă din declaraţiile 
maiorului Paul Vasile, ale maiorului Marcu Dumitru, ale căpitanului Neagu 
Adrian, ale lt-maj. Cristea Maricel, precum şi din declaraţia numitului 
Trandafir Sorin, fost mecanic conductor pe TAB-ul în care s-a deplasat It.- 
col. Rogin Constantin. Din declaraţia aceleiaşi persoane rezultă cu claritate 
faptul că It.-col. Rogin Constantin a dat ordin să se tragă în demonstranți. 
Faţă de cele de mai sus propunem cercetarea penală a maiorului Paul Vasile 
şi a It.-col. Rogin Constantin”. Este doar unul dintre forurile de anchetă care 
aveau să ajungă la o astfel de concluzie. 

Presa avea să sublinieze permanent, an după an, faptul că mulţi 
suspecți sunt în libertate şi că nu sunt traşi la răspundere. Pe de altă parte, nu 
lipsesc, cel puţin într-o primă fază, nici luările de poziţie curioase. Au 
existat publicaţii care nu s-au desprins decât cu greu de tiparele limbii de 
lemn, devenite o obişnuinţă înainte de Revoluţie. O doză de mistificare a 
realității este indusă de paginile Renaşterii bănăţene, prin faptul că 
jurnaliştii de aici menţin un anumit ton festivist, oarecum exaltat şi fals, în 
ciuda epocii „fierbinţi” parcurse. Uneori, această doză de fals este indusă şi 
prin faptul că lucrurile nu stau chiar aşa cum insistă (nu sugerează!) autorii 


articolelor. Semnificativ este numărul 6, de miercuri, 10 ianuarie 1990, unde 
este înfăţişat un articol cu supratitlul O replică ce dăinuie peste timp: 
Armata e cu noi! Şi cu titlul E linişte, vă mulțumim, ostaşi! Dincolo de 
limbajul căznit, de lemn şi de tonul epopeic nejustificat rămâne controversa, 
căci mulți revoluționari ştiau că Armata a avut un rol în represiune. Mai era 
şi problema inamicilor, căci încă nu se dovedise existența certă a vreunui 
terorist... Se scriu deja mai puţine lucruri despre Revoluţie, revenind în forță 
titluri bombastice, aiuritoare, de genul: Cu gândul (şi fapta!) la campania 
agricolă de primăvară. 

Cu cine s-a luptat Armata? 

Vine ziua de duminică, 14 ianuarie 1990, în care apare nr. 10 al 
Renaşterii bănăţene. Se continuă cu articolele în limbaj eroico-militantist, 
plasate sub titluri în aceeaşi notă. Semnificativ este supratitlul de File de 
vitejie din zilele Revoluţiei, urmat de titlul Armata îşi face datoria... 
recunoaştem formularea căznită şi plină de locuri comune. Nici în textul 
semnat de mr. lon Luchian nu găsim mai multe informaţii, ci doar aceste 
expresii oarecum bombastice de odă, de elogiu căutat. Uneori, apare şi câte 
ceva demn de reținut: „La un moment dat, din apropiere, o lungă rafală 
sparge tenebrele. Subunitatea ia dispozitivul de apărare şi caută locul de 
unde se trage. Se aude bine, am spune că se simte glonţul în aer, dar nu se 
vede nimic. Parcă nu ştim în ce direcție se îndreaptă arma! Se procedează la 
o manevră de încercuire a zonei şi fiara ascunsă simte că trebuie să rupă 
lupta. În aceste momente, glonţul vrăjmaş l-a răpus pe camaradul nostru, 
sold. Tudorel Buzea. A căzut la datorie, cu arma în mână, pe baricadele 
Revoluţiei — neprecupeţindu-şi sângele şi nici viaţa pentru cauza poporului”. 
Eroul Tudorel Buzea se afla, împreună cu colegii, în dispozitivul ce apăra de 
terorişti Uzina de apă. Din păcate, autorul, în ciuda unor formulări 
memorabile („Se aude bine, am spune că se simte glonţul în aer”), nu are 
calități de jurnalist, deoarece nu sunt prezentate câteva elemente de bază, 
cum ar fi data, locul şi împrejurările exacte ale celor întâmplate. 

Spre mijlocul lunii ianuarie, Armata avea să preia efectiv conducerea 
judeţului Timiş. Oricum făcea ce voia şi nu asculta de autorităţile provizorii, 
constituite mai ales din participanţi la Revoluţie. Aflăm unele amănunte din 
numărul 9, de sâmbătă, 13 ianuarie 1990, al Renaşterii bănăţene. Sunt 
consemnate protestele mulțimii faţă de modul aiuritor în care s-a constituit 
Consiliul Judeţean al Frontului Salvării Naţionale şi faţă de cum s-au 
împărţit funcţiile. În urma protestelor, Lorin Fortuna demisionează din 
funcția de preşedinte. Pe fondul acestei derute, puterea este preluată practic 
de Armată, prin capul ei, general maior Gheorghe Popescu, comandantul 


Garnizoanei Timişoara. În unităţile economice sunt trimişi împuterniciţi 
militari, cu sarcina de a veghea la alegerea conducerii acestora şi la 
desemnarea delegaților pentru conferinţa judeţeană a FSN. Tonul adoptat de 
generalul Popescu în comunicatul adresat populaţiei aminteşte de cel folosit 
de domnitorii autocraţi: „Eu, comandantul garnizoanei Timişoara, generalul 
maior Gheorghe Popescu, vă adresez următoarele...” 

Controversatul Nicolae Predonescu 

Semnificativ este şi comportamentul din acea perioadă al It.-col. 
Nicolae Predonescu. Acesta avea funcția de locţiitor al comandantului 
Diviziei 18 Mecanizate Timişoara. Avea efectiv conducerea, deoarece 
comandantul Gheorghe Popescu, adus din pensie, era depăşit. Predonescu 
poate fi văzut în unele imagini filmate atunci, în ianuarie 1990, cum stă cu 
fundul pe una din mesele din sala de şedinţe a fostei Judeţene de Partid şi le 
dă indicaţii revoluţionarilor ce încercau să constituie o autoritate civilă în 
judeţ. Predonescu este şi unul dintre cei care au lansat diversiunea cu alte 
forţe care au tras în populaţie în Calea Girocului. În apărarea sa, Stănculescu 
avea să invoce, în iulie 2008, şi un raport al MApN, unde se face referire şi 
la acest ofițer. Cităm după agenţia Mediafax: „De asemenea, colonelul 
Nicolae Predonescu raporta că «oraşul Timişoara, în timpul Revoluţiei, 
perioada 16-20 decembrie 1989, a fost caracterizat printr-o totală 
necunoaştere a situaţiei reale, amplificată de o evidentă provocare a 
Armatei, Miliției şi Securităţii, efectuată de forţe necunoscute nouă, 
concretizate în grupuri de turbulenţă cu atac direct la persoane»”. 

În Jurnalul de luptă indicat mai sus apar şi alte referiri la acest 
personaj. Este descifrat un episod din după-amiaza zilei de 17 decembrie 
1989, din Piaţa Libertăţii din Timişoara, episod la care am fost martor 
ocular. Am scris despre acel eveniment de mai multe ori, iar informaţia din 
jurnal vine ca o probă. Conform Jurnalului de luptă, „o santinelă aflată în 
balconul comandamentului, în prezenţa It.-col. Predonescu, a tras câteva 
cartuşe în aer”. Sunt consemnate şi două victime, deci dacă s-ar fi tras în 
aer, acestea nu ar fi existat... De fapt, ofiţerul doreşte să acrediteze ideea că 
au fost trupe necunoscute, aşa cum susţine mai sus. În realitate, lucrurile 
sunt limpezi: Nicolae Predonescu a dirijat doi militari în termen (nu unul!), 
iar aceştia au tras în persoanele aflate pe trotuarul din fața 
comandamentului. La evacuarea unei astfel de persoane, rănită în mână şi în 
piept, am participat, pe când militarii schimbau încărcătoarele la arme! Şi 
Nicolae Predonescu avea să fie făcut general de preşedintele Traian 
Băsescu... 


Când adevărul e minciuna... 

Numărul 12, de miercuri, 17 ianuarie 1990, al Renaşterii bănăţene 
conţine articolul intitulat Adevărul despre armată. Este, de fapt, începutul 
unui şir de materiale publicistice dubioase, cu scopul de a reabilita cadrele 
militare în faţa opiniei publice. Situaţia era delicată. În timpul Revoluţiei 
apăruse, chiar din 16 decembrie, după unele surse, dar în mod cert în 17 
decembrie, lozinca „Armata e cu noi!”. După fuga lui Ceauşescu, forțele 
armate preluaseră ofensiva împotriva teroriştilor, având şi rolul de 
detaşamente de menţinere a ordinii şi legalităţii (milițienii nemaiavând 
curajul să se arate pe stradă, iar securiştii nici atât, fiind mulţi şi arestaţi!). 
Pentru mulți, exista (şi există!) convingerea că reprezentanţii Armatei au 
tras în populaţie. Acest „adevăr despre Armată” avea, deci, să fie primit cu 
destulă suspiciune. La acea dată, nu fuseseră dezvăluite frământările din 
cadrul acestei instituţii. Căci aici se găseau ofiţeri curajoşi, începând cu 
Viorel Oancea, care a vorbit mulțimii din balconul Operei în 22 decembrie 
dimineaţa, înainte de căderea lui Ceauşescu, dar şi alţii care au refuzat să 
îndeplinească ordinul de deschidere a focului. Pe de altă parte, au fost ofiţeri 
zeloşi, consideraţi, conform unor mărturii şi unor documente, adevăraţi 
călăi. 

Mistificarea avea să se realizeze prin manipulare, împletind datele 
reale cu cele nereale, trecerea sub tăcere a unor aspecte semnificative, 
folosirea unui ton şi a unui stil de adresare direct către cititor, cu efecte 
retorice şi prin apelul la sentimente, unele chiar din sfera patriotismului şi a 
respectului datorat autorităţii şi „braţului înarmat al poporului”, încercând să 
atragă chiar şi sentimente de compasiune, prin apelul la fapte reale, dar 
smintite de la adevărata semnificaţie. lată un exemplu: „Vă informăm, 
stimaţi cititori, că este eronată ştirea referitoare la faptul că şenilele 
tancurilor ar fi zdrobit oameni. Aceste maşini executau ordinul de a veni la 
garnizoană pentru a asigura securitatea acesteia”. Este, pur şi simplu, o 
minciună. Justiţia a dovedit clar ceea ce martorii la evenimente şi medicii 
ştiau deja: o femeie fusese strivită de blindate! 

De ce trebuie urechiaţi ziariştii 

Nu se poate afirma că autorul articolului cu pricina ar fi fost greşit 
informat. Faptul este exclus cu desăvârşire, iar acesta minţea pentru a-şi 
scăpa pielea, căci rândurile sunt scrise de It.-col. Constantin Zeca, nimeni 
altul decât comandantul în fapt al Diviziei Mecanizate Timişoara pe timpul 
Revoluţiei. Textul continuă, virând spre latura emotivă, încercând chiar să 
inducă un sentiment de vinovăţie în opinia publică, chiar cu scopul de a 
timora: „Din discuţiile purtate cu cadre şi militari din unitate a rezultat că şi 

atunci când unele elemente provocatoare au incendiat maşinile de luptă, au 
maltratat echipajele, unii dintre ei fiind chiar internaţi în spital — cazul It. 
maj. Bănicioiu Ion, plt. Buţă Constantin — aceştia nu au ripostat”. Zeca are 
cel puţin meritul că dă numele (doar de familie!) al militarilor căzuţi la 
datorie: Motiga, Tudor, Galaftion, Constantinescu şi Buzea. 

Constantin Zeca, devenit ulterior mare general, la fel ca şi alți ofiţeri 
ai Armatei române suspectați de implicare în represiune (în timp ce alți 
ofițeri, în special cei din Comitetul de Acţiune pentru Democratizarea 
Armatei — CADA, aveau să fie prigoniţi şi trecuţi în rezervă!), nu-şi poate 
reține în articolul pomenit un perdaf la adresa jurnaliştilor deveniți (deja!) 
incomozi: „Este cazul ca toți slujitorii condeiului liber şi obiectiv să 
dovedească un discernământ cu adevărat patriotic şi să înţeleagă că tot ceea 
ce se scrie şi se publică trebuie să ducă la revenirea la normal a întregii vieţi 
a judeţului nostru şi să nu creeze suspiciune şi neîncredere”. Frumoase 
indicaţii! 

Ofensive aspre împotriva presei 

Numărul 6, de miercuri, 10 ianuarie 1990, al Renaşterii bănăţene 
avea să consemneze o primă luare de poziție a jurnalistului Harald 
Zimmerman. Scrie despre cele întâmplate în Calea Girocului, despre 
blocarea tancurilor în drumul lor către centrul oraşului şi despre oamenii 
împuşcaţi acolo de forţele armate, căci nimeni nu avea acolo vreo îndoială 
cu privire la uciderea de oameni nevinovaţi de către cei din Armată. 
Hotărârea luptătorilor pentru libertate este redată în fraze scurte, cuvinte 
simple, fără nicio încărcătură metaforică: „Am văzut atunci oameni de un 
curaj nebun. La cincizeci de paşi în faţa plutonului de execuţie au continuat 
să strige „Noi suntem poporul, voi în cine trageţi?”, pentru ca mai apoi să 
încingă o imposibilă horă a unirii acolo, chiar în stradă. N-au apucat să o 
sfârşească”. Articolul lui Harald Zimmerman mai are şi meritul de a face o 
primă tentativă de abordare psihologică a momentului, de a renunţa la 
formulările bombastice fără de substanță şi de a releva unul din 
mecanismele interioare de motivare în acţiunile de confruntare cu regimul şi 
detaşamentele morţii: „Zgomotul iscat de un tanc în plină viteză este o armă 
psihologică ce loveşte de la distanţă. Dar nimeni nu a dat bir cu fugiţii. Au 
aşteptat liniştiți până şase tancuri au intrat în capcana de pe Calea Girocului, 
după care le-au tăiat retragerea printr-un alt troleibuz pus de-a curmezişul 
bulevardului”. Autorul arată că se putea scrie şi „normal” despre cele 
întâmplate în Revoluţie. Dar nu pentru mult timp. 

În ziarul de joi, 18 ianuarie 1990, procesul de mistificare derulat sub 
titlul Adevărul despre armată continuă cu o însăilare semnată de It.-col. 

Alexandru Şelaru. Sunt de fapt două replici, una la un articol dintr-un număr 
anterior, semnat de Harald Zimmerman, şi una la un reportaj al Televiziunii 
Libere Timişoara. Aplombul încercării de punere la punct îi este stârnit 
ofițerului de insistenţele reporterilor de televiziune, unul resimţit acut: 
„Întreb: cu ce drept şi în baza căror şi ale cui reclamaţii ne-au supus 
respectivii (reporterii, n.n., L.-V.S.) unui adevărat rechizitoriu?” În discuţie 
erau suspiciunile legate de faptul că din incinta unităţii militare din Calea 
Lipovei s-a tras în demonstranți. Ulterior, aceste suspiciuni au fost 
confirmate, existând chiar ofiţeri anchetați şi condamnaţi. În ceea ce priveşte 
încercarea de a demonta afirmaţiile lui Harald Zimmerman, Alexandru 
Şelaru nu găseşte decât o întrebare mirat-retorică: „Cine a tras în populaţie, 
Armata?!” Cum discuţia se referă la cele întâmplate în seara de 17 
decembrie 1989 în Calea Girocului, răspunsul este unul clar: da! Pentru că 
armata a tras acolo în populaţie, fapt dovedit, chiar dacă ucigaşii nu au ajuns 
după gratii... 

Tot articolul este realizat cu acest ton când bombastic-sforăitor 
despre Armată şi despre misiunea ei sfântă în slujba poporului, când de 
punere la punct malițioasă sau sarcastică. Argumente nu furnizează domnul 
locotenent-colonel, ci mistifică, acoperindu-se cu fraze patriotarde: 
„Armata, stimaţi cetăţeni, tineri şi vârstnici, copii, studenţi, bărbaţi şi femei 
din Timişoara, care aţi pornit Revoluţia şi aţi aprins flacăra sfântă a acesteia 
în întreaga ţară, a fost cu poporul în cuget şi simţire dintotdeauna, în 
întreaga istorie a naţiunii române, iar pentru consolidarea cuceririlor 
democratice pe care le vrem, armata este şi va fi cu poporul, orice ar fi!” 
Această înşiruire de cuvinte goale vine să mascheze o lipsă, consemnată de 
autor chiar la începutul articolului: „Nu mi-am propus să descriu 
evenimentele, aşa cum nu am fost, nu m-am situat în chiar mijlocul lor”... 
Evacuarea nu a fost învăţătură de minte 

Timp de două zile, în 23 şi 24 ianuarie 1990, Renaşterea bănăţeană 
nu a apărut, locul fiind luat de Timişoara. Schimbarea nu i-a fost de ajuns, 
căci joi, 25 ianuarie 1990, Renaşterea bănăţeană se reîntâlnește cu publicul 
şi sunt continuate mistificările despre rolul Armatei în Revoluţie, frazele 
sforăitoare şi mincinoase de-a dreptul fiind semnate de col. ing. Nicolae 
Opriş. Una dintre susţinerile sale, publicate sub titlul Zile şi nopți de veghe, 
este aceasta: „Da! Armata a fost din prima clipă de partea Revoluţiei!” Nu, 
nu a fost! Domnul colonel continuă şi vorbeşte cu patos despre lupta dusă de 
militari pentru apărarea libertăţii. Încleştările erau dramatice: „Au fost zile şi 
nopţi în care nu am ştiut ce-i frigul, oboseala, iar cuvântul frică a fost scos 
din mintea noastră. Au fost zile şi nopţi în care ne-am bătut cu un inamic 

mai bine dotat şi instruit, perfid şi fanatic”. Dar bravul ostaş român a făcut 
față şi a adus victoria, nu? Inutil să mai întrebăm de unde ştia domnul 
colonel că „inamicul” (celebrii „terorişti”, bănuim) avea acele calități! A 
fost prins măcar unul? Nu! Era o simplă retorică manipulatoare, pe fondul 
unei psihoze a timpului, psihoză amplificată şi prin faptul că militarii se 
speriau şi de umbra lor şi trăgeau adesea fără motiv. Concluzia desprinsă de 
aici este că Armata a fost incapabilă să prindă măcar un terorist, cât îi ţara 
aceasta de mare! Există, desigur, câteva cazuri de oameni împuşcaţi sub 
eticheta de terorişti, dar justiția nu a reuşit niciodată să facă lumină în aceste 
dosare. 

Dubioasă este şi tehnica semnatarului articolului nu doar de a vorbi 
în numele Armatei, ci şi de a se confunda cu ea, de a i se substitui şi de a 
prelua din nemeritata (constatăm acum, după două decenii de la cele 
întâmplate) aură de eroism a acesteia. Dar nu doar presupusele merite ale 
Armatei sunt reflectate în persoana „bravului” colonel condeier, 
înnobilându-l pe acesta, ci se produce şi fenomenul invers, căci prin tehnica 
hiperbolizării, autorul sporeşte măreția faptelor corpului militar, corp din 
care face parte. Hiperbola este prelungită prin procedeul potenţării 
reciproce, căci cu cât întregul (Armata, în ansamblu) este ridicat în slăvi, cu 
atât mai luminoasă este imaginea colonelului mistificator, un ofiţer de birou 
bănuim, prin gradul purtat şi prin pregătirea de inginer, căci în stradă ieşeau 
ofițeri cu gradul cel mult de maior. 


La dispoziţia domnului general 

Că presa se putea face şi altfel, o demonstrează revista Orizont. 
Publicaţie culturală, aceasta avea să se pună în slujba noului jurnalism 
postrevoluţionar, răspunzând nevoii de informare a epocii. Spre exemplu, 
numărul 2 al Orizontului, din 12 ianuarie 1990, este ceva mai cultural, 
angrenându-se în efortul recuperării unor autori ce multă vreme au fost 
ținuți la periferia vieţii literare, iar unii complet interzişi. Miodrag Milin 
publică însă partea a doua a cronologiei sale Şapte zile care au zguduit 
România. Reţinem din această pagină un fragment semnificativ, referitor la 
cele întâmplate în 16 decembrie pe la prânz, în apropierea Bisericii 
Reformate: „Primarul (e vorba de Moţ, n. n.) i-a înștiințat că a fost anulat 
mandatul de evacuare a pastorului, care poate să rămână pe loc şi în 
continuare. Populaţia a aplaudat fericită. Apoi au scandat cu toţii: Libertate! 
— Libertate! După cum simţea Nemeth, era o scandare cu două înţelesuri 
deja: libertate pentru pastor, dar şi libertate pentru popor”. 

Revenind la tema noastră, în pagina a treia, Antoaneta C. Iordache 
realizează un interviu extrem de viu cu It.-col. Dumitru Damian şi maior 
Viorel Oancea. Sunt puşi în ordinea gradelor şi funcțiilor din unitatea 
militară din care făceau parte. Pentru prima dată în presă apar amănunte 
despre curajosul ofiţer Viorel Oancea, care, în dimineaţa zilei de 22 
decembrie (deci când Ceauşescu mai era încă la putere, iar Milea se 
sinucidea!), avea să confirme, cel puţin parțial, că „Armata e cu noi!”, 
vorbind mulţimii din balconul Operei, balcon ocupat de revoluționari. 
Semnificative sunt însă şi unele detalii privind modul profesionist de a face 
presă, într-o epocă în care lucrurile erau tulburi, iar proporțiile nu puteau fi 
păstrate decât foarte greu, oamenii având încă unele reţineri în a vorbi foarte 
deschis. Mai ales pentru nişte militari, grija faţă de a nu vorbi fără rost era 
capitală. 

Atunci când reporterul îl atenționează pe It.-col. Damian că ar putea 
fi vorba de un secret militar, ofiţerul precizează: „Din punctul nostru de 
vedere, nu. Oricum, v-am ruga, dacă se poate, să revedem împreună, înainte 
de publicare, interviul. Poate să-l arătaţi şi domnului general Popescu... 
(acesta era comandantul Garnizoanei Timişoara, n. n.). Foarte deschis, 
ziaristul răspunde: „De ce nu?!” şi consemnează totul în paginile publicaţiei. 
Relatarea poate fi corectă 

Din Orizont nr. 5, care a apărut în 2 februarie 1990, important este şi 
interviul luat de Iosif Costinaş locotenent-colonelului Petre Ghinea, unul din 
ofițerii ce comandau lupta de apărare a oraşului împotriva celor numiţi 
generic terorişti. După cum ştim, de existenţa acestor persoane înarmate 
decise să înăbuşe Revoluţia nu se îndoia nimeni. Au existat numeroase 
mărturii pe această temă şi au fost descoperite unele urme. În acea perioadă, 
Renaşterea bănăţeană găzduia articole, multe semnate de ofiţeri de armată, 
în care această confruntare cu elementele ostile era folosită, aşa cum am 
văzut şi din analiza respectivului ziar, pentru glorificarea Armatei, într-un 
limbaj hiperbolic, străin realităţii descrise. Iosif Costinaş nu-şi lasă 
interlocutorul să bată câmpii, deşi amândoi cred în existenţa teroriştilor. 
Petre Ghinea se dovedeşte un om cu capul pe umeri, sobru şi deschis, şi nu 
avansează către public date necontrolabile şi nici nu se împăunează cu 
merite, chiar dacă ele există. 

Redăm în continuare un pasaj din interviu, unul semnificativ în 
privinţa celor întâmplate, dar şi a ceea ce se ştia la acea dată concret despre 
terorişti: „Către miezul nopţii, am auzit ţipete din Piaţa Operei. Am pornit 
imediat cu transportorul în care mă aflam. După ce am străbătut strada Alba 
Iulia, pe care oamenii fugeau îngroziţi, am ajuns aproape de pasajul 

subteran. În jurul scărilor pasajului subteran se aflau, întinşi cu faţa la 
pământ, câteva sute de tineri. Le-am făcut semn să fugă, i-am protejat. A 
început să tragă în noi dinspre Muzeul Banatului. Auzeam gloanţele cum se 
lovesc de blindaj. În acelaşi timp se trăgea şi din câteva poduri ale clădirilor. 
Ne-am îndreptat spre muzeu, am aprins reflectoarele transportorului, 
luminând micul parc din apropiere. Căpitanul Ilie Hîrţa a reuşit să prindă în 
lunetă pe unul dintre terorişti. A tras în el. Teroristul a căzut ca retezat şi, 
imediat după aceea, «colegii» lui ne-au spart reflectoarele. Ne-am retras, am 
ocolit clădirea muzeului şi am cercetat locul unde a căzut teroristul. 
Dispăruse de acolo. Am văzut doar urme de sânge... Din hotelul Central s-a 
tras asupra noastră şi ne-au găurit câteva pneuri de la transportor...” 


„Vom face totul”... Şi, nimic... 

Tot în Orizont găsim şi un alt interviu realizat de Iosif Costinaş, de 
data aceasta cu general-maior loan Dan. Ni se precizează că adjunctul 
şefului Direcţiei Procuraturilor Militare „a avut amabilitatea să acorde 
revistei Orizont, în exclusivitate, acest interviu” (primul dintr-o serie de 
convorbiri ce vor fi publicate cu scopul de a informa cititorii asupra amplei 
anchete juridice de la Timişoara. De asemeni, asupra procesului ce se 
desfăşoară acum şi a proceselor ce vor urma). Interviul acesta este şi o 
dovadă despre puterea ziaristului de a răzbate şi de a discuta cu oameni 
aflați în miezul problemelor. Căci nu era uşor să ajungi la ditamai generalul 
şi să-l convingi să facă declaraţii, cunoscută fiind reticenţa acestor personaje 
(mai ales cele din justiţie) de a ieşi în public cu declaraţii! 

Din interviul propriu-zis reținem faptul că procurorii au lucrat în 
condiţii grele, căci „nu ştiam cu ce să încep (începem)”. Semnificativ este 
răspunsul dat de generalul Dan în ceea ce priveşte acţiunile Armatei: „În 
Calea Lipovei, unitatea militară nu a fost atacată de manifestanți (care 
vroiau să se regrupeze, la o distanţă considerabilă de gardul unităţii, pentru a 
merge în centrul oraşului). Dar s-a deschis foc de arme automate asupra lor. 
Au apăsat pe trăgaci ofiţeri care credeau că vor fi avansați pentru 
promptitudine şi «abnegaţie». Până azi au fost arestaţi un fost locţiitor 
politic şi un fost ofiţer de administraţie. Cercetările continuă”. Şi au 
continuat, căci cei doi au ajuns în boxa acuzaților după câţiva ani. Şi au 
scăpat... 


Deci Armata era la putere! 


Numărul 233 din 1990 din Renaşterea bănăţeană cuprinde un text 
care ar putea fi un epilog la cele consemnate până aici. Este un text 

interesant, semnat de către Willy Golberine, reporter la Paris Match. Este 
unul dintre cele mai frumoase articole de evocare a Revoluţiei de la 
Timişoara care s-au scris vreodată. La început aflăm câte ceva despre modul 
cum vestea despre cele întâmplate alarmează Occidentul: „Nimeni nu ştia 
cum «se scurgeau» ştirile din România. Cert este că penetrau repede. Primul 
set de ştiri a fost transmis în Vest încă de duminică seara şi se referea la 
demonstraţii violente şi doi morţi”. Dar aceste informaţii au fost controlabile 
doar pentru scurt timp, căci în următoarele zile numărul de victime avea să 
crească la fix 4632! Astfel aflăm şi care a fost mecanismul amplificării, al 
mistificării, de fapt, căci: „Toți martorii, cu excepția unuia, au rămas 
anonimi. Marea majoritate pretindeau că deţin informaţiile din cercuri 
medicale româneşti”. Tonul este unul malițios, însă numai în parte justificat. 
În fond, mistificarea s-a produs în media occidentală, pornită să accepte 
orice grozăvie. Pe de altă parte, a existat şi cifra de 60000 de victime ale 
comunismului, cifră vehiculată în procesul soţilor Ceauşescu. Dar ce este 
important, mult mai important, în Timişoara au murit 117 persoane şi au 
fost rănite sute, ceea ce reprezintă o cifră cutremurătoare. lar acestea nu sunt 
victime inventate... 

Reporterul avea să se arate dezamăgit când a ajuns la Timişoara, căci 
avea să găsească oraşul în sărbătoare. Or, sărbătoarea — e adevărat! — nu 
constituie un subiect prea atrăgător pentru un jurnalist. Grupul de ziarişti 
doreşte să viziteze sediul Securităţii. Nu li se dă voie. Sunt trimişi după 
aprobări la cei din balconul Operei. Le primesc, dar sunt avertizaţi că nu 
prea sunt valabile, aşa că sunt îndrumați către Armată. Aici intervine 
mirarea reporterului experimentat şi cu mintea lucidă: „Deci Armata şi nu 
oamenii conducea totul!” Decepţia este întărită şi de vizita în Cimitirul 
Săracilor, unde jurnaliştilor străini li se prezintă spectacolul cu cadavrele 
deshumate. „Era perfect. Nimeni dintre noi nu şi-a putut stăpâni mirarea că 
nu erau rude care să-i bocească pe cei dispăruţi. Singurii care deplângeau 
morţii eram noi, cei 30 de oameni de presă, cu ochii uscați şi inimi 
împietrite în faţa a ceea ce părea o teribilă crimă. Eram prinşi în capcană: 
obţinusem ce căutam. Meritam să fim prostiţi”. Însă departe de a fi un joc, 
doar un spectacol pentru uzul celor din Vest, căci lucrurile au devenit adesea 
tragice, căci: „Şi, totuşi, opt ziarişti au murit în decembrie în România”, 
avea să concluzioneze Willy Golberine. 


Lucian- Vasile SZABO 

OPINII ȘI ATITUDINI 
SCRIITORII ŞI REVOLUȚIA 
Dizidenţii 


Despre implicarea scriitorilor în evenimentele decembriste şi 
postdecembriste s-a vorbit şi s-a scris mult. De bine, dar şi de rău. Şi se va 
mai scrie. Lingăi şi intruşi au fost şi sunt peste tot. Chiar şi printre 
intelectualii grafomani. Odată cu acest număr al buletinului, tot sub egida 
Memorialului Revoluţiei, a apărut şi volumul Scriitorii şi Revoluţia, 
reiterând titlul generic al mesei rotunde la care s-au reunit oameni de litere, 
opizeciştii. Întâlnirea s-a desfăşurat la sediul asociaţiei, într-o discuţie în 
care şi-au amintit cum au trăit fiecare perioada comunistă, revoluţia. 

Din discuţia moderată de Lucian-Vasile Szabo şi de Daniel Vighi 
vom afla şi care au fost personajele ciripitoare din lumea scriitoricească, 
mereu de serviciu la Casa Studenţilor sau la Uniunea Scriitorilor. Dar, 
pentru a fi înţeleasă condiţia scriitorului într-o ţară cu un regim politic 
totalitar, aşa cum a fost România, consider că este mult mai relevant să 
aflăm experienţe trăite de scriitorii dizidenţi autohtoni care au fost hăituiți 
de securitate. Cei mai cunoscuţi dintre ei au fost: Paul Goma, Dumitru 
Țepeneag, Nicolae Breban, Ion Vianu, Ion Negoiţescu, Dorin Tudoran, 
Dorina Cornea, Mariana Celac, Ion Puiu, Florin Rusu, Dan Petrescu, 
Constantin Noica, Andrei Pleşu, Ana Blandiana. 

Odată „autoexilaţi” (într-un sens fericit al termenului), au putut trăi 
ca un om liber, ca un scriitor care poate să apeleze la cuvânt, aşa cum 
doreşte şi cum poate pentru a fi citit. Pentru că în asta constă condiţia 
scriitorului. 

În asta a constat şi lupta Hertei Müller cu Securitatea. Un scriitor 
sincer şi enervant de incoruptibil deranja. Mai ales dacă era de etnie 
germană. Ironic, dar era, atunci, mult mai interesantă pentru securişti decât 
pentru colegii scriitori. 

S-a născut în Banat, a învăţat la Liceul „Nikolaus Lenau” din 
Timişoara, apoi a studiat germanistica la Facultatea de Filologie. De mică a 
fost crescută după obiceiurile sănătoase şi solide ale şvabilor de la ţară. 

Popularitatea ei a atins apogeul la 20 de ani de la revoluţie, când a fost 
distinsă cu Premiul Nobel. Este singurul scriitor român căruia i-a fost 
conferită această distincție până acum — cea mai înaltă, revoluţionând lumea 
scriitoricească din Timişoara, din România, din întreaga lume. 


Liza KRATOCHWILL 

„Orice cuvânt ştie ceva despre cercul drăcesc”. 
Destăinuirea Hertei Miller 


Discurs rostit la primirea Premiului Nobel pentru Literatură, 
Stockholm, 7 Decembrie 2009 


— Ai o batistă, mă-ntreba mama în fiecare dimineaţă la poarta casei, 
înainte să ies în stradă. N-aveam. Şi pentru că n-o aveam la mine, mă 
întorceam iar în cameră şi-mi luam una. Dimineaţa n-aveam niciodată 
batista la mine, fiindcă în fiecare dimineaţă aşteptam această întrebare a ei. 
Batista era semnul că dimineaţa mama mă ocroteşte. În ceasurile şi treburile 
cotidiene de mai târziu, eram pe cont propriu. Întrebarea ai o batistă era o 
tandreţe indirectă. Una directă ar fi fost jenantă, aşa ceva nu exista printre 
țărani. Iubirea se deghiza în întrebare. Doar aşa putea fi rostită sec, pe ton 
poruncitor, ca şi cum s-ar fi referit la o manevră curentă din procesul 
muncii. Faptul că-mi vorbea cu asprime chiar sublinia tandreţea. În fiecare 
dimineaţă eram la poartă, o dată fără batistă şi-o a doua oară cu batistă. Abia 
apoi ieşeam în stradă, ca şi cum, odată cu batista, o aveam cu mine şi pe 
mama. 

Douăzeci de ani mai tîrziu, eram de mult doar eu singură la oraş, 
traducătoare într-o fabrică de construcții de maşini. Mă sculam la cinci în 
zori, la şase şi jumătate începea lucrul. Dimineaţa, sunetele imnului din 
difuzor răsunau în întreaga curte a fabricii. În pauza de prânz — corurile 
muncitoreşti. Dar ochii muncitorilor care se aşezau să mănânce ceva erau 
goi ca tabla zincată, mâinile lor pline de unsoare de maşini, mâncarea 
învelită în hârtie de ziar. Înainte să vâre în gură bucata de slană, răzuiau cu 
briceagul cerneala tipografică de pe ea. Doi ani s-au scurs aşa după tipicul 
cotidian, o zi întocmai ca şi cealaltă. 

În cel de-al treilea an, s-a zis cu uniformitatea zilelor. În decurs de-o 
săptămână, în biroul meu a venit de trei ori, dis-de-dimineaţă, un bărbat 
uriaş, ciolănos, cu ochi albaştri sclipitori — un colos de la Securitate. 

Prima oară m-a tratat cu insulte, stând în picioare, şi-a plecat. 

A doua oară şi-a scos canadiana, agățând-o de cheia dulapului, şi s-a 
aşezat. În acea dimineaţă adusesem de-acasă lalele şi tocmai le aranjam în 
vas. S-a uitat la mine în timp ce făceam asta şi m-a lăudat pentru neobişnuita 
mea cunoaştere de oameni. Avea o voce lunecoasă. Situaţia mi se părea 
dubioasă. I-am respins laudele afirmând că mă pricep la flori, dar nu la 
oameni. A zis atunci, răutăcios, că el mă cunoaşte mai bine decât cunosc eu 
lalelele. Şi-a aruncat canadiana pe braţ şi-a plecat. 

A treia oară când a venit, s-a aşezat, iar eu am rămas în picioare, căci 
îşi pusese servieta pe scaunul meu. N-am îndrăznit s-o iau de-acolo şi s-o 
pun pe jos. M-a insultat, tratându-mă de proastă îngrămădită, de puturoasă şi 
curvă la fel de stricată ca o căţea de pripas. A-mpins vaza cu lalele până-n 
marginea mesei, în mijlocul mesei a trântit o foaie albă de hârtie şi-un pix. A 
răcnit: Scrie! Am scris stând în picioare ceea ce mi-a dictat — numele meu cu 
data naşterii şi adresa. Apoi, însă, mi-a mai dictat următoarele: că, indiferent 
de gradul de intimitate sau de rudenie, nu voi spune nimănui că... şi-aici a 
pronunţat acel cuvânt îngrozitor: colaborez. Cuvântul ăsta nu l-am mai scris. 
Am pus pixul jos şi m-am dus la fereastră, privind afară la strada plină de 
praf. Era neasfaltată — hârtoape şi case cocoşate. Colac peste pupăză, uliţa 
asta dărăpănată se mai şi numea strada Gloriei. Pe strada Gloriei, o pisică se 
cocoţase în dudul desfrunzit. Era pisica fabricii, cea cu urechea sfârtecată. 
Deasupra ei, un soare matinal ca o tobă gălbuie. Am zis: 

— N-am caracterul. 

Am zis-o străzii de-afară. Cuvântul caracter l-a isterizat pe securist. 
A rupt hârtia, aruncând bucăţelele pe jos. Pesemne că şi-a adus apoi aminte 
că trebuie, totuşi, să-i prezinte şefului dovada încercării de racolare, aşa că 
s-a aplecat, culegând de pe jos peticele de hârtie şi azvârlindu-le în servietă. 
După care a oftat adânc şi de necaz a dat cu vasul cu lalele de perete. Vasul 
s-a spart cu un scrâşnet de parc-ar fi fost măsele în aer. Cu servieta sub braţ, 
a spus încetişor: 

— Are să-ţi pară rău, te înecăm în râu! 

Iar eu am murmurat ca pentru mine: 

— Dacă semnez hârtia, n-am să mai pot trăi cu mine şi va trebui s-o 
fac eu însămi. E mai bine dac-o faceţi voi! 

Dar uşa era deja larg deschisă şi el dispăruse. Iar afară, în strada 
Gloriei, pisica fabricii sărise din copac pe acoperişul casei. O creangă încă 
mai vibra ca o trambulină. 

De-a doua zi a şi-nceput hărţuiala. Urma să dispar din fabrică. În 
fiecare dimineaţă, la şase şi jumătate, trebuia să mă prezint la director. Iar 
lângă el, în fiecare dimineaţă, şedeau preşedintele de sindicat şi secretarul de 
partid. Şi la fel cum odinioară mama mă tot întreba: Ai o batistă?, tot aşa mă 
întreba acum şi directorul în fiecare dimineaţă: 

— Ţi-ai găsit un alt loc de muncă? 

Iar eu, de fiecare dată, îi răspundeam la fel: 

— N-am căutat, fiindcă îmi place în fabrică şi vreau să rămân aici 
până ies la pensie. 

Într-o dimineaţă, când m-am dus la lucru, am dat peste dicționarele 
mele voluminoase, care zăceau pe culoar, lângă uşa biroului meu. Am 
deschis uşa — la masa mea de scris şedea un inginer. Mi-a spus: 

— Cine intră mai întâi bate la ușă! Ăsta-i acum locul meu, n-ai ce 
căuta aici! 

Acasă nu mă puteam duce, fiindcă le-aş fi oferit pretextul să mă 
concedieze pentru absenţă nemotivată. Nu aveam un birou al meu, dar cu- 
atât mai mult trebuia să vin acum în fiecare zi absolut normal la lucru, cu 
niciun preţ nu trebuia să absentez. 

Un timp, prietena mea din fabrică, căreia, pe drumul spre casă pe 
nenorocita aia de strada Gloriei, îi povesteam totul, mi-a eliberat un colţişor 
la masa ei de scris, unde să pot lucra. Dar într-o dimineaţă m-a aşteptat la 
uşa biroului şi mi-a spus: 

— N-am voie să te mai las să intri. Toţi spun că eşti o turnătoare. 

Şicanările se propagau de sus în jos, zvonul începuse să circule 
printre colegi. Asta şi era lucrul cel mai rău. Împotriva unor atacuri te poţi 
apăra, dar în faţa clevetirii eşti neputincios. Zi de zi eram pregătită pentru 
orice, luând în calcul şi moartea. Dar această perfidie mă dădea gata. Nicio 
luare în calcul n-o făcea suportabilă. Calomnia te burduşeşte cu noroi şi te 
sufoci, fiindcă nu te poţi apăra. Părerea colegilor mei era că sunt chiar ceea 
ce refuzasem să fiu. Dacă i-aş fi spionat ca să-i torn, s-ar fi încrezut în mine 
fără umbră de bănuială. În fond, mă condamnau fiindcă-i cruţasem. 

Cum nu puteam lipsi în niciun caz de la lucru, dar n-aveam un birou 
al meu, iar prietena mea n-avea voie să mă mai lase să intru în biroul ei, 
stăteam nehotărâtă în casa scărilor. Am urcat şi coborât treptele de câteva 
ori — şi dintr-o dată am fost iar copilul mamei mele, căci aveam o batistă. Pe 
care-am întins-o pe-o treaptă undeva între etajul unu şi doi, netezind-o cu 
palma să stea cum trebuie, şi m-am aşezat pe ea. Dicţionarele voluminoase 
le-am luat în poală şi-am continuat să traduc prospectele unor maşini 
hidraulice. Eram ca o glumă proastă pe trepte, iar biroul meu era o batistă. 
Prietena mea venea în pauzele de prânz, aşezându-se lângă mine pe trepte. 
Mâncam împreună, aşa cum o făceam înainte în biroul ei, şi încă mai înainte 
într-al meu. Din difuzorul din curtea fabricii răsunau ca totdeauna corurile 
muncitoreşti cântând despre fericirea poporului. Ea mânca şi-mi plângea de 
milă. Eu, nu. Trebuia să rămân tare. Încă mult timp. Câteva săptămâni 
nesfârşit de lungi, până ce m-au concediat. 

În perioada în care eram gluma proastă de pe trepte, am căutat în 
lexicon cum stau lucrurile cu aceste cuvinte, scară şi treaptă. Prima treaptă a 
scării se numeşte treapta de pornire, iar ultima, de ieşire. În germană, 
capetele treptelor orizontale pe care calcă piciorul se reazemă lateral în 
obrajii scării, şvangul scării. Iar spaţiul rămas liber dintre treptele unei scări 
se numeşte chiar ochiul scării. Din elementele de construcţie ale instalațiilor 
hidraulice mânjite de unsoare învăţasem frumoasele cuvinte coadă-de- 
rândunică şi gât-de-lebădă, iar şuruburile se prind în ceea ce în germană se 
numeşte muma-şurubului Schraubenmutter = piuliță. Mă uluiau numele 
poetice ale elementelor unei scări, frumuseţea limbajului tehnic. Obrajii 
scării, ochii scării — aşadar scara are faţă umană. Fie ele din lemn sau piatră, 
din beton sau fier — nu ştiu cum se face, dar oamenii le imprimă propriul lor 
chip până şi celor mai incomodante lucruri din lume, botează materialul 
mort cu numele cărnii proprii, îl personifică, transformându-l în părți ale 
corpului uman. lar pentru specialiştii în tehnică asprimea muncii devine 
suportabilă abia printr-o tandreţe ascunsă. Şi orice muncă, în orice meserie, 
se desfăşoară după acelaşi principiu ca întrebarea mamei mele cu privire la 
batistă. 

Când eram copil, acasă exista un sertar pentru batiste. Înăuntru erau 
dispuse, pe două rânduri orizontale, câte trei vrafuri unul după altul: 

În stânga, batistele bărbăteşti pentru tata şi bunicul. 

În dreapta, batistele femeieşti pentru mama şi bunica. 

La mijloc, batistele de copii pentru mine. 

Sertarul era portretul familiei noastre în format de batistă. Batistele 
bărbăteşti erau cele mai mari, tivite cu dungi maro, gri sau bordo. Batistele 
femeieşti erau mai mici, iar marginile lor erau bleu, roşii sau verzi. Batistele 
de copii erau cele mai mici, fără margini, dar cu flori sau animale pictate în 
pătratul alb. Din toate trei soiurile existau batiste pentru zilele de lucru, în 
rândul din faţă, şi batiste de duminică, în rândul din spate. Duminica, chiar 
dacă nimeni n-o vedea, batista trebuia să se potrivească la culoare cu 
îmbrăcămintea. 

Niciun alt obiect din casă, nici chiar noi înşine, nu era socotit atât de 
important ca batista. Ea era universal utilizabilă: când aveai guturai, când îţi 
curgea sânge din nas, când te răneai la mână, cot sau genunchi, când 
plângeai ori ţi-o vârai în gură muşcând-o să-ţi înghiţi lacrimile. O batistă 
udă, rece pe frunte era pentru dureri de cap. Cu câte-un nod la cele patru 
capete ţi-acopereai capul cu ea, să te apere de insolaţie sau ploaie. Când 
vroiai să-ți aminteşti ceva, făceai nod la batistă ca reper de memorie. Când 
cărai o geantă grea, îți înfăşurai batista în jurul mâinii. Fluturată, era un gest 

de adio atunci când trenul pleca din gară. Şi, fiindcă pe româneşte se spune 
tren, iar în dialectul germano-bănăţean lacrimii i se spune Träne, în capul 
meu scrâşnetul trenurilor pe şine se asemăna întotdeauna cu plânsul. Dacă 
murea careva acasă la el în sat, i se lega pe dată o batistă în jurul bărbiei, 
pentru ca gura să-i rămână închisă când se instalează rigiditatea cadaverică. 
Iar când la oraş se prăbuşea vreunul la o margine de drum, mereu se găsea 
câte un trecător care să-i acopere mortului faţa cu batista — astfel batista 
ajungea să fie cel dintâi repaus al mortului. 

În zilele toride de vară, părinţii îşi trimiteau copiii, seara târziu, la 
cimitir să ude florile. Mergeam împreună de la un mormânt la altul în 
grupuri de câte doi sau trei copii, udând la iuţeală pământul. După care ne 
aşezam pe treptele capelei, strângându-ne unii într-alţii, şi priveam la 
crâmpeiele de pâclă alburie ce se ridicau din unele morminte. Pluteau niţel 
prin văzduhul negru, dispărând. Pentru noi astea erau sufletele morților: 
figuri de animale, ochelari, sticluţe şi ceşti, mănuşi şi ciorapi. Şi printre ele, 
ici-colo, câte o batistă albă tivită cu negrul nopții. 

Peste ani, când discutam cu Oskar Pastior pentru a scrie despre 
deportarea lui în lagărul de muncă sovietic, el mi-a povestit că primise de la 
o bătrână mamă rusoaică o batistă din țesătură albă de in — din batist. Cine 
ştie, poate c-aveţi noroc, tu şi cu fi-miu, şi vă-ntoarceţi acasă curând, zicea 
rusoaica. Fiul ei era de aceeaşi vârstă cu Oskar Pastior, aflat la fel de departe 
de-acasă ca şi el, dar în cealaltă direcţie, povestea ea, într-un batalion de 
pedeapsă. Oskar Pastior bătuse la uşa ei ca cerşetor pe jumătate mort de 
foame, vrând să schimbe o bucată de cărbune pe nițică mâncare. L-a lăsat să 
intre în casă, punându-i pe masă o supă fierbinte. Şi pentru că-i curgea 
nasul, picurându-i în farfurie, i-a dat acea batistă albă încă neîntrebuinţată de 
nimeni. Tivită cu o broderie cu ajur şi împodobită cu beţigaşe şi rozete 
cusute cu aţă de mătase, batista era o minunăţie care-l lua în braţe şi-l rănea 
pe cerşetor. O amestecătură: pe de-o parte o alinare din țesătură de batist, iar 
pe de alta, o panglică de măsurare cu beţigaşe de mătase — linioarele albe de 
pe scala decăderii sale. Dar şi Oskar Pastior era o amestecătură pentru 
femeia asta: un cerşetor rupt de lume, în casa ei, şi-un copil pierdut în lume. 
În aceste două întruchipări ale lui, s-a simţit deopotrivă cuprins de fericire şi 
covârşit de gestul unei femei, în care şi el vedea două persoane: rusoaica 
străină şi mama îngrijorată, cu întrebarea ei: Ai o batistă?. 

De când am auzit această poveste, am şi eu o întrebare: oare Ai o 
batistă? e pretutindeni valabilă, boltindu-se — în sclipirea zăpezii dintre 
îngheţ şi dezgheţ — peste o jumătate de lume? Străbate oare munți şi stepe, 
dincolo de toate frontierele, până în interiorul unui uriaş imperiu presărat cu 

lagăre de pedeapsă şi de muncă forţată? Întrebarea Ai o batistă? să nu poată 
fi ea suprimată nici chiar de seceră şi ciocan, nici chiar în stalinismul 
reeducării din numeroasele lagăre? 

Deşi vorbesc româneşte de decenii, în discuţia cu Oskar Pastior am 
remarcat atunci pentru prima oară că pe româneşte se spune batistă. Şi din 
nou — această limbă românească senzitivă ce-şi împlântă cuvintele cu o 
simplitate imperativă de-a dreptul în inima lucrurilor. Materialul se declară 
fără ocoliş drept obiectul finit, drept batistă — ca şi cum toate batistele ar fi 
oricând şi oriunde în lume din această pânză fină de batist. 

Oskar Pastior a păstrat acea batistă în valiză ca pe o relicvă primită 
de la o mamă dublă cu un dublu fiu. Luând-o apoi cu el acasă, după cei cinci 
ani de lagăr de muncă. Asta deoarece batista lui albă însemna speranţă şi 
spaimă. lar când omul lasă din mână speranţa şi spaima, el moare. 

După discuţia pe care-am avut-o despre batista albă, am lipit pentru 
Oskar Pastior, timp de-o jumătate de noapte, un colaj pe o carte poştală albă: 


Aici dănţuiesc puncte zice Bea 
nimereşti într-un pahar de lapte cu picior 
rufărie-n alb cadă de zinc gri-verzuie 

la rambursare aproape toate 
materialele-şi corespund 

ia priveşte 

sunt mersul cu trenul şi 

cireaşa din savonieră sunt 

ascultă-mă cu bărbaţi străini 

şi nici despre centrală nu vorbi nicicând. 


Când m-am dus la el peste o săptămână şi-am vrut să-i dăruiesc 
colajul, mi-a spus: 

— Mai trebuie să lipeşti pe ea Pentru Oskar. 

Am spus: 

— Ceea ce-ţi dau îți aparţine, doar ştii bine. 

A spus: 

— Totuşi să lipeşti asta pe ea, cartea poştală poate că n-o ştie. 

Am luat-o iar cu mine acasă şi-am lipit pe ea: Pentru Oskar. 
Dăruindu-i-o din nou în săptămâna următoare, ca şi cum prima oară m-aş fi 
înapoiat de la poartă acasă fără batistă, iar acum m-aş afla a doua oară la 
poartă, cu o batistă. 

Tot cu o batistă sfârşeşte şi-o altă poveste: 

Pe fiul bunicilor mei îl chema Matz. În anii °30 l-au trimis la 
Timişoara la şcoala comercială, pentru ca într-o bună zi să poată lua în 
primire negoţul cu cereale şi prăvălia de coloniale a familiei. La acea şcoală 
predau profesori din Reich-ul German, nazişti autentici. După absolvirea 
şcolii, se prea poate că pe Matz îl instruiseră, printre altele, şi într-ale 
comerțului, dar în principal fusese şcolit s-ajungă nazist — o spălare de creier 
aplicată cu metodă. După ce-şi terminase ucenicia, Matz era un nazist 
înfocat, se preschimbase într-altul. Lătra lozinci antisemite şi devenise 
inaccesibil aidoma unui debil mintal. Bunicul meu l-a dojenit în mai multe 
rânduri, atrăgându-i atenţia că întreaga avere şi-o dobândise doar prin 
împrumuturile primite de la prieteni de afaceri evrei. Şi, când nici asta n-a 
ajutat la nimic, i-a mai şi ars de câteva ori o palmă. Dar lui Matz îi 
anihilaseră mintea. O făcea pe ideologul satului şi-i muştruluia pe cei de-o 
vârstă cu el, care se sustrăgeau de la plecarea pe front. Era conţopist într-un 
birou al armatei române. Dar ceva îl îmboldea să schimbe teoria pe practică, 
aşa că s-a înrolat voluntar în SS, vrând să plece pe front. Cu numai câteva 
luni mai târziu, s-a reîntors acasă pentru a se căsători. Cuminţit de crimele 
de pe front, a recurs la formula magică îngăduită ca să scape de război 
pentru câteva zile. Această formulă magică se numea: concediu de 
căsătorie. 

Bunica mea avea două fotografii cu fiul ei Matz în fundul unui 
sertar: o fotografie de la căsătorie şi una cu el mort. Pe fotografia de la 
căsătorie e o mireasă în alb mai înaltă ca el c-un lat de palmă, subțirică şi 
gravă — o madonă de ghips. Purtând pe cap o coroniţă de ceară ca un frunziş 
peste care-a nins. Lângă ea — Matz în uniformă nazistă. În loc să fie mire, e 
soldat. Un soldat la nuntă şi propriul său cel din urmă soldat reîntors acasă. 
Abia înapoiat pe front, a şi sosit fotografia cu el mort. Pe care se vede pentru 
ultima oară un soldat sfârtecat de-o mină. Fotografia cu decedatul e cât 
palma, un ogor negru şi chiar în mijlocul lui o pânză albă cu o grămăjoară 
cenuşie rămasă dintr-un om. Pe fondul întunecat, pânza albă se zăreşte 
micuță ca o batistă de copil, în pătratul alb al căreia e, chiar în centru, un 
desen bizar. Şi pentru bunica mea această fotografie era o amestecătură: pe 
batista albă era un nazist mort, iar în memoria ei, băiatul viu. Bunica mea a 
ținut, de-a lungul anilor, această dublă imagine în cartea ei de rugăciuni. Se 
ruga în fiecare zi. Pesemne că şi rugăciunile ei erau cu dublu înţeles. 
Probabil că bâjbâiau pe urmele rupturii dintre fiul iubit şi nazistul feroce, 
cerându-i şi lui Dumnezeu s-o milostivească cu-acest şpagat — să-şi iubească 
fiul şi să-l ierte pe nazist. 

Bunicul meu fusese soldat în Primul Război Mondial. Ştia despre ce 
vorbeşte atunci când spunea deseori şi exasperat despre fiul său Matz: Păi 
sigur, când drapelele flutură, mintea ţi-alunecă în goarnă. Acest avertisment 
i se potrivea şi următoarei dictaturi în care am trăit eu însămi. Zi de zi puteai 
vedea cum mintea micilor şi marilor profitori le-aluneca în goarnă. M-am 
decis să nu sun din goarnă. 

Dar copil fiind, a trebuit să-nvăţ, împotriva voinţei mele, să cânt la 
acordeon. Căci în casă mai exista acordeonul roşu al defunctului soldat 
Matz. Curelele de la acordeon erau mult prea lungi pentru mine. Ca să nu- 
mi alunece de pe umeri, profesorul de acordeon mi le-a înnodat la spate cu 
batista. 

Oare putem spune că tocmai cele mai mărunte obiecte, fie ele şi 
goarna, acordeonul sau batista, înnoadă cele mai desperecheate lucruri în 
viaţă? Şi că obiectele se mişcă-n cerc, iar în devierile lor există ceva supus 
repetiției — supus unui cerc drăcesc? Poţi s-o crezi, dar nu s-o spui. Dar ceea 
ce nu poţi spune, o poţi scrie. Fiindcă scrisul e un act mut, o muncă de la 
creier la mână. Care omite gura. Am vorbit mult în dictatură, de cele mai 
multe ori, fiindcă mă decisesem să nu sun din goarnă. De cele mai multe ori, 
vorbitul ăsta al meu a avut urmări insuportabile. Dar scrisul a-nceput în 
tăcere — acolo, pe treptele fabricii, unde a trebuit să stabilesc cu mine însămi 
mai multe decât se puteau spune. Cele ce mi se-ntâmplau nu mai erau 
exprimabile în vorbire. Cel mult adaosurile exterioare, nu însă şi proporţiile 
lor. Pe-acestea nu mai puteam decât să le silabisesc mut în creier, în cercul 
drăcesc al cuvintelor, atunci când scriam. În faţa spaimei de moarte am 
reacționat prin foamea de viaţă. Care era o foame de cuvinte. Numai vârtejul 
cuvintelor putea pătrunde starea mea. Fugeam pe urma celor trăite în cercul 
drăcesc al cuvintelor, până când ceva îmi apărea în aşa fel cum nu mai 
cunoscusem niciodată înainte acel lucru. Paralel cu realitatea, a intrat în 
acțiune pantomima cuvintelor. Ea nu respectă în niciun fel dimensiunile 
reale, sfrijeşte lucrurile principale şi le dilată pe cele secundare. Pe nepusă 
masă, cercul drăcesc al cuvintelor deprinde cele trăite cu un soi de logică 
vrăjită. Pantomima este turbată şi rămâne sperioasă şi e tot pe-atât de avidă, 
pe cât e şi de sătulă. Tema „dictatură“ e de la sine cuprinsă într-asta, fiindcă 
firescul nu se mai reîntoarce niciodată atunci când ţi-a fost răpit aproape în 
întregime. Tema există în mod implicit, dar cele ce mă iau în posesie sunt 
cuvintele. Ademenind tema într-acolo unde vor ele. Nimic nu se mai 
potriveşte şi totul e adevărat. 

Ca glumă proastă pe trepte eram la fel de singură ca pe-atunci când 
eram copil şi păzeam vacile în valea râului. Mâncam frunze şi flori ca să fiu 

de-a lor, căci ele ştiau cum să trăiască, iar eu, nu. Le vorbeam spunându-le 
pe nume. Numele de Milchdistel şarmurar — textual: ciulin-de-lapteţ — ar fi 
trebuit să fie cu adevărat acea plantă ghimpoasă cu lapte în tulpini. Dar 
planta nu răspundea la numele de Milchdistel. Drept care încercam să-i 
născocesc alte nume, în care să nu apară nici cuvântul „ciulin“, nici cuvântul 
„lapte“, zicându-i: Stachelrippe coastă-ghimpoasă sau Nadelhals gâtlejul- 
acului. În înşelăciunea tuturor falselor nume, comisă pe seama adevăratei 
plante, se căsca dintr-o dată lacuna ce dezvăluia vidul. Ruşinea de-a vorbi cu 
glas tare cu mine însămi, şi nu cu planta. Dar ruşinea asta-mi făcea bine. 
Păzeam vacile şi sunetul vorbelor mă păzea pe mine. Simţeam: 

Orice cuvânt de pe chip 

ştie ceva despre cercul drăcesc 

şi n-o spune. 

Sunetul vorbelor ştie că trebuie să-nşele, fiindcă obiectele te-nşeală 
cu materialul lor, iar sentimentele cu gesturile lor. În punctul de întretăiere 
unde se întâlnesc înşelăciunea materialelor cu aceea a gesturilor, sunetul 
vorbelor se oploşeşte cu adevărul său născocit. Când scrii, nu poate fi vorba 
de încredere, ci mai degrabă de onestitatea înşelăciunii. 

Pe-atunci în fabrică, când eram o glumă proastă pe trepte, iar batista 
era biroul meu, am descoperit în lexicon şi frumosul cuvânt de Treppenzins, 
dobândă în trepte, ceea ce-nseamnă că rata dobânzii la un împrumut creşte 
treptat. Ratele crescătoare sunt costuri pentru unul, venituri pentru celălalt. 
Când scriu, pe măsură ce mă adâncesc tot mai mult în text, ele ajung să fie 
deopotrivă ambele. Cu cât ceea ce scriu mă jefuieşte mai aprig, cu-atât și- 
arată mai mult lucrurilor trăite ceea ce nu exista pe când le trăiai. Asta n-o 
pot descoperi decât cuvintele, fiindcă n-o ştiau mai înainte. Acolo unde iau 
prin surprindere lucrurile trăite, le şi oglindesc cel mai bine. Devenind atât 
de stringente, încât lucrurile trăite trebuie să se cramponeze de ele pentru a 
nu se dezmembra. 

Eu cred că obiectele nu-şi cunosc materialul, că gesturile nu-şi 
cunosc simțţămintele şi nici cuvintele gura ce le rosteşte. Dar pentru a ne 
asigura de propria noastră existenţă, avem nevoie de obiecte, de gesturi şi 
cuvinte. Cu cât ne putem lua mai multe cuvinte, cu-atât suntem mai liberi. 
Când ni se interzice să deschidem gura, căutăm să ne afirmăm prin gesturi, 
ba chiar şi prin obiecte. Sunt mai greu interpretabile şi câtva timp nu trezesc 
suspiciuni. În felul acesta ne şi ajută să preschimbăm înjosirea într-o 
demnitate ce nu trezeşte suspiciuni un timp. 

Cu puţin înainte de emigrarea mea din România, miliţianul satului a 
venit la noi acasă dis-de-dimineaţă şi-a luat-o cu el pe mama. Ajunseseră 

deja la poartă, când ei i-a venit în minte: Ai o batistă? N-avea. Deşi 
milițianul era nerăbdător, s-a reîntors în casă luându-și o batistă. Ajunşi la 
postul de miliţie, acela a-nceput să spumege de mânie. Cunoştinţele de 
română ale mamei erau insuficiente ca să-i priceapă zbieretele. Apoi el a 
ieşit din birou, încuind uşa pe dinafară. Mama a rămas închisă acolo toată 
ziua. În primele ceasuri a rămas aşezată la masa lui şi-a plâns. După care s-a 
învârtit prin cameră încoace şi-ncolo, apucându-se să şteargă praful de pe 
mobilă cu batista udă de lacrimi. Apoi a luat găleata de apă din colţ şi 
prosopul atârnat în cuiul de pe perete şi-a frecat podeaua. M-am îngrozit 
când am auzit-o povestindu-mi asta: 
— Cum de-ai putut să-i faci ăluia curat în cameră? am întrebat-o. Şi ea mi-a 
răspuns fără stânjeneală: 
— Păi, mi-am căutat de lucru ca să-mi treacă timpul. Şi biroul lui era aşa de 
murdar! Ce bine că luasem cu mine una din batistele mari bărbătești! 

Abia acum am priceput: în felul ăsta, înjosindu-se suplimentar, însă 
de bunăvoie, îşi redobândise demnitatea în arest. Într-un colaj am căutat 
cuvinte pentru toate astea: 


M-am gândit la roza robustă din inimă 
la sufletul nefolositor ca o sită 

dar proprietarul m-a-ntrebat: 

cine câştigă-n povestea asta 

am spus: scapă pielea întreagă 

el a ţipat: pielea nu-i 

decât un flec de batist ofensat 

cu mintea haihui 


Mi-aş dori să pot rosti o propoziţie pentru toţi cei cărora până azi, 
sub felurite dictaturi, li se ia demnitatea zi de zi — fie şi o propoziţie ce 
conţine cuvântul batistă. Fie ea şi întrebarea: Aveţi o batistă? 

Ar fi oare cu putinţă ca, dintotdeauna, întrebarea despre batistă să fi 
avut în vedere nu batista, ci acuta singurătate a omului? 


7 decembrie 2009 
(Traducere de Alexandru Al. ŞAHIGHIAN) 

Pe textul Hertei Miiller s-a desfăşurat spectacolul omagial dedicat 
martirilor revoluției de la Timişoara, la 20 de ani de la evenimente, cu 
participarea urmaşilor celor ucişi ca invitaţi de onoare. Preţ de două ore toți 
au fost, din nou, împreună, exact ca în Decembrie 1989." 


A consemnat Liza KRATOCHWILL 


1. În germană, „Treppenwangen“ (textual: „obrajii scării“). Termenul tehnic 
românesc „vang“ provine tocmai din germanul „Wange“ (obraz). (n. tr.) 

2. Aceste două cuvinte chiar există şi în româneşte, fiind calchiate după 
termenii tehnici germani „Schwalbenschwanz“ şi „Schwanenhals“, şi se 
referă, primul, la un anume tip de îmbinare între părțile unei maşini, cel de- 
al doilea, la o ţeavă curbată. (n. tr.) 

3. Pronunţia fiind cvasiidentică. (n. tr.) 

„Despre talantul românilor, moartea intelectualilor şi arta 
refugiului” 


Titus Suciu — de vorbă cu dizidentul Paul Goma 


- Titus Suciu: Domnule Goma, aveţi cinstea de a nu fi necesară o prezentare. 
Numele dumneavoastră este cunoscut nu doar la noi în ţară şi orice discuţie 
cu dumneavoastră poate începe într-un anumit mod. Să ne supunem, deci, 
acestei stări şi să începem cu câteva chestiuni. Întrebarea mea este: ce nu se 
ştie din dramatica dumneavoastră confruntare cu regimul Ceauşescu ? 

- Paul Goma: Lumea are impresia că ştie totul şi am constatat acuma, de 
curând, de câteva săptămâni, că nu ştie nimic. (...) Şi o să revenim asupra 
şvabilor, faţă de care eu am numai cuvinte bune, Herta Müller şi ceilalți. Dar 
Goma a făcut şi el ceva. Dar ce-o fi făcut? Un sindicat, o organizaţie, un 
copil, o carte? Nu prea se ştie. A făcut ceva. Deci eu am trăit 13 ani în exil, 
cu o perfectă iluzie. Eu credeam că, dacă fac aici ce fac, puţin, dar totuşi, am 
făcut cu exilaţii de aici, şi ne exprimăm prin Europa liberă, adică se află. Ei 
bine, nu se ştie nimic! Europa liberă transmite informaţii la zi, dar numai 
despre anumite persoane. Bun. Eu am depăşit această criză, nu mă plâng, 
însă, cum să spun, eu, în primul rând, sunt scriitor, eu am comis, cum se 
zice, nişte cărți. Asta este fapta mea. Şi, ca scriitor, eu am o idee care nu e 
deloc originală, dar e deosebită de cea din România despre scriitor. Adică eu 
cred că scriitorul trebuie să se amestece unde nu-i fierbe oala. Că scriitorul, 
pentru că este dăruit de Dumnezeu sau de cine vrem noi cu cuvânt, este 
obligat să fie un înainte perpetuor. Şi ceilalți, se zice, poporul, ceilalți 
concetățeni nu au harul cuvântului. Au doar durere pe care nu pot s-o 
mărturisească... Adică să fie alături de cei care suferă loviturile de ciomag 
şi nu alături de cei care erau cu ciomagul... 

Eu am confundat politica cu etica. Şi asta a fost o greşeală capitală. De fapt, 
nu o greşeală, ci un alibi. Ei au spus aşa — tremurau de frică. Păi, cine dorea 
să intre în puşcărie?! Păi, dacă nu intră scriitorul în puşcărie, dacă nu varsă 
scriitorul sudoare şi lacrimi, sânge, atunci uite ce se cunoaşte: 20 mai, 
alegeri în România, când acest popor, acest neam, despre care eu credeam, 

ca român, că este un popor... se înjură între ei şi ce au făcut: au făcut mai 
grav ca sluga cea leneşă din parabola talanţilor, aia îngroapă talantul. 
Talantul este o piesă din aur şi nu se strică. Doar atât că nu face pui. Nu se 
multiplică. Ei, românii, au călcat pe talantul pe care l-au avut în mână în 20 
mai. Şi nu mi-e ruşine şi repet acest lucru: au călcat pe soarta lor. Şi-au bătut 
joc de ei înşişi! Iar 13,14,15 iunie a fost o consecinţă a consecinţelor. Când 
din această masă imbecilizată, animalizată, needucată, nealfabetizată s-a 
ridicat o ramură, un grup împotriva altora. Dar ce-aveau de împărţit minerii, 
să zicem, cu neminerii? Păi, uite ce aveau de împărțit: pentru că erau 
complet abrutizaţi. Eu am văzut la televizor. Unii dintre ei erau securişti. 
Ştiau să lovească. Nenorocirea este că nu toţi erau mineri şi nu toţi erau 
securişti. Mai grav, printre spectatorii care, din când în când, mai dădeau 
câte un picior, se repezeau să mai dea un pumn dintre ţaţele feseniste, pentru 
că fesenismul nu este o invenţie recentă. O ştiu de la Caragiale. Miţa Baston 
este fesenistă. E o stare de vulgaritate, de răutate, de prostie la român. Şi eu 
zic aşa: foarte rău că s-a strigat Moarte intelectualilor ! Pentru că 
intelectualii trebuiau să facă ce-au făcut la unguri în 1956. Au aşteptat 34 de 
ani, nu? Şi-au vărsat sângele în 1956. Polonezii, de când se ştiu ei, au vărsat 
sânge, s-au revoltat, sau nu ştiu ce. Până şi bulgarii. (...) bineînţeles că 
românul râde de bulgăroiul... c-aşa l-a învăţat Eminescu, marele nostru poet 
naţional. Uite, bulgarii au un preşedinte filozof. Ungurii, preşedintele lor 
este filozof. Cehii au un preşedinte eseist-dramaturg. Românii ce au? 
Românii au un preşedinte inginer, un prim-ministru inginer şi un guvern 
inginer. Dar ingineri din ăia care au făcut studii la Moscova şi revenim, că 
suntem în 1990. Sunt nişte ingineri pe puncte. Ce ştie Iliescu din ingineria 
propriu-zisă?... Este un activist, un cap pătrat cubic, cu toată echiparea lui. 
Dar Iliescu şi cu echipa lui nu ar fi fost, nu ar fi putut pune mâna pe putere, 
dacă românii ar fi fost pregătiţi. (...) Ceauşescu a fost un comunist de-al 
nostru. Noi l-am pregătit, noi l-am făcut, fiecare dintre noi l-am pregătit. O 
dată — cei care-l aplaudau, adulau, dar şi cei care tăceau. Care-l înjurau, dar 
tăceau. Ce să facem? Păi, el e tare. Păi, Securitatea... Păi, am copii... 
Chestia asta cu am copii trebuia să fie invers. Tocmai pentru că eu am copii, 
trebuie să fac ceva ca ei să aibă o viaţă mai bună. Adică nu spun, că mi-am 
pierdut nişte ani pentru că am făcut ceea ce trebuia, nu am făcut ceea ce n- 
am vrut, ci am făcut exact ce am vrut, adică i-am ţinut piept lui Ceauşescu, 
fiindcă aşa am vrut eu, am vrut să intru la puşcărie. Dacă nu doream să intru 
la puşcărie, nu mă duceam... şi-acuma stăteam frumos la Bucureşti, aveam şi 
o casă, aveam maşină şi mâncam cele 200 de grame de salam cu soia. Nu 
am fost singur în 1977. N-am fost singur. Eu, nefiind un lider, eram un 

purtător de mesaj. Adică eu eram un păstrător de scrisoare pe care oamenii 
veneau să o contrasemneze. Şi au venit, în ciuda unor piedici extraordinare... 
veneau şi timişorenii. Dar încă din Gara Timişoara erau fugăniți şi 
descurajaţi. Oamenii ăştia veneau. Treceau prin baraje succesive. În 
Bucureşti locuiam într-un cartier excentric, Drumul Taberei, cu adresă greu 
de găsit, nu era apartamentul pe numele meu, deci foarte greu... existau 
câteva baraje de miliţie, de securitate, de civili şi aşa mai departe. Şi totuşi 
oamenii au venit. În 1977 noi am contabilizat semnăturile care există. Sunt 
200 de semnături. Dar oamenii care au încercat să vină au fost cel puţin de 
zece ori mai mulţi. Oameni care au telefonat, că nu puteau să vină, să zicem, 
de la Satu-Mare sau de la Timişoara. N-aveau bani. Erau oameni săraci. Sau 
aveau nişte dificultăţi. Voiau să adere. Îşi dădeau numele. Din cauză că 
telefonul meu nu prea mergea sau era tăiat, n-am putut să receptez toate 
chestiunile astea. Deci 200 trebuie înmulțit cu cel puţin cinci. Cam o mie de 
oameni. Atenţie, din aceşti oameni, majoritatea erau nescriitori. Revin, încă 
o dată, la povestea asta. Scriitori au fost doar trei: Ion Negoiţescu, critic 
literar, istoric literar, exilat şi el, săracul; Ion Vianu — fiul lui Tudor Vianu, 
care nu este numai scriitor, este şi medic. Ăştia doi au fost singurii scriitori. 
Şi cu mine. Mişcarea noastră nu era autonomă, era o mişcare de solidarizare 
cu Carta 77 a cehilor. Primul semnal a fost o scrisoare de-a mea personală, 
pe care am adresat-o lui Pavel Kohout (scriitor ceh, a susținut Primăvara de 
la Praga — n.n.), care era mult mai important, atunci, decât Havel. Havel era 
mai mărunţel. Bineînţeles că cehii, săracii, au constituit comitetul ăsta şi au 
început să intre şi să iasă din închisoare. Dar asta-i soarta. Eu nu spun că 
asta-i soarta scriitorului, dar asta-i soarta scriitorului într-un regim anormal. 
(...) Şi, în Rusia, Soljeniţin făcea puşcărie şi credea în Dumnezeu şi în 
căderea comunismului. Şi-a pus pielea la bătaie. Şi bulgarii au avut partizani 
mulți, şi polonezii au avut, şi ucrainienii au avut partizani mulți, aşa că s-o 
lăsăm mai moale! Nu suntem noi cei mai aşa... Fac o paranteză. Până de 
curând ne dădeam mari cu gaura în stea. Că noi am inventat gaura la 
covrigul steagului. Şi ungurii, în 1956, au găurit steagul. Eu ştiu, pentru că 
eu eram ungarist. Aşa ne spunea nouă, celor care intrasem..., că suntem 
ungarişti. De ce nu se cunoaşte fenomenul savislat în România? Păi, ar fi 
rămas fără importanţă această întrebare dacă astăzi n-am fi văzut 
rezultatele. Şi revin. Ne-am asovietizat? Păi, se vede! S-a văzut la 20 mai şi 
s-a văzut la povestea asta: femeia care nu era dactilografă de meserie, care i- 
a dactilografiat lui Soljeniţin Arhipeleagul Gulag şi care, prinsă de KGB, s-a 
sinucis. Conştiinţa. Ei, uite, sigur că este o mare tragedie, dar aşa... istoria 
nu-ţi dă nimic pe gratis. Românii, să le intre bine în cap! Noi am primit, 


32 


odată, un mare cadou, noi, ca Românie, în 1918. România Mare a fost un 
cadou. Eu, bineînţeles, ca basarabean, mă bucur, pentru că şi provincia mea 
a intrat la sânul patriei-mamă, o civilizație germanică din Transilvania, o 
civilizație germanico-occidentală ca Banatul, cu nu ştiu câte trepte faţă de 
vechiul regat, după aceea o provincie supraînapoiată, care venea din 
imperiul rusesc nenorocită, care, în sfârşit, 90% erau analfabeți. (...) Opinia 
mea este că, în momentul în care au venit comuniştii în 1944, în 23 august, 
odată cu ruşii au intrat ca în brânză în România, care nu era pregătită, din 
punct de vedere politic, să înfrunte o situație dificilă. Viaţa noastră politică 
era putrezită de lupta dintre Regele Carol şi mişcarea legionară. Care ne-a 
distrus democraţia. Ne-a distrus partidele democratice, care erau pentru 
parlamentari, pentru presa liberă, legionarii au mers aşa, din cercul vicios, 
comuniştii au venit, cum să spun, terenul era gata pregătit. Ţărăniştii erau 
tocaţi, compromişi, liberalii erau deja epuizați... 

Eu m-am consolat, fiindcă veneau oameni, erau muncitori, funcţionari, 
români, şvabi, evrei, ucrainieni, unguri, asta era foarte interesant. Dar cei 
mai mulți erau muncitori sau asimilați, chiar dacă erau ingineri, şefi de 
echipă. Şi nu toţi voiau paşaport, cum s-a zis. Că Goma dă paşapoarte, că 
Goma este o oficină de Miliție care dă paşapoarte. Să vorbim şi de paşaport. 
Este adevărat că foarte mulți au profitat. Şi eu zic: foarte bine c-au profitat, 
pentru că şi paşaportul e un drept. De ce să n-aibă omul drept la un 
paşaport? Au fost mulţi care, în ultimul moment... pentru că Securitatea 
făcea următorul lucru: în cercurile concentrice care începeau, să zicem, la 
punctele de pornire ale oamenilor, în gări erau securişti care încercau să 
miroase cine vrea să... cine are aerul că se ascunde şi vrea să plece... asta 
unde — la Vatra Dornei sau la Timişoara sau la Tecuci, nu? Dar problema e 
că nu o nimereau. Nu mai spun în apropierea casei mele! Aşa, şi îl opreau: 
Măi, tu unde te duci ?! Unde te duci tu? Păi, să vedeți... Măi, te duci tu la 
Bucureşti? Păi, m-aş duce... Te duci la Goma? Păi, să vedem... Uite ce e: 
Nu te duce la Goma, nu semnezi, şi noi îți dăm paşaport, în loc să semnezi! 
Am întâlnit, numai aici, în Franţa, sute de oameni care nici n-au ajuns la 
mine. Unii care nici n-aveau de gând, ci au fost confundați cu alții. Mă, tu 
vrei paşaport? Nu semna! Adică să nu vină la mine să semneze şi i-o dat 
paşaport. N-a fost o acţiune cetăţenească, dar şi paşaportul este un drept. 

Eu m-am simţit singur, cum să spun eu, nu atât acolo, m-am simţit singur 
odată ce am... că noi n-am fost expulzați. În România nu se practica 
expulzarea ca la ruşi. Nu. M-au silit să cer eu plecarea. Deci am plecat cu 
paşaport turistic. Şi, odată ajuns aici, am cerut azil politic. Deci odată ajuns 
aici, eu am continuat, nu zic lupta, pentru că e prea umflat spus. Adică ceea 
ce era activitatea mea. Adică eu îmi scriam cărțile mele, dovadă că am ce 
scoate, nu se numără cu metrul, dar eu am un metru şi douăzeci de cărți. Şi 
făceam ceea ce trebuia să fac în probleme de drepturi ale omului, cu 
Jurnalişti... 

Să le iau în ordine cronologică. Eu am publicat o cărțulie în 1968, care se 
numeşte Camera de alături. Asta a apărut. E o proză scurtă, ciuntită de 
cenzură, apărută la Editura pentru literatură şi artă, în 1968. A apărut exact 
în 22 august, când a fost ocupată Cehoslovacia. 

După aceea, eu am scris un roman care se numea Ostinato. Ostinato este o 
indicație muzicală care înseamnă cu obstinaţie, cu încăpățânare, să se repete. 
Şi este un roman de puşcărie. L-am predat editurilor româneşti, timp de 
cinci ani am fost în tratative cu ei, ei au spus: Bun, vedem, mai scoatem, 
mai modificăm, mai nu ştiu ce şi am spus Nu. Ori aşa, ori trimit afară. Şi ei 
au început să râdă. Cum adică trimiţi afară?! Păi, ce, dumneata eşti rus? 
Zic: Nu, eu sunt român, dar eu trimit. Dacă în doi ani nu mi se publică aici, 
este dreptul meu, este cartea mea, eu am scris-o... aşa că pot să fac ce vreau 
cu ea! Deci atât forurile Uniunii Scriitorilor, cât, mai târziu, Securitatea erau 
aşa de siguri de supuşenia supuşilor, că nici nu le trecea prin cap... ŞI, în 
1971, mi s-a publicat, simultan, la Gallimard, aici, la cea mai mare, 
importantă editură în limba franceză, şi la Suhrkamp, din Frankfurt pe Main, 
în Germania Federală. Şi a fost un eveniment important, pentru că editorul 
german a lansat-o în timpul Târgului de Carte de la Frankfurt. Cu succes. Iar 
tâmpiţii de români, în special diplomaţii, în special unul, Nicolae Oancea, 
care era, atunci, ambasadorul României la Bonn, am scrisori aici prin care el 
încerca să-l convingă pe editor să nu publice şi oferindu-i bani. Asta a fost 
în 1971. 

Tot în 1971 Ceauşescu a dat povestea cu tezele lui catastrofale... în stilul 
gazetei de perete şi stilul brigăzii de agitaţie. În 1971 am fi avut ocazia să-l 
oprim pe nebun. Eu spun acuma că nu-i dau toată vina lui Ceauşescu, 
pentru că Ceauşescu este produsul pur al sistemului comunist. Şi el, dacă în 
1971 ar fi fost stopat din marlul lui megaloman şi imbecil, ar fi putut trăi, 
pentru că, în acel moment, şi materialmente, viaţa era totuşi trăibilă. În 
1971, când Ceauşescu şi-a publicat tezele lui, cine a protestat printre primii? 
Ei bine, au protestat vechi stalinişti din Uniunea Scriitorilor, cei care 

mâncaseră multe la viaţa lor, în frunte cu preşedintele scriitorilor, Zaharia 
Stancu. După aceea, a mai protestat vehement Eugen Jebeleanu, alt stalinist. 
Au zis: Nu! Zaharia Stancu i-a spus: Tovarăşe, dumneata cânţi prohodul 
culturii române! Ei bine, atunci, deşi toată lumea simţea că e ceva 
ameninţător, nu s-au unit, domnule! Ba chiar ăştia tineri şi-au dat adeziunea 
în 1971. Aceşti tineri lupi. Unul dintre ei este Aurel Dragoş Munteanu, care 
acum este ambasadorul României... 

- Titus Suciu: La USA. 

- Paul Goma: Păi, da, sigur că da, mare dizident! Ei bine, el, în 1971, a tras o 
limbă de nu s-a văzut lui Ceauşescu şi tezelor! Şi după aceea a revenit. A 
doua ocazie: 1977. Nu am făcut-o, dar am fi avut ocazia să ne raliem 
Cehoslovaciei. C-au făcut-o şi bulgarii. Atunci a luat naştere adevărata 
dizidenţă bulgară, cercurile lor de lectură, de studii. Păi, da, bineînţeles că se 
ocupau doar de ecologie, că şi în Rusia era la fel, ecologiştii se ocupau de 
lucruri foarte grave din punct de vedere politic. Adică, de pildă, se duceau la 
spitale, unde erau copii cu malformații. Malformaţii din cauză de ce: de 
proastă alimentaţie, de poluare generală sau de intoxicare a mamelor care 
lucrau în mediu toxic. Fie că lucrau într-o siderurgie... ( eu am lucrat şi ştiu 
cum €), şi femeile erau întotdeauna sus, în macarale, unde se adunau toate 
gazele. Sau în industria zincului şi a plumbului. Şi atunci ce făceau: făceau 
copil mort, de pildă. Era adevărat. Dar tot atât de adevărat se va spune 
mâine: Suntem o insulă de totalitarism într-un ocean de democratizare. De 
ce? Chiar aşa suntem noi pedepsiţi de Dumnezeu! Şi în Basarabia, săraca de 
ea, Basarabia mea natală, oamenii de acolo sunt cu şase picioare în faţa 
românilor, din punct de vedere moral. Cultural, săracii, sunt mult înapoiaţi. 
(...) e altceva la Timişoara, adică Societatea Timişoara, pentru că a început 
Timişoara şi pentru că Timişoara este la vest şi e o altă mentalitate, 
Timişoara a fost întotdeauna fruncea. Nu-i o vorbă, şi în 1956 a fost fruncea 
şi noi ştim că au fost şi alte manifestații, nu? Se striga Jos Ceauşescu. Şi la 
Bucureşti studenţii au fost înspăimântați. Eram tineri şi aveam de unde 
muri. Şi eu mi-am adus aminte că în 1956 aveam 21 de ani şi era aceeaşi 
atmosferă revoluţionară. Deşi Revoluţia se petrecea la Budapesta, dar era 
gata să ia foc şi în România. Ţin minte că nu ne păsa, moartea nu exista 
pentru noi. Eu aveam o familie care... şi maică-mea fusese în puşcărie, şi 
taică-miu şi în Siberia. Adică aveam dosar şi aveam o experienţă. Nu-mi 
păsa şi nu ne păsa nimănui. Fetele erau cele mai brave şi cele mai 
extraordinare. Şi acum la fel. Dar uite că, acum, Iliescu a găsit, cum se zice, 
ac de cojocul lor, adică a găsit ciomag de capul studenților. Dar totdeauna 
represiunea au făcut-o oameni îmbrăcaţi în uniforme ale aparatului de 

represiune. Fie că erau milițieni, fie că erau securiști, fie că erau din 
detaşamentele de intervenţie USLA sau aşa ceva. Sau, în momentul în care 
trăgeau pe graniţă, erau grăniceri. Chit că erau băieţi în termen. 

- Titus Suciu: Întrebarea mea este: ce ne lipseşte nouă ?... 

- Paul Goma: În primul an de exil am fost şi în America şi am făcut un ocol 
în America. Ce s-a întâmplat — am fost frapat de faptul că, am fost în familii 
de români, vorbesc de români, naționaliști, patrioţi, unii erau legionari, erau 
cu tricolorul, cu calendare, dar copiii lor, deşi mariajul nu era mixt, tot cu 
mamă româncă, nu mai ştiau româneşte după trei ani de zile. Şi-atunci mi- 
am dat seama de altceva. Am întâlnit, în Honolulu, un poet celebru în istoria 
literaturii noastre, i se mai spune poetul tânăr, Ştefan Baciu. Este plecat din 
1940 din România. Şi nu a stat în exil împreună cu alţi români. Totdeauna a 
stat singur, eventual cu soţia lui, soția lui a murit între timp. A stat în 
Brazilia, în Argentina, în Mexic, în Insulele Hawaii. Domnule, vorbeşte 
Ştefan Baciu o limbă nu numai frumoasă şi corectă, dar mai frumoasă decât 
a mea, care am venit în 1977 din România! Acelaşi lucru se întâmplă cu toţi 
scriitorii. Mircea Eliade, şi el, a plecat din 1940. După aceea, Mircea Eliade 
îşi scria studiile de istoria religiilor în franceză şi în engleză, însă proza şi-o 
scria în româneşte. Un alt caz — Ionescu. Eugen Ionescu, care este un scriitor 
francez, el este mare scriitor francez. Păi, vorbeşte o limbă română 
extraordinară. Limba trebuie să o cultivi. S-o întreţii, s-o stropeşti, s-o mai 
pliveşti şi s-o iubeşti. (...) 

Eu acuma nu lucrez nimic nou. Pentru mine este important că-mi apar cărți 
pe care le-am scris în urmă cu 10-15-20 de ani, apar în România. Mi-au 
apărut două cărţi, acum, la Editura Humanitas, Culoarea curcubeului, care-i 
o chestie de mărturie, care povesteşte exact întâmplarea din 1977, e vorba de 
jurnal, şi o carte de mărturie, dar e făcută sub formă de roman, care a fost 
difuzată la Radio Free Europe în 1976, în lectura mea, care se numeşte 
Gherla. În vreo lună sau două, să nu fiu prea optimist, oricum, până la 
sfârşitul anului ăstuia, adică până în decembrie, or să mai apară, sper, încă 
trei cărți. Un roman care se numeşte Patimile după Piteşti, despre 
reeducarea de la Piteşti, la Editura Cartea Românească; la Craiova o să-mi 
apară un roman care se numeşte Gardă inversă; din nou, la Humanitas, o 
continuare, tot o carte de mărturie, jurnal, căreia încă nu i-am găsit titlu şi 
care vorbeşte de perioada mea din exil cu trimitere de bombe, de ucigaşi. Şi 
la Editura fostă Albatros, acuma se numeşte Forum, îmi apare prima carte 
dintr-un ciclu declarat autobiografic, care se numeşte Din calidor, calidor e 

un fel de coridor, de prispă, care vorbeşte despre copilăria din Basarabia. A 
doua va veni... Arta refugiului, care a apărut deja în franţuzeşte aici, în 
Franţa, şi-n care este vorba despre refugiul în Ardeal, şi mai urmează. Eu am 
scris foarte mult. Sunt un grafoman. Deci eu nu exist fără şi, mi-am dat 
seama, cine are carte are parte. 


A consemnat Liza KRATOCHWILL 


37 


Două decenii de luptă pentru recuperarea identităţii 
Opinii & Impresii 


După două decenii de luptă pentru adevăr, dreptate şi conservare a 
istoriei recente, Asociaţia Memorialul Revoluţiei 16-22 Decembrie din 
Timişoara s-a reunit în formulă completă, într-o zi istorică, 28.04.2010. 

Au păşit pragul instituției fondatorii acestei organizații 
guvernamentale, de la care a fost preluată ştacheta de actuala conducere, şi 
membri ai A.M.R., invitaţi de seamă, prieteni şi colaboratori apropiaţi ai 
asociaţiei şi, nu în ultimul rând, sponsorii, fără de care drumul până în 
prezent ar fi fost mult mai anevoios. 

Evident, cu această ocazie, subsemnata le-a solicitat distinşilor 
oaspeţi opinii şi impresii surprinse în imagini, care completează baza de date 
a unei istorii vizuale recente a Memorialului. 

A fost, totodată, un bun prilej de sondare a unor categorii elitiste 
privind activitatea care se desfăşoară aici şi noile proiecte în care 
Memorialul s-a angrenat pentru elucidarea evenimentelor sângeroase, 
demascarea vinovaţilor, păstrarea memoriei şi instituirea dreptăţii. Despre 
acestea, precum şi despre locul şi rolul Memorialului în rândul instituţiilor 
de profil şi al unei societăţi civile democrate, la nivel local, național, dar şi 
european, aflaţi în cele de mai jos. 


General (r) Dan Voinea, fost procuror-şef al Parchetului General Militar 


- Liza Kratochwill: Ce înseamnă pentru dumneavoastră 20 de ani de 
existenţă a unei asociaţii cum este Memorialul, care funcționează pentru 
aflarea adevărului şi pentru păstrarea memoriei? 

- Dan Voinea: Este un moment aniversar la care participăm din toată inima 
ŞI eu şi colegul meu Romeo Bălan. Am ajutat la constituirea acestui muzeu 
de către domnul Traian Orban, multe din fotografiile şi documentele care 
sunt expuse aici fac parte din dosarele care s-au constituit în 1990, privind 
victimele represiunii comuniste de la Timişoara. Cred că este un prilej nu 
numai de comemorare, dar şi de continuare, dacă vreţi, a luptei pentru 
adevăr şi pentru a se face dreptate victimelor care, în toți aceşti 20 de ani, nu 
şi-au găsit în Justiţie calea de rezolvare a problemelor lor de părţi vătămate 
şi nici nu s-a încercat măcar să se facă un tablou complet al crimelor din 
decembrie 1989 de către instituţiile statului. 

- Liza Kratochwill: „Nu s-a încercat” — dumneavoastră sunteţi cel care s-a 
ocupat îndeaproape de aceste dosare şi de cercetare, alături de colegul 

dumneavoastră. Unde credeţi că a fost minusul şi impasul? De ce sunteţi 
nemulțumit? Aţi avut totuşi pârghia şi instrumentul în mână. 

- Dan Voinea: Suntem nemulţumiţi, pentru că nu am fost lăsaţi să ducem 
până la capăt activitatea de cercetare penală şi de trimitere în judecată a 
celor vinovaţi de crimele din decembrie 1989 în Timişoara şi în celelalte 
oraşe ale ţării. 

- Liza Kratochwill: Dumneavoastră sunteţi, astăzi, angajat al Institutului de 
i 3 Cercetare a Crimelor 
g i A Comunismului? Lucraţi 
în cadrul institutului? 

- Dan Voinea: Nu. 
Acolo eu am fost rugat 
de către conducerea 
institutului să particip 
la un proiect privind 
victimele comunismului 
din decembrie 1989 şi 
din timpul mineriadelor. 
Nu sunt angajat al 
institutului, m-am dus 
voluntar acolo ca să 


ajut la finalizarea acestui proiect important. 

- Liza Kratochwill: În prezent lucraţi sau sunteţi în pensie? 

- Dan Voinea: Sunt pensionar şi îmi desfăşor activitatea ca profesor, sunt 
conferenţiar şi predau Victimologie şi Criminalistică la Universitatea „Titu 
Maiorescu”. 

- Liza Kratochwill: Sunt sigură că mulţi studenţi vă întreabă de ce nu s-a 
aflat adevărul. Cum le răspundeți? 

- Dan Voinea: Păi, trebuie să le spunem adevărul, de ce nu s-a aflat 
adevărul. 

- Liza Kratochwill: Şi de ce nu s-a aflat? 

- Dan Voinea: Lucrurile astea nu trebuiesc deloc tranşate, ci trebuiesc 
demascate, adică tot ce a stat în calea aflării adevărului în toată perioada 
aceasta de 20 de ani. 


Avocat Romeo Bălan, fost şef al Parchetului Militar Timişoara 


- Liza Kratochwill: Domnule Romeo Bălan, dumneavoastră v-aţi ocupat de 
dosarele Timişoarei, dosarele revoluţiei. Cum vedeţi, astăzi, activitatea 

Memorialului, după 20 de ani de funcționare, dat fiind faptul că, printre 
activităţile Memorialului, există şi aceasta — de aflare a adevărului? 

- Romeo Bălan: În primul rând, mă bucur că există, că sărbătorim, azi, 20 
de ani de la înființarea Memorialului. Pe lângă un loc de rememorare a 
evenimentelor din decembrie 1989, este şi o importantă bază documentară, 
care sper să folosească, în viitor, istoricilor şi tuturor celor care vor să scrie 
despre evenimentele din decembrie 1989. Faptul că şi după 20 de ani ne 
întâlnim într-o audiență selectă, cu reprezentanţi, cu participanţi la 
evenimentele din decembrie 1989, spune mult despre interesul pe care 
Timişoara încă îl manifestă pentru Revoluţia din Decembrie 1989. 

- Liza Kratochwill: Cum apreciaţi activitatea Memorialului, mai cu seamă 
că sunteţi un colaborator... 

- Romeo Bălan: Personal, o apreciez ca foarte bună şi țin să remarc 
tenacitatea conducerii, a doctorului Orban, în special, pentru ca acest 
Memorial să existe şi să-şi continue activitatea, atrăgând foarte multe 
persoane, specialişti în diferite domenii, tocmai pentru a scrie despre ce s-a 
întâmplat în 1989. 

- Liza Kratochwill: Sunteţi familiarizat cu proiectele Memorialului, mai bine 
zis, cunoaşteţi proiectele şi cărțile scoase de Memorial? 

- Romeo Bălan: Da, sunt şi în posesia volumelor din Procesul de la 
Timişoara, care mi-au fost oferite de Memorial, şi revista care este scoasă. 
Sper ca, în viitor, având mai mult timp la dispoziţie decât în prezent, să 
colaborez mai îndeaproape. 

- Liza Kratochwill: Ce proiect aveţi dumneavoastră în privinţa activităţii de 
conservare a istoriei şi a memoriei şi în domeniul aflării adevărului? 

- Romeo Bălan: Sper să realizez împreună cu Memorialul un volum despre 
victimele din Timişoara şi din judeţul Timiş, incluzând aici şi victimele de 
la Lugoj. Sper ca finalul anului să aducă şi publicarea acestui volum. Am 
publicat un volum mai scurt, care poate fi îmbunătăţit şi publicat cu ajutorul 
Memorialului. 

- Liza Kratochwill: La ora actuală sunteţi în pensie sau mai lucraţi? 

- Romeo Bălan: Am trecut în rezervă din sistemul Parchetelor Militare şi, în 
momentul de faţă, sunt avocat la Baroul Timiş. 


Vasile Docea, conferenţiar universitar — Ştiinţe Politice 


- Liza Kratochwill: O impresie la cald, vă rog, cu ocazia aniversării a 20 de 
ani de existenţă a Memorialului! 

- Sunt Vasile Docea, conferenţiar la Facultatea de Ştiinţe Politice a 
Universităţii de Vest din Timişoara. Muzeul Revoluţiei din Timişoara cred 
că este una dintre instituţiile de marcă ale oraşului — şi vă rog să înţelegeţi 
acest de marcă drept brand. Mulţi cunosc Timişoara, pentru că au fost la 
Muzeul Revoluţiei la Memorialul Revoluţiei, pentru că au văzut expoziţia 
de aici, unii, cei mai tineri, au aflat că în România s-a petrecut o revoluţie 
acum 20 de ani, vizitând acest muzeu. Cred că este o instituţie care merită să 
rămână, de care trebuie să ne îngrijim şi care trebuie să ne confere identitate. 


Smaranda Vultur, conferenţiar universitar — Antropologie 


- Liza Kratochwill: Care este impresia dumneavoastră, astăzi, la 20 de ani de 
existență a Memorialului, ca timişorean şi specialist în antropologie? Cum 
regăsiți Memorialul astăzi? 

- Sunt Smaranda Vultur, lucrez la Universitatea de Vest din Timişoara, m- 
am ocupat mult de analiză la discursul unor memorii ale revoluţiei. Găsesc 
că e un moment important pentru noi toţi, cei din Timişoara, nu numai prin 
actul însuşi al amintirii — care este important, dar să facem acest ritual de a 
ne aminti împreună ce s-a întâmplat în 1989 —, ci şi pentru faptul că această 
instituţie a ştiut să pună în valoare memoria în toate aspectele ei, şi sub 
aspect comemorativ, şi sub aspectul mărturiilor şi al implantării unor 
monumente în spaţiul oraşului. Deci cred că e un moment de care trebuie să 
ne bucurăm, chiar dacă el este fondat pe tristeţea faptului că victimele încă 
nu au primit partea lor de dreptate şi de adevăr pe care ar fi meritat-o, şi nici 
familiile acestora, răniții, cei care au supravieţuit acestor evenimente. 


Mihail Decean, jurist 


- Liza Kratochwill: Sunteţi unul dintre fondatorii asociaţiei, cum regăsiți 
Memorialul, după 20 de ani? 

- Mihail Decean: Îmi pare rău că nu sunt unul dintre membrii fondatori, dar 
sunt unul dintre cei care, încă de la început, am fost alături de membrii 
fondatori şi de activităţile care au avut loc aici. 

- Liza Kratochwill: Aţi susţinut ideea înființării Memorialului... 

- Mihail Decean: Am susţinut, eram, în acea vreme, judecător şi nu puteam 
să fac parte... 

- Liza Kratochwill: Statutul de judecător nu v-a permis? 

- Mihail Decean: De judecător, da, nu-mi permitea să fac parte din nicio 
asociaţie. Indiferent cu ce fel de caracter. Era una dintre privaţiunile la care 
eşti supus şi pe care o accepţi ca magistrat, ca judecător. 

- Liza Kratochwill: În schimb, aţi susținut înființarea acestui Memorial, aţi 
sprijinit cu sfaturi în diverse activităţi şi proiecte pe care le-a derulat 
Memorialul... 

- Mihail Decean: Da, mi-am dat tot concursul de care eu am fost capabil, am 
dat un interviu... 

- Liza Kratochwill: E în arhiva video. 

- Mihail Decean: ...referitor la întâmplările din Decembrie 1989, am scris o 
carte despre ceea ce, întâmplător, eu însumi, în Decembrie 1989, am făcut, 
fiind deţinător al unui titlu de Luptător în Revoluţia din Decembrie 19809... 

- Liza Kratochwill: Aţi fost în balconul Operei? 

- Mihail Decean: Am fost în balconul Operei... 

- Liza Kratochwill: Cum regăsiţi Memorialul, revin la întrebare, şi ce 
înseamnă pentru dumneavoastră ziua de astăzi? 

- Mihail Decean: Ziua aceasta aniversară este, fără nicio îndoială, o realizare 
a ideii de democraţie. Şi, dacă au trecut 20 de ani — ani în care s-au strâns 
atâtea documente despre Revoluţia Română din Decembrie 1989, mai ales 
referitor la ceea ce s-a întâmplat la Timişoara — şi Memorialul încă există şi 
o astfel de aniversare, iată, se produce, astăzi, asta înseamnă că necesitatea 
existenţei lui nu mai trebuie dovedită şi că păstrarea unei astfel de asociaţii 
are şi un caracter istoric. Dar având acest caracter, nu înseamnă că, pe viitor, 
nu va trebui să existe şi să îşi desfăşoare activităţile pe care le are 
programate. Până la sfârşitul sfârşitului, ca să mă exprim aşa. Atâta timp cât 
vom exista noi... 

- Liza Kratochwill: Şi generațiile următoare? 

- Mihail Decean: ...şi toate generațiile care vor urma. Au nevoie de ceea ce 
Memorialul le oferă. 

- Liza Kratochwill: Ca jurist, ce soluție credeți că poate exista, în momentul 
de față, la situația dată, în ceea ce priveşte clădirea în care existăm? 

- Mihail Decean: Ştiu încurcăturile în care se găseşte acest sediu, nu ştiu 
chiar toate detaliile, însă atunci când este vorba de dreptul de proprietate, 
proprietarul este acela care decide dacă să păstreze în această incintă sediul 
Memorialului Revoluției. Că sunt litigii nu este firesc, dar existența lor şi 
modul cum ele se vor termina va lămuri şi această problemă a sediului 
Memorialului Revoluției, care, din punctul meu de vedere, este bine să 
rămână aici, unde a fost fondat şi unde a ființat până în prezent. 

- Liza Kratochwill: Fiind, de altfel, şi o clădire istorică, ţinând cont de 
activitatea în domeniu... 

- Mihail Decean: Fiind, de altfel, şi o clădire istorică şi având în vedere şi 
investiţiile. Şi activitatea, categoric. 


Viorel Marineasa, scriitor 


- Liza Kratochwill: Ca om de litere şi ca timişorean, ce înseamnă pentru 
dumneavoastră împlinirea a 20 de ani de existență a Memorialului 
Revoluţiei, ca asociaţie, ca muzeu, ca centru de documentare? 

- Viorel Marineasa: Este un lucru deosebit. E un lucru care trebuia făcut. La 
început nu credeam că va lua proporțiile pe care le-a luat. E nevoie ca 
memoria noastră să rămână intactă, pentru că oamenii, din păcate, uită foarte 
repede şi, de aceea, e bine să o reîmprospătăm fără fraze sforăitoare, fără a 
încerca să împodobim realitatea, ci pe bază de documente, de mărturii, pe 
bază de lucruri care se investighează şi la ora actuală. 

- Liza Kratochwill: Dumneavoastră sunteţi unul dintre colaboratorii 
Memorialului. Cum apreciaţi activitatea acestei organizaţii neguvernamentale 
cu scopul bine definit pe care îl cunoaşteţi? 

- Viorel Marineasa: Este o realizare, este o activitate de excepţie, deosebită, 
şi cu atât mai mult sunt contrariat de această manevră care se încearcă 
pentru a deposeda Memorialul de acest sediu. Prin urmare, Memorialul 
reprezintă un obiectiv de interes național. Aici, nu înţeleg autorităţile care, 
după părerea mea, nu fac eforturile necesare pentru ca Memorialul să 
rămână la locul său, aici unde, de fapt, a făcut nişte investiţii uriaşe, şi 
materiale, şi spirituale. 


Arhitect Vilmos Soós, primul preşedinte al Asociaţiei Memorialul 
Revoluţiei 


- Liza Kratochwill: Sunt 20 de ani de când aţi pus bazele acestei asociaţii. 
Cum vă simţiţi, cum regăsiţi Memorialul? 
- Vilmos Soós: Este cu 
DD Sz îl totul altceva decât am 
| a gândit noi la vremea 
respectivă, a luat o 
amploare deosebită şi mă 
bucur că am avut 
inspiraţia de a trece în 


43 


mâna domnului Orban această asociaţie, pentru că, fără dânsul, n-am fi fost 
unde suntem. 

- Liza Kratochwill: Cunoaşteţi situaţia juridică în care se află Memorialul? 

- Vilmos Soós: O cunosc foarte bine, pe drum, venind cu domnul 
Anastasescu, tocmai discutam despre această problemă. 

- Liza Kratochwill: Astăzi a fost prezentată o Scrisoare deschisă tuturor 
celor prezenţi, timişorenilor. Este un apel la solidaritate, ca să zic aşa. Cum 
comentaţi inițiativa? 

- Vilmos Soós: Părerea mea este că ar trebui încercate măsuri mai directe şi 
mai dure. Inclusiv apelul la organizaţiile internaționale, pentru că se pare că, 
la nivel intern, lucrurile nu decurg cum ar trebui. 

- Liza Kratochwill: La nivel intern?... 

- Vilmos Soós: La nivelul ţării. Pentru că văd că nici organele locale, nici 
cele centrale — deoarece Memorialul este, totuşi, de interes naţional — nu 
sunt dispuse să acţioneze ferm. Ele merg pe principiul minimei rezistenţe, 
aşa a spus justiţia, noi nu putem interveni, deşi ar exista mai multe 
posibilităţi. 

- Liza Kratochwill: Ca de exemplu? 

- Vilmos Soós: Ca, de exemplu, o hotărâre de guvern — că tot se dau cu 
sutele — care să reglementeze situația acestei clădiri, iar guvernul să se 
implice în eventuala cumpărare, despăgubire a persoanei sau a persoanelor 
care sunt în spatele acestei acțiuni nu tocmai curate. 


Informatician Virgil Streianu, membru fondator 


- Liza Kratochwill: Sunteţi unul dintre membrii fondatori ai Memorialului, 
cum vă simţiţi, ce v-aţi propus atunci şi cum regăsiţi, azi, Memorialul? 

- Virgil Streianu: Încă de la început m-am implicat în activitatea 
Memorialului şi am contribuit la întărirea acestei... de fapt, o instituţie. Deci 
clădirea în care ne găsim a fost, practic, dezafectată, asta arată ca o clădire 
ultramodernă, cu stil retro. Din păcate, se pare că va fi pierdută această 
clădire, a fost un proces de retrocedare şi urmează, probabil, să fie părăsită. 
N-aş fi crezut, acum 20 de ani, că mă voi întâlni cu vechii colaboratori de 
aici. A trecut aşa de mult timp de când am demarat această activitate! Când 
am început, erau multe asociaţii revoluţionare, mulţi se asociau, se 
constituiau. Memorialul Revoluţiei a fost o instituţie care, de fapt, a trecut 
peste timp şi probabil că îşi va menţine viaţa încă mult timp de-aci înainte. 

- Liza Kratochwill: Aţi spus „probabil”. Cum vedeţi dumneavoastră viitorul, 
ce vă propuneţi pentru viitor? 

- Virgil Streianu: Viitorul ca instituţie... Este o sentință definitivă şi 
irevocabilă prin care clădirea pare-se că este pierdută, deşi este monument 
istoric. Desigur că forurile locale de aici, Primăria ar trebui implicată în 
găsirea unei soluţii de continuare a acestei activități. Memorialul e legat de 
clădire, dar, în final, are o activitate aici. Chiar şi cea de astăzi, şi ea face 
parte dintr-o pleiadă de activităţi ale Memorialului: expoziţii, legături cu 
străinătatea, reviste, cărți, deci nu-i numai clădirea aici în spate. Eu cred că 
Primăria va trebui să ia o decizie majoră în rezolvarea acestei situaţii prin — 
nu ştiu dacă se mai poate — revenirea imobilului în patrimoniu, fie alocarea 
unui alt spaţiu pentru această instituţie. De altfel, e un lucru foarte curios, 
fiindcă există un Decret Prezidenţial prin care fostul preşedinte Emil 
Constantinescu dădea drept de viaţă Memorialului 99 de ani. Sau aşa ceva. 
Practic, pe viaţă. Şi uite că aceste legi, aceste acte normative au fost, practic, 
încălcate de o hotărâre în instanţă, care, şi ea, este legată de o lege. Trebuie 
să ne supunem instanţelor respective, dar trebuie găsite totuşi soluţii pentru 
continuarea acestei activităţi. 


Colonel Gabriel Toma, şef de Stat Major al Brigăzii 18 Infanterie Banat 


- Col. Gabriel Toma: Cu mare plăcere onorăm invitaţia asociaţiei 
dumneavoastră, Comandamentul Brigăzii 18 infanterie, de-aici, din 
Timişoara, şi, totodată, lansăm preşedintelui dumneavoastră invitaţia de a se 
întâlni cu comanda Brigăzii 18 Infanterie în viitorul apropiat, când hotărâți, 
decideţi dumneavoastră. Sunt colonelul Toma Gabriel. 

- Liza Kratochwill: Pentru dumneavoastră, ca bănăţean, ca român, ce 
înseamnă aniversarea a 20 de ani de funcționare a Memorialului Revoluţiei, 
cu un Centru de Documentare, de Informare şi cu un Muzeu? 

- Col. Gabriel Toma: Sigur că apreciem foarte mult activitatea asociaţiei 
dumneavoastră, eu nu sunt de prin zonele acestea, sunt din Oltenia, sunt de 
curând sosit aici, în Timişoara... 

- Liza Kratochwill: Sunteţi timişorean prin adopţie, cum s-ar spune... 

- Col. Gabriel Toma: Prin adopţie, da, ne bucurăm foarte mult, am văzut 
lucruri deosebite aici, la dumneavoastră, şi vreau să vă spun că, deşi am 
venit de curând aici, pe meleagurile bănăţene, suntem cu sufletul alături de 
dumneavoastră. 

- Liza Kratochwill: În ceea ce priveşte lupta pentru aflarea adevărului, noi 
ducem şi o activitate de cercetare şi documentare. Cum vedeţi 
dumneavoastră existenţa acestui Centru, dacă aţi ştiut de el... 

- Col. Gabriel Toma: Da, am auzit de acest Centru, sunt convins că adevărul 
va ieşi la iveal, pentru că întotdeauna adevărul nu poate fi ascuns, şi suntem 
interesaţi, cu toţii, de acest lucru. 

- Liza Kratochwill: Încă o întrebare, asta mai mult adresată dumneavoastră, 
ca om şi ca militar: în 1989 unde eraţi? 

- Col. Gabriel Toma: În 1989 eram în Bărăgan, în judeţul Ialomiţa, la 
Slobozia, şi aveam foarte puţini ani faţă de cât am acum, eram foarte tânăr, 
abia ieşisem din şcoală... 

- Liza Kratochwill: Şcoala militară? 

- Col. Gabriel Toma: Şcoala Militară, da... 

- Liza Kratochwill: Unde aţi făcut-o, la Sibiu? 

- Col. Gabriel Toma: La Sibiu, da, şi fusesem repartizat undeva în Bărăgan, 
în Ialomița, acolo am fost în decembrie "89. 

- Liza Kratochwill: Eraţi deja activ, repartizat? 

- Col. Gabriel Toma: Sigur! La Slobozia, în Ialomiţa. 

- Liza Kratochwill: Ce ordin aţi primit atunci? Ce ordin a primit unitatea? 

- Col. Gabriel Toma: Atunci am primit ordine doar să rămânem în unitate şi 
să apărăm unitatea. 

- Liza Kratochwill: Au fost evenimente, incidente? 

- Col. Gabriel Toma: Au fost de amploare foarte mică acolo, nu ca aici, la 
dumneavoastră. 


Ing. Ilie Vlaicu, director Aquatim 


- Liza Kratochwill: Sunteţi unul dintre sponsorii de bază ai Memorialului şi 
unul dintre cei mai apropiați colaboratori, ce înseamnă pentru 
dumneavoastră ziua de astăzi şi cum regăsiți Memorialul? 

- Ilie Vlaicu: Este o zi deosebită, pentru că trebuie să ne aducem aminte de 
cei care au avut o contribuţie importantă la istoria revoluţiei din Timişoara. 
edificiul acestui sediu, până la urmă, şi voi fi alături, şi în continuare, de 
acest inimos colectiv care încearcă să ducă mai departe tradiţia Timişoarei. 


Discursul de deschidere a aniversării a 20 de ani de la înfiinţarea 
Asociaţiei Memorialul Revoluţiei 


Traian Orban, preşedintele Asociaţiei Memorialul Revoluţiei, rănit în 
Decembrie 1989 

Au trecut 20 de ani şi, din păcate, din rândurile fondatorilor nu mai 
sunt câţiva. Este vorba de domnul inginer Dan Alexandru — de la Drumuri 
Municipale, Eugen Buşoi, Mateescu Dan, Miller Kurt, dar şi artişti plastici 
şi prieteni ai noştri, dintre care domnul Deliu Petroiu — critic de artă, 
sculptorul Victor Gaga, Petru Jecza, Constantin Popovici — tot sculptor, 
Gheorghe Iliescu-Călineşti şi istoricul Florin Medeleţ. Pe lângă aceştia, din 
rândurile asociaţiilor de revoluționari mulţi şi-au stins viaţa. Vă propun să 
ținem un moment de reculegere... 

Noi aducem, cu acest prilej, mulţumiri tuturor celor care ne-au 
sprijinit. Suntem recunoscători, pentru că singuri nu am fi putut face faţă. 
Am găsit un mare sprijin cu urnele depuse la instituţii şi întreprinderi din 
Timişoara pentru a aduna donaţii. În aceste urne, muncitorii din Timişoara, 
angajaţii din anumite instituţii, chiar şi de la Poliţie, au depus bani, în sensul 
că erau de acord ca aceste proiecte să prindă viaţă şi să se împlinească. 

Permiteţi-mi să îl rog pe domnul Soós să ne spună câteva cuvinte 
despre primii paşi ai Memorialului şi despre primul proiect şi concurs care 
s-a făcut în cadrul Memorialului Revoluţiei, la Iprotim, în urma căruia noi 
am preluat mai multe proiecte, trei: proiectul monumentului din Cimitirul 
Eroilor, monument proiectat de arhitectul Ionel Pop; mormintele simbolice 
proiectate de arhitectul Liviu Brebe, tot de la Iprotim, şi Capela Deschisă 
proiectată de arhitectul Pompiliu Alămoreanu. 


Arh. Vilmos So6s, primul preşedinte al Asociaţiei Memorialul Revoluţiei 


În februarie 1990 asociaţia a fost reprezentată şi de foarte multe 
persoane din afara Consiliului, cu diferite ocupaţii şi funcții şi, la data la 
care noi am gândit această asociaţie, nu ne-am fi putut închipui, sub nicio 
formă, că se va ajunge la o amploare la care s-a ajuns în zilele noastre. 

Trebuie să recunoaştem că pornirea a fost frumoasă, bună, dar, la un 
moment dat, fiecare din membrii fondatori, fiecare din cei care încercau să 
ajute această idee aveau, la vremea respectivă, preocupări de altă natură şi, 
în general, preocupări existenţiale, deci ideea Memorialului ajunsese, la un 
moment dat, să meargă în scădere (să dea înapoi — n.n.). Şi aici trebuie să o 
spun cu voce tare — a apărut domnul Orban, care a preluat această idee. Noi 
i-am predat dânsului toate documentele, tot ce s-a făcut până la ora 
respectivă şi, împreună cu cei de la Iprotim şi împreună cu alţii, domnul 
Orban a reuşit să facă ceea ce vedem noi, la ora aceasta, că există. 


Ioan Bânciu, urmaş, vicepreşedinte al Asociaţiei Memorialul Revoluţiei 

Cele 12 monumente care s-au făcut nu sunt opera noastră, ci sunt 
opera spiritului celor care au murit, în Decembrie 1989, în Timişoara şi în 
toată ţara. Şi mai ales a spiritului celor care au fost furaţi şi făcuţi să dispară 
şi cenuşa lor nu se ştie unde a ajuns. Datorită lor s-au născut aceste 12 
monumente, datorită lor ne-a înţeles Timişoara şi toată ţara şi, mai departe, 
tot datorită lor mulţumesc celor care ne sprijină în continuare, ca la Popeşti- 
Leordeni să se ridice o biserică. 

Văd că Dumnezeu ne ajută în continuare. Dumneavoastră ne-aţi 
ajutat şi vă mulţumesc. Cea mai mare mulţumire cred că o merită domnul 
Orban, care a preluat acest proiect. A tras de toţi. A tras de mine, în primul 
rând, ca urmaş, şi peste tot m-am dus, mi-a murit nevasta în revoluţie şi am 
trei copii şi tot nu l-am părăsit. În toţi aceşti ani, am fost alături de el şi am 
fost în toate întreprinderile şi am adunat bani ca să începem proiectele 
noastre cu aceşti bani, din donaţii. Mulţumesc cu această ocazie sponsorilor, 
care nu sunt sute, sunt chiar mii. Au fost şi persoane fizice care au depus 
puţinul care îl aveau. 


Traian Orban, preşedintele Asociaţiei Memorialul Revoluției., rănit în 
Decembrie 1989 


Noi atunci am fost toţi împreună, şi câţiva din cei 300000 de 
timişoreni am avut neşansa să fim împuşcaţi, alții au avut neşansa să fie 
ucişi. Acest lucru nu este înţeles de cei care au putere de decizie politică. În 
România, în aceşti 20 de ani, asta a fost politica, de a-i disculpa. 

Şi să trăim văzându-i pe cei care au tras în noi, să ne întâlnim cu ei 
de multe ori în oraş. Am fost la Bucureşti şi în compartiment, în vagonul de 
dormit, m-am trezit cu Veverca. Cel care era inculpat în sustragerea 
cadavrelor şi care a distrus proba celui pe care l-a împuşcat. Pe Ianos Paris. 
După ce l-a dus la camion şi s-a asigurat că pe respectivul l-a luat dintre cei 
morţi şi l-a dus acolo, în maşină, ulterior, a negat, afirmând că este în 
străinătate, undeva prin Ungaria trăieşte, şi că nu l-a împuşcat şi că ăla 
există. 

Deci oameni care lucrează în judiciar au procedat la sustragerea şi 
distrugerea probelor: cadavre şi documentaţia referitoare la morţi şi răniți. 
Nu ştiu dacă pe mulţi dintre dumneavoastră vă preocupă acest lucru, dar noi 
facem acest lucru, pentru că ne doare şi în prezent. Şi noi dorim să nu se mai 
întâmple aşa ceva. Şi-acum vă voi citi o Scrisoare Deschisă, pe care vă rog 
să o semnaţi, dacă sunteţi de acord, o scrisoare către autorităţile care pot 

decide susţinerea şi menţinerea actualei locaţii. Să ne putem desfăşura 
activitatea în această locaţie pe care am scos-o din ruină şi am făcut-o un 
obiectiv de importanţă națională. 


Teodor Mărieş, preşedintele Asociaţiei „21 Decembrie 1989” — Bucureşti 


Şi noi am trecut prin aceleaşi emoţii la Bucureşti, acum, cu colegii 
de la Timişoara, aş vrea doar să vă spun ce s-a întâmplat în ultimele 
săptămâni, până aseară. Probabil că sunt chestiuni care nici nu v-au ajuns la 
urechi. 

A existat o întâlnire la Ministerul Apărării, între o delegaţie de la 
Memorial şi domnul Oprea, care a venit la Timişoara, aici lucrurile au 
decurs foarte legat, a fost primit foarte bine. Dânsul a promis că se va ocupa 
de biserica de la Popeşti-Leordeni şi despre o chestiune care de ani de zile 
ne preocupă. Mai mult decât atât, de îndată după întâlnire, a făcut o adresă 
către primul-ministru, domnul Emil Boc, şi a cerut să găsească resurse 
pentru ca această clădire să rămână a Memorialului. 

În discuţiile pe care le-am avut, mi-a spus că va aborda subiectul şi 
la nivelul preşedinţiei şi că speră să înţeleagă că această clădire este simbol 
pentru ceea ce s-a întâmplat în Decembrie 1989, şi nu oriunde, ci la 
Timişoara. Sâmbătă dimineaţa ne-am întâlnit la Jupiter, le-am înmânat... 
întâmplarea a făcut să fie şi domnul ministru în zonă, ne-am întâlnit, i-am 
dat proiectul care mi-a fost transmis de-aici, de la Timişoara, cum ar trebui 
să arate din punct de vedere arhitectonic acest monument, sigur, ţinându-se 
cont de sensibilitățile celor care doresc a se face şi să accepte orice 
propunere în proiect, pentru că, în fond şi la urma urmei, chiar dacă s-a 
angajat — şi sigur că are această putere să o facă —, are mai mulţi deputaţi de 
Ilfov alături. Probabil săptămâna viitoare vom merge la Popeşti-Leordeni, ca 
să vadă cum se va putea 
face schimbul de teren, 
eventual recompensa 
care va trebui dată 
acelui om fără suflet 
care nu cedează, de ani 
de zile, 10 metri pe 
lățime şi 15 metri, cât 
este nevoie... 

Regretă că nu a 
putut să ajungă astăzi şi 

pot să vă spun că este primul-ministru pe care eu îl văd implicat atât în 
desecretizarea dosarelor, care, curios, dar se apropie, inexplicabil pentru 
unii, dar s-a produs, nedorită de foarte mulţi, dar s-a produs, şi implicarea în 
aceste două proiecte, Popeşti-Leordeni şi proiectul de-aici, dacă putem să-i 
spunem proiect, c-aici este o chestiune care este concretă deja, mă refer la 
proiectul de finanţare a sumei care ar trebui alocată acelui domn care a 
revendicat ce nu se revendică, din punctul meu de vedere. Putea să 
revendice orice, dar nu aşa ceva! 

- Arh. Pompiliu Alămoreanu, lider revoluţionar: Ştiţi ce e culmea? Că e şi 
revoluţionar! Şi nu-i moştenitor direct şi a făcut lovitura de stat ca membru 
al D.L.A., Direcţia de Informaţii a Armatei. 

- Teodor Mărieş: Domnu” Alămoreanu, nu vă pot contrazice. Aseară — şi 
aici este meritul Societăţii Timişoara, condusă de domnul preşedinte Florian 
Mihalcea, care a insistat mult, alături de alte organizaţii civice, pentru Legea 
lustraţiei şi, în sfârşit, se pare că se urneşte... Aseară, la ora zece şi jumătate, 
am plecat din faţa Comisiilor Reunite, mă refer la cele două Comisii reunite 
şi la Drepturile omului, care au adoptat proiectul Legii lustraţiei, pentru a fi 
promovat spre a fi votat în plen. Sper să fie votată până pe 20 mai, aşa cum 
s-a promis inițial. Sper să avem o lege a lustraţiei şi să nu ne fie frică de acei 
oameni din Curtea Constituţională, nici nu pot să-i numesc oameni! Sunt 
acolo câţiva comunişti, în frunte cu preşedintele Curţii, şi care răspund la o 
singură comandă: se uită spre... şi de-acolo cântă cocoşul, ce cântă Iliescu, 
execută ei... la Palatul Parlamentului, acolo unde îşi are sediul Curtea 
Constituţională. 


Liza KRATOCHWILL 

Interviu cu generalul Dan Voinea — 13.04.2004 


G.R. - Ştim că procesul de la Timişoara a început repede, la 
aproximativ 2 luni de la evenimentele de la Timişoara, instituţiile 
abilitate au fost pregătite pentru un asemenea proces? 


D.V. - Pentru un asemenea proces sigur instituţiile nu au fost pregătite, 
pentru că erau nişte instituţii de sorginte comunistă. Educaţia juridică şi 
politică a magistraţilor era una şi aceeaşi la facultate şi la învăţământul 
politic, care apăra interesele statului comunist şi care erau prioritare la 
vremea aceea. Magistraţii, dintr-o dată, s-au văzut în situaţia de a-i judeca 
pe cei care până atunci îi conduceau. 


G.R. - Adică pe cei care până atunci le erau superiori. 


D.V. - Da. Miniştrii şi Partidul Comunist. Nu exista lucrare scrisă în presă 
sau carte de lectură care să nu înceapă cu lăudarea partidului şi a 
conducătorului lui. Or să vii să acuzi, era foarte greu să modelezi o 
conştiinţă de magistrat care să vină să acuze. Aşadar acuzaţia cea mare a 
aparținut poporului, care nu era în întregul lui chiar aşa instruit ca să apere 
comunismul. Era un popor ajuns la exasperare, care a simţit pe propria piele 
experienţa comunismului, adică lipsurile de tot felul — şi, când spun de tot 
felul, înseamnă lipsa celor mai elementare drepturi ale omului, dreptul la 
hrană, pentru că acesta este un drept al omului şi ar trebui băgat şi în 
Constituţie. Aceşti oameni, care stăteau la cozi interminabile, înfometați, nu 
pentru pui, dacă vă amintiți, se băgau gheare, aripile păsărilor care 
ajunseseră aliment de bază şi foarte căutat. Nu-ţi permiteau să circuli, era 
greu, adică erau prevăzuţi 30 de litri de benzină pe lună pe timp de vară, că 
iarna nu mai circulai deloc, din ianuarie şi până în martie. Dacă vă aduceţi 
aminte, se interzicea autoturismelor proprietate să circule pe timp de iarnă, 
iar pe timp de vară cu aceşti 30 de litri nu puteai să circuli prin ţară. Puteai 
să mergi în oraşul în care lucrai până la serviciu sau orice alte treburi, dar nu 
prea multe. Pentru că regimul nu dorea ca omul să poată să umble, el trebuia 
doar să muncească, să tacă, să stea acolo, în garsoniera lui sau ce primea 
acolo, şi care era fără căldură, cu un televizor care era numai alb-negru, mai 
mult întunecat şi etc. 


Era un regim cu foarte multă tentă autoritară, deci era, practic, un regim 
terorist, din moment ce oamenii trăiau cu teamă, într-un regim care 
instaurează teama, un element specific terorismului, să instalezi frica. Deci 

era un regim totalitar de terorism. Acesta era şi psihic, dacă nu te subordonai 
acelor reguli, piereai, nu aveai nicio şansă să scapi. 


Deci revenim la ideea că, de fapt, cea care a făcut presiuni să se facă acest 
proces a fost opinia publică, a fost acea opinie publică care a explodat. 
Necazul, buba s-a spart acolo, la Timişoara. Acolo a început acest război cu 
puterea, pentru că, de fapt, a fost un război cu puterea, război care, zic eu, 
nu s-a încheiat nici astăzi. Aceasta pentru că anumite reguli din regimul 
totalitar s-au păstrat prin oamenii care au reuşit totuşi să se menţină la 
putere, la vârful unor instituţii de care depinde viaţa noastră. Procesul acela 
făcut în grabă a fost făcut, poate, ca să liniştească opinia publică decât să 
facă Justiție. A fost făcut în grabă, la fel ca şi procesul Ceauşeştilor, un 
proces care a fost ratat, ca să zic aşa, n-a reuşit să demaşte întreaga față 
criminală a regimului pe care noi toţi, atunci, l-am contestat. 


La Timişoara s-a mers cu milă pentru împricinaţi, singurii nerezolvaţi au 
fost răniții, rudele morţilor, pentru că au fost fără apărători, nu au avut decât 
un singur drept atunci, să spună în instanţă ce pretenţii civile au, în rest, nu 
s-a mai permis nimic. Eu mi-am dat seama că oamenii aceştia au fost, pur şi 
simplu, victimele Revoluţiei de la Timişoara şi au fost şi victimele justiției. 
Mi-am dat seama că, după 2 ani, aceste victime nu ştiau despre morţii lor 
unde au fost arşi şi îngropaţi la Bucureşti. Eu, personal, m-am dus şi le-am 
arătat, pentru că era o parte din dosarul pe care l-am făcut eu. M-am dus şi 
le-am arătat şi mă întrebam de ce nu ştiu, pentru că la dosarul celor 21 
existau documentele legate de morții de la Timişoara, cei arşi la Bucureşti. 
Procesul-verbal de cercetare la faţa locului a fost făcut de mine. Fotografii 
făcute la crematoriu, la canalul unde s-a aruncat cenuşa, declaraţiile 
martorilor, declaraţiile celor care au transportat morţii de la Timişoara la 
Bucureşti, declaraţia celor care au transportat cenuşa de la crematoriu la 
canal, declaraţiile celor care administrau atunci crematoriul şi cimitirul, pe 
care îi arestasem. E vorba de doi ofiţeri de securitate. Unul era Ganciu, care 
era şeful cimitirelor pe capitală, era colonel de securitate şi a fost 17 ani sub 
ordinea generalului Macri, şi celălalt, şeful crematoriului, care era maior de 
securitate, având, şi el, multiple legături cu serviciile de informaţii. Mă 
întreb acum cum a avut curajul să ardă 40 de morţi de la Timişoara fără 
niciun drept, pentru că a fost o acţiune ilicită, ilegală. Nu a existat o hotărâre 
judecătorească de ardere a acestor cadavre. Câţi oameni n-or fi ars la 
crematoriu, disidenţi, pentru că niciunul din ei nu a avut curajul să spună nu, 
trebuiau să spună nu! Bine, când le-au spus Trimitem 40 de colete — omul 
era considerat, pur şi simplu, un colet —, ei au spus: Am înțeles, să trăiţi, îi 

vom arde. lată cu câtă nonşalanţă se discuta atunci despre crimă. Adică fără 
niciun regret, fără niciun fel de teamă, pentru că ei erau puterea. Puteau să te 
ucidă, puteau să te ardă şi puteau face orice doreau cu viaţa ta. Iată că totuşi 
acest proces este important prin demascarea caracterului regimului. Nu ştiu 
ca finalitate cât a contat pedeapsa sau pedepsirea inculpaţilor, dar procesul 
are în el elemente ce demască caracterul acelui regim. 


G.R. - Ştim că timpul a fost scurt pentru ca Parchetul Militar să-şi facă 
treaba, a avut timp suficient să instrumenteze acest dosar cu probe, să 
se pregătească bine pentru acest proces? 


D.V. - Din punctul meu de vedere lucrurile au stat cam aşa: începând cu 22 
decembrie după-amiaza, manifestanți au prins tot felul de demnitari de 
partid şi de stat, atât în clădirea CC-ului, cât şi prin Bucureşti sau prin alte 
localităţi, şi i-au imobilizat, pentru că aceştia au reprezentat puterea. Atunci 
s-a luat măsura reţinerii acestora, în ideea că se va face un proces care să 
justifice într-un fel sau altul reținerea lor şi mişcarea aceasta revoluționară 
din Decembrie 1989. Se intenţiona un proces, un proces care este ilustrativ 
pentru o societate democrată, adică oamenii nu-şi fac dreptate singuri, avem 
o justiție care va face dreptate. Lucrurile acestea le-am spus oamenilor în 
acele zile, oameni care demonstrau şi spuneau că îl vor pe cutare sau cutare 
judecat şi încercam să-i lămurim că aşa va fi. Că n-a fost aşa, s-a văzut 
ulterior, dar intenţia care a fost atunci, pe care am crezut-o şi eu, a fost asta, 
că era clar că se dădea un divorţ de regimul comunist. A apărut un 
parlament în care erau şi mulți disidenţi, să nu uităm că în primul parlament 
era şi Doina Cornea şi Radu Filipescu şi alţii care au făcut puşcărie şi au 
luptat împotriva comunismului, iar justiţia vorbea în numele noii puteri. Eu, 
din dosarul acesta de la Timişoara, am făcut partea cu morţii care au fost 
aduşi la Bucureşti. Adică e vorba de cei omorâţi prin împuşcare la 
Timişoara, care au fost luaţi din morga Spitalului Judeţean Timişoara, aduşi 
la Bucureşti şi incineraţi la Crematoriul Cenușa. Acesta a fost dosarul făcut 
de mine, i-am audiat pe toţi cei care au transportat morţii la Bucureşti, pe cei 
care au incinerat morţii — vorbesc de muncitorii de la Crematoriul Cenușa. I- 
am arestat pe şeful cimitirelor, pe Ganciu, pe lozef, şeful crematoriului, 
precum şi pe ceilalți implicaţi în această acţiune. E vorba de gen. Macri, de 
col. Moraru şi l-am mai audiat pe cel care a dus cenuşa, un căpitan care a 
dus cenuşa de la crematoriu la Popeşti-Leordeni şi a aruncat-o într-un canal. 
El a mers şi mi-a arătat locul. El mi-a spus cine a ordonat să fie aruncată 
cenuşa acolo, loc pe care l-am arătat ulterior şi rudelor victimelor, pentru că 
se intenționa să se ridice acolo o troiță, să facă sfințirea locului respectiv. 

În acest dosar am făcut fotografii la Crematoriu, am găsit tomberoanele în 
care a fost depusă cenuşa morţilor, le-am fotografiat, am făcut o planşă 
fotografică şi cu locul unde s-a aruncat cenuşa la Popeşti-Leordeni, am făcut 
un proces-verbal de cercetare la fața locului şi am întocmit un dosar care a 
fost scris, pot să vă şi spun, pe 10 ianuarie 1990, la dosarul mare care era la 
Timişoara. Deci dosarul s-a instrumentat de o echipă de procurori acolo. Eu 
am trimis de aici dosarul care cuprindea acest aspect. Tot în acel dosar mai 
aveam doi pe care i-am arestat aici, în Bucureşti, este vorba de Postelnicu, 
fost ministru de Interne, şi de Ana Mureşan, fost ministru al Comerţului 
Interior. Şi aceste dosare le-am trimis acolo. Ce s-a întâmplat la Timişoara, 
nu cunosc, era un colectiv de magistrați acolo, care aveau o conducere. Ei 
aveau sarcina să întocmească dosarul celor 21 şi să-i judece acolo, la 
Timişoara. Nu pot să vă dau detalii despre ce s-a întâmplat acolo, pentru că 
eu n-am fost în acel colectiv. 


G.R. - Spuneţi-mi, vă rog, de ce credeţi că s-a schimbat încadrarea 
juridică din genocid în omor deosebit de grav şi tentativă? 


D.V. - Ideea genocidului a fost la început, pentru că ce s-a întâmplat în 
România avea până la un moment dat forma unui genocid. Dacă adunăm 
toate elementele de distrugere sistematică a populaţiei, gândiţi-vă numai la 
înfometarea populației, femei care îşi făceau avorturi şi mureau cu miile, 
bătrânii şi bolnavii care nu puteau obţine medicamente gratuite mai mult de 
100 de lei. Deci ei erau condamnaţi la moarte, nu mai conta omul, mai mult 
decât atât, se sistase, pur şi simplu, accesul la alimente al populaţiei prin 
înfiinţarea unor cantine populare şi în alimentări nu mai găseai de mâncare. 
Trebuia, încet-încet, să apelezi la aceste cantine. Nu mai vorbesc de 
hepatită, o boală banală pe care, dacă o făceai, aveai nevoie de regim. Să 
mănânci un rasol de vită, asta o mânca numai Ceauşescu şi cu miniştrii lui, 
nu vedeai să mănânce aşa ceva un copil bolnav. 


Era o situaţie disperată, la un moment dat, care întrunea elementele, dacă 
vreţi, ale unei infracţiuni de genocid, şi în Decembrie 1989 s-a ieşit cu puşca 
împotriva oamenilor care au țipat de foame. Pentru că prea multe lozinci nu 
erau în Decembrie '89, decât că oamenii se săturaseră de regim, lozincile 
prioritare erau pentru libertate, pentru hrană, pentru adăpost etc. Infracţiunea 
de genocid este imprescriptibilă şi prin infracțiunea asta poţi să tragi la 
răspundere oricând pe cineva. S-a renunţat la infracţiunea asta, dând ocazia 
celor inculpaţi să scape de o infracțiune atât de gravă. 

G.R. - Vedeţi dumneavoastră, în prima anchetă la Procuratură 
majoritatea inculpaţilor au declarat ceva, iar în timpul procesului 
foarte mulţi au retractat ce au declarat în prima fază de audiere. 


D.V. - Da, acesta este un fenomen care s-a repetat cam în toate dosarele 
revoluţiei, pentru că cei care au fost apăraţi, efectiv, în justiție au fost 
infractorii, criminalii, iar victimele nu au fost reprezentate de avocaţi, nu au 
fost băgate în seamă. Atunci pentru acei infractori s-a lucrat, inclusiv pentru 
a denatura ancheta care s-a făcut, mergându-se până acolo încât să se nege şi 
valabilitatea unor activități de urmărire penală. 


G.R. - O parte din infractori au fost chiar amnistiaţi, iar o altă parte au 
fost eliberaţi, pe motiv că nu existau elemente constitutive ale unei 
infracţiuni. Toate acestea arată totuşi că Procuratura nu era foarte bine 
pregătită. 

D.V. - Nu, nu cred că asta este concluzia, vreau să vă spun ceva: un 
procuror dintr-un regim totalitar este mult mai bine pregătit decât unul dintr- 
un regim democratic, pentru că acela este instruit să acționeze şi să fie foarte 
activ. 


G.R. - Atunci ce s-a întâmplat acolo ? 


D.V. - S-a întâmplat chestiunea asta în mod nedrept, pentru că noi ducem 
lipsă de nişte pârghii ale democraţiei. Încă nu lucrează statul democrat şi de 
aceea apar fenomene de genul acesta. Deci nu este posibil să amnistiezi 
criminalii care au fost acuzaţi de societate pentru moartea a mii de oameni, 
fără să consulți victimele. Deci victimele din România nu au fost consultate. 
Dacă eşti un preşedinte care dă un decret de amnistie, eşti şi preşedintele 
victimelor, nu numai al criminalilor. Deci actul de amnistie nu este al 
Procuraturii, este al preşedinţiei şi nimeni nu-l obligă pe preşedinte, 
indiferent cât de prost a fost făcut dosarul, să facă un act de clemenţă fără să 
se discute cu victimele. Deci aşa ar fi trebuit discutat. Sigur că schimbarea 
unei încadrări juridice din motive politice nu a fost recunoscută niciodată la 
noi şi atunci se invocă motive de procedură, că nu s-a respectat ceva în 
dosarul respectiv. 


G. R. - În timpul transcrierii de către noi a casetelor audio ale 
Procesului de la Timişoara am sesizat următorul lucru: în momentul 
declaraţiei date de un inculpat sau martor oarecare, preşedintele 
completului asculta martorul şi după aceea dicta pentru consemnare 
grefierului ceea ce reţinea el ca preşedinte şi sensul pe care-l înţelegea. 

Prin ascultarea acestor casete, în multe locuri am înţeles un lucru, iar 
acest preşedinte dicta cu totul altceva. 


D.V. - Spuneţi numele preşedintelui, Bădoiu. 
G.R. - Da, Bădoiu. După părerea mea a fost şi asta o influenţă. 


D.V. — Păi, a fost şi domnul Bădoiu, a şi beneficiat, pe urmă, de nişte 
avantaje. Sigur că procesul acesta a avut mare miză politică şi a contat foarte 
mult dirijorul. Nu e de mirare că anumite fraze erau răstălmăcite, adică una 
spune martorul şi alta dictezi grefierului. 


G.R. - Consideraţi că treaba asta a avut un efect major în darea 
sentinţelor? 


D.V. - Are, sigur că da, are efect major, de fapt, ei îşi pregăteau sentința 
dirijând aceste declaraţii. Dar, oricum, asta poate e bine pentru viitor, când 
vom fi într-un stat de drept, să reanalizăm aceste dosare, să le redeschidem 
pentru aceste infracţiuni de fapt, care sunt nişte falsuri, şi atunci îi mai luăm 
o dată la întebări, aşa ar fi normal. 


G.R. — De fapt, aţi anticipat următoarea întrebare. Un exemplu este 
reluarea procesului Chiţac şi Stănculescu. Practic, s-a şters cu buretele 
peste acel proces, se doreşte un alt proces, unde orice este posibil, pot să 
iasă nevinovaţi. 


D.V. - Eu cred că procesul de la Timişoara nu este nici pe departe încheiat, 
pentru că la Timişoara s-au petrecut foarte multe crime şi după 22 
decembrie. Vorbim de 22 decembrie, când manifestanţii nu mai strigau 
împotriva puterii şi atunci nu se mai justifică ieşirea cu armata pe străzi sau 
menţinerea armatei pe stradă şi să execute foc împotriva cetăţenilor. lată, 
suntem în faţa unui nou moment al revoluţiei, pentru că momentul de până 
în 21, de care vă ocupați dumneavoastră, acest moment 21 este legat de ce a 
urmat ulterior şi, dacă vreţi, eu consider, în baza cercetărilor pe care le-am 
făcut, că represiunea începută de Ceauşescu în 17, continuată în 21, aceiaşi 
oameni care au participat la represiunea din 17 şi 21 continuă represiunea şi 
după 22. Ei conduc, în continuare, obiectivele şi dispozitivele militare care 
erau în marile oraşe ale ţării, le dirijează şi cad victime în baza aceleiaşi idei 
de păstrare pe care au avut-o. 


G.R. - În decursul anilor de după '809, mai ales primii patru ani, au fost 
mai multe procese, multe dosare. In mare parte din dosare nici nu s-a 
început urmărirea penală, iar în puţinele unde a existat urmărire 

penală şi procese, din nou, foarte mulţi inculpaţi au fost achitaţi. Acum, 
după aproape 15 ani, sunteţi mulțumit de aceste sentinţe, după munca 
efectuată de Procuratură şi rezultatul acestei munci? 


D.V. - Nu este nicio mulţumire, cel puţin pentru mine. Vreau să vă spun că 
sunt mulţi magistrați care sunt mulţumiţi că aceste dosare s-au închis şi sunt 
chiar fericiţi şi au bătut palma cu criminalii şi sunt vinovaţi de tragerea de 
timp, pentru că se prescriu, în mare parte, faptele. Însă eu vreau să spun că 
este o pată pe obrazul justiţiei, dacă mai putem vorbi de un obraz, şi părerea 
mea este că tot ce s-a întâmplat în Decembrie "89 trebuie cercetat, să nu 
tolerăm nicio crimă, în numele adevărului, pentru că noi trebuie să ştim tot 
ce s-a întâmplat atunci. 


G.R. - Când credeţi că se va afla acest adevăr? 


D.V. - Adevărul? Acesta depinde de noi toţi. Dacă vrem să-l aflăm, putem 
să-l aflăm. Dacă nu există nici voinţa cetăţenilor, atunci trebuie să aştepţi de 
la un viitor politic care este amestecat în represiune să ţi-l dea, să-şi 
recunoască fapta. Trebuie ca societatea să se mişte, să ceară Justiţiei să-şi 
facă datoria. Asta este singura soluţie. 


G.R. - Vă mulțumesc pentru că aţi acceptat acest interviu. 


D.V. - Cu plăcere. 


Gino RADO 

Interviu cu Jan Kolodziejski 


S.M. -Domnule Jan Kolodziejski, vă rog să faceţi o scurtă prezentare a 
activităţii dv. 

J.K. — De fotografii mă ocup din 1977, când eram încă un băiat, fiindcă 18 
ani am împlinit abia în 1981. Când au avut loc mişcările din Solidaritatea, 
am fotografiat toate evenimentele legate de Solidaritatea din oraşul meu 
natal, Poznan. De fapt, activitatea mea de fotograf poate fi împărţită în două 
etape: '80-'81, apoi după instaurarea legii marțiale, '81-'89, când, până la 
căderea comunismului, am intrat în ilegalitate. Din activitatea noastră a 
rezultat una dintre cele mai mari colecţii de fotografii din Polonia, din care 
s-au publicat deja 3 albume, iar alte poze au făcut parte dintr-o serie de 
broşuri editate în întreaga ţară. 


S.M. — Când şi în ce fel aţi aflat despre evenimentele din România? 


J.K. — În Decembrie 1989, Polonia era deja o ţară liberă şi aveam acces la 
informaţii prin diferite surse mass-media. Nu erau nişte informaţii exacte, 
dar ne puteam face o părere. Am ştiut despre Timişoara şi ceea ce s-a 
întâmplat aici. La televiziunea poloneză a fost prezentat procesul lui 
Ceauşescu şi modul în care a fost împuşcat. 


S.M. — Cu ce v-aţi ocupat în acea perioadă? 


J.K. — Activam în Sindicatul Solidaritatea şi lucram chiar în Comitetul de 
Conducere al Sindicatului Solidaritatea din Poznan, care se ocupa nu numai 
de fotografii, dar şi de diferite tipărituri clandestine. 


S.M. — De câte ori aţi vizitat România? 


J.K. — De trei ori, dar mă simt foarte legat de România şi, de câte ori aud o 
ştire sau ceva referitor la această ţară, sunt foarte atent. 


S.M. — Cum găsiți România, dacă puteţi face o sinteză a celor 20 de ani 
scurşi de la prima vizită, din 1989 şi până în prezent; în ce sens consideraţi 
dumneavoastră că s-au făcut schimbări? 


J.K. — Cred că România este o ţară democrată, dar care întâmpină, la fel ca 
şi alte ţări din blocul comunist, dificultăți în viaţa politică. Cu siguranţă cred 
că e o diferenţă, un progres enorm, dacă mă gândesc la ce am găsit aici în 
ultimii ani. Schimbările se văd foarte mult la generațiile de tineri, care nu 
seamănă cu tinerii pe care i-am întâlnit în 1989. 

S.M. — V-aş ruga să faceţi o scurtă descriere a expoziţiei Solidari cu 
România. 


J.K. — Expoziţia e împărțită în câteva teme şi urmează o cronologie. Prin 
urmare, începe cu momentul în care am obținut documentaţia de la 
ambasada de la Varşovia, intrarea în ţară, călătoria în România, ambasada 
Poloniei la Bucureşti, capitala României, Cimitirul Eroilor, spitalul unde am 
dus ajutor umanitar, predarea ajutoarelor undeva la actualul Romexpo, Anul 
Nou petrecut la TVR, clădirea televiziunii, drumul către Timişoara şi 
Timişoara. 


S.M. — În ce localităţi a mai fost expusă? 


J.K. — Am expus aceste fotografii la Bucureşti la Muzeul de Istorie, la 
Memorialul de la Sighet, la Cluj şi, bineînţeles, la Timişoara. Am făcut o 
copie a acestei expoziţii pe care v-am donat-o şi pe care intenționăm s-o 
prezentăm în iunie la Varşovia, la Muzeul Naţional, apoi la Poznan, precum 
şi în alte localităţi, fiindcă multe instituţii au cerut prezentarea acestor 
fotografii. Călătoria mea în România a fost ca o continuare a activităţii mele 
ŞI, oarecum, o încheiere a activității profesionale a acestei perioade 
comuniste. 


Simona MOCIOALCĂ 

4 COMANDANȚII REPRESIUNII 


Coman lon 


Ion Coman s-a născut la data de 25 martie 1926, în comuna Asan- 
Aga, județul Teleorman. A urmat Şcoala Industrială din Bucureşti şi apoi 
Şcoala Divizionară de la Arad. Devine activist în cadrul Uniunii Tineretului 
Muncitor şi este trimis la studii la universitățile de marxism-leninism din 
Bucureşti şi Cluj, unde îşi însuşeşte cunoştinţe în domeniul filozofiei şi 
materialismului dialectic între anii 1954-1957. 

În anul 1959 Ion Coman devine student la Facultatea de Comandă şi 
Stat Major din cadrul Academiei Militare din Bucureşti, ale cărei cursuri le- 
a absolvit ca şef de promoție. Este încadrat apoi ca ofiţer în Direcţia 
Superioară Politică a Armatei (DSPA), alternând răspunderile din cadrul 
organelor de partid cu cele din statele majore. La data de 17 iunie 1962 este 
numit în funcția de prim-locțiitor al şefului Marelui Stat Major, apoi a 
îndeplinit funcţiile de comandant al Armatei a III-a, dislocată la Cluj (25 
noiembrie 1964-17 iunie 1965) şi adjunct al ministrului Forţelor Armate şi 
secretar al Consiliului Politic Superior al Armatei (1965-1974). În anul 1965 
a devenit membru al C.C. al P.C.R. 

În perioada 29 noiembrie 1974-16 iunie 1976, generalul-locotenent 
lon Coman a îndeplinit funcția de şef al Marelui Stat Major al Armatei 
Române şi prim-adjunct al ministrului Apărării Naţionale. În calitate de şef 
al Marelui Stat Major, el a contribuit la consolidarea structurilor din 
domeniul înzestrării armatei cu tehnică din producţia internă, iar în planul 
instruirii trupelor a propus renunţarea la schemele rigide şi la practicile 
ineficiente. Generalul Coman a fost primul şef de stat major dintr-o ţară est- 
europeană care a fost primit la Casa Albă de către un preşedinte al Statelor 
Unite ale Americii, Gerald Ford. 

În anul 1975 a fost reales ca membru al Consiliului de Stat al R. S. 
România. După un an şi jumătate, cât a îndeplinit funcția de şef al Marelui 
Stat Major, la data de 16 iunie 1976, generalul-colonel Ion Coman a fost 
numit în funcţia de ministru al Apărării Naţionale, pe care a îndeplinit-o 
până la 29 martie 1980. Începând din anul 1980, îndeplineşte funcţii 
importante în organele de conducere ale P.C.R., fiind secretar al Comitetului 


60 


Central şi şef al secției militare şi juridice (1980-1989) şi deputat în Marea 
Adunare Naţională. 
În perioada 1977-1983, Coman lon a avut şi o contribuţie la 
realizarea unor cărţi atât ca autor, cât şi coautor. 
România în Războiul de Independenţă 1877-1878 (Ed. Militară, 1977) - 
coautor 
Etica comunistă şi conduita militară (Ed. Militară, 1978) 
Apărarea naţională în concepţia Partidului Comunist Român (1982) 
Concepția politico-militară a tovarăşului Nicolae Ceauşescu privind 
apărarea independenţei patriei noastre socialiste (Ed. Militară, 1983) — 
coautor 


x 


În data de 17 decembrie 1989, Coman Ion a fost trimis la Timişoara 
de către Ceauşescu Nicolae cu un scop bine definit, după cum a relatat chiar 
el, în cadrul Procesului de la Timişoara: „«Am ordonat lui Milea şi lui 
Postelnicu să întrebuinţeze forța armată, inclusiv focul de armă, pentru a 
face ordine în Timişoara. În această situaţie, voi convoca şi şedinţa 
Comitetului Politic Executiv pentru a le cere părerea. În această situaţie», 
spune, «am ordonat lui Milea şi lui Postelnicu să destine un grup de generali 
de mare răspundere, care să se deplaseze la Timişoara, să execute ordinele 
pe care le-am dat.» În final, îmi spune: «Te duci şi tu la Timişoara pentru a 
vedea cum se execută acest ordin!». Aceasta a fost discuţia cu Nicolae 
Ceauşescu, purtată în ziua de 17 decembrie, orele 14,00.” La Timişoara s-a 
deplasat cu avionul, fiind însoțit de un grup de ofiţeri superiori din cadrul 
M.Ap.N şi M.I. Aceştia au fost: Guşe Ştefan, prim-adjunct al ministrului 
Apărării Naţionale şi şef al Marelui Stat Major, Stănculescu Victor, prim- 
adjunct al ministrului Apărării Naţionale şi şef al Departamentului pentru 
Producţia de Apărare şi Înzestrare a Forţelor Armate, Cârneanu, adjunct al 
comandantului Apărării  Antiaeriene a Teritoriului, Chiţac Mihai, 
comandantul Trupelor Chimice şi comandant al Garnizoanei Bucureşti, şi 
Nuță Constantin, adjunct al ministrului de Interne şi şef al I.G.M. 


! Procesul de la Timişoara, vol. III, p. 1311 

Ajuns la Timişoara, în sediul fostului Comitet Judeţean de Partid se 
instituie un comandament de coordonare a activităţilor de reprimare şi 
restabilire a ordinii în Timişoara. În cadrul teleconferinţei din 17 decembrie, 
Ceauşescu Nicolae afirmă din nou statutul lui Coman la Timişoara: „Te rog, 
acţionează în numele meu şi preiei comanda şi-mi raportezi, din 15 în 15 
minute, cum se soluţionează problemele! Pe toți îi chemi şi le dai ordin să 
execute! Toate unităţile să fie în centru şi să pună ordine! S-a înteles?” 
Astfel, între 17 decembrie ora 17.00 şi 22 decembrie ora 13.00, Coman Ion 
a coordonat în numele lui Ceauşescu Nicolae represiunea din Timişoara. 


În data de 22 decembrie, Coman Ion şi Pacoste Cornel au fost 
reţinuţi în gară de un grup de tineri în timp ce cumpărau bilete de tren, în 
încercarea de a părăsi Timişoara. Au fost duşi la Operă, iar de acolo au fost 
preluaţi de M.Ap.N. În urma cercetărilor penale efectuate de Parchetul 
Militar Timişoara şi a rechizitoriului” prezentat instanţei, au fost reţinute 
următoarele fapte: 


„Astfel, inculpatul Coman Ion a declarat că a fost trimis de 
Ceauşescu Nicolae la Timişoara, în legătură cu evenimentele din acel oraş, 
recunoscând iniţial că a constituit un comandament, în cadrul căruia a 
rezolvat problemele cu care a fost confruntat până la 22 decembrie 1989 
orele 13,00 (fila 9, vol. IX), pentru ca în instanță să susțină că nu s-a 
constituit niciun comandament şi că el, personal, avea numai atribuţia de «a 
veghea la modul în care se inițiază şi se desfăşoară acţiunile pe linie 
militară», precizând apoi însă că s-a instalat la Comitetul Judeţean de Partid, 
pentru că trebuia să coordoneze activitatea tuturor forţelor armate existente 
în garnizoană (M.Ap.N., D.S.S. şi M.L.), precum şi că de problemele 
militare se ocupa el cu cei 5 generali — Stănculescu Atanasie Victor, Guşă 
Ştefan, Chiţac Mihai, Nuță Constantin şi Cîrneanu Florea (fila 41, vol. 
XIV). 


? Stenograma teleconferinţei din 17.12.1989 
* Rechizitoriul Procuraturii Militare Timişoara din 5 februarie 1900 

Acelaşi inculpat a mai recunoscut că pe tot parcursul evenimentelor 
a ţinut legătura permanentă cu punctele de comandă existente pe linie 
M.Ap.N. şi M.I. (filele 28, 39 şi 42, vol. XIV), că în seara zilei de 17 
decembrie 1989 a discutat cu generalul Guşă Ştefan cu privire la modul de 
folosire a focului de armă (filele 12, 26, vol. IX) şi că în jurul orelor 18,30- 
19 din aceeaşi seară a transmis prin telefon, generalului Guşă Ştefan şi 
direct generalului Nuță Constantin, ordinul de a se trece la executarea 
focului de armă, precum şi că în ziua de 18 decembrie 1989, pentru o mai 
bună coordonare a acţiunilor, a ordonat să fie făcută o hartă comună cu 
dispozitivele Ministerului Apărării şi Ministerului de Interne (filele 26 şi 48, 
vol. IX, 25-26, 29 şi 38, vol. XIV). Pe de altă parte, acest inculpat a mai 
susținut că în noaptea de 17/18 decembrie 1989, începând cu orele 0,00, a 
intervenit pentru încetarea focului şi că l-a temperat pe generalul Guşă 
Ştefan (filele 25 şi 27, vol. XIV), iar atunci când a ajuns la Timişoara, 
forțele Ministerului Apărării Naţionale şi ale Ministerului de Interne se aflau 
în dispozitive de luptă şi începuseră să execute focul înainte de a da el ordin 
(filele 25 şi 37, vol. XIV), că el nu putea să nu execute ordinul dat de 
Ceauşescu Nicolae, pentru că era în permanenţă urmărit de organele de 
Securitate (fila 7, vol. IX), precum şi că focul de armă ar fi fost justificat, 
deoarece nu puteau fi potoliți altfel cei care devastau magazinele (fila 39, 
vol. XIV). 


Totodată, inculpatul Coman lon a mai învederat că, atunci când se 
odihnea, era înlocuit la comandă de coinculpatul Bălan Radu (fila 28, vol. 
XIV). 


În ce priveşte pe inculpatul Coman Ion, în urma deliberării, instanța 
a hotărât ca încadrarea juridică să fie schimbată din infracțiunea de genocid 
prevăzută de art. 357 alin. 1 lit. a şi b cu aplicarea art. 75 lit. a C. pen. în 
infracțiunea de omor deosebit de grav, prevăzută de art. 174 alin. 1 raportat 
la art. 176 alin. 1 lit. b C. pen., şi tentativă la infracțiunea de omor deosebit 
de grav, prevăzută de art. 20 şi 21 raportate la art. 174 şi 176 alin. 1 lit. b şi 


+ Procesul de la Ti imişoara, vol. IX, p. 246-247 

alin. 2 C. pen., ambele cu aplicarea art. 75 lit. a C. pen. În acest sens, s-a 
dispus condamnarea lui Coman Ion la: 


- 20 de ani închisoare, interzicerea timp de 10 ani a drepturilor 
prevăzute în art. 64 lit. a, b şi c C. pen. şi degradare militară pentru 
infracțiunea de omor deosebit de grav, prevăzută de art. 174 alin. 1 raportat 
la art. 176 alin. 1 lit. b C. pen., cu aplicarea art. 75 lit. a şi a art. 67 C. pen.; 


- 10 ani închisoare şi interzicerea timp de 5 ani a drepturilor 
prevăzute în art. 64 lit. a, b şi c C. pen. pentru tentativă la infracțiunea de 
omor deosebit de grav, prevăzută de art. 20 şi 21 şi raportate la art. 174 şi 
176 alin. 1 lit. b şi alin. 2 C. pen., cu aplicarea art. 75 lit. a C. pen. 


În baza art. 33 lit. a, art. 34 alin. 1 lit. a şi alin. 2 şi a art. 35 C. pen., 
dispune ca inculpatul Coman lon să execute pedeapsa închisorii cea mai 
grea, cu adăugarea unui spor de 5 ani, în total 25 de ani închisoare, precum 
şi interzicerea timp de 10 ani a drepturilor prevăzute în art. 64 lit. a, b şi c C. 
pen. şi degradare militară. 


Prin Decretul 588/11 decembrie 2000, semnat de către preşedintele 
României, Emil Constantinescu, Ion Coman a fost grațiat de restul rămas 
neexecutat din pedeapsa cu închisoarea. În total, el a executat în detenţie 3 
ani, 3 luni şi 10 zile. 


După eliberarea din penitenciar, Coman Ion a scris două cărți despre 
Revoluţia Română din 1989: Timişoara. Zece ani de la sângerosul 
decembrie 1989 (Ed. Sylvi, Bucureşti, 2000) şi Omul se duce, faptele 
rămân, istoria însă le va judeca (Ed. Meteor Press, Bucureşti, 2007) — 
coautor. 


Gino RADO 

PORTRETE DIN REVOLUȚIE 


Jurnaliştii şi revoluţia 


Omenirea a cunoscut de-a lungul timpului, prin popoarele sale, 
multe evenimente istorice: răscoale, revolte, revoluţii, războaie, lovituri de 
stat, în care s-au remarcat mulţi eroi. La fel s-a întâmplat şi în România, în 
Decembrie 1989, cu prisosinţă la Timişoara. Pe marginea acestui statut, mai 
bine zis a acestei calităţi, au fost, de asemenea, multe polemici. Pentru 
înlăturarea oricărei suspiciuni sau neînţelegeri, trebuie clarificat sensul 
definitoriu al acestui termen general, în contextul de față, dar nu numai: 
<erou> (fr., lat.) s.m. 

1. - Persoană care se distinge prin abnegaţie, vitejie şi curaj excepţional în 
războaie sau în alte împrejurări deosebite.* Ostaş căzut pe câmpul de luptă; 
2. - Semizeu sau persoană legendară despre care se credea că s-a născut 
dintr-o zeitate şi o fiinţă pământeană (ex. Hercule, Ahile, Perseu); 

3. - Personaj principal al unei opere literare sau de alt tip; 

4. - Persoană care constituie centrul preocupărilor şi al atenţiei într-o 
anumită întâmplare sau împrejurare. 

În acest context trebuie relatate cazurile unor jurnalişti care s-au 
remarcat în Revoluţia din Decembrie 1989. Au fost împuşcaţi în timp ce-şi 
făceau datoria de corespondenţi. După cum bine se ştie, în perioada 17-25 
decembrie, au putut fi remarcaţi mulţi jurnalişti străini în centrul oraşului de 
pe Bega. Sunt martori care mi-au declarat că au văzut cum au fost atinşi de 
gloanţe în timp ce filmau sau fotografiau. 

Pentru a nu exista niciun dubiu asupra autenticităţii acestor 


informaţii, redau în rândurile de mai jos o evidenţă a ziariştilor — cetăţeni 
străini decedați şi răniţi, aşa cum se găseşte ea în documentele instituţiei. 


5 Vezi „Mic Dicţionar Enciclopedic”, Editura Univers Enciclopedic, Bucureşti, 
2005. 

Pasquale Modica — cetăţean italian; Jacques Langevine — cetăţean francez, 

John Victor Tagliabue — cetățean englez, au fost externaţi din unităţile 

spitaliceşti din Timişoara şi au părăsit teritoriul României, neputând fi 
a G 

audiaţi. 


Langevine Jacques — 36 ani, născut la data de 21.09.1953, în Franţa, Paris, 
str. Gergovie nr. 67, cetăţean francez, paşaport nr. 75414955, jurnalist rănit 
în picior. 

Internat la 23.X11.1989, externat la 25.XII.1989. 

- Reporter francez împuşcat în timpul exercitării profesiei, plagă 
transfixiantă inferioară la gamba stângă, cu orificiul de intrare a 
glonţului în partea externă a gambei, primit în Urgenţă, în noaptea de 
17 spre 18, la ora 1.00; 

- Intervenţia chirurgicală: deschidere, excizie, drenaj, imobilizare, 
tratat în 23, 24 decembrie cu penicilină, oxaciclină; 

-  Returnat în Franţa cu autosalvare. 


Sajn Zeljko — 30 de ani, născut la 25.IX.1959, în Iugoslavia, Kovačica, 
Djure Jaksica nr. 16, paşaport nr. 597033 — viceconsul. 


- În noaptea de 23 decembrie 1989 a suferit plăgi toracice superficiale prin 
împuşcare şi o altă plagă transfixiantă împuşcată a antebraţului drept, cu 
defect tegumentar (piele distrusă). 

- Internat pentru tratament chirurgical adecvat la Spitalul Judeţean. 

- Transportat cu salvarea, în noaptea de 23 decembrie, la ora 23.30, primit în 
Urgenţă, de dr. Bârzeanu Anastasie, cu plagă împuşcată toracică faţă 
anterioară, cu orificiul de intrare la nivelul feţei şi cel de ieşire dorsal. S-a 
constatat distrugerea arterei, circa 3 cm. 

- După examen clinic şi radiologic, medicii au efectuat intervenţie 
chirurgicală prin explorare la plăgi toracice multiple, plagă transfixiantă a 
antebraţului drept, 15 cm; 


* Conform Procesului-verbal încheiat la 25 ianuarie 1990 şi semnat de Paşca 
Viorel, procuror şef al Procuraturii Judeţene Timiş. 

- Externat cu recomandare la Serviciul de Chirurgie Plastică, în 25 
decembrie 1989. 


John Joseph Daniszewski — 36 de ani, născut în 1953, iunie 27, cu 
domiciliul în Ohio, S.U.A, ziarist de la Associated Press, rănit în braţ şi cap. 
- A intrat în România cu paşaport nr. 060360371. 

- S-a prezentat la Spitalul Judeţean, la 24 decembrie 1989, ora 1.00. Din 
afirmaţiile pacientului reiese că a fost victima unei agresiuni prin împuşcare 
în noaptea zilei de 23 spre 24 decembrie, între orele 00.00 şi 1.00 noaptea. 

- Primit şi examinat în Urgenţe de dr. Bârzeanu Anastasie, prezentând o 
plagă împuşcată la braţ bipolară, plăgi escariate multiple la nivelul braţului 
şi antebraţului stâng şi plagă prin împuşcare la nivelul scalpului, sistem 
ganglionar nepalbabil. Internat o zi în clinică pentru tratament chirurgical 
adecvat, sub anestezie generală. 

- A fost operat şi pansat de medicul Pop Bucur Sabin şi externat la cerere, 
în 24.12.1989, ora 20.00, de dr. Pantea Stelian.” 


Modica Pasquale — 29 de ani, 1960, noiembrie 29, Roma, Italia, cetăţean 
italian, paşaport nr. 314643 E, fotoreporter rănit în torace (piept şi coaste). 
Spitalul Judeţean — Urgenţe, internat la 24.12.1989, ora 00.30, externat la 28 
decembrie 1989. 

- Plagă împuşcată a hemitoracelui stâng, plagă împuşcată pulmonară a 
lobului superior şi inferior stâng cu leziune marginală şi distrucție de perete 
toracic posterior, multiple fracturi costale anterioare şi posterioare, plagă 
axilară, de umăr drept, prin armă de foc; 

- Transportat la urgenţe în stare de şoc hemoragic şi traumatic, cu tegumente 
palide, examen clinic — dr. Bârzeanu; s-a practicat de urgenţă toracotomie; 

- Intervenţie chirurgicală — hemostază şi aerostază după debridarea plăgii 
împuşcate — dr. Bordoş şi Lazăr; toractomie pe coasta a V-a, se pătrunde în 
cavitatea hemitoracelui stâng şi se constată fractură coastă, hematom masiv, 
plagă împuşcată transfixiantă 1/3 a lobului pulmonar stâng, la nivelul 
orificiului de ieşire pe faţa posterioară a toracelui cu defect parieto-costal şi 
de părți moi. S-a intervenit cu: Diazepam, Aloferin, Pentothal, sânge O1 


7 Aceste date provin din foile de observaţie întocmite de cadrele medicale de la 
Spitalul Judeţean, în acele zile. 

negativ, s-a practicat sutură pulmonară. Tratament intensiv cu sânge, 
glucoză, antibiotice, echilibrat hemodinamic şi respirator, cu evoluţie bună. 

- La cererea aparținătorilor, a fost externat în vederea continuării 
tratamentului în Italia. 


Tagliabue John Victor, 47 de ani, născut la 22 martie 1942, în New Jersey, 
U.S.A, cetăţean american, paşaport seria Z, nr. 6378086, ziarist rănit la şale. 
- Internat la 24.12.1989, ora 23.00, externat în 28.12.1989, cu plagă 
împuşcată. 

- Transportat de cetăţenii din stradă la Spitalul Clinic Municipal, în Urgenţă, 
prezentând o rană cauzată de armă de foc, în regiunea lombară. 
Anatomopatologic — plagă transfixiantă în care existau zdrobiri musculare, 
fractură cominutivă cu caracter exploziv a crestelor, a apofizelor spinoase, 
leziuni în muşchi şi oase; 

- Intervenţie chirurgicală: S-a procedat la excizia masei musculare 
atriţionate, eschilectomie, care leagă aproape în întregime traiectul setonului 
făcut de un calibru mai mare. Evoluție postoperatorie în limite 
corespunzătoare pentru o plagă contuză de armă de foc. 

- În Reanimare, îngrijit de dr. Carmen Babuşceac, transplant de sânge şi 
plasmă, s-a făcut refacerea hidroelectrolitică, acidobazică, profilaxia 
antitetanică. 

- Externat în 28.12.1989. Părăseşte clinica în stare sistemică bună, subfebril, 
necesitând asistenţă pentru risc şi cu precădere pentru leziunile osoase. 


Unul dintre jurnalişti şi-a pierdut chiar viaţa la Bucureşti. Este vorba 
de francezul Jean Louis Calderon, al cărui nume îl poartă o stradă în 
Bucureşti şi un liceu în Timişoara. 


Jean-Loius Calderon (n. 19 aprilie 1958 - d. 22/23 decembrie 1989) a fost 
un jurnalist francez decedat la Bucureşti în timpul evenimentelor din 
decembrie 1989. Absolvent în 1981 al Centrului de jurnalism din Paris, 
Calderon a lucrat în funcţia de cameraman la posturile franceze de 
televiziune, Europe 1 şi La Cinq. În timpul evenimentelor din decembrie 
1989 este trimis de către La Cinq pentru a transmite revoluţia de la 
Bucureşti în direct. În noaptea de 22 decembrie 1989, Calderon se afla în 
Piaţa Palatului. Din cauza schimburilor dese de focuri, jurnalistul francez s-a 
adăpostit, împreună cu alţi tineri, în spatele unui tanc. Dinspre CC a apărut 
brusc un ARO asupra căruia s-a tras, crezând că este plin cu „terorişti”. 

ARO a intrat brusc în tanc, iar tancul, cu spatele, a trecut cu şenilele peste 
mai mulţi tineri, printre care se afla şi Calderon. 

În memoria sa, o stradă din Bucureşti şi un liceu din Timişoara îi poartă 
numele. 


„S-a născut la 19 aprilie 1958, a studiat la Liceul Condorcet, între 
1970-1976, a urmat studii universitare la Paris, între 1976-1979, licenţiat 
în istorie şi în informare şi comunicare. În 1981 a absolvit Centrul de 
Formare a Jurnaliştilor, cea mai importantă şcoală de jurnalism, iar după 
doi ani de curs şi un stagiu de trei luni la Radio France-International, pe 
ştiri din sport, a lucrat câteva luni pentru un post privat de radio, Radio 
France-Musique. 

În septembrie 1981 i-a fost prezentat lui Serge Bernard şi a lucrat la un 
post de radio, în regiunea pariziană. Experienţa i-a fost benefică, pentru că, 
două săptămâni mai târziu, acelaşi Serge Bernard îi propune să intre la 
Radio Europa Internaţional, ca reporter în Serviciul de Informaţii 
Generale. La sfârşitul lui octombrie, pleacă pentru primul său reportaj în 
străinătate, în Spania, unde realizează un reportaj plin de sensibilitate 
despre victimele condamnate. Urmează, în noiembrie 1981, deschiderea 
maratonului de la New York, apoi o succesiune de reportaje din ce în ce mai 
importante: Beirut ('32), Maroc ('84). 

În toamna lui '85, la 27 de ani, era, deja, şeful Serviciului de Informaţii 
Generale din Televiziunea Europa 1. A fost cel mai tânăr responsabil de un 
serviciu TV. După marea aventură cu noua televiziune privată TV5, a intrat, 
în anul 1957, ca un mare reporter. A acoperit trei mari evenimente: Liban — 
teritoriile ocupate, Chile, Afganistan, Spania, Ungaria, Africa de Sud, până 
la teribila zi de 23 decembrie 1959 din România. 

Avem împreună două fiice: Julie, născută în 1983, şi Caroline, 
născută în 1987. Pentru cele două fiice, pentru mine, vă mulțumesc din 
inimă şi vă exprim, pentru totdeauna, recunoştinţa mea. ” 


Omagiu: El nu e mort, iubitul prieten francez, 
El nu e mort: îngerii nu mor niciodată! 


3 Extras din scrisoarea adresată, în 6 iunie 1990, de Beatrice Calderon, soția 
ziaristului francez, Liceului Jean Louis Calderon din Timişoara. 
Jurnalistul a fost ucis în Bucureşti, în Piaţa Palatului, fiind strivit de un tanc. 

El e viu, aşa cum a fost întotdeauna. 
Lui, căruia i-am purtat o infinită dragoste, 
În acea zi de speranţă... 


Conform unor martori oculari, au fost răniţi, de asemenea, în acele zile de 
foc şi ziarişti din Ungaria. Timişorenii au, şi ei, oameni care şi-au riscat 
viaţa filmând, atunci, cum se trage în populaţie (Catedrala Mitropolitană 
Ortodoxă), dar şi momentul victoriei (Piaţa Operei), precum şi dezgroparea 
morţilor în Cimitirul Săracilor (Cimitirul Eroilor). 


Postrevoluţie, aceştia s-au implicat în constituirea unor televiziuni locale 
private (TVT '89, TVT 1). Imaginile surprinse constituie, astăzi, un fond 
documentaristic video pentru specialiştii preocupaţi de evenimentul istoric 
în discuţie. Sunt de menţionat aici: Victor Popa, Mihai Radu, Constantin 
Duma (fotoreporter). 


Singurul jurnalist local postdecembrist care a fost rănit în Revoluţia 
din Decembrie 1989 de la Timişoara este Viorel Paşca. Era student la 
Politehnică şi s-a întâmplat în 17.12.1989, în Piaţa Libertăţii, în timp ce, luat 
de val, împreună cu câţiva prieteni, a aruncat cu pietre spre un TAB. Gestul 
l-a costat, fiind rănit în stomac. A supravieţuit şi, după câţiva ani, a început 
să lucreze în mass-media, ca reporter la TV Europa Nova şi la TV Analog, 
ca redactor coordonator la Departamentul de Ştiri, după două luni de curs 
B.B.C. A reprezentat revoluționarii timişoreni în Statele Unite ale Americii, 
în preajma anului 1998, are certificat de rănit şi beneficiază de legea în 
vigoare. Alţi ziarişti care mai lucrează, azi, în mass-media au ieşit, şi ei, în 
stradă, atunci, ca mulți alți timişoreni. 


După 1990 în peisajul mass-media local s-au remarcat câţiva 
reporteri tineri care au devenit, apoi, corespondenţi de pe front, în timpul 
conflictului armat din fosta Iugoslavie: Raico Cornea şi Mile Cărpenişan. 

Mile Cărpenişan s-a născut în anul 1975 şi a decedat în 2010 
(Se odihneşte în cimitirul din Str. Romulus.) 


Din nefericire, Mile Cărpenişan şi-a pierdut viaţa în primăvara 
acestui an, din cauza unei probleme medicale. Starea de sănătate i-a fost 
afectată şi de munca epuizantă de reporter de evenimente şi corespondent de 
război. Nu de puţine ori, s-a aventurat în locuri şi momente care i-au pus 
viaţa în pericol. 

La începutul carierei, ca reporter la televiziuni locale, promitea, avea 
energia specifică debutantului. Puţini ar fi spus, atunci, că e unul dintre cei 
mai buni, un profesionist temerar. Evenimentele locale — de domeniul 
poliţiei, armatei, calamităţi naturale — i-au oferit prilejul de a se 
experimenta, de a-şi face relaţii, surse de informare şi un anumit loc printre 
ceilalți jurnalişti colegi, mai cu seamă în conflictul interetnic din ţara vecină, 
unde a fost corespondentul de bază al Televiziunii Naţionale Antena 1, fiind 
vorbitor de sârbă. 

Au urmat alte evenimente interne şi externe, unde, de asemenea, a 
fost prezent la datorie. A captat chiar atenţia preşedinţiei ţării, prima oară 
negativă, în cele din urmă, pozitivă. Mile, cum îi ziceau colegii, nu a lăsat-o 
mai încet cu munca decât atunci când starea de sănătate s-a agravat, iar 
încăpăţânarea lui n-a mai putut învinge slăbiciunea fizică. S-a retras, a luptat 

cu boala, iar ultimul an din viaţă l-a dedicat mai mult familiei, soției, colegă 
de breaslă, Ramona Cărpenişan. 

A murit la doar 35 de ani şi a plecat în lumea celor drepţi luând cu el 
lucrurile de preţ: reportofonul, casca şi eşarfa pe care o avea deseori la gât. 
A fost înmormântat la Timişoara, cu onoruri militare, în prezenţa unor 
oficialități judeţene şi din Bucureşti, fiind decorat postmortem. 

Jurnalistul, pe cât e de iritant, pe atât e de necesar. Informează 


populaţia şi e alături de ea, în orice moment. Pentru populaţie, jurnalistul are 
de suferit, riscă procese, vătămare corporală şi, uneori, moare. Pentru 
libertatea de comunicare şi de informare — un drept câştigat în Decembrie 
1989, cu preţul multor victime. „Cinste lor! Cinste lor, eroilor!” 


Liza KRATOCHWILL 

A VIAȚA ŞTIINŢIFICĂ 


A înţelege şi a sărbători, a avertiza? şi a spera 


Din 28 până în 31 mai 2009 a avut loc la Berlin Forumul de Istorie 
2009: o multitudine de manifestări care au amintit de evenimentele anului 
1989. În Buletinul nr. 1 (4) / 2009, Memorial 1989, s-a scris deja câte ceva 
despre aceasta, în special despre contribuţia Memorialului Revoluţiei din 
Timişoara, care pe atunci şi-a prezentat expoziţia itinerantă. 

În cele ce urmează se va relata despre o conferință ştiinţifică 
internaţională, care a avut loc chiar în cadrul Forumului de Istorie 2009. 
Vorbitorii şi temele, discuţiile şi tezele sunt şi acum captivante şi actuale. 

Conferinţa a avut loc din 29 până în 30 mai 2009 şi a fost organizată 
de către Departamentul Educaţie? şi Cercetare 1 Abteilung Bildung und 
Forschung al Oficiului pentru Administrarea Arhivelor Stasi din Berlin / 
Berliner Stasi-Unterlagen Behörde. Ea a purtat titlul Anul Revoluţiei 1989 — 
Revoluţia democratică din Europa de Est ca cezură a istoriei europene. 
Prelegerile competenților vorbitori din 8 ţări au reunit, pe de o parte, 
diferitele experienţe naționale şi modalităţile de cercetare referitoare la anul 
1989 şi au arătat, pe de altă parte, de când datează evenimentele anterioare 
lui 1989. Vorbind despre „lunga” revoluţie a anului 1989, care a început 
deja curând după al Doilea Război Mondial, istoricul polonez şi fostul 
activist al Solidarność, Kazimierz Wojcicki (Varşovia), a caracterizat 
implicit anul 1989 ca finalul unui proces lung şi evolutiv. 

Profesoara maghiară de filozofie, Agnes Heller (New York, 
Budapesta), supraviețuitoare a Holocaustului şi elevă a lui Georg Lukács, a 
analizat în discursul ei de deschidere dezvoltarea europeană începând cu 
1917 şi a atras atenţia astfel asupra dimensiunii istorice a anului 1989: odată 
cu apusul totalitarismului sovietic, Europa a devenit, pentru prima oară, un 
continent liber. Acesta a fost cel mai bun eveniment din 1945 încoace şi o 
binecuvântare? pentru care Europa trebuie, totuşi, să răspundă prin muncă. 
Europenii ar trebui să muncească din greu pentru o poziţie etică proprie, ei 
ar avea nevoie de un sens al vieţii? şi de o identitate, care însă nu trebuie să 
se sprijine pe plasarea asupra altor societăţi. Ea a descris, ca avertizare, 

Europa ca pe un continent care iubeşte libertatea, dar care, în acelaşi timp, a 
dat la iveală şi o enormă agresivitate. Europa de azi este un continent care 
iubeşte libertatea, dar este predispusă, totuşi, la laşitate. 

Heller s-a referit, ca şi Wojcicki, la forme modificate de rezistență de 
la al Doilea Război Mondial încoace. Deoarece rezistenţa politică a eşuat în 
Uniunea Sovietică, a rămas ca posibilitate, cel mai târziu din anii '60, doar 
rezistența morală. Mişcările subterane, care au condus în Polonia la 
Solidarność, au lăsat, pe de altă parte, în urmă tradiţia rezistenţei poloneze, 
care era una militară. 

Heller a explicat relaţia tensionată dintre necesitățile şi coincidenţele 
istorice. Ea a descris prăbuşirea sistemului sovietic ca o necesitate, deoarece 
i-a frustrat? pe oameni de drepturi şi libertăți elementare. Momentul şi 
împrejurările prăbuşirii nu au fost, pe de altă parte, previzibile, deoarece 
derularea evenimentelor istorice este permanent deschisă? şi dependentă de 
constelații întâmplătoare. Referitor la sărbătorirea a 20 de ani de la 
revoluțiile din Europa de Sud-Est, Heller a fost de părere că e mai important 
să înţelegi situaţia de astăzi decât doar să sărbătoreşti cu vanitate?. Dar poţi, 
în acelaşi timp, „să înţelegi şi să sărbătoreşti, să avertizezi? şi să speri”. 

Prof. Alexander von Plato (Hagen / Germania) şi prof. Viktor 
Zaslavsky (Roma) au deschis cu prelegerile lor perspectiva asupra rolului 
ambelor superputeri. Von Plato a arătat cum a pus fostul preşedinte al SUA, 
George Bush, cu consecvență pe agenda politicii cotidiene, imediat după 
investirea sa în ianuarie 1989, înfrângerea divizării europene şi cum astfel s- 
a detaşat semnificativ de imboldurile mai curând retorice ale predecesorului 
său, Ronald Reagan. Viktor Zaslavsky a analizat, după exemplul catastrofei 
nucleare de la Cernobîl şi în raport cu masacrul de la Katyń, politica 
sovietică reformatoare. Gorbaciov a folosit, în cele din urmă, în 1986 
catastrofa reactorului şi falsa reacție a autorităţilor pentru a învinui era 
Brejnev pentru aceste greşeli; Cernobilul i-a folosit ca motivare şi 
catalizator pentru politica sa de glasnost. Doi ani mai târziu, din contră, 
Gorbaciov nu a fost pregătit să admită răspunderea sovietică pentru 
masacrul ofiţerilor polonezi de la Katyn din 1940 şi contestă, contrar 
adevărului, că ar cunoaşte documentele respective. În aprilie 1990, la o 
întâlnire cu Wojciech Jaruzelski, a făcut răspunzătoare pentru Katyn 
exclusiv conducerea NKWD-ului (Narodnii Komissariat Vnutrennih Del / 
Comisariatul Poporului pentru Afaceri Interne) din jurul lui Berija. Exact ca 
şi Hrusciov în 1956, nici Gorbaciov nu a fost pregătit să pună sub semnul 
întrebării sistemul sovietic în totalitate, de unde se pot recunoaşte limitele 

politicii reformatoare. Scopul Glasnost-ului şi al Perestroikăi a fost să 
stabilizeze, nu să desființeze sistemul. 

Bernd Florath (Berlin) a reluat această analiză şi a constatat că 
Glasnost-ul nu ar fi avut niciodată aşa de multă influenţă în ambele părți ale 
Germaniei dacă oamenii ar fi înţeles deja de atunci adevăratul scop şi 
limitele Glasnost-ului. Totuşi, sub semnul Glasnost-ului oamenii ar fi 
pretins în DDR, într-un fel din necunoaştere, libertăţi care nu fuseseră 
intenționate de către reformatorii sovietici şi care au acţionat dinamitând 
sistemul. 

De evenimentele anterioare anului 1989 ţin şi alte neînţelegeri şi 
paradoxuri. „Fisurile în partidul oficial”, la care s-a referit Florath, au 
condus, practic, la situația grotescă a căderii conducerii SED-ului 
(Sozialistische Einheitspartei Deutschlands / Partidul Socialist al Unităţii 
Germaniei), la sfârşitul verii anului 1989, iar membrii partidului au obţinut 
răspunsuri substanţiale la problemele actuale doar de la grupurile 
opoziţioniste. În Polonia, cf.? Wojcicki, proclamarea în 1981 a legilor 
internaţionale ale războiului a întărit mişcarea subterană şi a favorizat 
răspândirea ei pe o arie extinsă. Wojcicki a susținut teza cf. căreia 
conducerea sovietică a interpretat greşit Solidarnost-ul ca pe un curent 
imanent sistemului, eventual orientat social-democratic, şi pe a cărui 
orientare anticomunistă şi națională a remarcat-o târziu. Mişcarea 
Solidarnost-ului a fost, de altfel, un factor declanşator pentru politica de 
Glasnost. 

Pe de altă parte, Ilko-Sascha Kowalczuk (Berlin) a soluţionat 
paradoxul „aparentei stabilități” a DDR-ului şi al schimbărilor fulgerătoare 
începând din toamna anului 1989, descriind „stabilitatea aparentă” ca 
stagnare socială şi economică şi evidențiind cum oamenii au perceput 
această fază ca pe o perioadă de criză. „Carul a fost permanent stricat”?, 
a caracterizat Kowalczuk dinamica negativă care era inerentă, de fapt, 
acestei faze de „stabilitate aparentă”. 

Agnes Heller a făcut trimitere la pericolul că religiile de astăzi ar 
pregăti terenul pentru sisteme totalitare; la începutul secolului trecut au luat 
naştere, dimpotrivă, ideologiile totalitare ale comunismului şi ale național- 
socialismului tocmai în lupta contra religiilor. 

Heller şi Kowalczuk au oferit şi un model explicativ pentru unele 
dezamăgiri care se leagă astăzi de 1989. Paternalismul, o stare pasivă de 
expectativă față de stat, acţionează mai departe, iar noile libertăți nu au fost 
„tranşate”? printr-o revoluţie, cf. Heller. Kowalczuk a vorbit despre o 
revoluţie lipsită de utopie, deoarece, în esenţă, s-a intenţionat să se termine 

cu dominaţia SED-ului şi să se obţină drepturile la libertate deja fireşti în 
Vest. „Revoluţia lipsită de utopie” nu este, în niciun caz, vizată calomnios?, 
ci trebuie privită mai mult ca „împrejurare norocoasă”. 

Constatarea prof. Valters Nollendorfs (Riga), cf. căruia evoluţia din 
diferitele ţări ale blocului estic ar fi decurs asemănător macro-istoric, deşi 
micro-istoric ar fi de constatat diferențe demne de remarcat, a fost 
confirmată în mai multe prelegeri aparţinând ţărilor respective. De aceasta s- 
au legat cumva, pe lângă prelegerea lui Nollendorf, referatele lui Tomaš 
Vilimek (Praga) despre ČSSR (Republica Socialistă Cehoslovacia), János 
Rainer (Budapesta) despre Ungaria, Raluca Grosescu (Bucureşti) şi William 
Totok (Berlin) despre România, precum şi cel al prof. Stefan Troebst 
(Leipzig / Germania) despre Iugoslavia. Prof. Wolfgang Eichwede (Bremen 
/ Germania) a indicat faptul că samizdatul din Uniunea Sovietică s-a hrănit 
tot dintr-un rezervor naţionalist, ceea ce în anii '70 şi '80 abia s-a observat, 
dar a devenit eficient din 1989, când „Rusia s-a pus contra Uniunii 
Sovietice”. Svitlana Hurkina (Lvov / Ucraina) a descris contribuția bisericii 
subterane greco-catolice la conştiinţa naţională ucraineană incipientă, ceea 
ce a însemnat, având în vedere mărturiile scrise care lipsesc, o muncă 
istorică fundamentală. Din contră, Christian Halbrock (Berlin) s-a putut 
sprijini, în referatul său comparativ despre rolul ambivalent al bisericilor din 
DDR şi din Polonia, pe o situaţie mai bună a surselor. 

Pe lângă Halbrock doar puţini vorbitori au îndrăznit să indice 
asemănări directe între ţări şi să arate interdependenţe. Oarecum Reinhard 
Weisshuhn (Berlin), care a ştiut să relateze din proprie experienţă cum 
disidenţa maghiară a fost în anii '70 o provocare intelectuală pentru 
opoziţioniştii din DDR şi le-a servit ca model pentru cultura dezbaterii şi 
pentru teme şi gândire emancipată. Invers, mişcarea subterană a DDR-ului 
nu a jucat niciun rol inspirator pentru disidenţii din alte ţări ale Europei 
Centrale. Prof. Jerzy Holzer (Varşovia) a comparat funcția „Mesei Rotunde” 
din diferitele ţări şi a putut să arate cum acest instrument a intrat în acţiune 
diferit în Polonia şi Bulgaria şi ce efect a avut. Concesiile politice în cadrul 
procesului Conferinţei pentru Securitate şi Cooperare în Europa le-a cercetat 
Walter Süß (Berlin); mai ales DDR-ul şi România au încercat, de la mijlocul 
anilor '80, să neutralizeze efectele retroactive ale acordurilor Conferinţei 
pentru Securitate şi Cooperare cu mijloacele politice şi ale serviciilor 
secrete. Wolfgang Templin (Berlin) a ajuns, în cele din urmă, la prezent, 
analizând comparativ revoltele de la sfârşitul mileniului — pe lângă 
Iugoslavia (2000), mai ales revoluțiile şi protestele în masă din cadrul 
„centrului imploziei”, deci din fosta Uniune Sovietică. 

Semnificaţia formelor de exprimare vizuale şi artistice a detaliat-o 
Andrea Genest (Potsdam / Germania) şi prof. Bronistaw Misztal (Varşovia): 
Solidarnost s-a servit de simbolurile proprii, recognoscibile, în timp ce 
„alternativa oranj” din Polonia anilor '70, cu ajutorul acţiunilor artistice 
publice, le-a adus oamenilor în faţa ochilor în mod suprarealist absurditatea 
cotidiană. Scopul acestor acţiuni a fost de a se adresa oamenilor în viaţa de 
zi cu zi, astfel a ajuns Matthias Braun (Berlin), în prelegerea sa despre scena 
literară a DDR-ului, la descoperirea că în toamna anului 1989 mulţi scriitori 
nu au arătat înţelegere pentru interesele majorității populaţiei, ci mai curând 
au disprețuit imboldul acesteia spre Vest. Literatura DDR-ului a exercitat pe 
deplin, din anii '70, o „funcţie politică compensatorie” şi a oferit 
nenumăraţilor ei cititori spaţii de libertate. 

În totalitate, conferinţa a oferit, pe lângă puncte de vedere cunoscute, 
şi nenumărate fapte şi teze noi, care anul viitor vor putea fi citite? într-un 
volum al conferinței. 

Pe lângă multe altele, a impresionat precizia cu care au fost 
prelucrate în cadrul prelegerilor evenimentele anterioare anului revoluțiilor, 
1989. Retrospectiv se pune mereu întrebarea de ce eroziunea sistemului 
socialist a fost percepută pe atunci doar de puţini aşa de clar. Se poate trage, 
totuşi, o învățătură: să includem, în analiza crizelor actuale, mereu 
inimaginabilul intrinsec? în propria gândire. 


Georg HERBSTRITT 
(Traducere Adina Hornea Abruda) 

De la Timişoara la Berlin: 


Herta Müller şi colegii ei scriitori germani de origine română din Banat 
în dosarele STASI-ului est-german din 1987 până în 1989." 


Când i s-a decernat scriitoarei germane de origine română Herta 
Müller, la începutul lui octombrie 2009, Premiul Nobel pentru literatură, în 
Germania a intrat în atenţia publică, fără discuţii, regiunea ei natală: 
Banatul, aşezat în Vestul României, cu capitala sa Timişoara, şi localitatea 
natală a Hertei Müller, Niţchidorf. Şi la fel perioada când ţara a fost împinsă 
la ruină din punct de vedere material, spiritual, sufletesc, de către dictatorul 
ei, Nicolae Ceauşescu, şi de către Securitate. Herta Muller scrie în cărțile ei 
despre asuprirea pe care au trăit-o ea şi tovarăşii ei de drum. 

Toate acestea au suscitat atenţia? în toamna anului 2009 în 
Germania cum rareori odinioară şi şi-au păstrat efectul neobişnuit. În mare 
măsură neobservat a rămas faptul că istoria persecutării Hertei Miiller şi a 
prietenilor ei scriitori germani de origine română şi-a găsit o continuare în 
Germania încă din anii '80, mai ales în Berlinul divizat. Aici a început, într- 
o perioadă exactă, şi Ministerul pentru Securitate al DDR-ului să îşi 
folosească metodele inventive contra acestor autori. 

Ca şi când un serviciu secret nu ar fi fost de ajuns, s-a ocupat deci, 
alături de Securitate, şi Ministerul pentru Securitate de Herta Miiller şi de 
colegii ei scriitori. Deja din anii '70 şi de la începutul anilor '80 raportau 
colaboratori neoficiali (CN) ai Ministerului pentru Securitate, care se 
întorceau din călătorii din România, despre o generație tânără şi neadaptată 
de scriitori de limbă germană. Acesteia îi aparțineau, de la sfârşitul anilor 
'70, şi autori de limbă germană ai Cercului de literatură Adam Miiller- 
Guttenbrunn din Timişoara. Unii dintre membrii lui importanţi pe atunci, 
precum Richard Wagner şi William Totok, se regăsiseră în 1972 mai întâi în 
„Aktionsgruppe Banat” / „Grupul de Acţiune Banat”, care după trei ani 
fusese anihilat de Securitate. Herta Müller a intrat în 1977 în Cercul de 
literatură, la fel Helmuth Frauendorfer. Dorinţa lor îndrăzneață consta în a 
crea o literatură modernă şi criticistă şi în a încerca noi forme ale scrierii. 


” Acest articol a apărut mai întâi în limba germană în ziarul Die Welt / Lumea 

Aproape inevitabil au intrat în conflict atât cu tradițiile compatrioţilor lor 
germani de origine română, cât şi cu puterea socialistă de stat din România. 

În Berlinul de Est s-a văzut mult timp în asta o problemă a 
României. Ministerul pentru Securitate s-a mărginit în mod corespunzător la 
vigilență în expectativă. Cu Securitatea, în această perioadă, Ministerul 
pentru Securitate nu mai avea contacte de lucru, iar statul român se 
dovedise, de la mijlocul anilor '60, un aliat tot mai nesigur, totuşi, se pornea 
de la ideea că Securitatea recunoaşte asemenea grupuri la timp şi că 
acționează eficient contra lor. 

În decembrie 1985 Ministerul pentru Securitate a creat, totuşi, prima 
fişă de cartotecă pentru Herta Miller: un semn indubitabil că poeta intrase 
acum direct în atenţia Poliţiei Secrete a DDR-ului. Primul interes pentru 
Herta Müller în acest timp s-a asociat cu o ignoranță greu explicabilă. 
Printre puţinele date pe care Ministerul pentru Securitate le-a înregistrat pe 
atunci erau anul naşterii ei, activitatea ei ca publicistă, cât şi adresa ei, care 
era indicată prin Temesvar / UVR. Ministerul pentru Securitate s-a folosit 
deci aici de modul maghiar de scriere al numelui oraşului Temeswar, care în 
română este „Timişoara”. Şi, prin urmare, acest mare oraş din vestul 
României se subordona teritoriului statului maghiar, deoarece UVR era 
prescurtarea uzuală pentru Republica Populară Ungaria. Nu ştiau 
colaboratorii corespunzători ai Ministerului pentru Securitate că Timişoara 
şi întreaga regiune a trecut, după Primul Război Mondial, de la Ungaria la 
România? Se foloseau încă hărți din perioada sfârşitului de secol? Răspuns 
încă aşteptat cu nerăbdare: aici s-a dat un exemplu clasic pentru combinaţia 
dintre aroganţa puterii şi prostie, pe care reprezentanţii autorităţii o afişează 
frecvent într-o dictatură. Oricum, Herta Miller este văzută ca publicistă cu 
relaţii în Republica Populară Ungaria şi în RSR, deci în Republica Socialistă 
România. De fapt, căpitanul competent al Ministerului pentru Securitate, 
Bromme, ar fi trebuit să ştie asta mai bine, doar România se număra, totuşi, 
printre teritoriile sale de lucru. Abia în vara anului 1985 a recrutat patru 
studente din DDR înaintea călătoriei lor la Bucureşti, ca şi colaboratoare 
neoficiale (CN), cu cererea de a supraveghea colegi de facultate şi de a 
raporta în general despre ţară. Posibil că veneau din aceste cercuri indicii 
despre Herta Miller, care determinau Ministerul pentru Securitate să aibe 
auzul fin. 

În primăvara anului 1987 s-au stabilit? / au emigrat? William 
Totok, Herta Müller şi soţul ei, Richard Wagner, din Timişoara în Berlinul 
de Vest, demoralizaţi de presiunea pe care Securitatea o exercitase asupra 
lor. A urmat prietenul şi colegul lor scriitor, Helmuth Frauendorfer, în 

decembrie al aceluiaşi an. Din Berlinul de Vest şi-au continuat dezbaterea? 
pentru a acționa liber din punct de vedere politic. Şi-au făcut publice 
experiențele lor proprii, cât şi situațiile catastrofale din România în 
interviuri, articole şi discuţii publice şi au luat parte la acţiunile politice în 
care înfierau politica lui Ceauşescu de desconsiderare a omului. 

Pentru Ministerul pentru Securitate acest lucru nu a jucat mai întâi 
niciun rol, deoarece nu era vizat nemijlocit DDR-ul, ci doar aşa-zisul 
socialism de factură românească. Acest lucru s-a schimbat când ei i-au 
cunoscut, deja după scurt timp, pe disidenţii din DDR cu cetăţenia retrasă, 
precum Jürgen Fuchs, Freya Klier sau Wolfgang Templin. Ei trăiau, de 
asemenea, în Berlinul de Vest, aparţineau aceleiaşi generaţii şi polemizau? 
într-un mod asemănător cu sistemul politic din DDR. lar ei le mijloceau 
contacte cu prietenii rămaşi în Berlinul de Est şi cu grupurile locale care 
militau pentru drepturile cetăţeneşti unde ei înşişi nu mai aveau voie să 
călătorească. 

Prin urmare, scriitorii germani de origine română şi-au adus trăirile 
şi cunoştinţele şi în Berlinul de Est, au participat la lecturi particulare sau 
bisericeşti şi au creat legături cu oameni critici, angajaţi politic. Începând de 
aici, Ministerul pentru Securitate a devenit activ. 

Când Richard Wagner şi William Totok au luat parte, în iunie 1987, 
la Kirchentag von Unten [cum traduc?] la Biserica Evanghelică Zum 
Vaterhaus [cum traduc?] de pe Baumschulenweg din Berlinul de Est, 
preotul de acolo a dat citire, folosind o telegramă inventată, unei 
contramandări?, aşa încât lectura ei a fost audiată de puţini ascultători. 

Biserica Zum Vaterhaus din Berlin 


Dar în public se găseau cel puţin doi CN: scriitorul DDR-ist Rainer 
Schedlinski, folosit? de Ministerul pentru Securitate ca şi CN Gerhard, şi 
un jurnalist din Dresda, CN Hans Reimann. Turnătorul Gerhard a relatat că 
ambii oaspeţi, pe baza „limbii lor stricate” şi a acusticii din biserică, au fost 
greu de înţeles. Agentul secret Hans Reimann a avidenţiat pericolul că 
„acestor români” li se dă posibilitatea „să se exprime public în DDR”. Dies 
passe? în „politică a duşmanului faţă de România”. Se încearcă să se 
prezinte, aşa a remarcat el mai departe, „cât de neomenesc poate fi 
socialismul şi că socialismul poate fi uneori mai duşman omului decât 
fascismul”. Cu aceasta nu a apreciat, desigur, just chestiunea lui Wagner şi 
Totok, totuşi, Ministerul pentru Securitate a fost alarmat. 

O impresie durabilă a lăsat o lectură a Hertei Miller la sfârşitul lui 
Septembrie 1988 la Casa Regională de Cultură Treptow din Berlinul de Est. 
CN Gerhard a raportat la Ministerul pentru Securitate că Herta Miiller e de 
părere că autorii generaţiei noi a DDRar ar trebui să se organizeze mai bine 
pentru a avea „mai multă eficacitate politică faţă de stat”. 

Herta Müller a participat pe atunci cu tovarăşii ei de drum germani 
de origine română şi cu alți disidenţi est-europeni în mod decisiv la 
pregătirea unei Zile de acţiune a României? în întreaga Europă, care a avut 
loc la 15 noiembrie 1988. În această zi s-a comemorat marea revoltă a 
muncitorilor din Braşovul transilvănean, pe care Securitatea o înăbuşise cu o 
brutalitate de neînțeles cu un an înainte. Scopul Zilei acţiunii a fost de a 
atrage atenţia asupra condiţiilor îngrozitoare din România şi de a condamna 
internaţional regimul Ceauşescu. Comunitățile bisericeşti şi grupurile 
militante pentru drepturile omului din întregul DDR au luat parte la 
aaceasta. Pentru aceştia a fost imediat un prilej de a se opune propriei 
conduceri de stat. Ei au organizat o contrapublicitate în toată ţara, au 

organizat expoziţii şi lecturi referitoare la România şi au redactat scrisori de 
protest către conducerea DDR-ului, pentru că aceasta tocmai i-a conferit lui 
Nicolae Ceauşescu Ordinul Karl Marx, în loc să se opună politicii sale 
interne barbare. A acţionat provocator asupra grupurilor de protest mai ales 
faptul că Ceauşescu s-a aflat într-o vizită de stat în DDR în 17 şi 18 
noiembrie 1988 şi a fost aclamat în media oficială. Ministerul pentru 
Securitatea a fost foarte ocupată să-l ferească pe Ceauşescu de critică în 
timpul vizitei sale. Mai mulți opoziționişti DDR-işti au fost ţinuţi în arest la 
domiciliu în aceste zile. 

Şeful Ministerului pentru Securitate, Erich Mielke, i-a înaintat lui 
Erich Honecker la 2 noiembrie 1988 un raport informativ de 8 pagini asupra 
problemelor referitoare la Ziua de acţiune pentru România. În acesta se 
spunea, printre altele, că în Biserica Ghetsimani din Berlinul de Est, în 
Prenzlauer Berg „se citeşte proză şi poezie a foştilor germani de origine 
română care trăiesc acum în Berlinul de Vest.” 

Vizaţi erau Herta Müller şi Richard Wagner. În afară de asta, acest 
lucru l-a înregistrat Ministerul pentru Securitate, au fost citite apoi şi texte 
de William Totok şi Helmuth Frauendorfer. Şi anume nu doar în Biserica 
Ghetsimani, ci şi în cadrul „unei slujbe de informare şi de intervenţie pentru 
situația din România” la Centrul Evanghelic Am Fennpfuhl din districtul 
Lichtenberg din Berlinul de Est. 

Ministerul pentru Securitate a făcut dosare despre neaveniţii germani 
de origine română şi au transmis datele lor şi la Centralizatorul de date al 
serviciilor secrete socialiste din Moscova, SOUD. În afară de aceasta, ele au 
fost ținute cu grijă sub cheie. Helmuth Frauendorfer a intrat, în plus, în 
vizorul spionajului din DDR pentru străinătate, pentru că s-a angajat în 
Berlinul de Vest în Iniţiativa Libertate pentru cei care gândesc altfel / 
Initiative Freiheit für Andersdenkende, prin care disidenţii din DDR cărora 
li s-a retras cetăţenia şi vest-berlinezii angajaţi şi-au continuat protestul 
contra regimului SED şi de aici şi-au sprijinit prietenii rămaşi în DDR. După 
ce produsese în august 1988 pentru postul de radio al Germaniei o emisiune 
despre ambele ultime „capete de beton Honecker şi Ceauşescu”, i s-a 
refuzat, până la căderea Zidului Berlinului, intrarea pe teritoriul DDR-ului. 

Asemănător le-a mers Hertei Miller şi lui Richard Wagner. După ce 
postul de radio vest-berlinez RIAS transmisese la 14 octombrie 1988 o 
lectură a ambilor, au primit şi ei verdictul de interdicţie de a călători. Deja în 
ziua următoare, când au vrut să ia parte la o festivitate românească la 
Biserica Împăcării | Versohnungskirche din Dresda, autorităţile din DDR le- 
au refuzat viza de intrare. 

Biserica Împăcării / Versöhnungskirche din Dresda 


Participarea lor fusese deja anunțată în ziarul din Dresda, Die Union 
/ Uniunea?. Că interdicția de intrare fusese stabilită doar pentru şase 
săptămâni au aflat ei abia la începutul anilor °90, din dosarele Ministerului 
pentru Securitate. Deja de la sfârşitul toamnei anului 1988 perechea 
renunțase, pentru o perioadă, din precauţie, la alte călătorii în DDR, pentru 
că ambii fuseseră ameninţaţi cu moartea în Berlinul de Vest, ca şi alți 
tovarăşi de drum de-ai lor. William Totok a rămas scutit de interdicţia de 
intrare, dar a fost supravegheat din când în când pas cu pas. 

Ministerul pentru Securitate a iniţiat contra autorilor bănăţeni „forma 
uşoară a terorii”, după cum denumea scriitorul decedat Jürgen Fuchs 
măsurile preventive administrative şi distructive ale poliției secrete. 
Securitatea, pe de altă parte, a acţionat diferit, fără un acord cu Ministerul 
pentru Securitate. Securitatea a trimis din ţară agenţi în Berlinul de Vest şi a 
încercat să îi intimideze cu ameninţări cu moartea. Ambele servicii secrete 
au servit pentru aceasta interesele de securitate ale celor care le-a însărcinat, 
deci ale SED-ului, resp. ale Partidului Comunist Român. În sfârşit, ei au 
eşuat cu intenţia lor răuvoitoare de a aduce la tăcere aceste voci critice. 
Sâcâiala din partea ambelor servicii secrete a părut să îi dea Hertei Müller şi 
tovarăşilor ei de drum, din care aici au putut fi prezentaţi doar trei, încă un 
motiv de a nu se lăsa convinşi să se abată de la scopurile lor: de a-şi 
împărtăşi experienţele în relatări realiste şi, mai mult, de a mijloci o 
literatură care pe mulți cititori îi emoţionează. Premiul Nobel pentru 
literatură pe care l-a primit Herta Miller în Decembrie 2009 poate fi înţeles 
sigur şi ca o recunoaştere a acestei atitudini intransigente. 

Georg HERBSTRITT 


(Traducere Adina Hornea ABRUDA) 

MG VIAȚA ŞTIINŢIFICĂ 


Dr. Georg Herbstritt s-a născut în 1965 şi a studiat istoria 
contemporană şi teologia catolică la Universitatea din Freiburg. 
Din anul 1999 desfăşoară o intensă activitate de cercetător în cadrul 
Departamentului de Educaţie şi Cercetare al Oficiului pentru Administrarea 
Arhivelor Stasi din Berlin. 

În această perioadă a editat şi publicat numeroase documente și studii despre 
operaţiunile Stasi împotriva Germaniei Federale şi despre colaborarea dintre 
serviciile secrete est-germane şi cele româneşti. 

În 2003 vede lumina tiparului la Bremen, la cunoscuta editură Edition 
Temmen, volumul Das Gesicht dem Westen zu...: DDR-Spionage gegen die 
Bundesrepublik Deutschland / Faţa Vestului către...: Spionajul DDR-ului 
contra Republicii Federale Germania, redactată de Dr. Georg Herbstritt în 
colaborare cu Helmut Miiller-Enbergs. 

În 2004 publică la Berlin, în colaborare cu istoricul român Stejărel Olaru, 
Vademekum Contemporary History Romania. A Guide through Archives, 
Research Institutions, Libraries, Societies, Museums and Memorial Places / 
Vademekum de istorie contemporană a României. Un ghid prin arhive, 
instituţii, biblioteci, societăţi, muzee şi locuri memoriale (cu sprijinul 
Fundaţiei pentru Prelucrarea Dictaturii SED / Stiftung zur Aufarbeitung der 
SED-Diktatur), iar în 2005 apare la Editura Humanitas, ca rod al aceleiaşi 
fructuoase colaborări, cartea Stasi şi Securitatea. 

Dr. Georg Herbstritt ne-a vizitat de mai multe ori şi a avut amabilitatea de a 
ne oferi spre publicare două materiale inedite, pe care vă invităm, la rândul 
nostru, să le parcurgeţi în cele ce urmează. 

A înţelege şi a sărbători, a avertiza? şi a spera 


Din 28 până în 31 mai 2009 a avut loc la Berlin Forumul de Istorie 
2009: o multitudine de manifestări care au amintit de evenimentele anului 
1989. În Buletinul nr. 1 (4) / 2009, Memorial 1989, s-a scris deja câte ceva 
despre aceasta, în special despre contribuţia Memorialului Revoluţiei din 
Timişoara, care pe atunci şi-a prezentat expoziția itinerantă. 

În cele ce urmează se va relata despre o conferință ştiinţifică 
internaţională, care a avut loc chiar în cadrul Forumului de Istorie 2009. 
Vorbitorii şi temele, discuţiile şi tezele sunt şi acum captivante şi actuale. 

Conferinţa a avut loc din 29 până în 30 mai 2009 şi a fost organizată 
de către Departamentul Educaţie şi Cercetare | Abteilung Bildung und 
Forschung al Oficiului pentru Administrarea Arhivelor Stasi din Berlin / 
Berliner Stasi-Unterlagen Behörde. Ea a purtat titlul Anul Revoluţiei 1989 — 
Revoluţia democratică din Europa de Est ca cezură a istoriei europene. 
Prelegerile competenților vorbitori din 8 ţări au reunit, pe de o parte, 
diferitele experienţe naționale şi modalităţile de cercetare referitoare la anul 
1989 şi au arătat, pe de altă parte, de când datează evenimentele anterioare 
lui 1989. Vorbind despre „lunga” revoluţie a anului 1989, care a început 
deja curând după al Doilea Război Mondial, istoricul polonez şi fostul 
activist al Solidarność, Kazimierz Wojcicki (Varşovia), a caracterizat 
implicit anul 1989 ca finalul unui proces lung şi evolutiv. 

Profesoara maghiară de filozofie, Agnes Heller (New York, 
Budapesta), supraviețuitoare a Holocaustului şi elevă a lui Georg Lukács, a 
analizat în discursul ei de deschidere dezvoltarea europeană începând cu 
1917 şi a atras atenţia astfel asupra dimensiunii istorice a anului 1989: odată 
cu apusul totalitarismului sovietic, Europa a devenit, pentru prima oară, un 
continent liber. Acesta a fost cel mai bun eveniment din 1945 încoace şi o 
binecuvântare? pentru care Europa trebuie, totuşi, să răspundă prin muncă. 
Europenii ar trebui să muncească din greu pentru o poziţie etică proprie, ei 
ar avea nevoie de un sens al vieţii? şi de o identitate, care însă nu trebuie să 
se sprijine pe plasarea asupra altor societăți. Ea a descris, ca avertizare, 
Europa ca pe un continent care iubeşte libertatea, dar care, în acelaşi timp, a 
dat la iveală şi o enormă agresivitate. Europa de azi este un continent care 
iubeşte libertatea, dar este predispusă, totuşi, la laşitate. 

Heller s-a referit, ca şi Wojcicki, la forme modificate de rezistenţă de 
la al Doilea Război Mondial încoace. Deoarece rezistenţa politică a eşuat în 
Uniunea Sovietică, a rămas ca posibilitate, cel mai târziu din anii '60, doar 

rezistența morală. Mişcările subterane, care au condus în Polonia la 
Solidarność, au lăsat, pe de altă parte, în urmă tradiţia rezistenţei poloneze, 
care era una militară. 

Heller a explicat relaţia tensionată dintre necesităţile şi coincidenţele 
istorice. Ea a descris prăbuşirea sistemului sovietic ca o necesitate, deoarece 
i-a frustrat? pe oameni de drepturi şi libertăți elementare. Momentul şi 
împrejurările prăbuşirii nu au fost, pe de altă parte, previzibile, deoarece 
derularea evenimentelor istorice este permanent deschisă? şi dependentă de 
constelații întâmplătoare. Referitor la sărbătorirea a 20 de ani de la 
revoluțiile din Europa de Sud-Est, Heller a fost de părere că e mai important 
să înţelegi situaţia de astăzi decât doar să sărbătoreşti cu vanitate?. Dar poţi, 
în acelaşi timp, „să înţelegi şi să sărbătoreşti, să avertizezi? şi să speri”. 

Prof. Alexander von Plato (Hagen / Germania) şi prof. Viktor 
Zaslavsky (Roma) au deschis cu prelegerile lor perspectiva asupra rolului 
ambelor superputeri. Von Plato a arătat cum a pus fostul preşedinte al SUA, 
George Bush, cu consecvență pe agenda politicii cotidiene, imediat după 
investirea sa în ianuarie 1989, înfrângerea divizării europene şi cum astfel s- 
a detaşat semnificativ de imboldurile mai curând retorice ale predecesorului 
său, Ronald Reagan. Viktor Zaslavsky a analizat, după exemplul catastrofei 
nucleare de la Cernobîl şi în raport cu masacrul de la Katyń, politica 
sovietică reformatoare. Gorbaciov a folosit, în cele din urmă, în 1986 
catastrofa reactorului şi falsa reacție a autorităţilor pentru a învinui era 
Brejnev pentru aceste greşeli; Cernobilul i-a folosit ca motivare şi 
catalizator pentru politica sa de glasnost. Doi ani mai târziu, din contră, 
Gorbaciov nu a fost pregătit să admită răspunderea sovietică pentru 
masacrul ofiţerilor polonezi de la Katyn din 1940 şi contestă, contrar 
adevărului, că ar cunoaşte documentele respective. În aprilie 1990, la o 
întâlnire cu Wojciech Jaruzelski, a făcut răspunzătoare pentru Katyn 
exclusiv conducerea NKWD-ului (Narodnii Komissariat Vnutrennih Del / 
Comisariatul Poporului pentru Afaceri Interne) din jurul lui Berija. Exact ca 
şi Hrusciov în 1956, nici Gorbaciov nu a fost pregătit să pună sub semnul 
întrebării sistemul sovietic în totalitate, de unde se pot recunoaşte limitele 
politicii reformatoare. Scopul Glasnost-ului şi al Perestroikăi a fost să 
stabilizeze, nu să desființeze sistemul. 

Bernd Florath (Berlin) a reluat această analiză şi a constatat că 
Glasnost-ul nu ar fi avut niciodată aşa de multă influenţă în ambele părți ale 
Germaniei dacă oamenii ar fi înţeles deja de atunci adevăratul scop şi 
limitele Glasnost-ului. Totuşi, sub semnul Glasnost-ului oamenii ar fi 
pretins în DDR, într-un fel din necunoaştere, libertăți care nu fuseseră 

intenționate de către reformatorii sovietici şi care au acţionat dinamitând 
sistemul. 

De evenimentele anterioare anului 1989 ţin şi alte neînţelegeri şi 
paradoxuri. „Fisurile în partidul oficial”, la care s-a referit Florath, au 
condus, practic, la situația grotescă a căderii conducerii SED-ului 
(Sozialistische Einheitspartei Deutschlands / Partidul Socialist al Unităţii 
Germaniei), la sfârşitul verii anului 1989, iar membrii partidului au obţinut 
răspunsuri substanţiale la problemele actuale doar de la grupurile 
opoziţioniste. În Polonia, cf.? Wojcicki, proclamarea în 1981 a legilor 
internaţionale ale războiului a întărit mişcarea subterană şi a favorizat 
răspândirea ei pe o arie extinsă. Wojcicki a susținut teza cf. căreia 
conducerea sovietică a interpretat greşit Solidarnost-ul ca pe un curent 
imanent sistemului, eventual orientat social-democratic, şi pe a cărui 
orientare anticomunistă şi națională a remarcat-o târziu. Mişcarea 
Solidarnost-ului a fost, de altfel, un factor declanşator pentru politica de 
Glasnost. 

Pe de altă parte, Ilko-Sascha Kowalczuk (Berlin) a soluţionat 
paradoxul „aparentei stabilități” a DDR-ului şi al schimbărilor fulgerătoare 
începând din toamna anului 1989, descriind „stabilitatea aparentă” ca 
stagnare socială şi economică şi evidențiind cum oamenii au perceput 
această fază ca pe o perioadă de criză. „Carul a fost permanent stricat”?, 
a caracterizat Kowalczuk dinamica negativă care era inerentă, de fapt, 
acestei faze de „stabilitate aparentă”. 

Agnes Heller a făcut trimitere la pericolul că religiile de astăzi ar 
pregăti terenul pentru sisteme totalitare; la începutul secolului trecut au luat 
naştere, dimpotrivă, ideologiile totalitare ale comunismului şi ale național- 
socialismului tocmai în lupta contra religiilor. 

Heller şi Kowalczuk au oferit şi un model explicativ pentru unele 
dezamăgiri care se leagă astăzi de 1989. Paternalismul, o stare pasivă de 
expectativă față de stat, acţionează mai departe, iar noile libertăți nu au fost 
„tranşate”? printr-o revoluţie, cf. Heller. Kowalczuk a vorbit despre o 
revoluţie lipsită de utopie, deoarece, în esenţă, s-a intenţionat să se termine 
cu dominaţia SED-ului şi să se obţină drepturile la libertate deja fireşti în 
Vest. „Revoluţia lipsită de utopie” nu este, în niciun caz, vizată calomnios?, 
ci trebuie privită mai mult ca „împrejurare norocoasă”. 

Constatarea prof. Valters Nollendorfs (Riga), cf. căruia evoluţia din 
diferitele ţări ale blocului estic ar fi decurs asemănător macro-istoric, deşi 
micro-istoric ar fi de constatat diferențe demne de remarcat, a fost 
confirmată în mai multe prelegeri aparţinând ţărilor respective. De aceasta s- 

au legat cumva, pe lângă prelegerea lui Nollendorf, referatele lui Tomaš 
Vilimek (Praga) despre ČSSR (Republica Socialistă Cehoslovacia), János 
Rainer (Budapesta) despre Ungaria, Raluca Grosescu (Bucureşti) şi William 
Totok (Berlin) despre România, precum şi cel al prof. Stefan Troebst 
(Leipzig / Germania) despre Iugoslavia. Prof. Wolfgang Eichwede (Bremen 
/ Germania) a indicat faptul că samizdatul din Uniunea Sovietică s-a hrănit 
tot dintr-un rezervor naţionalist, ceea ce în anii '70 şi '80 abia s-a observat, 
dar a devenit eficient din 1989, când „Rusia s-a pus contra Uniunii 
Sovietice”. Svitlana Hurkina (Lvov / Ucraina) a descris contribuţia bisericii 
subterane greco-catolice la conştiinţa naţională ucraineană incipientă, ceea 
ce a însemnat, având în vedere mărturiile scrise care lipsesc, o muncă 
istorică fundamentală. Din contră, Christian Halbrock (Berlin) s-a putut 
sprijini, în referatul său comparativ despre rolul ambivalent al bisericilor din 
DDR şi din Polonia, pe o situaţie mai bună a surselor. 

Pe lângă Halbrock doar puţini vorbitori au îndrăznit să indice 
asemănări directe între ţări şi să arate interdependenţe. Oarecum Reinhard 
Weisshuhn (Berlin), care a ştiut să relateze din proprie experienţă cum 
disidența maghiară a fost în anii '70 o provocare intelectuală pentru 
opoziţioniştii din DDR şi le-a servit ca model pentru cultura dezbaterii şi 
pentru teme şi gândire emancipată. Invers, mişcarea subterană a DDR-ului 
nu a jucat niciun rol inspirator pentru disidenţii din alte ţări ale Europei 
Centrale. Prof. Jerzy Holzer (Varşovia) a comparat funcția „Mesei Rotunde” 
din diferitele ţări şi a putut să arate cum acest instrument a intrat în acţiune 
diferit în Polonia şi Bulgaria şi ce efect a avut. Concesiile politice în cadrul 
procesului Conferinţei pentru Securitate şi Cooperare în Europa le-a cercetat 
Walter Süß (Berlin); mai ales DDR-ul şi România au încercat, de la mijlocul 
anilor '80, să neutralizeze efectele retroactive ale acordurilor Conferinţei 
pentru Securitate şi Cooperare cu mijloacele politice şi ale serviciilor 
secrete. Wolfgang Templin (Berlin) a ajuns, în cele din urmă, la prezent, 
analizând comparativ revoltele de la sfârşitul mileniului — pe lângă 
Iugoslavia (2000), mai ales revoluțiile şi protestele în masă din cadrul 
„centrului imploziei”, deci din fosta Uniune Sovietică. 

Semnificaţia formelor de exprimare vizuale şi artistice a detaliat-o 
Andrea Genest (Potsdam / Germania) şi prof. Bronistaw Misztal (Varşovia): 
Solidarnost s-a servit de simbolurile proprii, recognoscibile, în timp ce 
„alternativa oranj” din Polonia anilor '70, cu ajutorul acţiunilor artistice 
publice, le-a adus oamenilor în faţa ochilor în mod suprarealist absurditatea 
cotidiană. Scopul acestor acţiuni a fost de a se adresa oamenilor în viaţa de 
zi cu zi, astfel a ajuns Matthias Braun (Berlin), în prelegerea sa despre scena 

literară a DDR-ului, la descoperirea că în toamna anului 1989 mulţi scriitori 
nu au arătat înţelegere pentru interesele majorităţii populației, ci mai curând 
au disprețuit imboldul acesteia spre Vest. Literatura DDR-ului a exercitat pe 
deplin, din anii '70, o „funcție politică compensatorie” şi a oferit 
nenumăraţilor ei cititori spaţii de libertate. 

În totalitate, conferinţa a oferit, pe lângă puncte de vedere cunoscute, 
şi nenumărate fapte şi teze noi, care anul viitor vor putea fi citite? într-un 
volum al conferinței. 

Pe lângă multe altele, a impresionat precizia cu care au fost 
prelucrate în cadrul prelegerilor evenimentele anterioare anului revoluțiilor, 
1989. Retrospectiv se pune mereu întrebarea de ce eroziunea sistemului 
socialist a fost percepută pe atunci doar de puţini aşa de clar. Se poate trage, 
totuşi, o învățătură: să includem, în analiza crizelor actuale, mereu 
inimaginabilul intrinsec? în propria gândire. 


Georg HERBSTRITT 
(Traducere Adina HORNEA ABRUDA) 

De la Timişoara la Berlin: 


Herta Miiller şi colegii ei scriitori germani de origine română din Banat 
în dosarele STASI-ului est-german din 1987 până în 1989." 


Când i s-a decernat scriitoarei germane de origine română Herta 
Müller, la începutul lui octombrie 2009, Premiul Nobel pentru literatură, în 
Germania a intrat în atenţia publică, fără discuţii, regiunea ei natală: 
Banatul, aşezat în Vestul României, cu capitala sa Timişoara, şi localitatea 
natală a Hertei Müller, Niţchidorf. Şi la fel perioada când ţara a fost împinsă 
la ruină din punct de vedere material, spiritual, sufletesc, de către dictatorul 
ei, Nicolae Ceauşescu, şi de către Securitate. Herta Muller scrie în cărțile ei 
despre asuprirea pe care au trăit-o ea şi tovarăşii ei de drum. 

Toate acestea au suscitat atenţia? în toamna anului 2009 în 
Germania cum rareori odinioară şi şi-au păstrat efectul neobişnuit. În mare 
măsură neobservat a rămas faptul că istoria persecutării Hertei Müller şi a 
prietenilor ei scriitori germani de origine română şi-a găsit o continuare în 
Germania încă din anii '80, mai ales în Berlinul divizat. Aici a început, într- 
o perioadă exactă, şi Ministerul pentru Securitate al DDR-ului să îşi 
folosească metodele inventive contra acestor autori. 

Ca şi când un serviciu secret nu ar fi fost de ajuns, s-a ocupat deci, 
alături de Securitate, şi Ministerul pentru Securitate de Herta Miiller şi de 
colegii ei scriitori. Deja din anii '70 şi de la începutul anilor '80 raportau 
colaboratori neoficiali (CN) ai Ministerului pentru Securitate, care se 
întorceau din călătorii din România, despre o generaţie tânără şi neadaptată 
de scriitori de limbă germană. Acesteia îi aparțineau, de la sfârşitul anilor 
'70, şi autori de limbă germană ai Cercului de literatură Adam Miiller- 
Guttenbrunn din Timişoara. Unii dintre membrii lui importanţi pe atunci, 
precum Richard Wagner şi William Totok, se regăsiseră în 1972 mai întâi în 
„Aktionsgruppe Banat” / „Grupul de Acţiune Banat”, care după trei ani 
fusese anihilat de Securitate. Herta Müller a intrat în 1977 în Cercul de 
literatură, la fel Helmuth Frauendorfer. Dorinţa lor îndrăzneață consta în a 
crea o literatură modernă şi criticistă şi în a încerca noi forme ale scrierii. 


” Acest articol a apărut mai întâi în limba germană în ziarul Die Welt / Lumea 

Aproape inevitabil au intrat în conflict atât cu tradițiile compatrioţilor lor 
germani de origine română, cât şi cu puterea socialistă de stat din România. 

În Berlinul de Est s-a văzut mult timp în asta o problemă a 
României. Ministerul pentru Securitate s-a mărginit în mod corespunzător la 
vigilenţă în expectativă. Cu Securitatea, în această perioadă, Ministerul 
pentru Securitate nu mai avea contacte de lucru, iar statul român se 
dovedise, de la mijlocul anilor '60, un aliat tot mai nesigur, totuşi, se pornea 
de la ideea că Securitatea recunoaşte asemenea grupuri la timp şi că 
acționează eficient contra lor. 

În decembrie 1985 Ministerul pentru Securitate a creat, totuşi, prima 
fişă de cartotecă pentru Herta Müller: un semn indubitabil că poeta intrase 
acum direct în atenţia Poliţiei Secrete a DDR-ului. Primul interes pentru 
Herta Müller în acest timp s-a asociat cu o ignoranță greu explicabilă. 
Printre puţinele date pe care Ministerul pentru Securitate le-a înregistrat pe 
atunci erau anul naşterii ei, activitatea ei ca publicistă, cât şi adresa ei, care 
era indicată prin Temesvar / UVR. Ministerul pentru Securitate s-a folosit 
deci aici de modul maghiar de scriere al numelui oraşului Temeswar, care în 
română este „Timişoara”. Şi, prin urmare, acest mare oraş din vestul 
României se subordona teritoriului statului maghiar, deoarece UVR era 
prescurtarea uzuală pentru Republica Populară Ungaria. Nu ştiau 
colaboratorii corespunzători ai Ministerului pentru Securitate că Timişoara 
şi întreaga regiune a trecut, după Primul Război Mondial, de la Ungaria la 
România? Se foloseau încă hărți din perioada sfârşitului de secol? Răspuns 
încă aşteptat cu nerăbdare: aici s-a dat un exemplu clasic pentru combinaţia 
dintre aroganţa puterii şi prostie, pe care reprezentanţii autorităţii o afişează 
frecvent într-o dictatură. Oricum, Herta Miller este văzută ca publicistă cu 
relaţii în Republica Populară Ungaria şi în RSR, deci în Republica Socialistă 
România. De fapt, căpitanul competent al Ministerului pentru Securitate, 
Bromme, ar fi trebuit să ştie asta mai bine, doar România se număra, totuşi, 
printre teritoriile sale de lucru. Abia în vara anului 1985 a recrutat patru 
studente din DDR înaintea călătoriei lor la Bucureşti, ca şi colaboratoare 
neoficiale (CN), cu cererea de a supraveghea colegi de facultate şi de a 
raporta în general despre ţară. Posibil că veneau din aceste cercuri indicii 
despre Herta Müller, care determinau Ministerul pentru Securitate să aibe 
auzul fin. 

În primăvara anului 1987 s-au stabilit? / au emigrat? William 
Totok, Herta Müller şi soţul ei, Richard Wagner, din Timişoara în Berlinul 
de Vest, demoralizaţi de presiunea pe care Securitatea o exercitase asupra 
lor. A urmat prietenul şi colegul lor scriitor, Helmuth Frauendorfer, în 

decembrie al aceluiaşi an. Din Berlinul de Vest şi-au continuat dezbaterea? 
pentru a acționa liber din punct de vedere politic. Şi-au făcut publice 
experiențele lor proprii, cât şi situațiile catastrofale din România în 
interviuri, articole şi discuţii publice şi au luat parte la acţiunile politice în 
care înfierau politica lui Ceauşescu de desconsiderare a omului. 

Pentru Ministerul pentru Securitate acest lucru nu a jucat mai întâi 
niciun rol, deoarece nu era vizat nemijlocit DDR-ul, ci doar aşa-zisul 
socialism de factură românească. Acest lucru s-a schimbat când ei i-au 
cunoscut, deja după scurt timp, pe disidenţii din DDR cu cetăţenia retrasă, 
precum Jürgen Fuchs, Freya Klier sau Wolfgang Templin. Ei trăiau, de 
asemenea, în Berlinul de Vest, aparţineau aceleiaşi generaţii şi polemizau? 
într-un mod asemănător cu sistemul politic din DDR. lar ei le mijloceau 
contacte cu prietenii rămaşi în Berlinul de Est şi cu grupurile locale care 
militau pentru drepturile cetăţeneşti unde ei înşişi nu mai aveau voie să 
călătorească. 

Prin urmare, scriitorii germani de origine română şi-au adus trăirile 
şi cunoştinţele şi în Berlinul de Est, au participat la lecturi particulare sau 
bisericeşti şi au creat legături cu oameni critici, angajaţi politic. Începând de 
aici, Ministerul pentru Securitate a devenit activ. 

Când Richard Wagner şi William Totok au luat parte, în iunie 1987, 
la Kirchentag von Unten [cum traduc?] la Biserica Evanghelică Zum 
Vaterhaus [cum traduc?] de pe Baumschulenweg din Berlinul de Est, 
preotul de acolo a dat citire, folosind o telegramă inventată, unei 
contramandări?, aşa încât lectura ei a fost audiată de puţini ascultători. 

Biserica Zum Vaterhaus din Berlin 


Dar în public se găseau cel puţin doi CN: scriitorul DDR-ist Rainer 
Schedlinski, folosit? de Ministerul pentru Securitate ca şi CN Gerhard, şi 
un jurnalist din Dresda, CN Hans Reimann. Turnătorul Gerhard a relatat că 
ambii oaspeţi, pe baza „limbii lor stricate” şi a acusticii din biserică, au fost 
greu de înţeles. Agentul secret Hans Reimann a avidenţiat pericolul că 
„acestor români” li se dă posibilitatea „să se exprime public în DDR”. Dies 
passe? în „politică a duşmanului faţă de România”. Se încearcă să se 
prezinte, aşa a remarcat el mai departe, „cât de neomenesc poate fi 
socialismul şi că socialismul poate fi uneori mai duşman omului decât 
fascismul”. Cu aceasta nu a apreciat, desigur, just chestiunea lui Wagner şi 
Totok, totuşi, Ministerul pentru Securitate a fost alarmat. 

O impresie durabilă a lăsat o lectură a Hertei Miller la sfârşitul lui 
Septembrie 1988 la Casa Regională de Cultură Treptow din Berlinul de Est. 
CN Gerhard a raportat la Ministerul pentru Securitate că Herta Miiller e de 
părere că autorii generaţiei noi a DDRar ar trebui să se organizeze mai bine 
pentru a avea „mai multă eficacitate politică faţă de stat”. 

Herta Müller a participat pe atunci cu tovarăşii ei de drum germani 
de origine română şi cu alți disidenţi est-europeni în mod decisiv la 
pregătirea unei Zile de acţiune a României? în întreaga Europă, care a avut 
loc la 15 noiembrie 1988. În această zi s-a comemorat marea revoltă a 
muncitorilor din Braşovul transilvănean, pe care Securitatea o înăbuşise cu o 
brutalitate de neînțeles cu un an înainte. Scopul Zilei acţiunii a fost de a 
atrage atenţia asupra condiţiilor îngrozitoare din România şi de a condamna 
internaţional regimul Ceauşescu. Comunitățile bisericeşti şi grupurile 
militante pentru drepturile omului din întregul DDR au luat parte la 
aaceasta. Pentru aceştia a fost imediat un prilej de a se opune propriei 
conduceri de stat. Ei au organizat o contrapublicitate în toată ţara, au 

organizat expoziţii şi lecturi referitoare la România şi au redactat scrisori de 
protest către conducerea DDR-ului, pentru că aceasta tocmai i-a conferit lui 
Nicolae Ceauşescu Ordinul Karl Marx, în loc să se opună politicii sale 
interne barbare. A acţionat provocator asupra grupurilor de protest mai ales 
faptul că Ceauşescu s-a aflat într-o vizită de stat în DDR în 17 şi 18 
noiembrie 1988 şi a fost aclamat în media oficială. Ministerul pentru 
Securitatea a fost foarte ocupată să-l ferească pe Ceauşescu de critică în 
timpul vizitei sale. Mai mulți opoziționişti DDR-işti au fost ţinuţi în arest la 
domiciliu în aceste zile. 

Şeful Ministerului pentru Securitate, Erich Mielke, i-a înaintat lui 
Erich Honecker la 2 noiembrie 1988 un raport informativ de 8 pagini asupra 
problemelor referitoare la Ziua de acțiune pentru România. În acesta se 
spunea, printre altele, că în Biserica Ghetsimani din Berlinul de Est, în 
Prenzlauer Berg „se citeşte proză şi poezie a foştilor germani de origine 
română care trăiesc acum în Berlinul de Vest.” 

Vizaţi erau Herta Müller şi Richard Wagner. În afară de asta, acest 
lucru l-a înregistrat Ministerul pentru Securitate, au fost citite apoi şi texte 
de William Totok şi Helmuth Frauendorfer. Şi anume nu doar în Biserica 
Ghetsimani, ci şi în cadrul „unei slujbe de informare şi de intervenţie pentru 
situația din România” la Centrul Evanghelic Am Fennpfuhl din districtul 
Lichtenberg din Berlinul de Est. 

Ministerul pentru Securitate a făcut dosare despre neaveniţii germani 
de origine română şi au transmis datele lor şi la Centralizatorul de date al 
serviciilor secrete socialiste din Moscova, SOUD. În afară de aceasta, ele au 
fost ținute cu grijă sub cheie. Helmuth Frauendorfer a intrat, în plus, în 
vizorul spionajului din DDR pentru străinătate, pentru că s-a angajat în 
Berlinul de Vest în Iniţiativa Libertate pentru cei care gândesc altfel / 
Initiative Freiheit für Andersdenkende, prin care disidenţii din DDR cărora 
li s-a retras cetăţenia şi vest-berlinezii angajaţi şi-au continuat protestul 
contra regimului SED şi de aici şi-au sprijinit prietenii rămaşi în DDR. După 
ce produsese în august 1988 pentru postul de radio al Germaniei o emisiune 
despre ambele ultime „capete de beton Honecker şi Ceauşescu”, i s-a 
refuzat, până la căderea Zidului Berlinului, intrarea pe teritoriul DDR-ului. 

Asemănător le-a mers Hertei Miller şi lui Richard Wagner. După ce 
postul de radio vest-berlinez RIAS transmisese la 14 octombrie 1988 o 
lectură a ambilor, au primit şi ei verdictul de interdicţie de a călători. Deja în 
ziua următoare, când au vrut să ia parte la o festivitate românească la 
Biserica Împăcării | Versohnungskirche din Dresda, autorităţile din DDR le- 
au refuzat viza de intrare. 

Biserica Impăcării / Versâhnungskirche din Dresda 


Participarea lor fusese deja anunţată în ziarul din Dresda, Die Union 
/ Uniunea?. Că interdicția de intrare fusese stabilită doar pentru şase 
săptămâni au aflat ei abia la începutul anilor "90, din dosarele Ministerului 
pentru Securitate. Deja de la sfârşitul toamnei anului 1988 perechea 
renunţase, pentru o perioadă, din precauţie, la alte călătorii în DDR, pentru 
că ambii fuseseră ameninţaţi cu moartea în Berlinul de Vest, ca şi alți 
tovarăşi de drum de-ai lor. William Totok a rămas scutit de interdicţia de 
intrare, dar a fost supravegheat din când în când pas cu pas. 

Ministerul pentru Securitate a iniţiat contra autorilor bănăţeni „forma 
uşoară a terorii”, după cum denumea scriitorul decedat Jürgen Fuchs 
măsurile preventive administrative şi distructive ale poliției secrete. 
Securitatea, pe de altă parte, a acţionat diferit, fără un acord cu Ministerul 
pentru Securitate. Securitatea a trimis din ţară agenţi în Berlinul de Vest şi a 
încercat să îi intimideze cu ameninţări cu moartea. Ambele servicii secrete 
au servit pentru aceasta interesele de securitate ale celor care le-a însărcinat, 
deci ale SED-ului, resp. ale Partidului Comunist Român. În sfârşit, ei au 
eşuat cu intenţia lor răuvoitoare de a aduce la tăcere aceste voci critice. 
Sâcâiala din partea ambelor servicii secrete a părut să îi dea Hertei Müller şi 
tovarăşilor ei de drum, din care aici au putut fi prezentaţi doar trei, încă un 
motiv de a nu se lăsa convinşi să se abată de la scopurile lor: de a-şi 
împărtăşi experienţele în relatări realiste şi, mai mult, de a mijloci o 
literatură care pe mulți cititori îi emoţionează. Premiul Nobel pentru 
literatură pe care l-a primit Herta Miller în Decembrie 2009 poate fi înţeles 
sigur şi ca o recunoaştere a acestei atitudini intransigente. 

Georg HERBSTRITT 
(Traducere Adina Hornea ABRUDA) 

De la „Mica la Marea Vienă” și retur 
s9 


Aula Magna s-a dovedit, din păcate, prea „magna” pentru lansarea 
de carte din luna iunie a. c. Nu am calculat densitatea de auditori pe mî, dar, 
dacă aş fi făcut-o — cu mai multă sau mai puțină precizie matematică — , sunt 
sigură că m-aş fi speriat! Rămânând în acelaşi registru latin, mă consolez cu 
dictonul Non multa sed multum! 

Că a fost vorba, într-adevăr, de „„multum”, o dovedeşte tema inedită 
a cărții, modalitățile de abordare a acesteia şi impresiile cu care rămâne 
lectorul după parcurgerea ultimei file. 

Părăsim, astfel, registrul lingvistic latin şi ajungem la o limbă care s- 
a vorbit intens în Banat şi Timişoara, dar care a devenit din păcate, în ultimii 
ani, din maternă o limbă adoptată. Şi asta pentru că „astăzi mai trăiesc circa 
6000 de germani în Timişoara, nici măcar o jumătate de procent din întreaga 
populaţie a României” (Nina Hager). Sunt 2 rânduri triste de statistică 
inserate în volumul care a văzut lumina tiparului la Viena, la Editura 
Braumiiller în 2009, ca rod al proiectului demarat de Institutul Cultural din 
Viena. Lăudabil interesul Institutului Cultural din Viena pentru Timişoara, 
deoarece, să nu uităm, directorul acestuia, doamna Carmen Bendovsky, a 
inserat în agenda culturală de anul trecut şi vernisarea expoziţiei 
Memorialului Revoluţiei, cu ocazia celor 20 de ani trecuţi de la Revoluţia 
din Decembrie. 

Mit anderen Augen. An anderen Orten. Mit anderen Worten / Cu alți 
ochi. În alte locuri. Cu alte cuvinte este titlul ales de autori pentru suita lor 
de reportaje sociale, care stau nu numai sub semnul lui „alți” şi „alte”, ci şi 
al lui „altceva”. 5 studenţi vienezi care studiază pedagogia umanistă şi 
socială şi 6 studenţi timişoreni de la Secţia de Jurnalism a Universităţii de 
Vest au făcut, pentru o scurtă perioadă de timp, un schimb de identitate 
națională şi culturală. Ecourile peregrinării lor au scos la iveală feţe mai 
absconse ale Vienei şi Timişoarei, care pentru „băştinaşi” sunt uneori 
invizibile, alteori insignifiante. 

„Marea şi Mica Vienă” (cum apar denumite, pe parcursul volumului, 
cele două oraşe) sau, dacă ar fi să o parafrazăm pe Lavinia Bălulescu, 
„Marea şi Mica Timişoară” sunt apropiate nu numai geografic sau 
arhitectural. „Ceea ce le leagă este nu doar faptul că au în cuprinsul lor câte 
un cartier care îl evocă pe Iosif al II-lea (Josefstadt, respectiv Josefin) şi câte 
o stradă ce poartă numele lui Eugeniu de Savoya. Cultura şi tradiția au o 
importanță eminentă pentru locuitorii ambelor oraşe”, remarcă în prefața 
volumului Reinhold Stipsits, profesor la Institutul de Ştiinţe ale Educaţiei 

din cadrul Universităţii din Viena şi, totodată, coordonator al proiectului şi 
editor al cărții. Măgulitoare cuvinte la adresa Timişoarei, o carte de vizită pe 
care am putea-o onora mai bine şi mai frumos! 

Ambele, capitale — una a unei ţări, iar alta a unei provincii — Viena 
şi Timişoara au, fiecare, relații ambivalente cu punctele cardinale, surprinse 
cu fineţe în reportajele cărții şi punctate subtil de către prof. Reinhold 
Stipsits: „Urbanitatea unei capitale care s-a orientat după est şi care şi-a 
îndreptat faţa către Occident, formațiunile tipice ale convivialităţii şi o 
necrofilie evidentă sunt câteva dintre temele pe care le tratează aceste 
contribuţii observând Viena. De cealaltă parte, privirea orientată către sud- 
est a încetat, din păcate, să mai fie un reflex austriac. Jovialitatea şi 
exuberanța exhibate în zona publică, în piețe şi târguri, cicatricele 
urbanistice ale revoluţiei, o ţară săracă-bogată, o tranziţie năvalnică, iată 
câteva instantanee din schiţele pe care contribuţiile austriece cuprinse în 
acest volum le consacră Banatului şi capitalei sale multiculturale, Timişoara, 
Temeswar, Mica Vienă.” 

Grupate în 2 secţiuni şi concepute bilingv, reportajele sociale 
consacrate Timişoarei sunt în număr de 11. Cele marca Viena sunt 13. 
Titlurile lor incită nu numai la o plimbare prin filele cărţii, ci şi la una 
veritabilă: Essen oder gegessen werden / A mânca ori a fi mâncat (Nina 
Hager), Marktschreier und Weltmărkte | Precupeţi şi piața mondială (Beate 
Bauer), Kohlentotenstille / Liniştea morților de cărbuni (prof. Reinhold 
Stipsits), Das Denkmal und der Tumschuh | Monumentul şi pantoful sport 
(Jasmin Giel), Temeswar: Die Stadt, in der die Tauben mutiger sind als 
streunende Hunde / Timişoara: oraşul în care porumbeii sunt mai curajoşi 
decât câinii vagabonzi (Tobias Hămmerle), Warum ist Wien “Grop- 
Temeswar” | De ce e Viena „Marea Timişoară ” (Lavinia Bălulescu), Mama 
Afrika ähnelt Königin Elisabeth / Mama Africa seamănă cu Regina 
Elisabeta (Ionuț Mareş), Requiem für eine Totenstadt / Requiem pentru o 
metropolă (Mugur Savu), Allerheiligentag. Ganz zentral / Ziua tuturor 
sfinților. De data asta văzută central (Oliver Zsilko). 

Referindu-se la scriitura de reportaj social, Adina Baya, 
coordonatoarea din „tabăra” română a proiectului şi asist. drd. la Secţia de 
Jurnalism, o caracterizează ca pe  „(...) una dintre marile încercări ale 
meseriei pentru jurnaliştii tineri”. Jurnalistul care se consacră reportajului 
social „are de colectat atmosfera unui loc (...) şi de transmis acea atmosferă 
mai departe către public, făcându-l pe acesta să experimenteze aceleaşi 
sentimente pe care le-a simțit el la faţa locului”. Hopurile în discuţie 
transpar, de altfel, pe parcursul cărții: „Timpul mă presează, pentru că nu am 

găsit încă o temă adecvată pentru reportajul meu social din România” 
(Susanna Schneider), „Ei bine, când turistul are, ca temă de casă, nu să facă 
mii de poze, ci să surprindă Viena cu alți ochi, treaba se complică” (Oana 
Munteanu). 

Care au fost, totuşi, „temele adecvate” ale tinerilor jurnalişti? Fără a 
avea pretenţia de a le enumera pe toate, se constată unele similitudini: 
Timişoara/Banat: trecutul şi prezentul germanilor din Banat, ecourile 
Revoluţiei din Decembrie 1989 (Cimitirul Eroilor — monumentul ridicat în 
memoria Eroilor Revoluţiei), instituţiile de caritate, Piaţa, moartea (cimitirul 
din Steierdorf-Anina); Viena: străzile şi monumentele, instituţiile de 
caritate, Naschmarkt-ul („Piaţa cu bunătăţi”), Heuriger (tavernele pentru 
amatorii de vin), moartea (Cimitirul Central). 

Delicioase în toate sensurile descrierile Pieței Badea Cârţan din 
Essen oder gegessen werden / A mânca ori a fi mâncat! Avalanşa de 
specialităţi culinare face un contrast puternic cu indigestia experimentată de 
autoare. „Aici, ajunşi la Badea Cârțan, chiar se întâmplă ceva. Locul 
desemnează un centru, aici se face comerţ, e vorba de afacere. (...) Probabil 
totul se leagă aici de mâncare. Cu siguranţă — se simte mirosul de ţelină şi 
de varză. Pentru sarmale ai, de exemplu, nevoie de varză. Aceasta se 
potriveşte pentru Kraurmwickel, aşa cum le numesc şvabii bănăţeni.” (Nina 
Hager) 

„Tot necunoscute ne sunt standurile cu cârnaţi pentru foamea dintre 
mese. Unul se încumetă, îşi comandă dimineaţa la ora zece, bucuros, un 
langoş. Din nou o paralelă culinară. Stau în mijlocul pieţei din Timişoara şi 
nu vreau să ştiu despre asta nimic — mi-e rău astăzi şi încerc să mă ţin bine. 
(...) Vrem să mergem mai departe în hală, acolo unde se găsesc carne, 
cârnaţi şi brânză. La intrare mă întorc din drum şi renunţ la infernul 
mirositor, care trebuie să fie un paradis pentru degustători.” (Nina Hager) 

Dar cum e Naschmarkt-ul vienez? Aflăm din reportajul Vienna, here 
I come!. Carnea nu este aici la mare căutare, deci fără Cârţan sau cârnaţi! 
„Naschmarkt-ul este cea mai importantă piaţă de legume şi fructe din Viena. 
Existentă deja de pe la sfârşitul anilor 1700, piaţa se numea inițial 
Aschmarkt şi era un loc unde ţăranii vindeau lapte, apoi cenuşă de lemn 
pentru curăţarea argintăriei. Prin 1820 şi-a primit denumirea actuală de 
Naschmarkt, pentru că se vindeau preponderent fructe, legume şi alte 
bunătăţi.” Reacţia autoarei la avalanşa de forme, mirosuri şi culori este 
inversă faţă de cea a vizitatoarei vieneze — „Produsele multicolore se 
confundă cu tarabele, iar simţul olfactiv şi văzul îţi sunt date peste cap de 
diversitatea produselor“ (Oana Munteanu). 

Pe străzi, în pieţe, în taverne, în subteranele metroului, viaţa pulsează 
în Timişoara şi în Viena în diverse forme de „agregare”, îndreptându-se, cu 
toate acestea, vertiginos spre moarte. 

Iar în Steierdorf-Anina — locaţie care ia locul Timişoarei în reportajul 
cu titlu penetrant — Kohlentrotenstille / Liniştea morților de cărbuni — 
tristețea şi moartea fac „casă“ bună pentru toate naţiile care s-au perindat pe 
aici. „În cimitirul din Steierdorf se află multe nume germane, dar şi slovace, 
croate, maghiare şi româneşti. Privirea noastră se abate de la morminte, 
trece peste deal şi se opreşte la cuptoarele mari de cocs. La distanţă se vede 
puţul unde a funcționat galeria dublă, iar lângă aceasta cea simplă şi un 
furnal înălţat înspre cer. Acum totul este tăcut, aşa cum i se cuvine unui 
cimitir. O linişte ca aceea a morţilor de cărbuni, dacă există această 
sintagmă. Înainte ca mina să se închidă, a avut loc o nenorocire, în care au 
murit şapte oameni. Deci se potriveşte sintagma.” (Prof. Reinhold Stipsits) 

Poate exista o legătură între un monument şi un pantof sport? În 
reportajul Das Denkmal und der Turnschuh / Monumentul şi pantoful sport 
Jasmin Giel ne demonstrează că da! Şi încă una care incită la felurite 
conotaţii! Autoarea, care vizitase Memorialul Revoluţiei cu ceva vreme în 
urmă, a rămas impresionată atât de muzeu, cât şi de istoria care s-a scris în 
România în doar o săptămână de Decembrie. Drept pentru care şi-a scris şi 
ea lucrarea de diplomă după câteva zile pline pe care le-a petrecut cufundată 
în publicaţiile şi cărțile pe tematica Revoluţiei din arhiva Memorialului. A 
revenit, apoi, în Timişoara şi a redactat un reportaj după o vizită la Cimitirul 
Eroilor. 

Monumentul comemorativ din Cimitirul Eroilor, prin cromatica lui, 
îi sugerează autoarei un spaţiu al detenţiei, atât la propriu, cât şi la figurat, 
dacă ne gândim că România întreagă era percepută, înainte de 1989, ca o 
închisoare: „Prima conexiune pe care o fac cu monumentul comemorativ, 
vopsit în alb şi negru, este aceea a îmbrăcămintei unui deţinut. Acest loc 
poate fi interpretat ca un simbol al prizonieratului, într-un sistem care nu 
permitea libertatea de mişcare şi care acum este trecut.” 

Până aici totul se încadrează în atmosfera tipică unui cimitir, mai cu 
seamă când e vorba de un monument care îi comemorează pe cei mai 
proaspeţi eroi ai istoriei noastre recente. Lăngă el, „în partea dreaptă se află 
o capelă care seamănă cu un templu, în faţa căreia sunt aşezate pietre negre 
funerare în formă de piramidă.” Dar ajunge o schimbare de direcţie, pentru 
ca prezenţa unui obiect insolit să îi faciliteze vizitatoarei alte raporturi 
trecut-prezent, care unui ochi „românesc” plictisit şi tracasat de cotidian i-ar 
fi scăpat: „Mă îndrept spre cealaltă parte a monumentului şi văd că pe trepte 

se află un pantof. Un pantof sport. Oare acest pantof este un semn pentru 
mersul înainte, cel spre viitor, fără existenţa unor structuri dictatoriale în 
societate? Este fuga de mentalitatea «alb-negru»? Uitarea trecutului şi a 
întunericului şi goana spre lumină şi viitor? 

Lăsarea în urmă a unui sistem ca a unui papuc nefolositor, pe care îl 
arunci la gunoi. Sau, oare, a pierdut cineva pantoful, aşa cum mulţi şi-au 
pierdut vieţile pentru un viitor mai bun?”. 

De la Cimitirul Eroilor autoarea reportajului ajunge la Memorialul 
Revoluţiei, prilej cu care trece în revistă spaţiul creat aici pentru o „felie” 
importantă de istorie şi pentru cei care au contribuit la ea. Păcat că „se 
înfruptă” din ea tocmai cei care nu au niciun merit! 

O impresionează în mod deosebit spaţiul care adăposteşte expoziţia 
itinerantă de fotografii din Revoluţie: „Intru într-o încăpere în care sunt 
expuse fotografii alb-negru. Acestea arată imagini din acele zile, în care 
oamenii au ieşit în stradă să demonstreze — să pună capăt comunismului. 
Imaginile prezintă ciorchini de oameni în faţa Operei, răniţi pe stradă, 
mormintele celor căzuţi, copii, tineri şi revoluționari pe tancuri agitând 
steaguri, oameni care ţipă. Şi apoi observ pe jos, lipit de un perete, un 
tablou. Sticla tabloului este găurită de un foc de armă. În fotografie este o 
fetiţă de trei ani, care a fost împuşcată printr-o fereastră. Una dintre primele 
victime ale revoluţiei. Nevinovată”. În continuare, se implică până la 
empatie în ceea ce vede: „Mai încolo în sală sunt expuse zdrenţe găurite de 
gloanţe. Mă trec fiorii. Mai rămân câteva clipe ţintuită locului, imaginându- 
mi oameni îmbrăcaţi în aceste haine. Este atât de neînchipuit, astfel că nu 
reuşesc să-mi imaginez aşa ceva. Sper însă, în sinea mea, că cei îmbrăcaţi în 
aceste haine au supravieţuit în lupta pentru libertate.” 

Care este concluzia autoarei privitor la spaţiile încărcate de istorie 
prin care a peregrinat? Una pe care o ştim cu toţii, dar pe care ne facem că o 
uităm sau, uneori, am uitat-o de-a binelea: „Locurile comemorative trebuie 
să servească în primul rând amintirii eroilor şi a martirilor. Şi, deopotrivă, 
[faptul] că valori precum libertatea şi democraţia sunt foarte importante. În 
zilele de decembrie 1989, oameni din toate păturile sociale, de diferite 
vârste şi apartenenţe religioase au ieşit în stradă şi au strigat: JOS 
DICTATURA! LIBERTATE! DREPTATE!”. 

Reportajul Temeswar: Die Stadt, in der die Tauben mutiger sind als 
streunende Hunde / Timişoara: oraşul în care porumbeii sunt mai curajoşi 
decât câinii vagabonzi al lui Tobias Hămmerle surprinde acelaşi triptic, dar 
într-o altă ordine: monumentele dedicate Revoluţiei, Memorialul Revoluţiei 

şi Cimitirul Eroilor, desigur, filtrat prin propria imaginaţie şi din alte 
unghiuri. 

Impresia pe care i-au lăsat-o vieţuitoarele — fie ele înaripate sau nu — 
ale Timişoarei este redată în propoziţii scurte, dar pline de miez: „Porumbeii 
acestui oraş sunt curajoşi, se apropie până la câţiva centimetri de oameni. 
(...) Când ploaia scade din intensitate sau se opreşte pentru mai multe ore, 
întâlneşti atât pe stradă, cât şi în locuri publice câini vagabonzi. În opoziţie 
cu masele de porumbei, aceştia par ca fiind timizi, fricoşi şi laşi. (...) 

Populaţia Timişoarei pare la prima vedere să fie în grabă. În grabă 
pentru a recupera timpul pierdut din vremea dictaturii lui Ceauşescu?”. 

Autorul reportajului îşi alege special un itinerar care să includă 
monumentele dedicate Revoluţiei şi eroilor ei. Sunt atât de bine încadrate în 
peisaj, încât le pândeşte pericolul de a fi ignorate: „La primul tur prin oraş 
regăsesc la toate colţurile şi capetele străzilor monumente revoluționare, pe 
ale căror plăci comemorative sunt inscripționate cel mult cinci şase nume, 
ale căror vieți au fost stinse într-un mod brutal. De omiţi să zăboveşti câteva 
clipe în faţa lor, treci agale, fără să le bagi în seamă, pe lângă ele, de parcă 
ar fi monumentele istoriei de mult trecute, de care nimeni nu mai este 
interesat”. 

Odată descins la Memorialul Revoluţiei, acelaşi autor va viziona 
două dintre filmele realizate aici: Noi nu murim! şi In memoriam. Ambele îi 
vor deschide o nouă perspectivă privitor la evenimentele Revoluţiei şi la 
martirii ei. La primul film, reacția este puternică, redată simplu, fără 
înflorituri: „Filmul redă întâmplările de acum 18 ani. (Periplul autorului are 
loc în octombrie 2007 — n.n.) Parţial cu filmări originale, care sunt 
comentate dintr-o perspectivă distantă. Îngrozitor. De necrezut, însă real.” 
Al doilea film îşi atinge, şi de această dată, scopul pentru care a fost creat, 
„instalându-se” persistent şi insistent în memoria spectatorului: „Acest film 
prezintă istoria ridicării a douăsprezece monumente din oraş. Realizez că am 
trecut pe lângă cel puţin şase dintre acestea, fără a mă întreba ce ar putea 
ele să însemne (...). 

Din acel moment privesc cu alţi ochi când trec prin oraş. Întotdeauna 
atent la monumentele ridicate pentru cei căzuţi la revoluţie. Au fost ridicate 
în acele locuri în care au trebuit să-şi lase mulţi oameni viaţa”. 

Ajuns la Cimitirul Eroilor, autorul caută înfrigurat din priviri flacăra 
eternă pe care a văzut-o în film: „În Cimitirul Eroilor, unde se află cel mai 
mare şi important monument arhitectonic, apar emoţiile. În film am văzut o 
creaţie strălucitoare, care a fost ridicată în cinstea numeroaselor victime de 

la revoluţie. Lumina veşnică iese în forma unei flăcări din pământ şi astfel 
atrage atenţia asupra ei”. 

Acelaşi pantof sport (sau poate altul, ce importanță are?) „se 
regăseşte la locul comemorativ”, dând prilej unei alte interogaţii: „A uitat 
cineva să-l arunce sau este un simbol pentru demonstraţia de pe stradă?”. 

În Requiem für eine Totenstadt | Requiem pentru o metropolă, 
moartea e personaj principal. De la Stephansplatz drumul autorului e 
şerpuit: „Metroul goneşte ca un şarpe galben prin întunericul subteran.” 
Informaţie şocantă pentru cititor — Viena cea elegantă, care dansează în ritm 
de vals, e încercată şi de ritmurile marşurilor funebre: „Când a fost 
construită reţeaua de metrou a Vienei, se spune că în timpul săpăturilor s-au 
găsit o mulțime de schelete şi de morminte în apropierea Domului. Chiar 
lângă el exista, cu mult timp în urmă, un cimitir, tocmai pe locul în care 
astăzi nenumărați turişti se plimbă nepăsători, pe Stephansplatz.” 

Dacă în Stephansplatz moartea sau, mai precis, amintirea ei pluteşte 
inefabilă pentru turişti, la Kiinstlerhaus / Casa artiştilor e la ea acasă. O 
expoziţie întreagă îi este dedicată, în întregime, doar ei. Reacţia autorului? 
Integrare în atmosferă şi extrapolare: „Nu mi se pare straniu. Mi se pare 
vienez. Se pare că acest oraş are o relaţie aparte cu moartea. A fi preocupat 
de moarte este o însuşire vieneză.” 

După un periplu prin toate încăperile lui Exitus (acesta este 
penetrantul titlu al expoziţiei), soldat cu o incursiune în arsenalul, ritualurile 
şi reverberaţiile morţii, evadarea în cotidian nu este deloc facilă. Locul din 
care s-a demarat spre aventura thanatică se dovedeşte a fi, în continuare, 
bântuit: „Stephansplatz este încă plin de turişti. Blitzuri ici şi colo tresar 
scurt pe biserica rece, hohote de râs şi chiote neînţelese răzbesc prin 
întuneric. Inima oraşului visurilor pare înghețată într-o încremenire surdă. 
Inimile multor membri ai familiei habsburgice au fost depuse în acest dom. 
Domul însuşi, inima Vienei, nu are însă puls. Viena nu există. Viena este o 
necropolă. Un oraş al morţilor, pentru care turiştii nu vor ţine nicicând un 
moment de reculegere. Abisul sufletului austriac este mai adânc decât 
Groapa Marianelor.” (Mugur Savu) 

Out of the Dark este subtitlul final al volumului, inspirat de al 
nouălea şi, totodată, ultimul album al cântăreţului austriac Falco. Aflat în 
Cimitirul Central din Viena, autorul reportajului (Oliver Zsilko) e în 
căutarea locului de veci al lui Falco, cel care, cu un an înainte de a muri, 
cânta live: „,...muss ich denn sterben, um zu leben? / „...trebuie să mor 
pentru a trăi?”. 

Out of the Dark — tot cântăm şi noi, de atâta timp! Există şi un al 
doilea vers: Into the Light! Pe când? 


Adina HORNEA ABRUDA 

Solidarni z Rumunia — Solidari cu România 


Dar de suflet şi în imagini 


În 29 decembrie 1989, când în Bucureşti se trecuse de curând de la 
trasul gloanţelor la cel al sforilor, câțiva polonezi pornesc în „expediţie”. 
Cuvântul îi aparţine celui care avea să imortalizeze la Bucureşti imagini 
tulburătoare consecutive Revoluţiei izbucnite pe 
16 decembrie la Timişoara. 

Robert Kaminski de la Radio Polonia, 
operatorul de televiziune Józef Kowalewski, 
Przemysław Walewski şi Maurycy Ktopocki — 
jurnalişti la ziarul „Azi“ (Dzisiaj) — şi Jan 
Kołodziejski, în calitate de reprezentant al 
Conducerii Sindicatului „Solidaritatea? din 
regiunea Wielkopolska, îşi asumă dificila misie de 
a trece granița pe la vecinii noştri ruşi, pentru a 

Sa Ai aduce în România medicamente şi materiale 
PEET şi, nu în ultimul rând, cum avea să mărturisească Jan Kołodziejski, 
pentru „obținerea de cât mai multe informații referitoare la schimbările 
survenite în urma răsturnării dictaturii Ceauşescu.” 

Revoluția e o experiență unică. Pentru „jurnalişti, eroi şi teroriști”, ca 
să parafrazăm titlul ultimei cărți a lui Lucian-Vasile Szabo, apărută în 
decembrie sub oblăduirea Memorialului Revoluției din Timişoara. 
Trimiterea nu este întâmplătoare. Înainte vreme, în urma unei expediții 
rămâneau, de multe ori, hărți. „Expediţia” poloneză din decembrie 1989 „s-a 
lăsat” cu o expoziție şi un album de fotografii. Pe care Institutul Memoriei 
Naționale din Varşovia (Instytut Pamięci Narodowej) şi Institutul Polonez 
din Bucureşti le-au donat Memorialului Revoluției. „Mi s-a părut firesc — 
ne-a relatat domnul Jaroslaw Godun — directorul Institutului Polonez din 
Bucureşti — ca această expoziție să rămână în patrimoniul Memorialului 
Revoluției din Timişoara, ca un gest simbolic de acum 20 de ani, când 
polonezii tineri au venit cu aceste ajutoare umanitare pentru România.” În 
acelaşi registru, domnul Janusz Kurtyka, directorul Institutului Memoriei 
Naționale, a precizat: „Avem aici o mostră modestă a activității noastre, dar 
prin darul nostru dorim să stârnim curiozitatea...” 

Geneza expoziției nu a fost una întâmplătoare. Konrad Białecki, 
istoric „adjudecat? atât de Institutul de Memorie Națională, cât şi de 

Institutul de Istorie din cadrul Universităţii „Adam Mickiewicz” din Poznan, 
îşi aminteşte că ideea expoziţiei i-a venit în anul 2006, când a fost invitat la 
Braşov de către Asociaţia „15 Noiembrie 1987” să ţină un discurs despre 
revoltele muncitoreşti de la Poznan din iunie 1956, îndreptate contra 
conducerii staliniste din Polonia şi înăbuşite în sânge, urmate mai apoi de 
Revoluţia maghiară din toamna aceluiaşi an. 

Ulterior, în urma întâlnirii cu directorul Institutului Polonez, ideea a prins 
repede viaţă. Şi încă ce viaţă! Realizate în condiţii grafice excepționale şi cu 
o traducere pe măsură (Sabra Daici), atât expoziţia, cât şi albumul 
„reprezintă o mărturie specială a schimbărilor bruşte şi tragice survenite în 
ţara care şi-a încheiat sângeros socotelile cu regimul comunist, alegând un 
alt drum spre libertate decât o făcuse «Solidaritatea» poloneză”, afirmă Jan 
Kołodziejski, autorul fotografiilor, în 
gândurile sale către cititor. 

De altfel, albumul se deschide 
cu o introducere documentată a 
istoricului Konrad Biatecki, care face 
un salt atât în timp, cât şi în spaţiu, 
pentru a puncta traseul pe care l-a 
parcurs România din anii '70 până în 
1989, când, deşi înconjurată de state 
comuniste, era izolată ca o enclavă. 
În 1989 lumina nu mai venea în 
România nici măcar de la Răsărit! 

În acest context cu totul 
special, izbucnirea Revoluţiei a fost, 
desigur, iminentă. Fotografiile 
expoziţiei şi, implicit, ale albumului 
sunt surprinse într-o cronologie 
inversată: mai întâi Bucureştiul, iar 

d apoi Timişoara, „oraşul ai cărui 
locuitori fuseseră primii care se revoltaseră împotriva dictaturii comuniste” 
(Jan Kołodziejski). Capitolele albumului poartă titluri scurte, dar percutante: 
primele două sunt Călătoria şi Ajutorul. Apoi capitala României este 
surprinsă fotografic din 3 perspective: Bucureşti — oraşul, Bucureşti — 
cimitirul şi Bucureşti — televiziunea. Parfumul epocii se face simțit alături de 
„parfumul” puternic şi înecăcios al gloanţelor, pe care îl simţi parcă în nări. 
E un amestec straniu de vizual şi olfactiv în aceste fotografii. 


105 


Deosebit de emoţionant capitolul Bucureşti — cimitirul. La propriu 
vorbind, desigur, pentru că, altfel, întreg Bucureştiul era un cimitir. Ca şi 
Timişoara, Clujul, Sibiul, Alba Iulia şi Braşovul, dacă ar fi să enumerăm 
oraşele cu cele mai multe victime ale Revoluţiei. Impactul a fost puternic 
asupra autorului, care mărturiseşte că „într-un mic cimitir, în afara 
mormintelor recente, adesea împodobite cu steagul românesc cu gaură la 
mijloc, ne-a impresionat puternic şirul de gropi proaspăt săpate. Totul era 
acoperit de un strat gros de zăpadă.” 

Ajuns ulterior în Timişoara, fotografului polonez nu i-a scăpat nimic. 
Nici Catedrala, nici Opera, nici Biserica Reformată, nici casa parohială a lui 
László Tokes, nici Parcul 
Central. lar pretutindeni 
sunt prezente lozinci 
anticomuniste şi 
anticeauşiste. Şi copii, 
mulți copii: în cărucior, în 
fața Bisericii Reformate, 
punând lumânări în 
memoria eroilor sau 
arătând, cu inocență, 
semnul victoriei! 

La întoarcerea 
acasă, polonezii au ales 
ruta Cehoslovaciei. A ei 
Revoluție de catifea ne 
aminteşte, încă o dată, prin 
contrast, de revoluția... de 
postav din România. Fie el 
kaki sau albastru. Şi, ca să 
fim obiectivi, să nu uităm 


de hainele de piele... 

Cuvintele de încheiere ale lui Jan Kołodziejski sunt semnificative: 
„Ne-am întors în ţară obosiţi, dar impresionați de România care se trezea la 
o nouă viață.” Citite acum, după 20 de ani, pentru noi sunt plurisemantice! 
Noi vom încheia cu unul lipsit de echivoc: Dziękuję, Polska! 


Adina HORNEA ABRUDA 

Lech Walesa — la Universitatea de Vest din Timişoara, 
despre căderea comunismului — Decembrie 2009 


Scurte date biografice: născut în 1943, om politic polonez. 
Electrician pe șantierul naval Gdansk. Din 1989, lider al Sindicatului 
Solidaritatea, implicându-se în mişcarea grevistă şi de opoziţie faţă de 
regimul comunist. Preşedinte al Poloniei (1990-1995). Premiul Nobel 
pentru Pace (1983). 


Tema pe care vreau să o discutăm astăzi este o temă atât de mare, 
încât avem un timp minim ca să ne cunoaştem. Minim patru ore mă aflu 
aici. Dar, din păcate, nu avem nici atâta timp. Ca atare, voi încerca să vă 
expun, în timpul care ne permite. 

Stimaţi domni, astăzi, toţi ne întrebăm în care moment a căzut 
comunismul. Şi chiar aici, în sala dumneavoastră, ascult că voi spuneţi că 
acum 20 de ani a căzut comunismul. Eu nu sunt de acord cu aceasta. Pentru 
că fiecare ţară a luptat şi a dobândit în mod propriu această libertate. Dar, ca 
să fie o şansă pentru fiecare popor să ducă această luptă, ar trebui să se 
întâmple alte lucruri care, de altfel, s-au întâmplat. 

Cum, în mod sigur, mai ţineţi minte, până în anul 1989, popoarele au 
încercat tot felul de lupte. Ungurii în anul 1956, în 1968 Cehoslovacia, 
câteva încercări a avut şi Polonia, toate aceste probe de încercare au fost 
însă zădărnicite. Comunismul a distrus, a învins. În acelaşi timp, a organizat 
foarte repede contul manifestărilor după o fiecare asemenea luptă. A făcut 
manifestări de milioane, dovedind, prin aceste lupte, întregii lumi ce sprijin 
puternic are. lar în ceea ce priveşte lupta cehoslovacilor sau ungurilor, până 
în anii '80 au reuşit, de altfel. 

Nu am putut să ne organizăm până atunci, să le arătăm că noi 
suntem, de fapt, mai mulţi. Întotdeauna am fost împrăștiați şi neputincioşi. 
Şi aici s-a întâmplat un lucru, într-adevăr, curios. Dacă ţineţi minte când 
polonezul a devenit papă, în primul rând, a organizat națiunea poloneză prin 
rugăciune. Aproape toată Polonia a luat parte la rugăciuni cu Părintele Sfânt. 
Noi ne-am orientat poziţionişti. Într-adevăr, națiunea poloneză s-a trezit. 
Spunea, în acelaşi timp, Sfântul Părinte: Nu vă temeţi! Şi aceste organizaţii 
au preluat aceste întruniri şi am organizat această solidaritate, am invitat 
camerele lumii întregi să se întrunească şi le-am spus comuniştilor în faţă: 
Suntem milioane! Toată lumea ne sprijină! Noi nu vă dorim! Niciodată nu 
v-am dorit! Voi nu ne reprezentaţi! Şi pentru prima dată comuniştii nu au 
putut să facă o contramanifestare. Şi aceasta a fost prima învingere a 

comuniştilor. Dacă atunci, în acele clipe, ne-ar fi împuşcat pe toţi, lumea și- 
ar fi putut aminti. Polonezii, ce au gândit despre comunişti, aia au spus 
despre ei! 

Şi, din acele timpuri, în fiecare an au făcut tot felul de manifestări, 
oamenii lor mergeau prin toată Europa, prin toată lumea şi îndemnau la 
libertate. Aşa au fost invitate toate popoarele să lupte pentru libertatea lor, 
întrucât numai fiecare poate să facă pentru el singur aceasta. Chiar aici, la 
început, s-a spus — comunismul încă mai există. Trebuie să ţinem minte că 
acest comunism s-a compus din două elemente: un element a fost economia 
de stat, iar al doilea a fost sistemul politic. Un singur partid, practic. ŞI, 
acum, putem privi ce este comunismul cu cele două elemente. Dacă 
economia a fost schimbată, dacă putem alege şi să ne organizăm. Şi cu asta 
nu este tocmai simplu. Pentru că, trebuie să ţinem minte, democraţia se 
compune din trei elemente: primul element este dacă dreptul permite 
organizarea alegerilor (dacă sistemul legislativ permite dreptul la 
organizarea de alegeri libere — n.n.); al doilea element — dacă oamenii se 
folosesc de acest drept (dreptul de a participa la alegeri prin vot personal — 
n.n.). De exemplu, în Statele Unite a fost impusă dispoziţia democraţiei, iar 
poporul nu a acceptat. Nu a preluat. Preferă să împuşte. Este acolo 
democraţie sau nu?... Al treilea element este grosimea carnetului de C.E.C. 
Dacă avem bani. Dacă nu avem bani şi zece persoane aşteaptă să ocupe 
locul nostru de muncă, ce putem face? Putem lupta? Bineînţeles că o să 
avem grijă de scaunul nostru, de munca noastră. Pentru că întrebarea se 
pune: în care ţară este democraţie şi în care ţară nu este? Deci trebuie văzut 
ce elemente sunt şi ce elemente nu sunt. 

Ca să terminăm această povestioară istorică, aş vrea să vă atrag 
atenţia asupra acestei generaţii care este şi care a reuşit, cu cost minim, să 
încheie sistemul care a frânat aceste şanse, aceste dezvoltări. Şi a trebuit să 
piardă, într-un fel. Şi aceştia suntem noi. Cei care am definitivat aceasta şi 
am deschis o a treia etapă de creştinitate. Şi putem să dispunem de ea exact 
cum dorim. De aceea, vă rog să credeţi în această şansă! Nu pierdeţi această 
şansă! Nu dorim să creem o structură falsă. Nicio generaţie n-a avut şansa 
pe care noi am obținut-o pentru pace, pentru dezvoltare şi pentru bunăstare. 
Numai că şi programele trebuie să le schimbăm. Ceea ce a fost în celelalte 
structuri nu se potriveşte la statutul actual. Nu trebuie mult, dar aproape tot 
trebuie motivat. Pentru asta, oameni inteligenţi, oameni înţelepţi, implicați- 
vă în aceste discuţii, în aceste structuri, în aceste alegeri, ca să nu stricăm 
această şansă! Pentru că, altfel, generaţiile viitoare nu ne vor ierta. 
Bineînţeles că este greu. Pentru că sistemul care a trecut a durat prea mult. A 

făcut schimbări chiar în mentalități, schimbări în economie, în cooperare şi 
totul, din nou, trebuie legat capăt cu capăt. Însă şansă există. Pentru aceasta, 
la asemenea întruniri, cum suntem azi, trebuie să vorbim despre aceasta, 
trebuie să ne spunem unii altora. Vom avea în Europa state exact aşa cum le 
vom face. Nimeni să nu ne spună că nu există şansă! Pentru că nu că n-ar fi 
şanse, nu vrem să ne angajăm! Nu vrem să ne schimbăm! Căutăm tot felul 
de eschivări. Şi acum sunt persoane care chiar reuşesc. Însă mâine copiii şi 
nepoţii voştri vă vor spune: Nu a fost cutare sau cutare! Ai văzut, tăticule, 
bunicule?... Şi, ca să nu se întâmple aşa, vă invit să construim, iar eu, la 
rândul meu, voi participa la această construcție. Vă mulțumesc! 


Redactare — Liza KRATOCHWILL 

4 BIBLIOTECA REVOLUȚIEI 


George Galloway, Bob Wylie, Prăbuşirea. Ceauşeştii şi 
Revoluția Română, Editura Viga, Bucureşti, 2009, 343 p. 


Cartea în discuție este structurată în trei părți, având în 
SAA total 22 de capitole. Anul 1989 este prezentat încă din primele 
€ Q] rânduri ale lucrării ca fiind „Anul Revoluţiilor”. Referitor la 
hg România se precizează că în „Ziua Darurilor”, Nicolae şi Elena 
AAM Ceauşescu au fost condamnați la moarte de un tribunal 
revoluționar. Nicolae Ceauşescu era acel om bătrân care, nu 
demult, se prezenta ca fiind: „Geniul din Carpați”, „Dunărea Gândirii”, 
„Creatorul Epocii de Aur”, Cel mai mare „Big Brother” dintre ei toți. Este 
prezentat momentul execuției celor doi dictatori ai României ca un moment 
de umilire finală. Se face trimitere la ziua de 22 Decembrie 1989, când cei 
doi au fugit cu un elicopter de pe sediul Comitetului Central al Partidului 
Comunist Român. Evenimentul a prins contur printre cei prezenți, care au 
început să strige, în semn de bucurie: „Ole, Ole, Ole, Ole... Ceauşescu nu 
mai e!”. 

Pentru a se sublinia că cei doi dictatori au fost cândva apropiaţi ai 
statelor democratice ale Europei şi nu numai, autorii afirmă că soții 
Ceauşescu „păşiseră ca eroi prin coridoarele cancelariilor lumii libere şi care 
fuseseră decoraţi de Regina Angliei...”. În cele din urmă, cuplul Ceauşescu a 
fost înlăturat prin vărsare de sânge. 

Prima parte este intitulată Familia Regală Roşie. Aici se oferă câteva 
informaţii despre familia regală a României (Regele Mihai, Carol al II-lea). 
Luarea în discuţie a familiei regale din România reprezintă doar un punct de 
plecare, pentru a deschide problema comunismului şi a familiei Ceauşescu. 
Această parte se axează pe prezentarea Elenei şi a lui Nicolae Ceauşescu, a 
celor trei copii ai lor, evenimente de politică internă şi externă a României în 
perioada lui Ceauşescu, corelate cu aspecte din viaţa precară a poporului 
român în anii '80 etc. 

În cadrul primului capitol se prezintă o scurtă biografie a lui Nicolae 
Ceauşescu, născut la 26 ianuarie 1918, în satul Scorniceşti, judeţul Olt. 

Acesta a avut 10 fraţi (şase băieţi şi patru fete), fiind născut într-o familie 
săracă, ţărani eliberaţi din robie: mama sa, Alexandra, şi tatăl său, Andruţa, 
„beţivul satului”. La 11 ani Ceauşescu a plecat la Bucureşti, în 1929, 
devenind ucenic la un cârpaci. Pe parcursul biografiei se face o paralelă 
între Stalin şi Nicolae Ceauşescu. Datorită mizeriei în care trăia, Ceauşescu 
a fost atras de orientarea de stânga şi de revoluționarii clandestini ai 
Partidului Comunist Român. Credinţa lui în doctrina comunistă este 
demonstrată şi prin participarea, încă de la vârsta fragedă de 15 ani, la o 
conferinţă antifascistă. 

În perioada 1929-1944, Nicolae Ceauşescu a fost arestat în mai 
multe rânduri; în 1933 a fost arestat pentru prima oară pentru „incitare la 
grevă” şi „încercarea de a submina siguranţa statului”. 

Urmează un scurt tablou al istoriei României în anii de dinaintea 
celui de Al Doilea Război Mondial, fiind prezentată familia regală şi 
personalitatea lui Carol al II-lea, într-un mod nu tocmai pozitiv. Se 
evidențiază defectele acestuia, un „playboy internaţional”. Este descrisă pe 
scurt şi perioada 1939-1945, se face referire la pierderile teritoriale ale 
României din anul 1940. Este adus în discuţie şi Regele Mihai, mareşalul 
Ion Antonescu etc. 

Revenindu-se la Nicolae Ceauşescu, se menţionează, printre altele, 
că în august 1939, la un miting al Asociaţiei din Bucureşti a Muncitorilor 
din Industria Pielăriei şi Încălţămintei, răspândea lozinci comuniste. La 
acest miting, o muncitoare, Lenuţa Petrescu, de la Fabrica „Jaquard”, a luat 
cuvântul, cerând, în numele muncitorilor, „pâine şi dreptate”. Se pare că 
această femeie este viitoarea Elena Ceauşescu. 

Este prezentată pe larg activitatea lui Nicolae Ceauşescu şi a 
Partidului Comunist Român atât în perioada legalității: 1924-1944, dar şi 
după încheierea războiului. Se face trimitere la situaţia din statele comuniste 
din Europa, aflate sub influenţa URSS. Moartea lui Stalin (martie 1953) a 
adus modificări în lagărul socialist, a influenţat inclusiv situația din 
România. Noul lider sovietic, Nikita Hruşciov, a promovat un nou curs, o 
politică de destalinizare. Acest nou curs a dus la mişcări de rezistență 
împotriva controlului sovietic: revoltă în Polonia, revoluţia din Ungaria din 
anul 1956. România s-a opus destalinizării, liderii comunişti români doreau 
să afirme independenţa națională a României, menţinând-o în afara 
structurilor Pactului de la Varşovia (alianţă militară încheiată în 1955). În 
1958 are loc retragerea trupelor sovietice de pe teritoriul României, 
începând o perioadă de afirmare a independenţei. 

Capitolul al II-lea, Ceaușescu la Apogeu, este centrat pe perioada de 
consolidare a puterii lui Nicolae Ceauşescu. Moartea lui Gheorghe 
Gheorghiu-Dej (martie 1965) îl aduce în prim-planul vieţii politice pe 
Ceauşescu. Acesta nu era cel mai demn candidat: era tânăr, nu avea o mare 
vechime în partid şi guvern, fusese doar ministru adjunct al Apărării şi 
ministru adjunct al Agriculturii. Începutul reuşit al epocii lui Ceauşescu este 
prezentat a fi Congresul al IX-lea al Partidului, care s-a deschis la 19 iulie 
1965. Partidul redevine Partidul Comunist Român, introducând vechiul titlu 
al lui Stalin, de „secretar general” al partidului, în locul celui de „prim 
secretar”. În cadrul Congresului, Ceauşescu a trasat linia ce va fi adoptată de 
România: industrializare intensivă şi autonomie naţională absolută. Este 
prezentat anul 1968, cu trimitere directă la invazia blocului comunist în 
Cehoslovacia, eveniment cunoscut sub numele de „Primăvara de la Praga”, 
problemă reluată ulterior. În 1968 lui Gheorghe Gheorghiu-Dej i se aduc 
primele acuze datorită abuzurilor făcute de acesta faţă de „legalitatea 
socialistă”. Anul 1968 (luna mai) este prezentat ca fiind anul în care 
Ceauşescu a ajuns să preia întreaga putere a statului, adversarii săi fiind 
înlăturați. 

Anul 1968 este reluat şi în capitolul al treilea, este vorba de un 
eveniment de factură internaţională: „Primăvara de la Praga”. Acest episod 
presupune ameninţarea aliaților Pactului de la Varşovia împotriva 
Cehoslovaciei şi a conducătorului său cu orientări reformiste şi democratice, 
Alexander Dubček. Liderul sovietic Leonida Brejnev era în spatele acestei 
ameninţări la adresa Cehoslovaciei. Nicolae Ceauşescu nu a fost invitat la 
întâlnirile neoficiale ale Pactului de la Varşovia. Se precizează că 
Ceauşescu, în 16 august 1968, a călătorit la Praga pentru a semna un Tratat 
de Prietenie, Cooperare şi Asistenţă Mutuală cu guvernul ceh. Ceauşescu şi- 
a exprimat în mod public încrederea în conducerea lui Dubček, afirmată 
chiar şi la un miting la uzina de automobile din Piteşti în ziua dinaintea 
invaziei. La 21 august 1968 armatele Pactului de la Varşovia, din URSS, 
Bulgaria, Germania de Est, Ungaria şi Polonia, treceau graniţele cehe. Tot în 
această zi, Ceauşescu a organizat un miting în Piaţa Palatului din Bucureşti. 
Din balconul clădirii Comitetului Central, acuză invazia trupelor Pactului de 
la Varşovia în Cehoslovacia ca fiind „o gravă ameninţare față de pacea în 
Europa şi faţă de soarta socialismului în lume”. Autorii acestei lucrări 
afirmă că Ceauşescu, în urma acestei declaraţii, a devenit un „erou naţional, 
cel mai popular lider comunist din orice vreme din întregul bloc comunist”. 
A câştigat simpatia în Occident. În 1969 preşedintele Richard Nixon a 
vizitat România. 


112 


Tot în acest capitol se face referire la cultul lui Ceauşescu, cu un 
„element de obscurantism religios... El atingea corzile sensibile ale 
naţionalismului...”. 

La sfârşitul capitolului ni se relevă consecinţele cultului: foamea, 
frigul, lipsa speranţei, (...) „un iad viu”. Această ultimă expresie denotă 
tragedia suferită de poporul român în epoca ceauşismului. 

Capitolul al IV-lea este intitulat Idolarrie. În acesta se continuă 
prezentarea cultului personalităţii lui Ceauşescu. În acest context este adusă 
în discuţie şi Elena Ceauşescu, soţia dictatorului, căreia i se face o scurtă 
caracterizare: „extrem de scundă (...), a părăsit şcoala la vârsta de 
unsprezece ani, ... era socotită ca înapoiată. Era fata unor ţărani, (...) dintr-un 
sat în sud-estul Olteniei. Casa lor era făcută din lut... A căzut la examenele 
pentru clasa a cincea şi nici nu a reuşit la cursul alternativ al şcolii pentru 
cusut şi broderie. La vârsta de patrusprezece ani a plecat în Capitală...”. Cei 
doi dictatori au fost recrutaţi în partid de Vasile Dumitrescu. 

Referitor la Elena Ceauşescu, s-a afirmat că era needucată, acesta 
fiind „cel mai mic dintre păcatele ei”. În câteva pagini se prezintă situaţia 
din ţară, momente din familia Ceauşescu. Chiar în jurul Elenei Ceauşescu s- 
a constituit un cult al personalităţii, era implicată intens în viața politică, 
începând mai ales din anii '70. Deşi în presă, în publicaţiile vremii, se 
prezenta o imagine pozitivă a familiei, totuşi cei doi dictatori au distrus 
vieţile copiilor lor. Nicu era favoritul familiei, însă după 1989 acesta suferea 
în închisoarea Jilava. Este inserat un interviu cu Nicu Ceauşescu. În acest 
context este adusă în discuţie avocata familiei, Paula Iacob, care datorită 
informaţiilor pe care le deţinea despre familia Ceauşescu, este prezentată ca 
o sursă de cunoaştere a adevărului. Aceasta a rămas de partea copiilor 
Ceauşeştilor după moartea celor doi. 

Într-o anumită măsură, în această lucrare se induce o oarecare 
indulgență faţă de Nicu Ceauşescu: „nu fusese niciodată judecat”. Ni se 
prezintă interviul luat lui Nicu, cincisprezece minute de discuţii. Nicu a 
evitat să vorbească despre părinţii lui, dar a oferit informaţii clare, utile 
pentru reconstituirea istoriei României acelei perioade. Referitor la noul 
guvern, noua conducere instalată după căderea Ceauşeştilor, Nicu afirmă: 
„Aceeaşi Mărie cu altă pălărie”. Prezenţa interviului în carte îi conferă 
acesteia şi caracter de studiu de istorie orală. Trebuie menţionat că în timpul 
interviului, Valentin, celălalt fiu al Ceauşeştilor, a fost prezent. Se oferă 
informaţii şi despre acesta, el nu a prea avut treabă cu politica, „este un om 
de ştiinţă, dar unul adevărat, spre deosebire de mama sa”. A studiat fizica la 
Colegiul Imperial din Londra în 1968. Cei doi autori ai cărții au avut ocazia 

să discute şi cu Valentin, care a fost destul de reţinut, dar afirmă că l-a 
avertizat pe tatăl său că se va termina astfel. Era sigur că va exista un sfârşit, 
chiar cu o zi înainte de final a avut o discuţie cu tatăl său, căruia i-a cerut să- 
i facă poporului concesii, dar Nicolae Ceauşescu a ascultat-o pe Elena. Este 
făcută şi o concisă prezentare a lui Zoe, fiica celor doi dictatori. De remarcat 
că cei trei copii ai Ceauşeştilor nu sunt puşi într-o lumină negativă, însă 
dictatorii sunt acuzaţi de ruinarea ţării. 

Prin cele două interviuri, prin intervenţiile avocatei Paula Iacob, se 
poate cunoaşte o nouă față a familiei Ceauşescu, a României comuniste. 
Lucrarea Prăbuşirea. Ceauşeştii şi Revoluţia Română este cu adevărat o 
sursă de cunoaştere, de informare despre realităţile României în perioada 
Ceauşescu. Este un material gândit, bine pus la punct, astfel încât să creeze 
posibilitatea celor ce îl citesc să înţeleagă, să cunoască obiectiv problema 
prezentată. 

Capitolul al V-lea, intitulat România — un stat al Moralității, se 
referă tot la perioada lui Ceauşescu, care nici pe departe nu a făcut din 
România un stat moral... REGIMUL LUI CEAUȘESCU A LĂSAT UN 
GUST AMAR ÎN SUFLETELE ROMÂNILOR, de fapt, întregul regim 
comunist a marcat negativ istoria democratică a României. 

Lucrarea dezbate şi problema avortului. Pentru a întări cele 
prezentate, autorii dau un exemplu clar: o femeie din Bucureşti, Cornelia 
Treveleanu, muncitoare la o fabrică, care a făcut 36 de avorturi, dintre care 
35 în perioada interdicţiei. Obiectivitatea lucrării reiese şi din faptul că 
autorii au intrat direct în contact cu România, cu problemele cu care aceasta 
se confrunta, prin urmare, ei au cunoscut situaţia reală a ţării. Este abordată 
în cadrul lucrării şi problema bolii SIDA la copii. Oraşul Constanţa a fost o 
zonă cu risc înalt al virusului HIV. Din aceste exemple reiese că nici pe 
departe România nu a fost, în perioada comunistă, o ţară morală. 

Capitolul al VI-lea, Evreii Români, prezintă amănunte importante 
pentru istoria evreilor din România, relația acestora cu comuniştii etc. Este 
adus în discuţie dr. Moses Rosen, Rabinul Şef al României. Referitor la 
problema evreiască în timpul regimului Ceauşescu, Rabinul Rosen a afirmat 
că Nicolae Ceauşescu a oferit libertatea de a fi evreu, de a emigra în Israel 
(97% din evreii români au primit permisiunea să plece în Israel), a fost 
singurul conducător comunist ce a menţinut relațiile cu Israelul, fiind 
singurul care s-a opus invadării sovietice a Cehoslovaciei. 

Tot în cadrul acestei lucrări se vorbeşte şi despre relația României cu 
lumea arabă în timpul lui Ceauşescu. Partidul Comunist Român sub 


114 


Ceauşescu a fost singurul partid comunist care nu a rupt relațiile cu Israelul 
când a agresat şi a învins armatele arabe în Războiul de şase zile. 

În celelalte capitole ale lucrării ni se relevă aspecte privind cultul 
personalității lui Ceauşescu, vizitele familiei Ceauşescu în străinătate 
(Republica Populară Democrată Coreeană, Vietnamul de Nord, China, 
Mongolia), relații de politică externă cu alte state, precum şi evenimente 
interne (demolarea de biserici istorice, ridicarea Casei Poporului, situaţia 
dramatică a poporului român în anii '80, situaţia gravă din spitale). Referitor 
la cultul personalităţii lui Ceauşescu se afirmă că acesta se intensifică mai 
ales după vizitele din 1971, din Coreea de Nord şi China. După întoarcerea 
din aceste vizite Elena Ceauşescu şi-a dorit să intre în politică, iar Nicolae 
Ceauşescu să fie ridicat la rangul de „rege”. 

Partea a doua a lucrării este dedicată Revoluţiei de la Timişoara, 
debutând cu prezentarea lui Claudiu Iordache, proiectant la Institutul de 
Proiectări în Construcţii din Timişoara, ca fiind cel care la 20 Decembrie 
1989 se afla în fruntea unei uriaşe demonstraţii a zeci de mii de oameni, în 
Piaţa Operei. În continuare se urmăresc evenimentele derulate la Timişoara, 
fiind adus în discuţie pastorul László Tökes. Acesta a ajuns la Timişoara în 
iunie 1986 pentru a-şi începe noviciatul ca pastor al Bisericii Reformate 
Maghiare. Este descris ca un rebel, avea abilitatea de a critica regimul fără a 
rosti vreun nume. Era considerat o „pacoste socială”, un „duşman al 
poporului”. Lui László Tökes i s-a făcut prima mustrare oficială de 
episcopul său local, László Papp, colaborator al lui Nicolae Ceauşescu. În 
acest prim capitol referitor la Timişoara este prezentată nu doar 
personalitatea lui László Tökes, ci şi activitatea sa religioasă, relația lui cu 
autorităţile comuniste, cu Securitatea etc. Ni se descrie contextul şi 
desfăşurarea evenimentelor de la Timişoara din 15-20 Decembrie 1989. Se 
subliniază spiritul revoluţionar şi hotărât al timişorenilor, dornici să-şi 
câştige libertatea, să înlăture comunismul, lucru care reiese cu claritate din 
lozincile strigate: „Jos Ceauşescu!”, „Jos comunismul!”, „Libertate!” etc. În 
tratarea problemei Revoluţiei de la Timişoara sunt enumeraţi unii dintre cei 
care au avut curajul să înfrunte regimul comunist în Decembrie 1989: Traian 
Orban, Lorin Fortuna, Claudiu Iordache, Mariana Măriuţă etc. 

Capitolul al XI-lea, 27 Decembrie, continuă analizarea şi prezentarea 
evenimentelor din România. În ziua de 21 Decembrie, când Ceauşescu a 
ieşit la baconul de la etajul întâi al Comitetului Central pentru a se adresa 
mulţimii (peste 100.000 oameni), din mulţime s-a scandat „Jos Ceauşescu!” 
(ora 11:30). Urmează descrierea cursului Revoluţiei de la Bucureşti, al 
evenimentelor de după 22 Decembrie: fuga, procesul şi execuţia celor doi 

dictatori, într-o manieră detaliată şi clară, pe înţelesul cititorului, respectând 
principiul cronologic. Nu lipseşte nici procesul soţilor Ceauşescu, prezentat 
în detaliu. 

În Capitolul XVI, dedicat execuţiei celor doi dictatori, ni se oferă 
informaţii clare referitoare la cele petrecute. 

Partea a treia a cărţii, intitulată Zilele din iunie, urmăreşte 
evenimentele ce au urmat anului 1989. Este luată în discuţie Proclamaţia de 
la Timişoara, relevându-se contextul în care a fost redactată aceasta. Un alt 
eveniment important din istoria României postdecembriste a fost mineriada, 
iunie 1990, când sunt aduşi în discuţie minerii şi Miron Cozma, liderul lor 
din Valea Jiului. Sunt descrise violențele săvârşite de mineri în Bucureşti. În 
ultimele capitole se ridică problema dacă Ion Iliescu este vinovat de venirea 
minerilor la Bucureşti, de dezastrul provocat. Sunt inserate mai multe 
declaraţii şi opinii ale diverselor persoane referitoare la problema în 
discuţie. 

Lucrarea este un punct de pornire în studierea comunismului în 
România, evenimentele din România fiind prezentate în context 
internaţional, ceea ce conferă un plus de autenticitate. 

Titlul lucrării este sugestiv, face trimitere directă la prăbuşirea soţilor 
Ceauşescu. Este, de asemenea, o carte ce oferă informaţii preţioase despre 
regimul comunist, despre familia Ceauşescu, despre avocata acestora, Paula 
Iacob, şi mai ales despre situaţia dramatică a poporului român în timpul 
epocii Ceauşescu, despre Revoluţia din 1989, situația României de după 
1989 — în special anul 1990 — , Proclamaţia de la Timişoara, venirea 
minerilor şi a lui Miron Cozma la Bucureşti etc. 

Ţin să menţionez că cea mai mare parte a lucrării este axată pe 
evidențierea cursului urmat de Ceauşescu atât în plan intern, cât şi 
internațional după preluarea puterii, cât şi a evenimentelor din Decembrie 
1989 din România. 

Complexitatea şi obiectivitatea lucrării îi subliniază caracterul 
ştiinţific, informativ-documentar, fiind o sursă istorică de informare privitor 
la perioada în discuţie. 


Cristina TUDOR 

Claudiu Iordache, Securitatea — Confiscarea unei naţiuni, 
Editura IRINI, Bucureşti, 2009, 204 p. 


Cartea Securitatea — Confiscarea unei naţiuni a văzut lumina 
tiparului la Editura IRINI anul trecut (2009), când s-au împlinit 20 de ani de 
la izbucnirea Revoluţiei Române. Autorul cărții, Claudiu Iordache, a 
participat activ la Revoluţia din 1989, situându-se printre liderii F.D.R. 
(Frontul Democrat Român). Pus sub supravegherea aparatului represiv 
socialisto-comunist „pentru propagandă duşmănoasă”, autorul lucrării în 
discuţie ne prezintă toate neîmplinirile trăite de societatea românească din 


1989 încoace. 


Parcurgând conţinutul cărții, am realizat că, în toţi aceşti 20 de ani 
scurşi de la Revoluţie, societatea românească a trăit permanent într-o piesă 
ce s-ar putea foarte bine încadra în teatrul absurdului. Rinocerizarea 
societăţii româneşti post-revoluţionare este prezentată cu lux de amănunte în 
paginile acestei cărți. Dorinţa de schimbare a României după acel an, 1989, 
a fost zădărnicită de aparatul represiv socialisto-comunist, care nu a făcut 
altceva decât să-şi cosmetizeze năravurile, rămânând, în esenţă, aceeaşi 
maşinărie de distrugere a individului şi a naţiunii române. Autorul cărții nu a 
uitat pentru ce şi-a riscat viaţa în acel Decembrie 1989 şi îşi exprimă 
dezamăgirea că România pe care şi-ar fi dorit-o atunci nu se regăseşte acum: 
„România istorică a pierit. În relaţiile cu umanitatea, România e reprezentată 
de o fantomă. Fantoma are steag, are imn, n-are, în schimb, în piept sufletul 
unui popor care, vreme de decenii, a fost ţinut la marginea demnităţii”. 
Sistemul totalitar împotriva căruia s-a ieşit în stradă în Decembrie 1989 este 
încă susţinut de Securitate, aceasta continuând să învenineze ordinea socială 
din România. Claudiu Iordache demască modalităţile de lucru ale Securităţii 
post-revoluţionare: „Represiunea directă a devenit invizibilă. Brusc nu mai 
ai drepturi, nu mai are cine să ţi le apere, nu mai poţi dovedi că ai fost lezat, 
nu mai poţi convinge pe nimeni că eşti o victimă, deşi continui să fu! 
Securitatea şi-a rafinat metodele”. Autorul consideră că aparatul represiv al 
R.S.R. s-a divizat: „Securităţile stau ascunse, dar mușcătura lor infernală 
face să sufere trupul naţiunii, inventând dezinformări, manipulări, curbe de 
sacrificiu şi crize fără sfârşit”. 


Se poate constata, parcurgând această carte, un singur cuvânt care s- 
a instalat în mintea autorului ei, NEMULȚUMIREA. Claudiu Iordache 
arată cum aparatul represiv din România şi-a însuşit Revoluţia şi idealurile 

pentru care eroii naţiunii române s-au revoltat în Decembrie 1989. În acest 
sens, afirmă despre Securitate: „Avea să susțină mai târziu că ea, 
Securitatea, trădându-l pe Ceauşescu, a făcut Revoluţia, că ei îi datorează 
poporul libertatea de mai târziu, că ea a fost, de fapt, unealta Marilor Puteri 
după Malta!” Putem observa, din citatul de mai sus, sursa din care provine 
zvonul potrivit căruia Revoluţia Română din Decembrie 1989 ar fi fost 
apanajul „agenturilor străine”, care erau, de fapt, oamenii aparatului represiv 
al regimului totalitar din R.S.R. şi care voiau, cu orice preţ, să se legitimeze 
în ochii naţiunii române pentru a se menţine la putere. Autorul îşi exprimă 
revolta față de atitudinea tolerantă de care au dat dovadă statele cu 
democraţie avansată pentru ceea ce s-a petrecut în România de după acel 
însângerat Decembrie 1989: „Securitatea a compromis suveranitatea şi a 
dezonorat libertatea. Statul pe care l-au trădat nu mai are resursele libertăţii. 
Proprietățile lui au fost expropriate. Puterea sa a fost dezarmată. (...) A adus 
feudalismul în furgonetele mondializării. Doar pentru ca noii stăpâni ai 
timpului din urmă să-i lase în pace. Şi au fost lăsaţi. Nicio judecată dreaptă 
nu a urmat trecutului lor, Consiliul Europei a blocat procesul comunismului 
represiv. În pofida milioanelor de morţi ai estului, vestul şi-a pus mâinile la 
ochi. Dar cei ce refuză să fie martorii unei crime devin la rându-le 
complici”. 


Un mareşal polonez, participant la al Doilea Război Mondial, 
Edward Rydz-Smigty, spunea despre comunism că răpeşte sufletul. Autorul 
cărții Securitatea — Confiscarea unei naţiuni arată că aparatul represiv al 
totalitarismului comunist a dobândit, de-a lungul anilor, o foame de putere, 
această foame de putere „a atins patologicul. Ea (securitatea) nu mai ucide 
ca să mănânce, ucide din obişnuinţă şi cu metodă. Ucide sufletul, şansele de 
viaţă, dreptul la fericire şi speranţele”. 


Caracteristicile tipului de cetăţean creat de Securitate se regăsesc în 
paginile cărții: „un non-cetăţean, o marionetă crescută şi multiplicată în 
creşele ei”. Se mai afirmă, despre tipul uman creat de aparatul represiv, 
următoarele: „Omul fără nimic sfânt în el. De la care te poți aştepta la orice. 
Fură. Jefuieşte. Violează. Nu cunoaşte suferinţa altuia. lar lumea sa, 
eclipsând-o pe cea a restului oamenilor, e propria lui proiecţie. Un eu golit 
de sens, de semnificaţie, evacuat, lunecos, pizmuitor, complice, un dezertor 
calificat. Un om periculos, pieziş, un străin de sine, care şi-ar vinde mama, 
tata, şi-ar lepăda copiii, un om greşit”. 


Cartea lui Claudiu Iordache este şi o încercare de redeşteptare a 
naţiunii române adormite de frica şi lehamitea inoculate de poliţia politică 

încă la putere în România post-revoluţionară. Referindu-se la imnul de azi al 
României, autorul constată că se chinuie asemenea bocetului „într-un ţinut 
toropit”. 


Esenţa creştină a Revoluţiei din Decembrie 1989 nu a fost uitată de 
Claudiu lordache, amintind, în acest sens, următoarele: „Dumnezeul revoltei 
legitime, cu platoşă de cruciat al libertăţii, coborât pe pământ în cele 7 zile 
ale războiului pentru drepturi terestre, s-a întors definitiv în Cer”. Rămaşi 
singuri, fără căpetenia conducătoare, soldații săi au căzut din nou în 
ghearele celor lipsiţi de patrie. Viciile care au fost impuse naţiunii române 
de-a lungul veacurilor au biruit încă o dată: „Obişnuinţa seculară cu 
servitutea a învins din nou”. 


Autorul mărturiseşte şi scopul pentru care a scris această carte. Spre 
paginile de final ale cărţii stau scrise următoarele: „Am scris această carte, 
care nu este felul meu de a face dreptate, ci este felul în care trebuie 
dreptatea să-şi facă datoria, pentru a aminti foştilor membri ai Securității 
responsabilităţile ce le revin în urma ruinării statului român, după o 
revoluţie învingătoare, dar nu şi câştigătoare, precum şi cele legate de 
represiunea politică antedecembristă şi cea comisă în Decembrie 1989”. 


În epilogul acestei cărţi autorul ei face o mărturisire legată de 
persecuția sa din partea regimului totalitar: „Cele două dosare deschise pe 
numele meu (Târgovişte, Timişoara) nu au mers mai departe... În primul, 
chiar, ofiţerul ce a instrumentat dosarul m-a sfătuit să părăsesc oraşul unde 
domiciliam, pentru a putea să claseze reclamaţiile informatorilor! Sfatul i-a 
fost ascultat. Am plecat la Timişoara, ceea ce m-a dispensat, probabil, de o 
pedeapsă de câţiva ani de închisoare pentru defăimarea partidului şi 
criticarea cultului personalităţii”. Tot în epilog, Claudiu Iordache pomeneşte 
de mila creştinească pe care a avut-o pentru 8 ofiţeri de Securitate prinşi cu 
arme de foc asupra lor în 23 Decembrie 1989 de către gărzile F.D.R.: „Într- 
un moment critic pentru viaţa lor (a securiştilor), ameninţaţi să fie linşaţi de 
timişorenii ce luptaseră împotriva regimului, am intervenit la Garnizoana 
Timişoara şi împreună cu comandantul acesteia i-am scos nevătămaţi din 
sediul Operei. Aveau să fie duşi la arestul comenduirii, de unde au fost 
eliberaţi în aceeaşi seară. Dar asta e o altă poveste”. Este o mărturie care, la 
prima vedere, şochează, din ea născându-se suspiciunea că acei securişti 
eliberaţi atunci ar putea teroriza şi acum națiunea română folosindu-se de 
subtilele arme ale cosmetizării năravurilor lor. În fine, ultima idee ar putea fi 
o altă poveste, o poveste inepuizabilă, pentru care ar fi nevoie ca apa din 

Dunăre să se transforme în cerneală, iar cerul într-o imensă foaie pentru 
scris. 


Trecând peste nişte păreri pur personale şi, fireşte, subiective, cartea 
este un îndrumător pentru cercetătorii perioadei 1989-2009. Lucrarea are şi 
câteva controverse, ele apărând, poate, pentru a arăta că nu poate fi ceva 
perfect, ci doar perfectibil, supus criticilor. 


Sunt inserate în carte multe informații culese din presa românească. 
Din ziarul Evenimentul zilei sunt prezentate 58 de nume de colaboratori ai 
Securității. Printre aceste nume se regăsesc Dan Voiculescu, Mona Muscă, 
Mircea Ionescu-Quintus, ba chiar şi episcopul reformat László Tokes, cel 
care a declanşat Revoluţia în România. Pe ce s-or fi bazat ziariştii de la 
Evenimentul zilei când l-au inclus în această listă şi pe preotul reformat? Nu 
cumva numele celui care a fost persecutat de Securitate înainte de 1989 a 
fost inclus în această listă chiar de torționarii săi, care doreau să convingă 
poporul că, de fapt, ei sunt cei care au declanşat Revoluţia? Nu s-a dorit, 
oare, să se lovească, din nou, în ochii opiniei publice, în Revoluţia creştină? 
Dacă tot a fost dată publicităţii o listă cu cei mai importanţi colaboratori ai 
poliţiei politice, de ce nu a fost inclus aici şi numele fostului preşedinte lon 
Iliescu? Pentru că domnia sa a dorit să instaureze după 22 Decembrie 1989 
„socialismul ştiinţific” şi a făcut o revoluţie marxistă? Mai sunt încă multe 
de cercetat! 


Cartea reproduce şi câte ceva din seria Armaghedoanelor. 
Amănuntele despre acest episod sunt preluate tot din Evenimentul zilei, 
precizându-se următoarele: „Răspunderea pentru conţinutul textului aparține 
publicaţiei” (respectiv Evenimentului zilei). 


Poziţia autorului cărții de faţă arată o anume ambiguitate în 
problema istoriei patriei şi mă refer aici la opinia exprimată referitor la 
suveranul României: „Sosirea fostului Rege Mihai nu a adăugat lumină în 
tabloul sumbru al unei naţiuni în descompunere accelerată. Dimpotrivă, 
pretenţiile lui au devenit curând exorbitante”. La ce anume se referă autorul 
cărții când înşiră aceste rânduri despre suveranul român? La dorinţa Regelui 
de a rămâne în ţară şi de a-şi redobândi proprietățile strămoşeşti? Personal 
nu cred că afirmaţia despre suveranul român îşi are justificarea, atâta timp 
cât se referă la Securitate şi la furtul naţiunii române de către aceasta. 


Autorul cărţii critică şi batjocorirea istoriei, spunând despre eroii 
patriei că „au fost pe rând detronaţi, atacați în efigie, descălecaţi din şaua 
faptelor lor, voievozii Mircea, Ştefan, Mihai Viteazul au ajuns, prin grija 

unor istorici rataţi, umbrele rărite ale unor feudali mânaţi de trufie şi 
lăcomie, iar istoria, în întregul ei, a fost deferită interesului public”. 


Găsim în lucrarea în discuţie şi o luare de poziţie faţă de societatea 
degenerată de la noi, ce aparţine unui fost deţinut politic, Dumitru Oniga. 
Sunt prezentate chiar şi metodele folosite de Securitate în anii 
comunismului feroce, relatate de un fost ofițer din aparatul de represiune, 
Constantin Bucur. Mărturia ofițerului Bucur a fost preluată din cotidianul 
România liberă, apărut la 30 aprilie 2009. 


Finalul cărţii aduce îndemnul autorului de a ne desprinde de trecutul 
comunist: „să înălțăm realitățile ţării la altitudinea idealurilor sale, să 
reconstruim spiritul României moderne, în măsură să reziste veacurilor, ca 
un semn al cutezanței umane!”. Claudiu Iordache consideră Securitatea 
„stigmatul nostru, ruşinea noastră”, ea face parte din trecut şi trebuie 
împiedicată „să mai prolifereze în viitor”. 


În paginile cărţii mai găsim şi lumea plină de revoltă a unui 
participant din elita Revoluţiei Române, care şi-a dorit înlocuirea regimului 
ceauşist, precum şi profundul sentiment de răzvrătire față de cele ce s-au 
întâmplat în România post-revoluționară: „Din păcate, în România 
ingratitudinea este un păcat originar, iar eroii, martirii națiunii, sunt uitaţi, 
ignoraţi, defăimaţi, ocoliţi, abandonaţi şi trădaţi, fiind înlocuiţi de politicieni 
veroşi, de hoţi neprinşi, de târfe emancipate şi de degustători de manele”. 


Cartea lui Claudiu Iordache poate fi, peste ani, un punct de reper 
pentru cei ce vor dori să afle nemulțumirile unui revoluționar privind 
situația de nedreptate persistentă încă în România, la 20 de ani de la 
Revoluţie. 


De remarcat că cititorul poate parcurge şi interpelarea adresată de 
autor în Parlamentul României în 6 mai 1991, cunoscută sub denumirea de 
Moţiunea Iordache. 


În încheierea acestei recenzii, ca o concluzie finală, îmi vin în minte 
câteva versuri scrise de poetul-disident Mircea Dinescu, participant, şi el, la 
Revoluţia din Decembrie 1989: „Istoria parcă ne duce-n burtă/ şi parcă a 
uitat să ne mai nască, (...) / opriţi Istoria — cobor la prima, / opriţi la staţia 
Doamne-fereşte!”. 


Cornel-Florin SERACIN 

Solidarni z Rumunią — Solidari cu România, decembrie 1989- 
ianuarie 1990, Institutul Memoriei Naționale, Varşovia — Poznan 2009, 223 


Fotograful Sindicatului Solidaritatea, Jan 
Kotodziejski, autorul acestui album, a reuşit ceea ce 
mulți profesionişti au râvnit, dar puţini au reuşit să 
facă. O incursiune în România, ultima ţară comunistă 


nu vòs g ie a în care s-a schimbat regimul comunist, din nefericire, 
Solidarni i Mai ia gruia a f ; _ 

Solidari‘ cu România| CU preţul Vărsării de Sânge. Din plin. S-ar putea 
gat vint LIE pac | spune cu certitudine că albumul în discuție este un 


jurnal de călătorie pe câmpul de luptă sau într-un 
oraş după bombardament văzut prin ochii şi 
obiectivul unui fotograf solidar cu actorii şi victimele 

- ms confruntărilor. El surprinde clipa şi face privitorul 
părtaş la dale evenimente, îl transpune în acele momente, în acele locuri, 
transformându-l în martor. 


lată ce mărturiseşte autorul fotografiilor, Jan Kołodziejski, la 
paginile 57-59: „Decizia organizării expediției a fost luată spontan. 
Îndemnaţi de impulsul ajutării răniților din luptele sângeroase pentru 
libertate purtate în România, în decembrie 1989, am dorit, în primul rând, să 
transportăm mijloacele medicale de care duceau lipsă. Un alt scop a fost 
obținerea de cât mai multe informaţii referitoare la schimbările survenite în 
urma răsturnării dictaturii Ceauşescu. Miercuri dimineaţă, pe 27 decembrie 
1989, nu aveam încă nimic. Datorită implicării câtorva instituţii, două zile 
mai târziu eram deja gata de drum. Sprijinul, implicit cel financiar, ne-a fost 
conferit de Comitetul de Ajutor pentru România din Poznan. 


Am pornit vineri dimineaţă, cu un automobil marca Tarpan, pus la 
dispoziție de Fabrica de Maşini Agricole din Poznan. Eram cinci: Robert 
Kaminski de la Radio Polonia, operatorul de televiziune Józef Kowalewski, 
doi jurnalişti de la ziarul Dzisiaj (Azi) — Przemysław Walewski şi Maurycy 
Ktopocki, şi subsemnatul, ca reprezentant al Conducerii Sindicatului 
Solidaritatea din Regiunea Wielkopolska. 


Mai întâi ne-am dus la Varşovia, unde am primit de la ambasadorul 
român documente care ne permiteau intrarea în ţară. Drumul ne-a purtat mai 
departe prin Przemyśl şi Medyka spre U.R.S.S., unde am avut câteva 
peripeții amuzante — văzute din perspectiva timpului. Am fost opriţi de trei 

ori de miliția rutieră, iar o dată chiar de KGB. În timpul unuia dintre 
controale am fost aproape să rămânem fără caseta cu înregistrări, căci, după 
cum s-a dovedit, filmaserăm ilegal oameni care se aşezau la coadă noaptea, 
în faţa unui magazin din Kolomyia, care, în plus, era un oraş închis şi nu am 
fi avut voie să trecem prin el. Altă dată, KGB-ului i-au căzut pradă... 
mănuşile şi căciula unuia dintre colegi, pe care am reuşit să le recuperăm 
după o scurtă altercaţie. O senzaţie foarte deprimantă ne-a lăsat Lvovul — un 
oraş pe-atunci murdar, haotic, aglomerat. De fapt, trecând prin U.R.S.S., ne- 
a fost foarte greu să observăm semne cât de mici ale perestroika, despre care 
auziserăm atâtea. Din fericire, vameşii ruşi de la granița cu România s-au 
dovedit extrem de simpatici şi, surprinşi de curajul nostru, căci «acolo 
strielaiut!», chiar ne-au permis să înnoptăm în clădirea lor. 


Am trecut granița sâmbătă dimineaţa. Pentru siguranța noastră, 
vameşii români ne-au îndrumat direct spre Bucureşti, rugându-ne să nu ne 
abatem din drum. În ţară se întâmplau destul de des cazuri de atacuri tipic 
teroriste ale Securităţii — oprirea maşinilor, tâlhării, omoruri. A fost pentru 
noi cel mai dificil moment al expediției. Intram în România cu temeri 
puternice. Am fost surprinşi de o extraordinară pustietate. Pe şoseaua lată, 
lungă şi dreaptă, construită probabil pe vremea lui Ceauşescu, nu am întâlnit 
pe nimeni timp de trei ore — nici pietoni, nici maşini. Înaintam complet 
singuri, nu a trecut nimeni pe lângă noi, nu ne-a depăşit nimeni, nu se vedea 
nicio fiinţă vie. Abia în oraşele prin care am trecut am fost opriţi de patrule 
de armată şi de miliţie. Am avut parte de un tratament cumva special, 
deoarece transportam ajutor umanitar, iar pe maşină era lipit simbolul 
Solidarităţii. Acest lucru trezea reacţii prietenoase, ba chiar bucurie, 
deschizându-ne toate drumurile. 


Cât am stat în România am făcut peste 450 de fotografii. Doar două 
au fost publicate în Polonia — în revista samizdat Solidarność Walcząca 
(Solidaritatea Luptătoare), care la începutul lui ianuarie a publicat şi 
relatarea mea despre expediţie. În 2007, jurnalistul român Cristian 
Pătrăşconiu s-a arătat interesat de aceste fotografii şi a publicat câteva în 
ziarul Cotidianul, precum şi în ediţia lui online. 


Fotografiile mele documentează, de fapt, toate etapele expediției 
noastre. Am fotografiat nu numai oameni, ci şi oraşe, clădiri, distrugerile, 
armata de pe străzi. Deosebit de emoţionante mi se par acum, peste ani, mai 
ales fotografiile cu locurile memoriei, întâlnite atât de des pe străzile şi în 
pieţele oraşelor româneşti. Pe crucile surprinse de mine în fotografii este 

trecută de multe ori vârsta victimelor. Erau preponderent foarte tinere, de 
multe ori minore. 


Întreaga colecţie de fotografii reprezintă o mărturie specială a 
schimbărilor bruşte şi tragice survenite în ţara care şi-a încheiat socotelile cu 
regimul comunist, alegând un alt drum spre libertate decât o făcuse 
Solidaritatea poloneză.” 


Coautorul acestei lucrări, Konrad Białecki, care semnează 
introducerea, prezintă analitic, în 23 de pagini, întregul tablou al desfăşurării 
evenimentelor pe scena politică central şi est-europeană, începând cu 
climatul geo-politic şi economic al anului precursor. După cum apreciază 
Konrad Biatecki în Introducere: „Cu destul de multă certitudine am putea 
afirma că, ridicând paharul de şampanie pentru a toasta în noaptea de 
Revelion a anului 1988, niciunul din conducătorii comunişti ai ţărilor din 
Europa Est-Centrală nu bănuia ce schimbări majore vor surveni în această 
parte a continentului în următoarele douăsprezece luni. 


Desigur, evenimentele din anul 1989 au reprezentat încununarea 
unui proces complex, ale cărui începuturi pot fi plasate în anii '70, atunci 
când liderii țărilor din Europa Centrală şi de Est s-au angajat, prin actul final 
al CSCE, să respecte standardele privind drepturile şi libertăţile civice, în 
schimbul unei colaborări economice mai ample cu Occidentul. În anii 
următori, acest fapt le-a îngreunat regimurilor comuniste exercitarea 
despotismului absolut în lupta împotriva opoziției din ţările satelit ale 
Uniunii Sovietice. Un rol extrem de important l-a jucat, de asemenea, 
modificarea politicii americane faţă de Uniunea Sovietică, în timpul 
guvernării lui Ronald Reagan în SUA -— trecerea de la doctrina containment 
(a înfrâna) la rollback (a da înapoi) — ca urmare a recunoaşterii Uniunii 
Sovietice drept subiect cu drepturi egale al politicii internaționale, dar şi 
imperiu al răului, care, cu ajutorul comuniştilor locali, înrobeşte popoare 
cândva libere. Un alt moment important a fost alegerea lui Karol Wojtyła ca 
papă şi, strâns legată de aceasta, intensificarea pe arena internațională a 
criticilor aduse bazelor ideologice ale comunismului. Li s-a adăugat — 
inclusiv ca urmare a intervenţiei în Afganistan şi a amestecului în treburile 
Poloniei în perioada Solidarităţii — pierderea superiorității morale pe care 
Uniunea Sovietică o deţinea în ochii unei părți din opinia publică a lumii 
occidentale încă din perioada războiului din Vietnam. 


Factorii de mai sus au silit elitele politice ale Uniunii Sovietice să 
caute soluţii noi, care — implicând pierderi relativ reduse — să-i permită 

statului lor să-şi menţină poziţia cea mai puternică în arena internațională şi 
să creeze bazele ieşirii din criza economică. Noua politică a Kremlinului era 
susținută prin numele lui Mihail Gorbaciov, care, la scurt timp după 
alegerea sa în funcția de secretar general al CC al PCUS, a anunţat 
perestroika, glasnost şi uskorenie. Realizarea acestor lozinci, combinată cu 
o amplă acţiune de încălzire a imaginii politice a liderului sovietic, trebuiau 
să reprezinte pentru lumea occidentală dovada că URSS se schimbă într-o 
asemenea măsură, încât nu mai este nevoie de continuarea cursului dur de 
până atunci. Formulând pe scurt, perestroika a fost o încercare de stopare a 
destrămării imperiului. Oficial, scopul ei era să ofere socialismului forme 
mai moderne de organizare a societăţii. Efectul a fost contrar celui scontat, 
cu toate că imaginea URSS a suferit o încălzire în rândul cetăţenilor statelor 
vest-europene (în 1987, Gorbaciov chiar a fost ales omul anului de 
săptămânalul Time). Totuşi, americanii nu au anulat realizarea programului 
SDI şi a altor acțiuni având ca scop slăbirea Uniunii Sovietice. 
Administraţia americană a condiţionat eventualele schimbări în atitudinea 
faţă de URSS de progresele reale în distanţarea de politica derulată până 
atunci de conducătorii sovietici. O încununare a acestui curs al lucrurilor au 
fost întâlnirile celor doi lideri ai URSS şi SUA din Islanda (Gorbaciov- 
Reagan, la 11 octombrie 1986) şi Malta (Gorbaciov-George Bush, 2-3 
decembrie 1989). 


Urmărind cu atenţie evoluţia evenimentelor din URSS, conducătorii 
țărilor-satelit înzestrați cu un spirit de observaţie mai acut şi-au dat seama de 
următoarele: în primul rând, în cazul oricărui gen de probleme interne, nu 
vor mai putea conta «pe ajutorul frăţesc» din Est; în al doilea rând, trebuie 
să se decidă asupra unei variante locale de perestroika. În Polonia şi 
Ungaria acest lucru a însemnat împărţirea puterii cu opoziţia anti-sistem, 
prin menţinerea, totodată, a controlului propriu asupra structurilor statului 
considerate esenţiale pentru o autoritate reală. În cazul Cehoslovaciei, RDG- 
ului sau Bulgariei, din propriul cerc de partid au fost generaţi «reformatori» 
pentru preluarea puterii, implicând sacrificii din partea societăţii, de un 
«liberalism» imprecis. Această evoluţie a situaţiei îi era la îndemână URSS- 
ului, deoarece îl scăpa de balastul problematic al patronajului oficial 
exercitat de figuri din ce în ce mai anacronice, ca: Erich Honecker, Todor 
Jivkov, Nicolae Ceauşescu sau Gustáv Husák. Retragerea lor trebuia să 
reprezinte pentru Occident dovada perfectă a păşirii ţărilor Europei de Est 
pe calea construirii «socialismului cu faţă umană». În acelaşi timp, 
succesorii lor ar fi realizat perestroika, glasnost şi uskorenie la scară locală. 
Cu toate că inspiraţiile venite de la Moscova nu trezeau entuziasm 

pretutindeni, odată cu trecerea timpului, Husák şi Miloš Jakeš au fost 
înlocuiți de Karel Urbánek, Honecker — de Egon Krenz, Jivkov — de Petar 
Mladenov. Mai mult, estonienii, lituanienii, letonii, ucrainienii şi alte 
popoare de pe teritoriul URSS-ului şi-au revendicat dreptul de a se 
autodefini. 


În această situaţie, în decembrie 1989, singura ţară europeană — afară 
de URSS şi de Albania — în care autoritatea Partidului Comunist se 
menținea aparent intactă era România. Pentru a înţelege specificul 
românesc, trebuie să amintim istoria postbelică a acestei ţări. Timp de mulți 
ani după război, pe teritoriul României a funcţionat o mişcare puternică de 
rezistență anticomunistă, iar autoritățile foloseau față de «duşmanii de 
clasă» represiuni extrem de severe. Cu timpul, comuniştii aflați la 
guvernare, avându-l în frunte pe Gheorghe Gheorghiu-Dej, au reuşit să 
atragă alături de ei o mare parte a societăţii, aici contribuind şi determinarea 
URSS-ului de a-şi retrage trupele din România, renunțarea la impunerea 
modelelor sovietice, eliberarea, în prima jumătate a anilor '60, a circa 10000 
de deţinuţi politici şi acţiuni în scopul creşterii standardului de viaţă al 
cetăţenilor obişnuiţi. Un motiv de mândrie naţională a fost şi linia politicii 
externe adoptate de Dej şi continuate de Ceauşescu, foarte diferită în 
numeroase probleme de direcția reprezentată de Uniunea Sovietică. Punerea 
ei în aplicare a determinat refuzul ferm de a trimite militari români în 
Cehoslovacia, în 1968, iniţierea, ca primă ţară străină, a unor relaţii 
diplomatice cu RFG şi Israel, condamnarea intervenţiei sovietice în 
Afganistan sau renunţarea de a participa la boicotarea Jocurilor Olimpice de 
la Los Angeles, din anul 1984. Însuşi Ceauşescu susţinea că trecerea 
românilor de partea coaliţiei antihitleriste a scurtat operaţiunile de război din 
Europa cu 200 de zile şi le-a permis polonezilor începerea Insurecţiei 
Varşoviene. În opinia propagandiştilor regimului, armata română fusese în 
timpul războiului a patra putere, ca mărime, a coaliţiei. Ceauşescu declara, 
de pildă, că istoria ţării sale are peste 2050 de ani. Cu timpul, liderul român 
a ajuns la concluzia că el însuşi poate fi un motiv de mândrie pentru 
milioanele de conaţionali. La mai mult de zece ani de la faimosul discurs al 
lui Nichita Hruşciov, susținut la cel de-al XX-lea Congres al CC al PCUS, 
în România se năştea cultul personalității, mai degrabă al perechii 
conducătoare — al «Geniului Carpaţilor», «Celui mai Mare Soldat al 
Revoluţiei Mondiale», «Stejarului din Carpaţi» — tov. Nicolae Ceauşescu şi 
al consoartei lui, «Tovarăşa Academician Profesor Doctor», «Savantă de 
renume» — Elena Ceauşescu, care s-a menţinut până la răsturnarea lor. 
Explozia de admiraţie se producea cu ocazia diferitelor congrese. În timpul 

ultimului dintre ele, cel de-al XIV-lea Congres al Partidului Comunist 
Român, cuvântarea lui Ceauşescu a fost întreruptă de 457 de ori de 
aclamaţiile celor peste două mii de delegaţi, fapt care a determinat 
prelungirea expunerii cu 3 ore şi 22 de minute. La sfârşitul guvernării, 
Ceauşescu îndeplinea, printre altele, următoarele funcții oficiale: preşedinte, 
secretar general al partidului, preşedinte al Frontului Unităţii şi Democraţiei 
Socialiste, preşedinte al Consiliului de Apărare, comandant suprem al 
Forţelor Armate, preşedinte al Consiliului Suprem al Dezvoltării Economice 
şi Sociale, preşedinte al Consiliului Naţional al Oamenilor Muncii, 
preşedinte de onoare al Academiei de Ştiinţe Sociale şi Politice. În plus, 
cuplul Ceauşescu desfăşura un fel de politică dinastică, numindu-şi rudele 
apropiate şi îndepărtate în funcții dintre cele mai importante din stat. 
Publicația germană Stern a calculat că numărul acestora depăşea 36 de 
persoane aflate în funcţii de conducere din partid şi din stat. 


Nicolae şi Elena le ofereau concetăţenilor nu numai jocuri olimpice 
avându-i pe ei în rolul principal, ci, pentru un timp, şi pâine şi condiţii de 
viață acceptabile. La sfârşitul anilor '70, pentru un călător din Polonia, 
România apărea ca un ţinut al unei relative prosperități. După cum amintea 
corespondentul de atunci al PAP la Bucureşti, Maciej Kuczewski, 
comparativ cu rafturile goale de care erau pline magazinele poloneze, 
pieţele şi magazinele româneşti apăreau ca o oază de bunăstare şi lux. În 
cinematografe erau proiectate cele mai noi filme vestice, asistenţa sanitară 
era gratuită. Nu existau probleme legate de înscrierea copilului la creşă sau 
la grădiniţă, iar taxa era mică (19 lev/lună, contravaloarea unui prânz la 
restaurant). În şcoli, manualele erau gratuite. Această (relativă — n.n.) 
bunăstare s-a încheiat curând, fiind înlocuită cu un program de economisire 
pentru achitarea datoriilor externe şi independenţa față de influenţa 
Occidentului. În 1981, Ceauşescu a anunţat oficial planul de achitare a 
tuturor datoriilor până în 1989. Era vizat, în primul rând, combustibilul. 
Comercializarea acestuia la stațiile de benzină a fost restricționată drastic. 
Când ningea puternic, era interzisă circulația cu automobilele particulare. 
Maşinile proprietate personală puteau circula în funcţie de numărul de 
înregistrare, potrivit sistemului par/impar, din două în două duminici. Cu 
maşina de serviciu nu se putea ieşi în afara judeţului. A fost redusă frecvenţa 
de circulaţie a transportului în comun, iar la sate s-a ordonat înlocuirea 
transportului auto cu tracţiunea animală. Pe de altă parte, pentru a economisi 
energia electrică, a fost emis un decret care interzicea folosirea într-o 
încăpere a mai mult de un bec de 40 de waţi, precum şi utilizarea la serviciu 
a radiatoarelor şi a ventilatoarelor. Preţurile la carne şi mezeluri au crescut 

real cu peste 100%, deşi oficial se anunţase o scumpire cu «doar» 35%. 
Multe produse au dispărut de pe rafturi, fiind înlocuite de «experimente» 
culinare, cum ar fi «şunca de soia». Preţurile la medicamente, haine şi 
servicii au crescut şi ele foarte mult. În același timp, în căutarea multdoritei 
valute puternice, autoritățile au încercat să crească la maxim exportul 
mărfurilor româneşti în Occident, reducând în acest fel oferta şi aşa mizeră 
din ţară. În scopul obţinerii valutei dorite, Ceauşescu nu a ezitat să-şi 
«exporte» chiar şi proprii cetăţeni de origine evreiască şi germană. Pentru 
fiecare încasa de la RFG şi Israel, în funcţie de vârsta, educaţia şi numărul 
de copii al persoanei, între 3000 şi 20000 de dolari. Totuşi, trebuie amintit 
aici că procedeul dura deja din anii '60. Ceauşescu a interzis, de asemenea, 
comercializarea produselor din argint şi aur, iar deținerea lor trebuia 
raportată. Din când în când, locuinţele erau vizitate neanunţat de un grup de 
trei activişti care căutau lucruri neînregistrate. Obiectele preţioase interzise 
erau confiscate, deşi oficial se spunea că sunt împrumutate pentru 99 de ani. 
Aceeaşi soartă o aveau şi operele de artă. Cetăţenii erau deposedaţi de o 
parte din venituri prin cotizaţiile pe care erau nevoiţi să le plătească în 
contul diverselor organizaţii în care erau înscrişi adesea împotriva voinţei 
lor. Se strângeau astfel bani pentru copiii din Africa, pentru polonezii aflaţi 
în grevă, „care nu au ce mânca, deoarece n-au chef să muncească” etc. 


Dictatorul visa să facă din România o ţară cu cel puţin 30 de 
milioane de locuitori. În acest scop, a interzis avortul şi folosirea mijloacelor 
de contracepţie. Femeile erau încurajate să nască cel puţin patru copii. Ideea 
nu implica, din păcate, nici grija faţă de femeia însărcinată, nici pentru 
copilul ei nou-născut. Din cauza situaţiei dezastruoase a serviciilor de 
sănătate, mortalitatea nou-născuţilor era una dintre cele mai ridicate din 
Europa. În scopul îmbunătăţirii statisticilor, s-a decis ca nou-născuţii să fie 
înregistraţi abia după 30 de zile de la naştere. Copiii care mureau înainte nu 
erau luaţi în evidenţă. Prin anii '80 a apărut chiar ideea strămutării la ţară a 
tuturor bătrânilor. 


Pentru societatea românească, un impact deosebit de grav l-a avut 
colapsul agriculturii prin punerea în aplicare a ideilor lui Ceauşescu pentru 
creşterea randamentului. De exemplu — preschimbarea păşunilor montane în 
terenuri arabile, fapt care a generat lipsa furajelor pentru animale, sau 
stropirea manuală a plantelor de pe câmp, în locul folosirii unor instalaţii 
corespunzătoare de irigare. Cea mai dureroasă lovitură dată satului 
românesc a fost anunţarea, în 1988, a așa-numitei sistematizări. Ea 
presupunea demolarea gospodăriilor individuale şi înghesuirea locuitorilor a 

mai mult de jumătate din sate (aprox. 8000) în blocuri cu mai multe etaje. 
Apoi a apărut planul naţionalizării complete a agriculturii din România. 
Înainte de începerea sistematizării, gospodăriile ţărăneşti individuale, care 
dețineau oficial numai 12% din areal, furnizau 60% din producţia de lapte, 
44% din cea de carne şi 56% din cea de legume. 


În pofida atitudinii pasive a majorităţii societăţii, din când în când 
apăreau semne de protest. Câteodată ele îmbrăcau forma unor discursuri 
muncitoreşti, aşa cum s-a întâmplat în Valea Jiului, în 1977, în regiunea 
Maramureş, în 1983, la Cluj şi la Iaşi, în 1986, sau la Braşov în 1987. Altă 
dată — pe cea a manifestărilor studenţeşti, ca în 1956, la Timişoara, laşi, 
Cluj şi Bucureşti. O parte din literați şi intelectuali şi-au exprimat şi ei 
nemulţumirea prin scrisori deschise şi lucrări. 


Într-una din analizele elaborate de lucrătorii Ambasadei Poloniei la 
Bucureşti se scria că «autorităţile continuă să aplice norme severe legate de 
libertăţile civice». Autorii menţionează starea de spirit negativă a populației, 
cauzată de aprovizionarea deficitară cu alimente şi de regimul administrativ- 
polițienesc sever, aplicat cu duritate. Autorii menţionează în continuarea 
analizei un val de scrisori de protest adresate lui Nicolae Ceauşescu. 
«Recent, a trimis o scrisoare de protest A. Szute, scriitor, dramaturg de 
limbă maghiară, fost membru al C.C.» Sub guvernarea Ceauşescu, România 
a fost, de fapt, o ţară a supravegherii permanente a cetăţenilor, într-un grad 
care ar surprinde mulţi polonezi sau unguri. În baza Decretului nr. 23, 
românilor li s-a interzis, sub ameninţarea cu sancţiuni severe, orice fel de 
relaţii cu cetăţenii altor state. Dacă un astfel de contact era inevitabil, 
românul în cauză trebuia să ceară în scris permisiunea celulei de 
întreprindere a Securităţii, aşa-numitul protocol, explicând detaliat scopul 
întâlnirii planificate. După zece zile primea răspunsul şi, dacă era pozitiv, 
era instruit ce să întrebe şi la ce poate să răspundă în discuţie, iar după 
întâlnire trebuia să întocmească un raport cuprinzător. Mai mult chiar, în 
scopul izolării cetăţenilor de lumea exterioară, începând cu primăvara anului 
1978, Securitatea strângea, descria şi depozita mostre ale caracterelor 
tuturor maşinilor de scris! Era luat în evidenţă şi caracterul scrisului fiecărui 
cetăţean — de la copiii din clasa întâi până la pensionari. 


Potrivit şefului serviciilor româneşti de spionaj, lon Pacepa, care în 
anul 1978 a fugit din ţară prin Viena spre SUA, la sfârşitul anilor '70 
autorităţile controlau, permanent sau sporadic, aproximativ 90% din 
societate, prin dispozitivele de ascultare montate în case şi birouri. Acestui 
control îi erau supuse şi notabilitățile din partid şi din guvern. La expoziția 

secretă a Direcţiei Generale de Tehnică Operativă a Securităţii din martie 
1978, Geniului Carpatin i-au fost prezentate cele mai moderne dispozitive 
de ascultare, între care unele ce puteau fi montate în aparatul telefonic, în 
televizor sau în prize. 


În anii 1987-1988, în funcţiile de nivel mediu au început să fie 
angajaţi masiv ofiţeri din Armată şi Securitate. Spre anumite sectoare ale 
«luptei economice» au fost direcționaţi 200 de ofiţeri din armată şi alți 450 
de ofiţeri instruiți în acest scop la Academia de Partid. 


Al doilea fenomen a fost curățarea aparatului de conducere de 
elemente nesigure. 


În luna martie 1989, prin intermediul postului de radio Europa 
Liberă, a fost făcută publică o Scrisoare deschisă adresată lui Nicolae 
Ceauşescu de foştii săi colaboratori: Gheorghe Apostol — fost membru al 
Biroului Politic, Alexandru Bârlădeanu — fost membru al Comitetului de 
Stat al Planificării şi vicepremier, Corneliu Mănescu — fost ministru al 
Afacerilor Externe şi preşedinte al Adunării Generale ONU, Constantin 
Pârvulescu — unul dintre fondatorii Partidului Comunist Român, Grigore Ion 
Răceanu —veteran al partidului comunist, Silviu Brucan — fost ambasador la 
ONU şi în SUA. Semnatarii îl somau pe conducător să stopeze 
sistematizarea satelor, exportul produselor alimentare, precum şi să 
restabilească garanţiile constituţionale ale libertăţilor civice. 


Pentru guvernanți a devenit din ce în ce mai dificilă problema 
minorității maghiare, neliniştită de îngrădirea propriilor drepturi şi de 
politica nefastă faţă de sate. Autorităţile au vrut să răspundă valului tot mai 
mare de fugari în Ungaria (nu numai unguri, ci şi români) prin amplasarea 
unor baraje de sârmă ghimpată la graniță. În final, la presiunea Occidentului, 
au renunțat la această intenție. Prin propaganda oficială se încerca 
ascunderea izolării lui Ceauşescu. Se informa pe larg despre întâlnirile 
conducătorului român cu persoane însemnate: fostul premier al Statului 
Australia de Vest, cu trimisul premierului Mauritaniei, cu ministrul 
Afacerilor Externe al Uruguayului, cu preşedintele Mozambicului sau cu 
două grupuri de lideri economici americani (ei veniseră pentru a se plânge 
de nerespectarea termenelor şi calitatea din ce în ce mai slabă a mărfurilor 
produse în România — lucru despre care, bineînţeles, societatea românească 
nu a fost informată). În ciuda eforturilor MAE de a invita şefi de state, până 
şi ţările socialiste trimiteau politicieni de rangul al doilea sau al treilea. 

Merită adăugat că, în prima jumătate a anului 1989, România a avut 

un sold pozitiv al schimburilor economice cu Polonia — 36,4 milioane de 
ruble. 


În a doua jumătate a anului 1989, Ceauşescu observa cu nelinişte 
sporită procesul de abatere progresivă a Poloniei şi Ungariei de la «calea 
spre socialism». Polonezii au primit de la sovietici criptograma privind 
propunerea întâlnirii dintre Ceauşescu şi Gorbaciov. Premierul polonez 
Tadeus Mazowiecki a liniştit autorităţile române că guvernul său va respecta 
îndatoririle internaţionale ale RPP. În fapt, s-a acceptat realitatea şi 
extragerea unor concluzii pragmatice, astfel încât Ambasada României de la 
Varşovia purta convorbiri cu miniştrii şi ziariştii legaţi de Solidaritatea. Nu 
aceste acţiuni considerate drept amestec nepermis în probleme interne ale 
României constituiau principalul motiv al îngrijorării lui Ceauşescu. El se 
temea, în primul rând, de efectele dezvoltării relaţiilor pe linia URSS-SUA. 
A primit cu indignare vestea că, în convorbirile cu Statele Unite, Gorbaciov 
se pronunță în numele tuturor ţărilor socialiste, chiar dacă nu era 
împuternicit să o facă (cel puţin din partea României). 


La sfârşitul toamnei anului 1989, obiectul intervențiilor repetate ale 
diplomaților polonezi a fost tratamentul aplicat cetăţenilor polonezi la 
granița română. Pe lângă lipsa de amabilitate apăruseră şi cazuri de bătăi. 
Partea poloneză a ripostat, însă cu efecte reduse. La 18 decembrie, în 
Polonia a ajuns informaţia că frontierele româneşti au fost închise. Acest 
fapt era determinat, desigur, de tensiunea internă crescândă din România, 
care în Timişoara se transformase într-un protest deschis în apărarea 
pastorului László Tőkés, supus persecuțiilor. În ziua de 15 decembrie, acesta 
primise ordinul să părăsească Timişoara şi să se deplaseze la o mică parohie 
din provincie. Când a refuzat să se subordoneze deciziilor superiorilor, în 
apărarea sa a intervenit un grup numeros de enoriaşi, care au împiedicat 
deportarea plănuită pentru 16 decembrie. În aceeaşi zi, aproape 1000 de 
persoane au pornit într-o procesiune cu lumânări spre clădirea Comitetului 
de Partid. Următoarea zi a început cu atacurile miliției, care a ocupat 
biserica şi l-a transportat pe pastorul Tőkés la o parohie din Mineu, unde a 
rămas sub supraveghere. Efectul a fost însă contrar celui scontat, 
manifestările având de-acum o orientare clară contra regimului. În timpul 
şedinţelor de partid incidentele din Timişoara erau interpretate drept 
manifestări de huliganism, inspirate din exterior (URSS, Polonia). A apărut 
şi zvonul dotării cu arme a detaşamentelor Gărzilor Patriotice şi a auditorilor 
Academiei de Ştiinţe Politice de pe lângă CC. 

Autorităţile poloneze au interpretat călătoria lui Ceauşescu în Iran 
drept expresia «controlării situației şi stăpânirea cu ajutorul forței a 
eventualelor încercări de reiterare a situației de la Timişoara». Angajaţii 
Ambasadei Poloniei interpretau evenimentele din Timişoara ca o «expresie 
puternică a nemulțumirii crescânde». Pe 19 XII 1989 se scria: «În Bucureşti 
este linişte şi nu există semne ale tensiunii exterioare, dar a fost întărit 
personalul comisariatelor de miliție, iar în căminele studenţeşti există în 
continuare celulele securității, create înainte de congres (...). Numărul 
patrulelor înarmate de pe străzi se încadrează în norme.” Diplomaţii 
polonezi au putut obţine mai multe informaţii abia după 20 decembrie, 
grație amabilității angajaţilor de la Ambasada Iugoslaviei. La rândul lor, 
aceştia deţineau cele mai noi informaţii despre Timişoara de la colegii lor 
din Consulatul lugoslav din Timişoara (via Belgrad). Informaţiile transmise 
de iugoslavi (şi în următoarele zile) erau, în majoritatea lor, conforme cu 
realitatea (de pildă, despre focurile de armă trase în mulţime, distrugerile din 
centrul oraşului, stoparea operaţiunilor în forță). Au apărut, totuşi, şi 
informaţii neverificate (de ex. despre 2000 de morţi). Iugoslavii au încercat 
şi pe cale oficială să obţină informaţii despre situația din Timişoara, dar 
interlocutorul român a confirmat doar existenţa victimelor mortale, cu 
precizarea că nu intenţionează să dea nimănui explicaţii. În 20 decembrie, 
se confirmaseră informaţiile privind starea de alertă ridicată a armatei, 
detaşamentelor interne şi Gărzilor Patriotice, întărirea pazei întreprinderilor 
economice. S-a dispus începerea vacanței de iarnă pentru elevi şi studenţi cu 
o săptămână mai devreme. Nu au fost vândute bilete de tren spre oraşele 
Oradea, Arad, Braşov şi Timişoara. (aici exista precedentul din 1956 —n.n.). 


Chemaţi pe 20 decembrie, la ora 21.15, la sediul Ministerului 
Afacerilor Externe — după raportul întocmit în urma întâlnirii cu diplomaţii 
din Bulgaria, Cehoslovacia, RDG şi Polonia cu ministrul Stoian — ei 
(diplomaţii — n.n.) au auzit versiunea oficială a evenimentelor de la 
Timişoara, prezentată, deja, în cuvântarea lui Ceauşescu transmisă de 
Televiziune la ora 19.00. În spatele provocării agitaţiei din oraş fuseseră 
diferite «centre de spionaj» şi «grupări aflate în serviciul străin», care au 
organizat-o în «scopul frânării construcției socialiste în România» şi al 
«săvârşirii unui atentat asupra integrității ţării noastre». Stoian a indicat aici 
Budapesta, ca inspiratoare a incidentelor. După declaraţie, ministrul 
Bulgariei a întrebat dacă ambasada URSS a fost informată despre temerile 
României legate de intervenţie. În răspunsul său, Stoian a afirmat, printre 
altele, că «despre relaţiile noastre cu URSS vorbim cu URSS». Diplomatul 
bulgar, cunoscând linia politică a Uniunii Sovietice, consideră că temerile 

autorităţilor române, referitoare la o intervenție armată a Uniunii Sovietice, 
sunt neîntemeiate. Ripostând, Stoian a amintit că, în urmă cu 21 de ani, 
țările care interveniseră în Cehoslovacia făcuseră ceva similar (...). 
Diplomaţii polonezi au obținut foarte repede informaţia că ambasadorul 
URSS fusese chemat la o discuţie cu Ceauşescu, care i-a transmis opinia sa 
privind evenimentele din România. El a sugerat că evenimentele din 
Timişoara au fost plănuite dinainte şi organizate cu ştirea tuturor membrilor 
Pactului de la Varşovia, implicând o activitate susținută a Ungariei, pentru 
care partea română avea dovezi puternice. Ceauşescu era nevoit să «roage 
URSS şi personal pe M. Gorbaciov să-şi folosească influenţa pentru ca 
aceste ţări să-şi schimbe atitudinea față de România”. Ceauşescu şi-a 
exprimat totodată surprinderea că ministrul Shevarnadze a făcut declaraţii 
publice pe tema evenimentelor din Timişoara. Este greu de descifrat scopul 
acestui bizar joc diplomatic la care a recurs Ceauşescu; pe ce conta, 
acuzând, pe de-o parte, URSS de agresiune şi cerând ajutorul statelor 
Pactului de la Varşovia, iar pe de altă parte, somând presupusul agresor, 
adică URSS, să inițieze acţiuni având ca scop protejarea României de exact 
aceleaşi ţări? (...) Întâlnirea lui Ceauşescu cu ambasadorul sovietic a fost 
transmisă la Varşovia imediat după miezul nopţii, pe 21 decembrie 1989. 
Conducătorului român şi echipei lui le-a fost întors spatele simultan nu 
numai de aliaţii est-europeni, ci şi de reprezentanţii ţărilor occidentale. În 
plus, au hotărât să boicoteze eventuala întâlnire de Anul Nou cu Ceauşescu. 
Unii dintre ei au început pregătirile pentru părăsirea Bucureştiului. 


În acest timp, pe străzile capitalei mulţimea scanda «Jos 
Ceauşescu!y. Iniţial, forţele de ordine nu au intervenit. Manifestanţii au fost 
împrăştiați cu ajutorul blindatelor. Seara s-au auzit împuşcături. Se 
scandează: «Libertate, pâine, Timişoara!». Au căzut victime. Salvările 
transportă răniții. În criptograma de dimineaţă a ambasadei poloneze din 22 
decembrie apar informaţii despre folosirea gloanţelor oarbe pentru 
împrăştierea grupurilor de pe străzile lăturalnice, apoi despre focurile 
violente. În următoarea criptogramă, transmisă la ora 15.00, au apărut 
informaţii primite, după cum se scria, «de la sovietici». Conform uneia 
dintre ele, reprezentanţii Frontului Salvării Naţionale, Ion Iliescu şi Silviu 
Brucan, i-au solicitat ambasadei URSS ajutor militar, «deoarece singuri nu 
fac față». Drept răspuns, au putut auzi că Uniunea Sovietică oferă orice fel 
de ajutor, cu excepţia celui militar. În aceeaşi criptogramă a apărut 
informaţia că, la ora 15.00, s-au auzit împuşcături din ce în ce mai intense în 
apropierea clădirii Televiziunii. Radioul a informat că obiectivul este atacat 
de forţe... arabe. În criptograma din 24 decembrie 1989, ora 10.00, se 

regăsea informaţia că circulaţia prin oraş este, în continuare, foarte 
periculoasă din cauza împuşcăturilor şi controlului exercitat «de grupuri de 
tineri foarte nervoşi şi tensionaţi». În opinia diplomatului polonez, 
«evenimentele de la Timişoara au acţionat ca un detonator intern». Echipa 
lui Ceauşescu «fusese spulberată de o mişcare populară autentică, 
spontană... Uşurinţa şi rapiditatea cu care a fost eliminat Ceauşescu i-a 
surprins pe toţi. Frontul Salvării Naţionale a umplut golul politic. Practic, el 
încearcă să influenţeze situaţia prin intermediul televiziunii». Diplomatul 
polonez apreciază că „baza vechii structuri, chiar fără Ceauşescu, rămâne 
neschimbată”. 


În criptograma din seara zilei de 24 decembrie, se arată că luptele din 
oraş ţinuseră toată ziua. Din relatarea unuia dintre militari rezulta că numai 
în jurul aeroportului Otopeni continuau confruntările cu comandouri din 
Palestina şi din Libia, instruite în România şi Bulgaria. 


FSN şi-a întărit treptat poziţia de centru unic al puterii în stat. Acest 
lucru a fost favorizat atât de judecarea şi împuşcarea rapidă a soţilor 
Ceauşescu, de atragerea în Front a reprezentanţilor tineretului care luptaseră 
pentru înlăturarea dictatorului şi erau nemulţumiţi de marginalizarea lor 
inițială, cât şi, în final, de crearea guvernului, avându-l în frunte pe 
premierul Petre Roman. Un rol important l-a avut aici şi lipsa unei 
alternative serioase pentru FSN. 


Pe străzile Bucureştiului încă nu se încheiaseră confruntările când, 
simultan, în diferite oraşe ale Poloniei, au fost declanșate acţiuni de 
ajutorare a românilor care luptau pentru libertate. Ele au fost iniţiate sub 
înrâurirea veştilor dramatice referitoare mai întâi la situația din Timişoara, 
apoi din Bucureşti şi din alte oraşe. Mai întâi au fost relatate evenimentele 
din Timişoara, în principal pe baza informaţiilor agenţiilor occidentale şi a 
unor surse maghiare, apoi în baza ştirilor transmise de corespondenţii 
polonezi. Într-una din ediţiile Gazetei Wyborcza a fost publicată relatarea 
unui martor ocular al evenimentelor din Timişoara — un polonez care reuşise 
să scape de acolo. 


E dificil de estimat astăzi scara ajutorului material acordat României, 
la sfârşitul anului 1989 şi începutul anului 1990. Multe organizaţii s-au 
implicat. Cu certitudine au fost trimişi cel puţin 2000 de litri de sânge şi 
câteva tone de medicamente, îmbrăcăminte, alimente, cu TIR-uri şi vagoane 
de tren. Armata a alocat trei avioane. Primul transport de la Varşovia a 
pornit la 24 decembrie, în jurul orei 23.00, cu medicamente şi îmbrăcăminte. 

El a fost organizat de Asociaţia Doctorii Lumii, cu ajutorul Academiei de 
Medicină din Varşovia, al Comisiei Caritative a Episcopatului Polonez, apoi 
prin Comitetul Helsinki, Crucea Roşie Poloneză, Comitetul Civic pentru 
Lech Wałęsa etc. După cum se anunţa în Trybuna Ludu (Tribuna 
Poporului), se strânseseră trei milioane de zloți, care fuseseră înmânaţi de 
parlamentarii Clubului Deputaţilor PUMP ambasadorului României în 
Polonia, lon Teşu. 


Evenimentele din România au trezit în rândul societăţii poloneze un 
puternic val de simpatie şi compasiune pentru poporul care, în împrejurări 
dramatice, scăpase de dictatorul său. Dovadă stau atât titlurile din presă, cât 
şi acțiunea umanitară la scară largă. Documentarea prin fotografii a uneia 
dintre expedițiile spontane, menite să ajute România care lupta pentru 
libertate, va fi prezentată în albumul de faţă.” 


Aşa după cum foarte bine argumentat a prezentat şi Konrad Białecki, 
lucrarea de faţă, bilingvă, în limbile poloneză şi română, este formată din 
autentice fotografii-document, însoţite de texte cu rol de legendare a 
imaginii, o dovadă în plus a informaţiei textuale. Un plus de autentic şi de 
valoare. Totul despre clipele petrecute atunci de români, dar nu numai. 


Cuprinsul albumului conţine: Wstep / Introducere (p. 7); Od autora 
fotografii / Din partea autorului fotografiilor (p. 55); Rozdział I / Capitolul I: 
Podróż / Călătoria (p. 62); Rozdział II / Capitolul II: Pomoc / Ajutorul (p. 
76); Rozdział III / Capitolul III: Bukareszt — miasto / Bucureşti — oraşul (p. 
94); Rozdział IV / Capitolul IV: Bukareszt — cmentarz / Bucureşti — 
cimitirul (p. 146); Rozdział V / Capitolul V: Bukareszt — telewizja / 
Bucureşti — Televiziunea (p. 164); Rozdział VI / Capitolul VI: Timişoara / 
Timişoara (p. 194); Wykaz skrótów / Lista abrevierilor (p. 221). 


Publicaţia este pregătită în cadrul lucrărilor de cercetare ştiinţifică 
ale Biroului pentru Accesarea şi Arhivarea Documentelor al Institutului 
Memoriei Naţionale în colaborare cu Institutul Polonez din Bucureşti. 
Redactarea şi corectura sunt semnate de Jerzy Bednarek, Wojciech Kujawa, 
Anna Karolina Piekarska, iar traducerea în limba română de Sabra Daici. 


Grafica şi tehnoredactarea lucrării de faţă, realizate de Katarzyna 
Dinwebel şi Jacek Kotela, surprind prin originalitate şi simplitate. 


Fotografiile în alb-negru şi sepia redau în aceleaşi nuanţe reale, 
desprinse din cotidian, România la cumpăna anilor 1989-1990, cu personaje 

enigmatice, altele populare sau mai degrabă simpatice românilor (vezi actori 
la TVR Liberă). 


Jan Kołodziejski este autorul unor imagini-document de o 
inestimabilă valoare istorică, iar prin gestul său de donare către Memorialul 
Revoluţiei a CD-ului cu drept de folosire a acestor fotografii, arhiva 
instituției se completează, devenind mai „grea”. 


Liza KRATOCHWILL (jurnalist) 

Herta Miller, Regele se-nclină şi ucide, Editura Polirom, laşi, 
2005, 227 p. 


ÎN | „Am trăit peste treizeci de ani într-o dictatură, în 
PT, România. Unde fiecare individ forma o insulă în sine, iar 
întreaga ţară şi ea, un spaţiu etanş în afară, supravegheat în 
E RONS interior. Exista aşadar, pe marea insulă mobilă care era țara, 
BA micuța insulă rătăcitoare care erai tu însuți. Aşezate una 
peste alta prin constrângere, două realități suprapuse forțat. 
Deşi oricare dintre ele te-ar fi putut zdrobi ea singură” — 
raia scrie Herta Müller pe coperta cărții sale Regele se-nclină şi 
ucide, care este, de altfel, şi titlul celui de-al doilea capitol 
al volumului. Dar o insulă pentru occidentali este un loc plin de privilegii şi 
de libertăţi, în timp ce în mentalitatea noastră insula este cu totul altceva. 

Despre mult discutatul premiu decernat scriitoarei, Vladimir 
Tismăneanu remarcă: „Acest premiu Nobel este şi o recunoaştere a 
demnităţii Timişoarei, oraşul martir unde s-a declanşat Revoluţia Română 
din 1989, a spiritului neîngenuncheat al Europei Centrale, o regiune a 
victimelor, a sacrificiilor, dar şi a eroilor, a celor care, pe termen lung, 
câştigă. 

Premiul Nobel acordat Hertei Miiller la două decenii de la căderea 
Zidului Ruşinii şi de la revoluțiile din 1989 este un tribut adus intelectualilor 
critici, celor care, sperând împotriva speranţei (spre a relua cuvintele lui 
Walter Benjamin), au făcut posibilă năruirea comunismului. Este proba că, 
în lupta dintre tiranie şi spirit, spiritul invinge.” 

Volumul Regele se-nclină şi ucide, apărut în 2003 în Germania, 
cuprinde o selecţie de nouă texte care se constituie într-un fragmentarium 
autobiografic, de o mare forță sugestivă. Ele se referă, direct sau indirect, 
prin nenumăratele flash-back-uri, la perioada trăită de Herta Müller într-o 
Românie comunistă, o ţară în care Securitatea ţinea totul sub control, iar 
frica, teama de moarte altera relaţiile interumane. 

Asistăm involuntar la derularea „goanei buimace din cap”, singura 
evadare posibilă, neştiută de nimeni, necontrolată şi necenzurată. Venită din 
mediul rural, unde gura, capul, trupul, părțile corpului sunt mult prea 
solicitate ca să se mai „cheltuiască în vorbe”, iar „ceea ce face omul nu 
trebuie dublat prin cuvânt”, „căci cuvintele rețin mişcarea mâinii”, autoarea 
este convinsă de faptul că frica te poate cuprinde chiar şi aşa. Convingerea 
occidentalilor, că vorbele ar fi în stare să descurce lucrurile întortocheate, i 


REGELE SE-NCLINĂ ȘI UCIDE 

se pare greşită, fiindcă „vorbele nu pun orânduială nici în viaţa din 
porumbişte, nici în cea de pe asflat”. Tot ei, occidentalii, cred că omul nu ar 
putea îndura lucruri fără sens. Nu de puţine ori, se întâmpla ca limba română 
să dispună de cuvinte mai sensibile, mai potrivite percepţiei scriitoarei, 
decât cea maternă, chiar dacă ea nu a scris nici măcar o propoziție 
româneşte; nu şi-a prețuit limba maternă pentru că ar fi fost mai bună, ci 
doar pentru faptul că a fost mai apropiată. „Limba n-a fost şi nu este — 
niciunde şi nicicând — un teren ocrotit, apolitic (...). Limba e inseparabilă la 
fapte, iar asta o face să devină legitimă sau inacceptabilă, frumoasă sau urâtă 
— am putea spune şi bună sau rea.” 

Născută şi crescută într-o familie bănăţeană, în care cuvintele se lăsau 
cu greu spuse, Herta Miiller se mută la oraş, la studii, unde se 
dezrădăcinează şi cunoaşte nu doar o altă lume, o altă limbă (cea română), 
dar şi o altă semnificaţie a cuvintelor. Când ajunge să scrie cu pricepere 
cuvinte pe hârtie, ca într-un joc, află că limba e duplicitară, că este atât un 
instrument de opresiune, cât şi de rezistenţă, că limba poate trăda, că este 
asemenea „regelui, fiindcă are putere, are trufie şi, cu toate acestea, pe 
tabla de şah, se înclină. 

De fapt, eforturile statului totalitar s-au orientat spre un control 
generalizat al limbii, cu miza explicită de a lua sub control gândirea umană, 
astfel că, prin ideologii oficiale, cu scopul de a-l steriliza şi a-l deposeda pe 
individ de încărcătura de gândire care ar fi stricat planurile de socializare 
corectă urzite de arhitecţii totalitari, s-a acţionat chiar şi la nivel lingvistic. 
„După căderea Zidului din Berlin, în presa germană descopereai mereu alte 
mostre din vocabularul oficial al RDG. Aceşti adevăraţi monştri lingvistici 
erau de un comic involuntar nespus atunci când rosteai cuvântul tare şi 
desluşit — poticniţi în compunerea lexicală şi potcoviţi în conţinut. De pildă, 
îngeraşii din pomul de Crăciun se numeau Jahresendfliigelfiguren [textual: 
figuri-înaripate-pentru-sfârşit-de-an], steguleţele agitate la ocazii festive în 
faţa tribunelor se numeau Winkelemente [textual: elemente-de-făcut-semne], 
iar prăvălia cu băuturi -—  Getrâănkestiitzpunkte  [textual:  baze-de- 
aprovizionare-cu-băuturi)]. Totuşi, două dintre aceste cuvinte est-germane 
îmi păreau familiare, amintindu-mi de vizitele făcute la nenea tâmplarul. 
Unul era sicriul, care în germana RDG se numea Erdmobel [textual: mobilă- 
de-pământ, aşa cum ai zice: mobilă de bucătărie]. Celălalt era denumirea 

unei secții a poliției secrete Stasi care se ocupa de aniversările şi decesele 
ştabilor şi se chema Secția Bucurie şi Durere.!? Erau astfel evitate cuvinte 
precum: înger, Crăciun sau steguleţ, fiindcă un asemenea diminutiv ar fi 
jignit ideea de drapel al Partidului.” 

În ceea ce priveşte ideea de „patrie”, acest cuvânt nu-i este pe plac, 
deoarece în România sunt două tipuri de proprietari de patrie: coconii şvabi, 
pe de o parte, pe de alta, funcționarii şi lacheii dictaturii, adică „patria rurală 
ca teutomanie şi patria de stat ca supunere fără crâcnire şi ca frică oarbă de 
represiune. Ambele noțiuni de patrie sunt provinciale, xenofobe şi 
arogante.”!| 

Printre amintirile legate de anii petrecuţi la sat sau la oraş, pe fondul 
autobiografic, găsim atât preocuparea de a defini câte un sentiment, un gând 
care nu se poate traduce, nici în limba sătenilor, nici în cea a orăşenilor, nici 
măcar în germana vorbită în occident sau în română, fiindcă „în fiecare 
limbă sunt alţi ochi”, cât şi experienţa trăită în totalitarism. Reacţiile 
autoarei, controlată cu stricteţe de Securitate, psihologia unei victime sub 
dictatura anilor lui Ceauşescu, producerea sistematică a terorii, fricii şi a 
groazei, distrugerea relaţiilor dintre oameni, chiar şi din cadrul aceleiaşi 
familii, în care niciun membru nu-l înţelege pe celălalt, de la o bunică ce îşi 
jeleşte fiul mort pe front, la o mamă care se luptă pentru a-şi menţine 
căsătoria cu un bărbat beţiv, fără a mai găsi puterea să se bucure de copilul 
ei, şi până la un bunic care, în lipsa contabilizării averii confiscate de către 
comunişti, continuă să-şi umple fostele registre cu mărunte cheltuieli 
zilnice, toate acestea sunt descrise cu o agerime adâncă a privirii, cu 
genialitate, dar şi cu gingăşia unui suflet feminin. „În faţa brutalităţii orice 
frumuseţe îşi pierde înţelesul specific, se schimbă în opusul ei, devine 
obscenă. Aşa se întâmplă cu oamenii frumoşi care-i maltratează pe alții, 
peisajele frumoase în care s-a încuibat mizeria umană.”!? 

Zestrea omului de zi cu zi era sărăcia, dar gestul de a face haz de 
necaz de nişte lucruri amărâte prin bancuri, la urma urmei, nu reprezenta 
decât o bătaie de joc şi faţă de propria ta persoană. „Să admiri într-o 
dictatură umorul acesta prompt, aproape fără lacună, înseamnă însă să-i 
aureolezi derapajele. Acolo unde umorul se naşte din lipsa de perspectivă şi- 

şi trage sclipirile de spirit din deznădejde, graniţele dintre amuzament şi 
înjosire se şterg. ”15 

Un alt mod de a suporta dictatura a fost spontaneitatea, naturaleţea 
sau „firescul”. „Anchetatorul şi-a pierdut stăpânirea de sine. Tot plimbându- 
se prin cameră, s-a apropiat zbierând de masa mea. Mă aşteptam la o palmă. 
A ridicat mâna, apoi însă a prins între două degete un fir de păr de pe 
umărul meu, vrând să-l lase să cadă pe jos. Nu ştiu ce m-a făcut dintr-o dată 
să-i spun: Vă rog să-l puneţi la loc unde era, e părul meu! M-a atins din nou 
pe umăr cu mare lentoare, braţul i se mişca parcă cu încetinitorul, a clătinat 
din cap, s-a dus spre fereastră traversând inelele de lumină, a privit spre 
copacul de afară şi s-a pornit să râdă în hohote. (...) Povestea cu firul de păr 
îl luase pe nepregătite. Se crezuse mai călare pe situaţie decât era şi se 
blamase. Cât despre mine, simţeam o satisfacție atât de idioată de parcă de- 
atunci înainte avea să fie mereu la mâna mea. Antrenamentul lui distructiv 
nu funcționa decât prin rutină, prin urmare, trebuia să-şi respecte itinerarul 
cu stricteţe. Improvizaţia însemna şi pentru el un risc.” 

Uneori persoanele urmărite de Securitate lăsau „semne”: anumite fire 
de păr pe clanţele uşilor, printre hârtii, în manuscrise, sertare, cărţi, dulap, 
chiar şi în interiorul scrisorilor, prin mişcarea sau mutarea acestora dându-şi 
seama dacă au fost controlate în lipsa lor. Alteori Securitatea îţi înscena o 
spargere, la plecare luau un obiect şi foarte repede îţi şi găseau aşa-zisul hoţ, 
unul dintre miile de spărgători, căruia i se mai punea în cârcă încă un jaf. De 
fapt, în România hoţii erau fotografiaţi cu prada, iar la fabrică erau panouri 
unsuroase cu cei care erau consideraţi fruntaşii întreprinderii. Poate fiindcă 
statul îți fura ce aveai mai de preţ — viaţa — şi individul simţea nevoia să fure 
de la stat orice, de la cârlige de rufe la tăiţei şi, cu toată teama de a nu 
recidiva, sufocată de prezenţa unui manechin, Herta Müller va fura din tren 
un poster cu acesta. 

„Cu cât o ţară e mai lipsită de libertate, cu cât statul te 
supraveghează mai îndeaproape”, " cu atât vei face mai puțin abstracție de 
tine, dacă alții te țin sub observație şi tu o vei face la fel. A fi urmărit nu 
înseamnă numai să dai socoteală la anchetă, ci urmărirea se furişează în 
toate, în lucruri şi zile ce nu lasă însă să se observe nimic pe dinafară, te 

dezobişnuieşti de porțiunile de viaţă banale, trebuie să fii circumspect şi să 
priveşti bine, dar asta încă nu înseamnă să vezi cu adevărat, fiindcă a vedea 
înseamnă a pricepe, să poţi pătrunde cele privite. „În statul polițienesc, când 
eşti pus sub urmărire, e necesar să-ţi întipăreşti în minte fiecare situaţie în 
care te afli”!€, deoarece trebuie să-ţi adaptezi modul de viaţă la tactica 
urmăritorului. 

Şi cuvântul „rasism” are o conotație specială, deoarece rasismul 
înseamnă orice formă de dispreţ faţă de oameni; de la o banală reclamă 
occidentală care se traduce cu „avem noi grijă ca mobila dv. s-o ia la 
picior”, amintirile se reîntore în România, când mobila din apartament se 
plimba la propriu, atunci când Securitatea voia să lase, ca semn, câte un 
scaun mutat din cameră în bucătărie, sau când tabloul de pe perete 
„traversase” camera şi aterizase direct în pat. 

Deseori, Herta Miiller a fost întrebată de ce în scrierile sale apare 
atât de des „regele” şi atât de rar dictatorul. Un răspuns direct ar fi 
sonoritatea cuvântului, fiindcă rege — König sună catifelat în germană. Dar 
la fel de des apare şi frizerul, deoarece el îți măsoară părul, iar părul 
măsoară viaţa, dacă ar fi să aduni într-un sac toate firele de păr pe care ţi le 
taie. De la regele jocului de şah al bunicului şi al frizerului său din armată la 
măruntaiele din găina tăiată, există un singur rege, care se împleticeşte, se 
înclină, ba mai mult: „obiectele îşi aveau fiecare regele său. Fiecare rege le 
făcea cu ochiul celorlalți regi. Regii nu-şi părăseau obiectele, dar se 
cunoşteau între ei, se întâlneau la mine în cap formând acolo un tot.”!! 
Există şi regele de la oraş, un rege de stat, care: „Face speculă la locul de 
întretăiere dintre viaţă şi moarte: pe inoportuni îi zvârle într-ascuns de la 
etaj, îi aruncă sub roţile trenului sau ale maşinii, le face vânt de pe poduri, îi 
atârnă de-o funie, îi otrăveşte — iar apoi îşi deghizează omorurile în 
sinucideri. Pune fugarii să fie sfâşiaţi la graniţă de câini dresați (...). Pune ca 
cei care fug peste Dunăre să fie vânaţi cu şalupe şi sfârtecaţi de elicea lor 
(...). Regele de la oraş nu te lasă să-i ghiceşti slăbiciunile: când se- 
mpleticeşte, zici că se înclină, dar el se-nclină şi ucide.”!5 Unealta acestui 
„rege” de la oraş este frica, nu frica aceea rurală, simplă, „confecţionată în 
cap”, ci o frică planificată, administrată la rece şi care îţi distruge sistemul 
nervos, la fel cum ţi se putea furişa moartea planificată de stat, represiunea, 


'* Herta Müller, ed.cit., p. 154 
1 Herta Müller, ed.cit., p. 52-53 
15 Herta Müller, ed.cit., p. 55 


141 


lucruri de care a devenit conştientă treptat. Ameninţările, percheziţiile, 
interogatoriile traumatizante, intimidările la fabrică de vizita câte unui 
securist, moartea suspectă a unui coleg determină frica să iasă în exterior ca 
o extensie a persoanei. Revine întrebarea retorică din copilărie, despre cât ar 
putea valora viaţa unui om, dar această întrebare când vine din exteriorul 
fiinţei, de la o altă persoană, devii recalcitrant, începi să te preţuieşti ca 
persoană şi să-ţi iubeşti viaţa. Tocmai această lăcomie de viaţă devine şi ea 
un „rege”. Obsedată de ideea de „rege”, a început să decupeze regii de 
oriunde dădea peste ei, dar a trebuit să strângă un număr de 24 până a 
început să scrie despre ei. „Încă de copil regele îmi umbla prin cap. Se afla 
în obiecte (...). Unde se arăta regele, nu te aşteptai la cruţare. Şi totuşi îţi 
orânduia viaţa. Dintotdeauna regele a fost un cuvânt trăit, nu-l puteai dovedi 
cu vorba.”!? Spre deosebire de „rege”, cu care a petrecut suficient timp în 
care a înmagazinat suficientă spaimă, „Animalul inimii” e un cuvânt scris ca 
un substitut pe hârtie pentru rege, un cuvânt care să poată reda „pofta de 
viaţă din spaima de moarte”. „Regele” este asociat cu un cuvânt cu două 
tăişuri. „Regele” a urmat-o pe scriitoare nu numai de la sat la oraş, ci şi din 
România în Germania, iar când îi era acesteia lumea mai dragă, se înclina şi 
ucidea din nou. Sinuciderile ştabilor sunt mascate ca să pară accidente 
banale, asasinarea victimelor Securităţii devine sinucidere, iar anchetatorul 
devine „rege” în timpul fiecărui interogatoriu, „la fel cum printre figurinele 
de şah există un rege care se înclină, în anchetator există un rege care 
ucide.” 

Pe lângă preocuparea pentru „rege”, şi obiectele sunt foarte 
importante pentru scriitoare, fiindcă „Aspectul lor ţine tot atât de mult de 
imaginea oamenilor ce le posedau ca şi oamenii înşişi. Obiectele sunt 
totdeauna indisolubil legate de ce şi cum este un om. Ele formează partea 
periferică a persoanei, detaşată de învelişul pielii. Iar atunci când obiectele 
au o viaţă mai lungă decât posesorii lor, persoana absentă se strămută pe de- 
a-ntregul în obiectele rămase în urmă.”?! Prin obiecte, prin prelungirea 
umbrei lor, faptele din trecut revin aduse de memoria involuntară, pentru că 
„memoria îşi are propriul calendar, lucruri de demult pot fi mai aproape de 
tine decât întâmplările de ieri”, astfel că este posibil să-ţi întâlneşti „trecutul 

prezent în prezentul trecut”. Urmăritorul are ca misiune de stat observaţia 


atentă, dar şi cel urmărit face acelaşi lucru, doar că în scopul de a se păzi, iar 
dacă este atacat, se apără. „Nu-i nevoie ca urmăritorul să existe tot timpul în 
carne şi oase pentru a te ameninţa. El e oricum pretutindeni în lucruri, ca o 
umbră a lor, a infiltrat în ele frica (...). A transformat cele mai banale obiecte 
neînsuflețite în ameninţări. Obiectele celui urmărit au ajuns să-l personifice 
pe urmăritor.”” Ca ameninţarea să persiste, urmăritorul apare în persoană la 
intervale precise de timp, astfel că cel urmărit îl va percepe exact aşa: ca o 
înlănţuire de apariţii şi de dispariţii. La anchetă acuzatul e bine să contrazică 
partea de invenţie a acuzării, să nu lase loc de interpretări, ca să deschidă noi 
discuţii periculoase, dar nici să răspundă la o întrebare cu alta, ca să dea 
senzaţia de superioritate faţă de urmăritor, şi, nu în ultimul rând, trebuie să 
repete aceleaşi lucruri de la o anchetă la alta, preferabil cu aceleaşi cuvinte, 
până şi distanţa s-o păstreze aceeaşi. 

Ca o ironie, „trecutul se reîntoarce cu atât mai desluşit cu cât acorzi o 
mai mare atenţie prezentului“”, poate de aceea recunoaşte scriitoarea că în 
scrisul ei mereu a încurcat, chiar de la început, trecutul, prezentul şi viitorul. 

„Vânturătorii-de-rele”, „băgătorii-de-frică” vorbeau de occidentul 
desfrânat, în timp ce toţi trăiau pauperizarea vieţii cotidiene, menţinerea 
sistemului comunist fiind făcută şi prin torturi, azile psihiatrice, asasinate, 
interogatorii şi anchete interminabile. Se declanşase o adevărată isterie a 
fugii, izvorâtă din scârba de viaţă cotidiană, a existenţei lipsită de valori, 
fuga fiind văzută ca o psihoză a speranţei. Fuga ştabilor fără a risca n-avea 
nimic de-a face cu fuga disperată a oamenilor de rând, care se transforma 
într-o adevărată goană spre moarte. 

Iubirea faţă de oricine ajunsese să fie o îndeletnicire care se 
manifesta în toate ierarhiile, la toate nivelele, poate ca să compenseze toate 
libertăţile lipsă, fiindcă nicăieri în lume nu s-a mai văzut aşa o sete de iubire, 
care magnetiza privirea colegilor între ei, gata de iubire oricând. Ştabii erau 
şi ei o insulă, poporul îi ura, iar conservarea propriei insule reprezenta 
datoria de a fi mereu la înălțimea rangului lor, ca şi în restrânsa comunitate 
germană, fiecare lupta pentru păstrarea propriei identități, crezându-se 
superior. Ştăbimea, funcţionarii de partid, miliție, securitate, armată formau 
un stat în stat, dispunând pentru membrii lor de cartiere întregi de locuinţe, 

de spitale, magazine, cantine, terenuri de vânătoare, chiar şi de staţiuni de 
odihnă. 

Nimicurile aveau deseori umbre însemnate, iar privirea străină a fost 
adusă în Germania gata formată, căci şi locurile natale, cunoscute 
îndeaproape, îți pot deveni cu timpul străine, aşa cum cele necunoscute nu 
sunt neapărat străine, contrar ideii celor din Germania, cum că această 
privire s-a născut în ochii imigrantului neadaptat. „Căutătura împrejur în 
scurte reprize, privirea aceea profund neliniştită, îndelung deprinsă şi intrată 
în sânge e o privire deformată (...). N-o poţi opri de azi pe mâine şi poate că 
nu vei putea face asta niciodată.” 

Moartea îi este „familiară” Hertei Müller. Încă de mică ea îi vede pe 
câţiva dintre ţăranii pe care-i cunoscuse întinşi pe năsălie, cu capul sprijinit 
în perna umplută cu umbriş de rindea. Moartea e văzută şi ca o posibilă 
evadare dintr-o viață aflată la cheremul Securităţii, atunci când eşti 
ameninţat. Urmărită şi supusă interogatoriilor Securităţii, umilită, acuzată pe 
nedrept şi ameninţată cu moartea, scriitoarea îşi petrece anii tinereţii lucrând 
într-o fabrică şi trăind într-o lume compromisă şi fără perspective. Ororile 
din timpul regimului lui Ceauşescu, torturile psihice o vor pune în situația 
disperată de a accepta moartea ca pe o monstruozitate mai puţin gravă decât 
sistemul comunist, ca o replică dată anchetatorului, care astfel îşi va pierde 
obiectul muncii. În România nu puteai nici să trăieşti, dar nici să mori demn, 
iar dacă, cumva, te lăsai ucis de comunişti, era ca şi cum ai complota cu 
sistemul lor. „Moartea mă mai lăsase o dată să plec, dar nu mă tratase cu 
refuz. Am luat-o ca pe o simplă amânare, pentru că apa încă era foarte rece, 
iar soarele primăvăratic o mângâia încă atât de somnoros.” 

Remarcabile sunt scenele cu morţi din carte: cea a prietenului Hertei 
Müller, inginer constructor, găsit spânzurat în locuinţa sa, cu câteva luni 
înainte de căderea regimului, căruia i se refuzase autopsia, în timp ce 
săteanului bolnav de cancer care, chinuit de dureri, s-a spânzurat în copacul 
cu găini, i s-a făcut autopsia sau cadavrul femeii înecate, legată cu sfoară la 
mâini şi la picioare, fiind probabil ajutată să moară, şi căreia autoarea îi 
aşează cireşe în găvanele ochilor.... 

Automatismele, portretul dictatorului peste tot au condus la faptul că 
până şi copiii de 5 ani de la grădiniţă preferau să cânte imnul ţării, 
neputându-se bucura de un cântec de iarnă care nu era cuprins în programă 

şi, de fapt, nu putea fi cântat. Pentru că nu mai era nicio speranţă cu aceşti 
micuţi ca măcar ei să fie altfel, după 2 săptămâni de lucru, Herta Miller îşi 
va da demisia de la grădiniță. Ajunsă în Germania, chiar şi după 12 ani, 
aude mereu comparații de genul: „la noi în Germania”, fiind mereu 
întrebată de unde vine; aşa cum un musafir era considerată şi în România, 
fiindcă după 300 de ani de continuitate, nemţii erau doar o naționalitate 
conlocuitoare, la fel cu maghiarii, sârbii... 

Cu o conştiinţă intelectuală aparte a acestui început de secol, Herta 
Müller nu se lasă neapărat răvăşită de obsesia morţii, teama de tot ce e viu, 
puternicul sentiment al dezrădăcinării, singurătăţii sau al dezolării, ci ea 
reuşeşte să creeze un adevărat testament politic, un manifest ca un strigăt de 
revoltă şi de durere îndreptat împotriva acelora care ştirbesc demnitatea 
umană. 


Simona MOCIOALCĂ 

Carmen Chivu-Duţă, Cultele din România între prigonire şi 
colaborare, Editura Polirom, laşi, 2007, 220 p. 


F Cartea tinerei absolvente a Facultății de Ştiinţe 
| FR! Politice din Bucureşti, Carmen Chivu-Duţă, îşi propune să 
Trk dezvăluie fapte legate de colaborarea oficianților cultelor 
din România cu Securitatea. Acest aspect transpare chiar şi 
Wat ranau dintr-un volum mic de cercetare în arhivele CNSAS; deşi 

sunt multe dosare, autoarea a ales câteva, în mod aleator, 
fără a viza neapărat personalități din domeniu, pe 
considerentul că „nu este nevoie să fie studiate toate 
dosarele (...). Este suficient să citeşti un dosar de urmărire informativă al 
unui preot pentru a vedea câţi informatori din acelaşi mediu erau dirijaţi pe 
lângă titular şi ofereau informaţii despre acesta.”?" 

Instaurarea definitivă a sistemului totalitar din 1948 a dus la 
transformări majore în ceea ce priveşte Biserica: epurări ale clerului, 
naţionalizarea proprietăţii lor, declanşarea unui control permanent, exercitat 
de către inspectori de culte, lichidarea Bisericii Unite ca entitate autonomă. 

De fapt, comportamentul agresiv faţă de Biserica Greco-Catolică şi 
Biserica Romano-Catolică nu a urmărit neapărat desfiinţarea acestor culte, 
ci manipularea lor, dorindu-se înlocuirea Vaticanului cu controlul statului 
român. Drept urmare, Biserica Romano-Catolică a fost tolerată, nu însă şi 
recunoscută. În urma arestărilor numeroşilor preoţi şi înlăturării celor 4 
episcopi greco-catolici din scaunele lor episcopale, la 1 Decembrie 1948, 
Biserica Greco-Catolică a încetat să mai existe. 

Procesul de control asupra Bisericii a început mult mai devreme; 
încă din toamna anului 1944 s-au adoptat unele acte normative de epurare, 
înființându-se totodată comisii de verificare, prin care clericii diferitelor 
culte erau asimilați funcționarilor. Prin Decretul nr. 177 din 4 august 1948, 
se îngrădea libertatea religioasă şi, deşi acest act normativ a fost înlocuit în 
februarie 1949, modificările aduse nu au fost esenţiale. 

Începând cu a doua jumătate a anului 1948, aceşti funcţionari s-au 
subordonat conducerii PMR (Partidul Muncitoresc Român) şi Comitetului 
Central al Partidului. Funcţionarii („împuterniciţii”) aveau în multe cazuri 


i 
UMANA 


?7 Carmen Chivu-Duţă, Cultele din România între prigonire şi colaborare, Editura 
Polirom, Iaşi, 2007, p.10 

pregătire teologică sau cel puţin erau iniţiaţi în ale teologiei, pentru a putea 
supraveghea, controla şi verifica clericii sau chiar pentru a impune măsuri 
regulamentare, informând superiorii asupra numărului acțiunilor suspecte. 
„Împuterniciţii” trebuiau fie să-şi infiltreze oameni în structura de 
conducere a cultului, fie să-i determine pe cei existenţi să colaboreze cu ei, 
folosind tehnici de intimidare şi oferind recompense celor care îşi respectau 
angajamentele, dar un control strict era făcut şi de către Minister. Ei erau 
chemaţi periodic la centru pentru şedinţe în care erau instruiți, iar rezultatele 
activităţilor depuse de aceşti funcționari erau controlate cu atenţie de 
inspectorii din Minister, care completau notele informative în urma 
verificării informaţiilor. 

Trebuie să menţionăm faptul că pentru grupările religioase 
minoritare se folosea o terminologie specifică, astfel că unele erau 
considerate „secte”, „grupări anarhice” sau, în cel mai bun caz, culte. Statul 
a acordat temporar dreptul de a funcţiona ca asociaţii şi patru confesiuni 
neoprotestante au primit statutul legal de culte: Biserica Creştină Baptistă, 
Biserica Adventistă de Ziua a Șaptea, Biserica Creştină după Evanghelie (cu 
două ramuri) şi Biserica Apostolică-Penticostală, la care s-au adăugat 
confesiunile protestante  magisteriale: Biserica Unitariană, Biserica 
Reformată, Biserica Evanghelică de Confesiune Augustană şi Biserica 
Evanghelică Sinodo-Prezbiteriană.  Nazarinenii, Martorii lui Iehova, 
adventiştii reformişti şi spiriții erau considerați sectanți. Din cadrul Bisericii 
Ortodoxe s-au desprins grupările Oastea Domnului şi stiliştii, din Biserica 
Reformată betaniştii, din cea Penticostală penticostalii disidenți şi, mai 
târziu, din Biserica Baptistă „treziţii”, toate acestea fiind considerate 
„grupări anarhice”, activitatea lor fiind interzisă în anii de tristă amintire. 

Mişcarea stilistă a apărut în anul 1924, după reforma efectuată de 
Biserica Ortodoxă Română, ca o mişcare de protest împotriva schimbării 
calendarului. Această mişcare a fost sprijinită în scopuri propagandistice de 
PNȚ şi de legionari, astfel că, prin 1938, avea deja peste un milion de 
adepţi, cărora li se promitea revenirea la ritul vechi. După 1944, mişcarea 
stilistă s-a redus la câteva mii. Într-un document nedatat se scria: „Agitatorii 
stilişti pretind să se organizeze într-o biserică separată, fac propagandă 
împotriva Bisericii Ortodoxe oficiale, considerând-o «decăzută din har şi 
eretică», acuză pe episcopii, pe preoţii şi protopopii bisericii oficiale că sunt 
«comunişti», «vânduți lui Antichrist». Tot această clică de agitatori imprimă 
în ţăranii rămaşi stilişti o atitudine de bigotism şi obscurantism religios, care 

se manifestă prin portul bărbii, nespălarea corpului, posturi îndelungate, 
neparticiparea la viaţa socială.”% Într-un alt document informatorii sunt 
dirijați să strângă „şi alte probe din care să rezulte activitatea duşmănoasă a 
acestora sub masca stilismului, ca: instigări asupra regimului şi a organelor 
puterii locale de stat, nesupunerea față de hotărârile şi legile RPR, sabotarea 
colectivizării agriculturii, sustragerea cetăţenilor de la muncile constructive 
sub masca ţinerii unor sărbători pe stil vechi.” 

„Penticostalii de ziua a 7-a” şi-au făcut apariţia în ţara noastră în 
anul 1969. Cultul are la bază următoarele precepte: slujbele religioase se 
desfăşoară asemănător cu cultul penticostal, cu deosebirea că au loc sâmbăta 
şi în zilele de sărbătoare prevăzute în calendarul mozaic, dar şi în cele 
prevăzute în Noul Testament. La sărbătoarea Paştelui şi a Miruirii, care 
durează 6 zile, adepţii consumă pâine nedospită, carne de miel şi ierburi 
amare, iar la sărbătoarea corturilor, ce durează 8 zile, se fac adunări şi se 
serveşte masa în comun, din darurile aduse de participanţi. Bărbaţii sunt 
obligaţi să poarte plete şi barbă, se practică circumcizia la nou-născuţi, iar 
adepţii „practică ritualuri disidente ca postul de sec şi cenuşă în cap, ungerea 
cu ulei de măsline şi altele”. Penticostali disidenţi „consideră regimul 
democrat-popular din ţara noastră şi pe conducătorii statului că ar fi «fiara» 
din scriptură şi ei — credincioşii disidenţi — nu trebuie să se supună şi să 
colaboreze cu această «fiară». Tot ei, se arată într-un raport, prezic 
„pieirea îngrozitoare a comuniştilor într-un timp scurt, în urma unui război 
dezlănţuit de puterile imperialiste. Îndeamnă credincioşii să nu ia parte la 
activitatea politică şi obştească, să nu meargă la teatre, filme sau să asculte 
radioul, considerând toate acestea ca acţiuni ale comuniştilor de a «otrăvi» 
sufletele oamenilor şi de a-i atrage de partea lor. Refuză cu încăpățânare 
serviciul medical, folosesc prorocirile, tremurăturile, ţipetele şi alte practici 
mistice reacţionare.”*! 

Guvernanţii comunişti s-au arătat îngrijoraţi de creşterea alarmantă a 
aderenţilor bisericilor neoprotestante, dinamica lor şi imposibilitatea de a fi 
controlaţi în orice moment de către stat, reuşind să capteze preocupările 
credincioşilor. 


28 Carmen Chivu-Duţă, op. cit., p. 133 
? Carmen Chivu-Duţă, op. cit., p. 133 
* Carmen Chivu-Duţă, op. cit., p. 151 
* Carmen Chivu-Duţă, op. cit., p. 151 

Militanţii religioşi au fost aspru pedepsiţi, împotriva lor s-a recurs, 
nu de puţine ori, la arestări, încarcerări sau la alte pedepse de ordin 
administrativ. 

Pe lângă represiunea propriu-zisă a personalului de cult al diferitelor 
confesiuni, un loc aparte l-a constituit izgonirea Bisericii din şcoli, spitale, 
armată, penitenciare şi instituţii de caritate, iar mănăstirile s-au aflat în 
atenția Securităţii, fiind considerate potențiale locuri unde se puteau refugia 
„elementele” care nu conveneau regimului comunist. 

Din statisticile autorităților reiese că înaintea aplicării Decretului 
410/1959 au fost închise 30 de mănăstiri ortodoxe, iar după, la începutul 
anului 1960, au fost desfiinţate 62 de mănăstiri ortodoxe, rămânând doar 
132 de lăcaşuri de cult de acest fel. 

În ceea ce priveşte măsurile luate de autorităţi împotriva 
confesiunilor neoprotestante, putem să amintim: „controlarea resurselor 
financiare ale acestora; înlocuirea unor «elemente necorespunzătoare» din 
conducere (la adventişti şi creştinii după Evanghelie); interzicerea 
catehizării organizate a copiilor; alcătuirea unui material documentar bogat, 
pe baza căruia avea să se procedeze la modificarea autorizaţiilor de 
funcționare a comunităților şi a legitimaţiilor deservenţilor de culte; 
introducerea sistemului arondărilor, ceea ce avea să însemne reducerea 
numărului de comunităţi şi de filii, fapt care implica şi micşorarea 
numărului de deservenți; interzicerea, începând cu 1958, de a mai aduce noi 
serii de elevi în seminariile lor, reducerea frecvenței adunărilor pastorale; 
controlarea cumpărării de imobile în vederea deschiderii de noi lăcaşuri de 
cult, împiedicarea implicării în activități pastorale de persoane 
nerecunoscute oficial; folosirea fanfarelor pe străzi.” ”” 

După arestările masive în rândurile preoților, îngrijorați, totuşi, de 
menținerea sentimentului religios la cote înalte, autoritățile de la Bucureşti 
au inițiat între anii 1960 şi 1980 nenumărate acțiuni de educare marxist- 
leninistă — „ştiințifică” — de descurajare şi combatere a misticismului din 
conştiinţa maselor. 

Agentul X putea ocupa până şi funcția de Mitropolit, putând fi 
folosit atât pe plan intern, cât şi pe plan extern. Pe plan intern, era folosit 
pentru reducerea activităţii din eparhia Y, prin înlocuirea elementelor prea 
fanatice, înlăturarea unor cadre didactice de la seminariile teologice, 
reducerea numărului elevilor din aceste seminarii, restrângerea activităţilor 


32 Carmen Chivu-Duţă, op. cit., p. 19 

preoților şi a călugărilor prin comasarea unor parohii. Ba mai mult, el putea 
fi folosit cu intenţia de a-l influenţa chiar pe patriarh. Pe plan extern, agentul 
era folosit pentru cunoaşterea activităţilor pe care o desfăşoară membrii unor 
delegaţii bisericeşti, participante la unele conferințe religioase 
internaţionale, fiind sfătuit să-şi creeze cât mai multe legături în rândurile 
celorlalți participanţi din ţările capitaliste, cu scopul de a le studia toate 
trăsăturile caracteristice. 

Cu ajutorul reţelei informative, prin folosirea mijloacelor şi 
metodelor de muncă specifice organelor de securitate şi miliție, adică: 
verificări, investigaţii, controale, observare directă, pânde, prin culegerea 
informaţiilor, se trăgeau concluzii, se făceau arestări şi se stabileau măsuri 
de prevenire a răspândirii activităților religioase, iar cei mai vizaţi erau cei 
cuprinşi în cartoteca generală de securitate, datorită antecedentelor politice 
şi penale reacționare (fie că au deţinut funcţii sau au fost membri ai 
partidelor şi organizaţiilor fasciste, burghezo-moşiereşti sau naționalist- 
iredentiste, fie că au fost condamnaţi pentru activități ostile orânduirii 
socialiste). Informatorii aveau şi sarcini banale, de a le observa suspecților 
comportamentul, aspecte legate de viaţa de zi cu zi, dacă aveau sau nu 
„scrieri de sertar”, după care se putea închide sau redeschide un dosar, în 
funcție de care persoana mai era sau nu obiectul supravegherii informative 
generale. 

Persoanele urmărite deveneau „obiective” împotriva cărora se luau 
diverse măsuri, de la cercetarea relaţiilor pe care le puteau avea cu 
„elemente” condamnate anterior, cu cine şi ce tip de legătură se stabilea 
între ei, dacă nu cumva întreținea relații prin corespondență, erau 
monitorizate până şi persoanele care îl vizitau la domiciliu. În prima fază, 
Securitatea contabiliza dacă aceste persoane s-au manifestat „duşmănos” la 
adresa regimului sau dacă, în calitatea lor de preoţi, în predicile religioase 
au strecurat unele afirmaţii tendențioase. Deseori se făceau deplasări la 
domiciliul suspecţilor cu ofiţerul de cercetare penală, ocazii cu care se 
efectuau controale cu scopul prevenirii unor activităţi infracţionale. 

Recruţii, informatorii semnau angajamente în scris, li se fixau nume 
conspirative şi aveau sarcina de a furniza note informative; informaţiile 
furnizate de aceştia erau verificate, iar informatorii erau din când în când 
evaluaţi spre a fi menţinuţi în reţeaua informativă. O anumită categorie de 
persoane, „zeloşii”, se prezentau singuri la Securitate cu diverse motive, 
reclamaţii, ofiţerii putând astfel recruta şi din rândurile acestora personal 
informativ. Garanţia că aceste persoane, numite „surse”, ar putea colabora 
cinstit era dată tocmai de atitudinea loială faţă de stat, prin furnizarea unor 

informaţii, chiar din proprie inițiativă. Pentru o supraveghere generală, 
„sursele” erau instruite să sesizeze până şi vizitele efectuate pe raza unei 
mănăstiri, diferite aspecte negative despre „numiţii”: X, Z, ba chiar şi 
elemente pretabile la manifestări socotite necorespunzătoare, dar care erau 
în baza unor nemulțumiri personale, legate de unele greutăți privind 
aprovizionarea cu energie electrică, produse alimentare, faptul că nu scrie 
nimic interesant în ziare, obligativitatea abonamentelor la ziarele centrale. 
„Sursa” era folosită şi în alte probleme, nu numai în cele referitoare la 
„culte”; ea era instruită, având sarcini concrete şi precise şi pe linie de 
străini, pe lângă persoanele cercetate, trebuind să dea materiale informative 
şi cu privire la locurile şi mediile pe care le frecventa. În ceea ce priveşte 
metodele de convingere în recrutarea „sursei”, acestea erau diferite, cu toate 
acestea, motivaţia acceptării colaborării rămâne de multe ori un mister; 
poate beneficii materiale, şantaj sau trezirea conştiinţei de bun cetăţean, 
obţinerea vizei pentru o călătorie în străinătate determinau pe cineva să-şi 
trădeze apropiații. Uneori recompensele se făceau sub forma unor rapoarte 
foarte scurte, care conţineau data şi suma dată informatorului X (numele 
conspirativ), „pentru următorul motiv: aport informativ-operativ”.*% 

Un agent putea fi scos din reţeaua de Securitate dacă, de exemplu, 
deconspira legăturile sale secrete, chiar şi faţă de soţia sa. Omul bisericii — 
devenit între timp şi agent — putea fi dotat cu mijloace TO (tehnică 
operativă) pentru a rezolva anumite cazuri; nici spovedania la domiciliu nu 
rămânea confidențială din cauza surselor de interceptare montate în casa 
enoriaşilor. 

Procesul recrutării unei persoane putea dura şi 4-5 ore sau se putea 
ajunge la mai multe întâlniri cu persoana vizată, pentru ca aceasta să scrie 
sau să refuze un angajament scris, înainte însă se întocmea un raport care 
conţinea etapele şi modul cum vor decurge audierile. De obicei, persoana 
era chemată la miliție sub un pretext plauzibil, fără ştirea familiei şi a 
prietenilor. Recrutarea o putea face un ofiţer care îl cunoştea pe candidat, 
urmând discuţii cu privire la determinarea candidatului de a cere colaborarea 
cu Securitatea, uneori era şantajat cu fapte ilegale comise în trecut (într-un 
raport s-a menţionat că un recrut „a făcut agheazmă la saivanul oilor”, cu 
scopul de a le însănătoşi şi i se aducea la cunoştinţă că are doi copii, care 
prin intervenţia Securităţii nu vor putea urma şcoli superioare). „Uneori 


33 Carmen Chivu-Duţă, op. cit., p. 47 

existau raporturi speciale între informator şi ofiţerul de legătură, fie că 
aceştia se împrieteneau în timpul colaborării, fie că se cunoşteau dinainte. 
Această prietenie era întreținută şi prin faptul că ofiţerul îşi recompensa 
câteodată informatorul oferindu-i cadouri cu ocazia zilei de naştere sau de 
nume.” 

Informatorilor care raportau tot ce se întâmpla în teritoriu li se 
alăturau şi oamenii „de bine” care trimiteau diverse anonime, semnalând 
fapte care interesau organele de conducere. Poate că, uneori, informatorul 
nu cunoştea toate implicațiile pe care le avea colaborarea sa cu organele de 
Securitate. Cooperarea era privită şi ca un compromis necesar pentru a 
rezista într-o anumită poziție, acceptând să dea informaţii, informatorul se 
gândea că va putea spune şi lucruri neimportante, fără să lezeze pe cineva. 

Deseori se folosea metoda „divide et impera”, adică provocarea unor 
disensiuni între conducătorii unor culte, pentru a scăpa de un conducător 
nedorit, care urma imediat să fie înlocuit cu altul, care era informator. 
Aceşti informatori pledau pentru aderarea la cultele legale şi furnizau 
materiale referitoare la enoriaşi. Un conducător se putea înlătura şi prin 
şedinţe, la congrese, prin influențarea delegaţiilor, pentru a-i alege pe cei 
doriţi de Securitate, pe motivul că ceilalți sunt „elemente” cu atitudine 
anarhică, protestatară, neloială statului. Alteori, se recurgea la organizarea 
unor grupuri care să facă agitaţie în scop de intimidare sau se difuzau 
zvonuri, memorii, proteste, care să calomnieze delegaţiile cu poziţie loială. 
În alte situaţii, din contră, se cercetau persoanele invitate la un congres, în 
scopul prevenirii unor acţiuni de incitare a elementelor recalcitrante şi 
protestatare. 

Securitatea urmărea şi acţiunile clandestine pe care le considera de 
natură ostilă, iniţiate de către elementele fanatice. Pentru proprii angajaţi, 
impunea atribuţii clare, „dezvoltarea unui înalt spirit de combativitate şi 
vigilenţă sporită, perfecționarea muncii în scopul întreprinderii unor măsuri 
specifice de cunoaştere, prevenire şi neutralizare a activităților acestor 
categorii de elemente care vizează tulburarea climatului social-politic intern 
şi ştirbirea prestigiului țării noastre pe plan internaţional.”** Dacă existau 
suspiciuni în cadrul mapei de verificare, securiştii îşi propuneau îndeplinirea 
unor sarcini legate de stabilirea tuturor legăturilor din ţară şi din străinătate 
ale suspectului, concomitent cu aceasta, natura acestor legături, formele şi 


35 Carmen Chivu-Duţă, op. cit., p. 79 

metodele de activitate desfăşurată, precum şi legăturile sale împotriva 
statului, stabilirea canalelor de legătură, apoi se trecea la documentarea 
propriu-zisă a activităţii negative. 

În ceea ce priveşte „rezistenţa”, cea a Bisericii Greco-Catolice a fost 
cea mai importantă şi cea mai organizată. Unii preoți care au refuzat să 
treacă la ortodoxie au ţinut slujbe religioase în propriile lor case, tradiția 
fiind păstrată din generație în generaţie, pentru a nu se pierde spiritul 
specific, iar preoţii bătrâni pregăteau tinerii în vederea păstrării cultului. 

Pentru unele culte era dificilă procurarea materialelor cu caracter 
religios, de aceea, materialele existente se multiplicau fie prin scriere de 
mână, fie la maşina de scris. Unele materiale biblice erau introduse în ţară 
de misionari sub acoperire turistică, care erau suspectaţi că ajută predicatorii 
unor biserici, dar şi familiile ai căror susţinători se aflau în închisoare pentru 
convingerile lor religioase. Despre reprezentanţii cultului mozaic se 
pomenesc câteva informaţii referitoare la ajutoarele acordate unor bătrâni 
fără moştenitori din comunitate, care, în schimbul acestora, au avut obligaţia 
să-şi doneze locuinţele proprietate personală către comunitate. Nici despre 
reprezentanţii cultului musulman nu s-au consemnat foarte multe informaţii. 
În general, şi unii dintre aceştia, în schimbul unei călătorii la Mecca, au 
acceptat colaborarea cu Securitatea, însă mulţi, după ce s-au reîntors, au 
refuzat întâlnirile cu ofiţerii. 

Documentele se puteau încheia formal: „cu supunere MEG, 
„Trăiască Republica Populară Română!”, „Trăiască lupta celor ce 
muncesc!” sau „Trăiască lupta pentru pace!”. 

După apariţia Legii Nr. 187/1999, reprezentanţii Bisericii Ortodoxe 
Române au încercat, printr-un amendament trimis Parlamentului la 19 
februarie 2001, să ceară eliminarea prevederilor art. 2 lit. „t”, care se referă 
la dreptul fiecărui cetăţean de a fi informat cu privire la calitatea de agent 
sau colaborator al Securităţii a preoţilor, pe motiv că taina spovedaniei 
trebuie apărată. 


Simona MOCIOALCĂ 

DOCUMENTAR 


Decembrie 1989, Deta 


Interviu cu doamna Vasile lovanca 


1. Ce informaţii aveaţi despre evenimentele de la Timişoara petrecute în 
perioada 16-22 decembrie 1989? 


Prea multe informaţii nu aveam la data respectivă, doar ce ascultam 
pe furiş la Radio „Europa Liberă” şi ceea ce vroiau autoritățile de atunci să 
credem, că erau o bandă de „huligani”. Ştiam sigur că nu era aşa, eram un 
popor flămând şi sătul de minciuni, întuneric şi mai ales de promisiuni 


deşarte. 


2. In această perioadă, în localitatea dumneavoastră au avut loc acţiuni 
împotriva regimului anticeauşist? 


Da, erau unele manifestații pe care le dorea întreg poporul românesc, 
dar din păcate nu era suficient curaj sau poate teama era prea mare. De 
aceste manifestații nu am avut cunoştinţă decât în dimineaţa zilei de 22 
decembrie 1989, tot ce s-a putut afla era faptul că un grup de 6 tineri au fost 
arestaţi în noaptea de 16 sau 17 decembrie, că ei ar fi împuşcaţi şi duşi la 
morga de la Timişoara. Aşa se vorbea pe la „colţuri”, dar nimeni nu ştia cu 
adevărat ce s-a întâmplat şi nici cine erau acei tineri. Această veste era 
picătura care a umplut paharul. 


3. Ce s-a întâmplat în 22 decembrie 1989? 


39 


După ce o noapte întreagă am ascultat Radio „Europa Liberă”, 
plângeam de ceea ce auzeam. Nu puteam să cred că se întâmplă ceea ce aud, 
dar ştiam sigur că doream ca fiul meu să trăiască într-o ţară liberă, 
democrată şi fără teama zilei de mâine. 

Toată noaptea am plâns, mi-am pupat copilul care dormea, îl 
priveam pe soţul meu, dar nu îndrăzneam să spun nimic, dar ştiam că trebuia 
să fac ceva, să încerc ceva, simţeam că, indiferent ce avea să urmeze, eu 

trebuie să fac ceva, ceva care să le facă un viitor mai bun fiului meu şi 
generaţiilor ce vor urma, generaţii care meritau să crească într-un alt mediu, 
în aceeaşi ţară, dar mai dreaptă şi mai „curată” spiritual şi moral. Simţeam 
că a venit momentul ca poporul român să demonstreze încă o dată că nu e 
un popor laş şi că merită să aibă alt viitor. 

În dimineaţa zilei de 22 decembrie 1989, ne-am adunat un grup de 
11 persoane (colegi de serviciu), care şi ei, la rândul lor, au ascultat Radio 
„Europa Liberă”. Am hotărât ad-hoc să facem pancarte cu sloganuri 
anticeauşiste şi prodemocraţie şi să ieşim în stradă. Eram convinşi că ni se 
vor alătura şi alți cetăţeni sătui şi ei de minciuni, întuneric şi foame. Nu 
îndrăzneam să vorbim cu prea mulţi, deoarece ne era teamă că vor afla cei 
din conducere de ceea ce plănuiam şi nu ne-ar mai lăsa să părăsim incinta 
unităţii. Aşa că am ieşit din unitate mai discret, iar la ieşire am început să 
scandăm ceea ce era scris pe pancartele făcute în grabă, dar care oglindea 
clar dorinţa noastră şi a întregului popor. Speram ca în cel mai scurt timp să 
ni se alăture şi alții. Spre stupoarea noastră şi cu teamă în suflet de ceea ce 
putea urma, gândul ne era la familiile noastre, am continuat să strigăm cât 
ne ţineau vocile, dar o oră şi jumătate nu ni s-a alăturat nimeni, era groaznic, 
lumea privea pe după perdele, apoi se ascundea, nu puteam să credem ceea 
ce se întâmplă. Atunci am început să strigăm „Laşilor, şi voi aveţi copii!”, 
sincer spun, atunci nu ne era totuna. Mai ales că, la un moment dat, ne-a 
ieşit în cale primarul de atunci, Bălescu, cu vreo trei soldaţi, coborând dintr- 
un ARO de armată, încercând să ne convingă cu binele să renunțăm la 
manifestaţie şi să ne întoarcem la locurile noastre de muncă. Văzând că nu 
reuşeşte să ne convingă cu vorba frumoasă, a trecut la ameninţări verbale: 
„Veţi vedea voi cum veţi ajunge, voi şi familiile voastre, veţi mânca coajă 
de pâine, nu vă gândiţi la copiii voştri că vor rămâne singuri?”. 


4. Atitudinea primarului comunist v-a speriat? 


Atunci, sinceră să fiu, m-a apucat, pentru o clipă, teama şi 
disperarea, nu pentru mine, eu ştiam exact la ce mă expun, dar pe atunci 
aveam un copil de 4 anişori. O clipă aveam tendinţa de a mă opri, apoi am 
gândit că, indiferent ce vom face, soarta noastră e pecetluită, singura şansă 
de a schimba ceva era să continuăm, doar aşa vom reuşi să-i mobilizăm şi pe 
cei care se uitau de după perdele să ni se alăture. Şi n-am greşit, oamenii, 
văzând că după discuţia cu primarul de atunci şi cu cei de la armată nu am 
cedat, au prins şi ei curaj şi, încet-încet, numărul de manifestanți se mărea 
pe clipă ce trecea. Era o euforie de nedescris, bătrânii de pe marginea 
drumului plângeau şi ne îndemnau cu vocile gâtuite de emoţii: „Înainte, 

copii, nu vă lăsaţi!”. Alţii, care erau mai în putere, au intrat în rândurile 
noastre, apoi am făcut turul oraşului mergând, strigând slogane anticeauşiste 
şi prodemocraţie. Rândurile noastre se măreau, la un moment dat, cei care 
eram în primele rânduri i-am ajuns pe cei din capătul coloanei. Nici azi nu 
pot realiza care era numărul de manifestanți, dar aveam impresia că eram 
„câtă frunză şi iarbă”. 

Trecând pe lângă unitatea militară de grăniceri, erau soldaţi înarmaţi, 
care erau pregătiți să-şi apere cu orice preţ instituţia, dar se citea pe chipurile 
lor că împărtăşeau şi ei sentimentele noastre, dar, în acelaşi timp, şi teamă să 
nu degenereze manifestația şi să ne îndreptăm spre clădire, deoarece ei 
aveau ordine precise. În cazul în care manifestanţii vor deveni agresivi şi se 
vor îndrepta spre clădire, ei vor fi obligaţi să tragă cu armele din dotare. 

Ne-am oprit, am îngenunchiat, am ţinut un moment de reculegere 
pentru cei ce au fost împuşcaţi la Timişoara, am cântat „Deşteaptă-te, 
române!”, „Hora unirii”, plângeam noi, plângeau şi ei. De acum toată lumea 
plângea, râdea, scanda. Era o atmosferă mirifică, nu ştiu, parcă pluteam, 
parcă era totul prea frumos, era pentru prima dată când nu-ţi era frică să spui 
ceva şi atunci tot ceea ce spuneai vroiai să fie auzit de cât mai mulţi, să 
strige şi ei nemulțumirile de până atunci. 


5. Cu siguranţă aţi trecut de la teamă la speranţă. 


Eram fericită şi mulţumită de acum, aveam impresia că vom reuşi, 
era o atmosferă de euforie, de vis împlinit, eram convinşi că la fel ca noi au 
început şi alte oraşe şi chiar sate, deoarece toţi locuitorii din ţară erau 
nemulţumiţi de ceea ce se întâmpla în ţară în acea perioadă. Eram convinşi 
că strigătele de disperare ale celor din Timişoara şi ale noastre vor fi auzite 
şi că vom coaliza toată populația ţării, tineri, bătrâni şi chiar copii majori. 
Chiar nu puteam gândi altfel, nu puteam să-mi imaginez că alta ar fi soarta 
noastră, deşi încă nu ştiam, la acea dată şi oră, ce se întâmplă în alte 
localităţi din ţară. Nu pot exprima în cuvinte acele clipe de neuitat, în care 
priveam şi nu puteam să-mi explic ce bucurie am simţit atunci când am 
văzut atâta populaţie, „o mare de oameni” care dădea impresia că e o mare, 
deşi agitată îți dădea atâta linişte şi siguranță. Mă repet, cei din primele 
rânduri ajungându-i pe ultimii, în momentul în care îngenuncheam puteam 
vedea cum îngenuncherea era în valuri, exact ca pe un teren de fotbal, era 
mirific. După ce am colindat străzile de-a lungul şi de-a latul, nu ştiu nici 
acum cine a organizat oprirea în faţa fostului ICSM (magazinul mare din 
centruL oraşului), unde era deja aranjată în balcon o staţie de amplificare şi, 
până ca noi să ajungem, erau deja câteva persoane care vorbeau la balcon. 

La un moment dat, chemau pe rând diverse persoane în balcon, de care n-aş 
vrea să spun dacă au participat sau nu la marşul nostru, eram prea fericită, 
pentru că am reuşit să mobilizez atâta lume, chiar nu puteam să cred că şi 
atunci lucrurile s-ar putea întoarce în rău împotriva noastră. Eram convinsă 
că de atunci soarta românilor va fi alta, că copilul meu va creşte într-o ţară 
liberă şi democrată, în lumină şi speranţă de mai bine. La un moment dat, 
auzeam în mulțime scandându-se numele meu, nu puteam şi chiar nu vroiam 
să urc la balcon, nu eram singura care merita să fie acolo sus, ci toţi cei 11 
colegi. Singură, oricum, nu puteam face nimic, singură eram un fir de praf 
purtat de vânt. Dar la insistenţele celor 10 colegi şi a strigătelor din mulţime, 
am urcat, nici nu ştiam ce să spun, cuvintele erau prea puţine pentru a mă 
exprima, le-am mulţumit tuturor că ni s-au alăturat şi chiar nu mai rețin ceea 
ce am vorbit, eram prea emoţionată şi fericită să-mi amintesc ceea ce am 
vorbit atunci, dar fericirea cea mai mare a fost că, în momentul în care eu 
mă străduiam să găsesc cuvinte, la radio s-a transmis comunicatul: 
„Dictatorul a fugit, suntem un popor liber şi fericit, armata a fraternizat cu 
manifestanţii”. Nu pot descrie în cuvinte acele minunate clipe, toată lumea 
plângea, râdea, se îmbrăţişa şi se pupa. 


6. Ce s-a întâmplat după fuga lui Ceauşescu? 


1? 


Din mulțime se striga: „Priviţi, laşul fuge!”. Am înţeles că laşul este 
Bălescu, fostul primar. Mai apoi a venit în mulțime comandantul miliției de 
atunci, Berta, care ne îndemna la calm şi la manifestații paşnice, 
fraternizând cu noi, la fel şi comandantul unității militare de grăniceri şi 
radar. Despre conducerea Primăriei nu pot spune nimic. Am auzit că unii din 
manifestanți mai târziu s-au purtat urât chiar şi cu angajații primăriei din 
acea perioadă, alungându-i şi nepermițându-le accesul în primărie în zilele 
următoare. A devenit cred un pic de anarhie până lucrurile s-au limpezit un 
pic. 


7. Cum s-a instaurat noua conducere locală? 


Conducerea Primăriei s-a schimbat în ziua de 22 decembrie 1989, 
fără incidente. Primarul a fugit, iar ceilalți ni s-au alăturat în momentul 
ajungerii coloanei de manifestanți de la tribuna ICSM la Primărie. La 
început am fost aleşi din mulțime câţiva participanţi. Asta era în zilele 
fierbinți din decembrie, mai apoi nu ştiu cum s-au petrecut lucrurile, 
deoarece eu, având copil mic, m-am retras şi i-am lăsat pe ceilalţi. 


8. In timp ce mulţi fugeau după funcţii şi certificate de revoluţionar, fără 
a avea vreun merit, dumneavoastră v-aţi retras? 

Misiunea mea am considerat-o îndeplinită în momentul în care eram 
convinsă că vechiul regim s-a schimbat şi că fiul meu va avea alt viitor decât 
l-am avut eu. Nu vroiam nimic în plus, nu doream să ajung undeva pentru 
ceea ce am făcut. Am făcut ceea ce ar fi făcut orice român dacă avea puţin 
curaj, mai multă inconştienţă şi multă dorinţă de schimbare. 

După doi ani de la Revoluţia din decembrie 1989, am fost căutată la 
serviciu de un redactor de la ziarul „Realitatea bănăţeană”, să-i acord un 
interviu. l-am sugerat alte persoane, deoarece nu consideram că am merite 
mai deosebite faţă de colegii mei, cei 10 care am ieşit primii în stradă. Mi-a 
răspuns că a vorbit cu trei dintre ei şi că ei i-ar fi spus că eu am organizat. 
Da, aşa era, numai că eu fără ei nu reprezentam nimic. Ca apoi să-mi spună: 
„Ştiţi că puteţi primi certificat de revoluţionar pentru ceea ce aţi făcut 
atunci?” I-am spus că nu mă interesează: „Ceea ce a fost în oraşul nostru nu 
era revoluţie, era o manifestaţie paşnică, privind acum în urmă, faţă de 
celelalte oraşe unde au murit oameni, unde s-a tras în populaţie, la noi era, 
pot spune, o revoltă, o fraternizare cu Timişoara, oraşul-martir.” Ca mai 
târziu să-mi spună: „Aş putea să vă fac, totuşi, rost de certificat de 
revoluţionar şi de legitimaţie, numai că costă”. Nu puteam să cred ceea ce 
aud, era o ruşine pentru ţară, era ceva jignitor pentru toţi cei care s-au jertfit, 
pentru noi toţi care am ieşit în stradă în decembrie 1989! Pentru prima dată 
de la revoluţie îmi era silă de ceea ce pot face unii români, nu puteam crede 
că alții au murit degeaba, m-am ridicat de pe scaun şi i-am spus printre dinți 
„RUŞINE!”. 


9. Puteţi divulga identitatea ziaristului? 


Îmi pare rău, dar pe moment, de emoţii, discutând de acele zile 
fierbinți din 1989, nu i-am reţinut numele acelui nesimţit, iar mai apoi a 
plecat din oraş fără să-l mai văd. Eram aşa de furioasă şi supărată, încât cred 
că, dacă eram bărbat, îl pocneam! Şi acum mă întreb câţi din cei ce au 
certificate de revoluționari au pentru că merită şi câţi din cei ce chiar ar 
merita, nu au. E chiar o mare enigmă. 


Prof. Dumitru TOMONI 

Agenţii străini şi revoluţia 


În decursul celor două decenii care au trecut de la evenimentele din 
decembrie 1989 din România, s-a afirmat de nenumărate ori, în mass-media 
şi nu numai, că în revoluţie au fost implicaţi agenţi străini sau chiar a fost 
provocată de ei. Au fost etalate scenarii din care nu lipseau agenţi străini 
sovietici, sârbi, americani sau unguri. Chiar şi Ceauşescu Nicolae a avut 
convingerea că la Timişoara au acționat agenţi străini. Poate doar în 25 
decembrie 1989 să-şi fi schimbat părerea, când a văzut cine făcea parte din 
acel complet de judecată „revoluţionar”. Prea târziu însă, pentru că a fost 
condamnat la moarte şi executat imediat după pronunţarea sentinţei. Chiar şi 
acum, după mai bine de 20 de ani, sunt voci care susţin această afirmaţie. 

Este bine ştiut că, până la sfârşitul Războiului Rece, aproape la toate 
ambasadele ţărilor europene şi nu numai au activat agenţi sub acoperire, 
România nefăcând excepţie de la această regulă. În general, aceşti agenţi 
erau cunoscuţi de cei din Departamentul Securităţii Statului şi aflaţi sub o 
atentă supraveghere. România era recunoscută ca o ţară care avea un 
departament de contraspionaj foarte puternic şi activ. 

Sigur că, în anul 1989, datorită marilor schimbări politice şi sociale 
din partea centrală şi est-europeană, aceste activități de spionaj au fost 
intensificate pe teritoriul țărilor membre ale Pactului de la Varşovia. Totuşi, 
pornind de la aceste activităţi de spionaj care se derulau, oarecum, în 
„firescul” acelor vremuri, este prea mult să se afirme că aceştia au scos 
populaţia în stradă sau că au stat ascunşi prin diferite clădiri, de unde au tras 
în oameni. Este greu de crezut că cei de la Securitate nu au avut informaţii 
despre asemenea activităţi sau că le-au tolerat. 

Dar haideţi să vedem ce au declarat despre acest aspect ofiţeri din 
vârful Departamentului Securităţii Statului în cadrul Procesului de la 
Timişoara, în legătură cu agenţii străini din România. 


Macri Emil, general-maior, a fost şef al Direcţiei Contrainformaţii 
Economice din D.S.S.: 

„Am uitat să relatez, atunci când m-am referit la acțiunile Armatei, la o 
împrejurare care cred că are importanţă, şi anume: Armata n-a avut nevoie 
de niciun fel de informaţii de la noi, de altfel nici nu ni le-a solicitat şi nici 
nu i le-am dat, întrucât şi-a adus aici toate forțele necesare, inclusiv pentru 
obținerea informaţiilor. A dizlocat în Timişoara un Detaşament de agenţi ai 
Direcţiei de Informaţii a Armatei. De unde ştiu? Luni, oamenii muncii dintr- 
unul din obiective, cred că ELBA, au prins trei persoane considerate 

suspecte şi le-au predat ofițerului de obiectiv, locotenentului sau căpitanului 
Ştef, de la Securitate. I-a adus la Inspectorat şi prin legitimare s-a stabilit că 
aparțin lui D.L.A. Era un ofiţer, un subofițer şi un ostaş, aveau legitimaţii, 
aveau ordine de servici, erau înarmaţi şi, comunicându-i lui Coman acest 
lucru, pe un ton oarecum de reproş, că iată, se recurg la astfel de provocări, 
mi-a confirmat că în oraş D.L.A. are un detaşament puternic, el mi-a spus 
50, eu nu ştiu dacă erau 50 sau 100, şi să-i scuz pentru că probabil sunt 


lipsiţi de experienţă”. 


„Dar, în general pe problema ideii pentru care noi am venit aci — 
identificarea agenţilor provocatori — Anastasiu n-a adus o asemenea 
informaţie şi, chiar dacă pe aceea sau altele nu le-am cunoscut, o asemenea 
informaţie şi un asemenea personaj era sigur că trebuia să-l ştiu. 5% 


Teodorescu Filip, colonel, a fost locţiitor al şefului Direcţiei contraspionaj 
din D.S.S. 

P.C.: - Atât. „În consecință, am luat legătura cu şeful Serviciului 
Contraspionaj, Dragoman Romul, care, până la sfârşitul zilei respective, 
verificând la cererea mea realitatea informaţiei privind introducerea unor 
agenți străini în ţară, mi-a comunicat că nu se confirmă. Că nu are 
informaţii de această natură.” 

T.F.: - Exact! 

P.C.: - Şi am înțeles că, pe întreaga perioadă, n-aţi... 

T.F.: - N-am reuşit să obţinem niciun fel de informaţii... 

P.C.: - „Precizez că, pe întreaga perioadă a evenimentelor de la Timişoara, 
cu toate eforturile depuse, nu am reuşit să obținem informaţii din care să 
rezulte că agenţi ai spionajului străin s-ar fi infiltrat în judeţul Timiş, în 
scop de a destabiliza situaţia. ” 

„Deci țin să precizez că, în dimineaţa de 18 decembrie, Macri i-a chemat 
la el pe Sima, Radu Tinu, Atudoroaie, subsemnatul şi Anastasiu, Caraşcă şi 
ne-a comunicat ordinul lui Vlad de a contacta rețeaua informativă, pentru a 
stabili cauzele incidentelor produse şi pe iniţiatorii acestora. Fiecare, pe 
linia noastră de muncă, am trecut la concretizarea acestui ordin. Maiorul 
Caraşcă, din ordinul expres al lui Macri, a luat legătura cu Tudor Stănică, 


37 Procesul de la Timişoara, vol. I, pg. 30 
38 Procesul de la Timişoara, vol. I, pg. 76 
% Procesul de la Timişoara, vol. I, pg. 291 

pentru a fi în măsură să-i investigheze pe cei reţinuţi. Mai menţionez că 
datele comunicate de noi la Bucureşti menţionau că manifestaţiile au fost şi 
sunt spontane şi nu se datoresc unei organizări prealabile sau vreunor 
agenți străini. K 


T.F.: - Nu am ce să-mi reproşez cu privire la propria activitate din zilele şi 
momentele care s-au petrecut la Timişoara. 

P.C.: - Concret, credeţi că prin toată activitatea desfăşurată aici ați avut o 
contribuție oarecare la restabilirea acelei situații? 

T.F.: - Nu, nici nu puteam să am şi nici nu am avut. 

P.C.: - „Prin tot ceea ce am făcut pe linie de Securitate în municipiul 
Timişoara şi în judeţ, consider că nu am avut nicio participare la 
restabilirea situaţiei dorite de sus. “ 

T.F.: - Aceasta nefiind, de fapt, sarcina mea. 

P.C.: - „Aceasta nefiind, de fapt, sarcina mea.” Mă văd nevoit să repet o 
întrebare: în epoca modernă s-a câştigat, vreodată, vreun război fără un 
sistem bine pus la punct de informaţii? 

T.F.: - Nu am cunoştinţă, efectiv! N-o spun ca să dau... 

P.C.: - Sunteţi licenţiat, am înţeles... 

T.F.: - Da. Acuma, dacă dumneavoastră aţi făcut această divagaţie şi îmi 
permiteţi să fac şi eu una: sigur că aparatul de Contraspionaj în care am 
lucrat aproape 20 de ani are sarcini foarte stricte şi precise, are şi adversari 
foarte strict precizaţi — şi ei, acum, dacă mă ascultă, trebuie să fie de acord 
cu mine, chiar dacă nu ne-am văzut sau ei nu m-au văzut pe mine până acum 
— sunt serviciile de Spionaj. Cadrele şi agenţii acestor servicii de spionaj 
care acționează împotriva ţării noastre. Serviciul de spionaj nu există de 
acum. Noi l-am moştenit... 

P.C.: - Bine, haideţi să punem... 

T.F.: - O secundă, dacă-mi permiteți... 

P.C.: - Vă rog, vă rog, dacă doriți, continuaţi! 

T.F.: - Şi noi nu am făcut altceva decât să continuăm. Adversarii noştri sau 
preocupările noastre nu sunt cele de natură social-economică şi politică 
internă. Nu avem asemenea sarcini şi nu am avut şi nici nu putem avea. lar 
noi, pentru că am făcut parte din conducerea acestui serviciu de 
Contraspionaj, ne-am străduit, pe cât am putut, să nu fim amestecați în 
asemenea lucruri. Deşi s-a încercat. Am evitat. Ne-am păstrat specificul, 

pentru că aveam suficienți adversari, şi nu din cei care sparg vitrine, ci 
spioni şi agenţi calificaţi, şcoliţi, cum aţi spus şi dumneavoastră, licenţiaţi, 
cu pregătire deosebită, iar noi nu putem scoate în faţa acestora nişte oameni 
nepregătiţi. Ca să ne documentăm şi să le anihilăm activitatea de spionaj pe 
care o desfăşoară în ţara noastră. Îmi exprim absolut convingerea, pe baza 
experienţei pe care o am de atâţia ani de zile, că aceste evenimente care au 
avut loc nu numai în Timişoara, ci în toată ţara, au fost exploatate din plin. 
Şi eu, dacă aş fi fost în locul lor, aş fi făcut la fel. Între spioni şi contraspioni 
există o anume înţelegere, tacită, şi un anume respect. 

P.C.: - Există un cod al... manierelor. 

T.F.: - Un cod nescris... un cod nescris. Şi sunt convins că au exploatat-o şi 
au introdus aici tot ce le trebuie, să le ajungă pe mulţi ani în continuare. Nu-i 
fericesc pe cei care vor lucra în continuare în acest Aparat. Vor avea mult de 
lucru. 


Anastasiu Gabriel, locotenent-colonel, a fost locțiitor al şefului Direcției 
Informații Interne din D.S.S. 

A.G.: - Revin. Vă declaram că singurele informații care au putut fi obținute 
pe acest profil de muncă şi care au fost prezentate în seara zilei de 18 a fost 
faptul că nu s-au obţinut date din care să rezulte că cetăţenii străini ar fi 
participat sau, în vreun fel, ar fi fost angrenaţi sau interesaţi să participe sau 
să acționeze în scopul destabilizării situaţiei şi faptul că, datorită celor 
produse îndeosebi în noaptea de 17, majoritatea... sau studenţii români 
căminişti au cerut să li se dea voie să plece. Deci din acest punct de vedere, 
în acest sector de activitate, practic, s-au încheiat posibilitățile de a obţine 
alte date. De asemenea, că fuseseră semnalaţi, până în ziua respectivă, 
cetăţeni străini sau elemente de origine română care să fi pătruns în ţară în 
mod ilegal şi care să poată deveni suspecte... că ar fi făcut aceasta în scopul 
întreţinerii, participării în vreun fel la acţiunile care s-au produs aci, la 
Timişoara. 

P.C.: - Și au mai rămas două: graniţa... 

A.G.: - De fapt, aceasta v-o raportam de la graniţă, că nu s-au semnalat... 
P.C.: - Mergem mai departe! Celelalte instituţii şi mediul... 

A.G.: - Da. De altfel, să ştiţi, în mediul rural datele au putut veni foarte 
puţin; nu s-au semnalat stări deosebite atunci. Ofițerii, evident, nu au putut 
face deplasări în comunele pe care le aveau în răspundere, iar în lipsa lor nu 


* Procesul de la Timişoara, vol. I, pg. 324-325 

cunosc ca şefii de posturi, care realizau şi activităţile de Securitate în mediul 
rural, contribuiau la munca de Securitate în mediul rural, sub coordonarea 
ofițerilor de Securitate, să fi raportat vreo dată deosebită. 

P.C.: - Și asta a fost valabil pentru întreaga perioadă. 

A.G.: - A fost valabil pentru întreaga perioadă. Am fost aspru criticat, poate 
admonestat în mod sever de generalul Macri, că eu şi ofiţerii care am venit 
de la Bucureşti am venit degeaba; că, de fapt, n-am putut să prezentăm 
niciun fel de informaţii care să poată fi acceptate de conducerea 
Departamentului. De altfel cred că nici pe alte linii de muncă nu s-au obţinut 
nişte informaţii care s-ar fi vrut într-un fel, pentru că, pe undeva, am înţeles 
că se acreditase ideea că această destabilizare este urmare a acţiunii unor 
servicii străine de spionaj, realizate cu agenţi străini. Lucru care, sigur, cu 
păstrarea competenţelor, nu poţi... nu cred că a fost capabil vreun sector de 
activitate să-l raporteze. De altfel, generalul Macri, încă în ziua de marți, la 
prânz, ne-a atras atenția că a fost admonestat de către conducerea 
Departamentului pentru faptul că n-a transmis informaţiile care se cereau 
sau informaţiile care se aşteptau la Bucureşti în legătură cu ceea ce se 
întâmpla la Timişoara. 

P.C.: - Păi, cine cerea să fie transmise astfel de informaţii? 

A.G.: - Sigur că conducerea Departamentului, având în vedere cele spuse în 
teleconferinţă, evident că fosta conducere a statului. 

P.C.: - Da. „În toată perioada 17-22 decembrie 1989, pe linia de muncă 
Informaţii Interne s-au cules date din care rezultă că studenţii străini, alţi 
cetățeni străini, ca şi sătenii, foştii transfugi, nu s-au lăsat angrenaţi în 
demonstrațiile de stradă şi nici nu aveau în intenţie să facă acest lucru...” 
A.G.: - N-am obţinut asemenea date... 

P.C.: - „Începând cu dimineaţa de 18 decembrie, ca urmare a 
evenimentelor din noaptea precedentă, au fost lăsaţi să plece acasă. Deci li 
s-a dat vacanţă. Întrucât la nivel de conducere a statului se acreditase ideea 
că demonstrațiile de stradă de la Timişoara au fost iniţiate şi organizate, 
susținute, întreţinute de alte state, am fost aspru criticat de generalul Macri 
că nu sunt în măsură Să-i ofer date care să fie de natură a fi comunicate 
conducerii Departamentului Securităţii...” 

A.G.: - Practic, am venit degeaba la Timişoara atât eu, cât şi ofițerii din 
unitatea din care făceam parte. 

P.C.: - „Mi-a şi imputat că eu şi cei cinci ofițeri din Direcţia din care 
făceam parte am venit degeaba la Timişoara. Mai pe româneşte, n-am făcut 
nimic. 

A.G.: - Dacă-mi permiteţi, domnule preşedinte! De altfel, în sprijinul celor 
declarate e faptul că, începând de miercuri, s-a văzut clar că nu era vorba de 
instigare, de elemente din acestea transfuge, fugare, ci că era vorba de nişte 
activități la care participau oamenii muncii din obiective economice, din 
instituţii ale... 

P.C.: - Câţi au participat la demonstraţia aceea? Că la asta vă referiţi, 
sper! 

A.G.: - Nu v-aş putea declara câţi au participat, dar am văzut din Inspectorat 
coloanele de oameni şi, întrebând colegii de la Timişoara de unde sunt — 
erau coloanele din zona (am înţeles că Inspectoratul este pe Bulevardul 
Leontin Sălăjan) UMT, Fabrica de Mănuşi, Fabrica de Ciorapi, deci era 
vorba de nişte coloane organizate. Ceea ce demonstra, a fost evidentă treaba, 
că era vorba de nişte acţiuni ale populaţiei, nu era vorba de instigări sau de 
încercări de destabilizare din partea unor agenţi străini. Sigur, am fost 
criticaţi că n-am putut să obținem asemenea date, dar n-am avut de unde 
obţine asemenea date. Practic, cred că nici nu au existat.“ 


O altă declaraţie interesantă şi relevantă a avut-o şi şeful Securităţii 
judeţului Sibiu, colonelul Teodor Petrică, care, în cadrul Procesului lui Nicu 
Ceauşescu, a declarat: 

T.P.: - Domnule preşedinte, am certitudinea că evenimentele din Sibiu nu au 
fost întâmplătoare. Evenimentele din Sibiu au fost urmare a prezenţei aici, 
în Sibiu, a unor forţe speciale. Nu ştiu cine le-a adus, nu ştiu ale cui sunt. 
Acei oameni amplasați pe clădiri, pentru că cert este că au fost, acei 
oameni... 

P.C.: - „Am convingerea că evenimentele din Sibiu au fost generate...” 
Exact termenii dumneavoastră îi vrem! Deci: ,,...au fost generate de 
prezenţa unor forţe speciale amplasate pe clădiri... ” 

T.P.: - Clădirile din jurul inspectoratului, clădiri din oraş. 


> 


P.C.: -,,...atât din jurul inspectoratului, cât şi din oraş...” Da? 
T.P.: - Persoane care au intrat în sediul unităţii noastre... 
P.C.: -,,,...persoane care...” Deci din aceste forţe, da? 


T.P.: - Din aceste forţe. 


* Procesul de la Timişoara, vol. I, pg. 363-365 

P.C.: - „,...făcând parte din aceste forțe, au pătruns chiar şi în sediul 
Inspectoratului General...” 
T.P.: - Şi au deschis foc... 


P.C.: -,,...şi au deschis foc...” 

T.P.: - ...pentru a se crea panică şi confuzie. 
P.C.: -,,...pentru a se crea panică şi confuzie. ” 
T.P.: - Pentru a da motiv... 

P.C.: - ,,...Pentru a da motiv... ” 

T.P.: - ...armatei din Sibiu... 

P.C.: - ,„...armatei din Sibiu...” 

T.P.: - ...să riposteze... 

P.C.: - ,„...să riposteze... ” La ce? 

T.P.: - La acel foc pe care ei l-au deschis. 
P.C.: - ,„...la acel foc deschis de elementele respective. ” 


T.P.: - Şi-n acelaşi timp, şi o spun foarte clar şi foarte răspicat, de a 
compromite organul de Securitate şi Miliție... 
P.C.: - „Pentru a compromite organele de Securitate şi de Miliție... * 


E] 


T.P.: - ...şi a arăta că aceste organe ar fi cele care au creat, care au dus la 
victimele Sibiului. 
P.C.: -,,...şi a determina impresia că aceste organe de Securitate şi Miliție 


au dus la victimele din Sibiu.” Aceasta este o concluzie şi am inserat-o 
cuvânt cu cuvânt, puteţi să redaţi alte elemente, să încercaţi să fiți mai 
atotelar, dar poate puteţi da elemente în plus, în legătură cu modul, măcar 
din punct de vedere al muncii informative, în legătură cu modul, momentul 
în care au ajuns aceste elemente în Sibiu, dacă aţi avut date, cum au ajuns, 
cum? 

T.P.: - Da, domnule preşedinte, n-am avut niciun fel de informaţie despre 
prezenţa acestor oameni în Sibiu. Să fie foarte limpede, şi vă spun cu toată 
sinceritatea. Nici ulterior, însă am aflat că, în seara de miercuri, 20 
decembrie, ar fi venit un avion ROMBAC de la Bucureşti, un avion al cărui 
pasageri erau, în majoritatea lor, bărbaţi, care aveau asupra lor câte o valiză, 
un avion care a decolat de pe aeroportul Otopeni şi nu de pe Băneasa, aşa 
cum normal trebuie să decoleze cursa din Sibiu, cursă care, de regulă, se 
făcea cu un avion A.N.24, am aflat că din aceste persoane, deci la aceste 80 
de persoane s-au adăugat încă 7 pasageri ai Sibiului. Când acei 7 pasageri s- 
au urcat în avion, aceste 70-80 de cadre, cam atâtea au fost, de persoane, de 
bărbaţi, erau deja aşezate în fotolii şi aşteptau decolarea avionului, fiecare, 
repet, având asupra lui câte o valiză. Ce aveau în valiză, nu vă pot spune. Vă 
mai pot spune, tot repet, acuma sunt lucruri aflate, dar sigur la recursul pe 

care-l vom avea o să dau şi martori în acest sens. Aceste persoane au avut 
trecute în fişă, în foaie... 

P.C.: - Asupra situaţiei de la Sibiu este foarte important acest aspect, deci 
dacă aveţi de propus, poate să fie util şi acestei cauze. 

T.P.: - Nu, martori nu vă pot da! Îi am, dar nu vi-i pot da acum, pentru că 
am înţeles că nu interesează cauza, mi s-a atras de multe ori atenţia... 

P.C.: - Pe acest aspect, din contră, noi vă invităm, după cum vedeţi, să 
faceţi toate afirmaţiile şi detaliile pe care le consideraţi... 

T.P.: - Da, dumneavoastră verificaţi, domnule preşedinte, şi, dacă n-o fi aşa, 
sigur, am depus o mărturie, pe lângă 18 ani care-i am, domnule preşedinte... 
P.C.: - Nu este problema asta... 

T.P.: - Nu mai contează ! 

P.C.: - Niciun moment nu suspicionam problema obiectivităţii... 

T.P.: - Nu, eu fac afirmaţii în deplină responsabilitate... 

P.C.: - V-am întrebat dacă puteţi suplimenta... 

T.P.: - Da! 

P.C.: - În interesul aflării adevărului! 

T.P.: - În interesul adevărului, verificați lista cu cei care au venit de la 
Bucureşti şi veți constata că adresele din București ale acestor pasageri sunt 
nereale. 

P.C.: - „Anterior evenimentelor desfăşurate la Sibiu, nu am avut niciun fel 
de date despre existența acestor elemente, dar, ulterior, am putut face o 
legătură pe care o apreciez certă.” Ceea ce nu ştiţi dumneavoastră şi, 
vedeți, de asta spun că ne interesează foarte mult toate aspectele, vă invit să 
aduceți orice element considerați până în acest moment al audierii 
dumneavoastră, instanţa a insistat foarte mult în legătură cu această cursă. 
T.P.: - Mi se pare, totuşi, simplu, domnule preşedinte. Sunt 7 persoane care 
au venit din Sibiu. 

P.C.: - Cum am spus ultimul cuvânt: ,,...că asigura între elementele despre 
care fac vorbire şi cursa Rombac din seara de 20 decembrie, pe traseul 
Otopeni-Sibiu, în care ştiu că, în afara acelor numai 7 sibieni, la urcarea 
acestora în avion, se aflau circa 70-80 de bărbaţi, fiecare purtând câte o 
valiză.” E vorba despre... ştiţi, cumva, valiză de tip special sau la modul 
general? 

T.P.: - Nu, n-aş putea să vă raportez ce anume valiză. Nu, nu cunosc 
efectiv! 

P.C.: - Alte elemente, dacă consideraţi, pentru că spuneţi că aicea instanţa, 
din toate punctele de vedere, fiind problema apărării dumneavoastră la 
recurs, nu vă putem obliga să daţi relaţii pe care le consideraţi necesare 

modului în care vă veţi apăra în procesul în continuare la recurs. Vă 
invităm numai dacă în faţa noastră mai aveţi de dat elemente şi vedeţi cât 
de important este pentru cauza aceasta chestiunea cine, în opinia 
dumneavoastră, a declanşat operaţiunea de la Sibiu, soldată cu atâtea 
victime în rândul populaţiei din Sibiu. 

T.P.: - Da, domnule preşedinte, am înţeles! Dacă îmi permiteţi, alte date 
legate de avionul Rombac nu cunosc. 

P.C.: - Dar ştiţi că pe acea listă există adrese fictive? 

T.P.: - Da. 

P.C.: - La ce adresă, la ce...? 

T.P.: - La persoane, la... m-am referit la adresele celor 78 de pasageri 
bărbaţi... 

P.C.: - „„Intuiesc că, în legătură cu acei pasageri bărbaţi, adresele din 
Bucureşti sunt fictive. ” 

T.P.: - Domnule preşedinte, timp de două zile, 22, 23, toate cadrele de 
Securitate au fost arestate din ordinul fostei conduceri a U.M. 01512. Cele 
mai multe victime, domnule preşedinte, dacă veţi avea un tabel întocmit de 
comisia de anchetă... Mă abţin la a face comentarii şi asupra modului 
întocmit... 

P.C.: - Ideea! 

T.P.: - Da, vă dau ideea. Cele mai multe victime le veţi vedea după data de 
23, domnule preşedinte, între 23 şi 30. Practic 62-64 de persoane. 

P.C.: - „Mai vreau să subliniez că cele mai multe victime s-au înregistrat, în 
Sibiu, după data de 22 decembrie. ” 

T.P.: - Dată la care, practic, cadrele de Securitate au fost arestate. 
P.C.: - „Dată la care, practic, cadrele de Securitate au fost arestate. * 
T.P.: - Întrebarea logică care mi se pare: cine le-a omorât, cu cine s-a luptat, 
practic, Armata?" 


> 


Pentru a completa acest tablou cu privire la implicarea agenţilor 
străini în provocarea evenimentelor din Timişoara şi Bucureşti, am studiat 
situaţiile statistice privind intrările şi ieşirile cetăţenilor străini în/din 
România în perioada 01-14 decembrie 1989, întocmite de Direcţia pentru 
Paşapoarte, Evidenţa Străinilor şi Controlul Trecerii Frontierei din cadrul 


% Procesul lui Nicu Ceauşescu, caseta 20, arhiva AMR, Fond Documentar audio 2. 

Ministerului de Interne al R.S.R. Totodată, aceste date din 1989 au fost 
comparate cu situaţiile statistice din perioada 01-14 decembrie 1988. Iată ce 
spun aceste date statistice: 


Intrări leşiri 
Luna 1988 1989 | Diferenţa | 1988 1989 | Diferenţa 
Decembrie 
01-14 
131.176 | 110.896 | - 20.280 | 130.230 | 110.938 | -19.329 


Situaţia pe ţări, privind intrările şi ieşirile cetăţenilor străini“: 


15 Intrări leşiri 
decembrie 
Total Interes de Tranzit Interes 
serviciu personal 
10.896 307 5.887 4.700 9.076 
Bulgaria 2.303 22 1.491 790 1.669 
Iugoslavia 1.528 2 389 1.137 967 
Ungaria 1.240 120 85 1.035 998 
U.R.S.S. 3.317 53 2.207 1.057 2.549 
19 Intrări Ieşiri 
decembrie 
Total Interes de Tranzit Interes 
serviciu personal 
4.478 252 4.226 - 4.802 
Bulgaria 1.017 23 994 - 1.084 
Iugoslavia 26 3 23 - 11 
Ungaria 217 141 76 - 422 
U.R.S.S. 2:322 62 2.460 - 1.988 


“ Situaţii întocmite de Direcţia pentru Paşapoarte, Evidenţa Străinilor şi Controlul 
Trecerii Frontierei din cadrul Ministerului de Interne al R.S.R. 

20 Intrări leşiri 
decembrie 
Total Interes de Tranzit Interes 
serviciu personal“S 
3.971 282 3.698 - 7.101 
Bulgaria 984 31 953 - 983 
Jugoslavia 40 4 36 - 137 
Ungaria 204 133 71 - 280 
U.R.S.S. 2.091 26 2.065 - 3.978 


Macri Emil, Teodorescu Filip şi Anastasiu Gabriel au sosit la 
Timişoara în dimineața zilei de 17 decembrie 1989 tocmai pentru a 
identifica agenții străini care ar fi fost implicați în evenimentele din oraş şi 
pentru a confirma amestecul unor ţări străine în treburile interne ale 
României. Totuşi, din informațiile adunate de aceştia, oricât de mult ar fi 
dorit să confirme aceste supoziții, ele nu au putut fi dovedite şi au fost 
nevoiţi ca în rapoartele trimise la Bucureşti să infirme aceste afirmaţii. 

Din statisticile realizate de către Direcţia pentru Paşapoarte, Evidenţa 
Străinilor şi Controlul Trecerii Frontierei din cadrul Ministerului de Interne 
al R.S.R., se observă că în perioada 01-14 decembrie 1989 în ţară au intrat 
cu 20.280 mai puţini străini decât în aceeaşi perioadă din 1988. 

Totuşi, se ştie că în acele zile fierbinți din Timişoara au existat 
„personaje neidentificate” care au acţionat în mai multe zone ale oraşului. 
Am să amintesc aici doar două aspecte concrete cu privire la implicarea 
acestora în evenimentele din Timişoara. În zilele de 16 şi 17 decembrie au 
fost sparte aproape toate vitrinele magazinelor din zona centrală a oraşului. 
Sunt zeci de declaraţii ale revoluţionarilor care fac o descriere clară a celor 
care au spart acele geamuri. Au fost oameni bine îmbrăcaţi, robuşti şi tunşi 
scurt. Aceştia erau dotați cu nişte bețe speciale cu care printr-un gest scurt şi 
foarte bine exersat loveau vitrinele, după care plecau fără a încerca să 
sustragă ceva din magazine. Aceste persoane au fost văzute chiar şi de 
forţele de ordine desfăşurate în acea zonă, care în mod ciudat nu au luat 
măsuri împotriva lor, ci au acţionat împotriva manifestanţilor ce demonstrau 
împotriva regimului ceaușist. Un alt aspect relatat de mulţi timişoreni se 


45 å w 3 G 3 . . 
Trebuie să menţionez că la rubrica „interes personal” sunt incluse persoanele 
care au intrat în ţară ca turişti şi cele care au făcut micul trafic. 

referă mai ales la zilele de 17-19 decembrie, când, în rândul cordoanelor 
militare din diferite dispozitive amplasate în zonele importante ale oraşului, 
între soldaţi, erau intercalate persoane mai în vârstă, nebărbierite îmbrăcate 
doar parțial în uniforme militare, care nu făceau parte din acele unităţi 
militare. 

Cine au fost acele „persoane neidentificate”? De ce s-a dorit în unele 
cercuri, cu insistenţă chiar, acreditarea ideii că oamenii au fost scoşi în 
stradă de agenţi străini? De ce, chiar şi după 20 de ani, se fac afirmaţii de 
genul: cadavrele celor arşi la Crematoriul „Cenuşa” erau ale unor agenţi 
străini? Nu voi căuta acum răspunsuri la aceste întrebări, dar, cu siguranţă, 
ele există. 


Gino RADO 

Evacuarea sovieticilor din Bucureşti în decembrie 1989 şi minciunile lui 
Alex Mihai Stoenescu 


În cadrul campaniei de falsificare a istoriei Revoluţiei din Decembrie 
1989, desfăşurată de ziarul „Adevărul” în colaborare cu postul BITV, 
domnul Alex Mihai Stoenescu a afirmat: 

„Blocul sovietic a fost evacuat încă din 9 decembrie 1989. În 9 
decembrie 1989 din acest bloc au fost evacuate familiile reprezentanţei 
sovietice. Femeile şi copiii, cu bagaje, mobilă, cu tot s-au mutat din clădire. 
În timpul evenimentelor, o subunitate a armatei române a fost trimisă să 
cerceteze clădirea, întrucît se trăgea din ea.” 

(Ziarul „Adevărul” din 15 martie 2010, articolul Schema preluării puterii de 

către KGB la „Naşul”, ediţie pe internet 

http://Awww.adevarul.ro/actualitate/eveniment/Dosarele_Revolutiei_ Schema 
preluarii _puterii_in_ decembrie _-89_de_catre _KGB-la_- 

Nasul _0_225578016.html accesat 19 septembrie 2010). Afirmația a fost 

făcută la emisiunea „Naşul” a postului BITV şi reprodusă în ziar. 

Prin afirmarea faptului că blocul cetăţenilor sovietici a fost evacuat 
în 9 decembrie 1989 (înainte de revoluţie), Alex Mihai Stoenescu, împreună 
cu ziarul „Adevărul” şi cu BITV, sugerează că sovieticii ştiau dinainte ce 
urma să se întîmple. lată deci o dovadă că Revoluţia din Decembrie 1989 a 
fost cu minuțiozitate plănuită dinainte de către KGB, se sugerează cititorilor 
şi telespectatorilor. 

Un sîmbure de adevăr este necesar pentru ca o dezinformare să fie 
eficientă. În Bucureşti exista. într-adevăr, lîngă clădirea Televiziunii, un 
bloc de locuinţe care, de ani de zile, era repartizat cetăţenilor sovietici care 
lucrau în Bucureşti (angajaţi 
ai ambasadei sau ai unor 
întreprinderi sovietice care 
aveau relaţii comerciale cu 
România). Acest bloc a fost, 


într-adevăr, evacuat în 
decembrie 1989, dar nu în 9 
decembrie, înainte de 


revoluţie, ci în 23 decembrie 
1989, după ce respectivul 
bloc a fost ţinta tirurilor 
„antiteroriste” ale armatei 
mee a române. Aşadar, nicidecum 

acea evacuare nu constituie vreo dovadă că sovieticii ştiau dinainte ce urma 
să se întîmple (motiv pentru care şi-ar fi pus la adăpost cetăţenii) şi deci că 
revoluţia a fost pusă la cale de sovietici. Cetăţenii sovietici nu au fost puşi la 
adăpost de evenimentele din decembrie 1989, ci unii dintre ei chiar au fost 
împuşcaţi cu acel prilej. 

La vremea respectivă evacuarea a fost relatată de presa sovietică. 
Ziarul „Pravda” din 24 decembrie 1989 a publicat un comunicat al agenţiei 
oficiale de presă sovietice TASS, în care se relatează faptul că viaţa 
cetăţenilor sovietici din Bucureşti a fost pusă în primejdie şi cere imperativ 
celor vinovaţi de această situaţie să înceteze acțiunile. lată comunicatul 
agenţiei TASS: 

„Din Bucureşti parvin ştiri îngrijorătoare care confirmă că în unele 
cartiere ale oraşului au loc ciocniri armate. Grupuri de adversari ai 
transformărilor începute în ţară au atacat clădirea televiziunii române în 
care se află membrii Consiliului Frontului Salvării Naţionale. În urma 
acțiunilor acestor unităţi militare, zona luptelor a cuprins şi blocul de 
locuinţe în care stau familiile colaboratorilor reprezentanţei comerciale 
sovietice. Indivizi înarmaţi au pătruns în clădirea din care au deschis un foc 
intens. În clădire au izbucnit incendii; viața oamenilor sovietici, femei şi 
copii, e în mare pericol. 

Soarta cetățenilor sovietici îi îngrijorează pe cei din Uniunea 
Sovietică. Le cerem celor care au declanşat aceste acţiuni ce pun în pericol 
viața oamenilor sovietici să renunţe la ele imediat.” (Tălmăcire: Iulian 
Ciocan de la secția moldovenească a Radio Europa Liberă) 

Un martor al evenimentelor este domnul Viaceslav Samoşchin, 
jurnalist rus care din 1989 şi pînă în prezent locuieşte la Bucureşti. Domnul 
Samoşchin a fost în ultimii 20 de ani corespondent la Bucureşti al mai 
multor publicaţii ruseşti, actualmente fiind corespondent al agenţiei de presă 
Inforusia. Domnul Samoşchin este şi traducătorul în ruseşte al mai multor 
scriitori români, printre operele traduse de dînsul aflîndu-se cartea de 
reportaje „Magistrala  Baical-Amur” de Florea Ceauşescu (fratele 
dictatorului) şi romanul „Ciuleandra” de Liviu Rebreanu. lată ce mi-a 
comunicat domnul Samoşchin (prin e-mail) despre evacuarea sovieticilor 
din Bucureşti: 

„Cetăţeni sovietici au fost evacuaţi din blocul acela la 23 decembrie 
1989, după ce armata a făcut zob din clădirea aceasta, în momentele acelea 
toți locuitorii blocului aflîndu-se în subsolul clădirii. Spre seara acelei zile 
de 23 decembrie toți au fost mutaţi în clădirea ambasadei, unde i-am găsit 
în seara aceea şi am vorbit cu unii dintre ei pe care îi cunoşteam. În aceeaşi 

seară a fost întreprinsă prima încercare de evacuare a femeilor şi copiilor 
cu autocarul în direcţia Gării de Nord. Şi eu, împreună cu familia mea 
(soția şi doi copii,) mă aflam în autocar. Însă în momentul în care am ajuns 
la Gara de Nord, prin Calea Griviței, au început să tragă «teroriștii» şi 
soldaţii care au fost prin zonă ne-au recomandat să ne retragem la 
Ambasadă. Abia peste 24 de ore evacuarea s-a reuşit şi eu iar am condus în 
autocar familia mea la gară. Trenul a plecat undeva la ora 23:00, deci la 
24 decembrie si nu la 9 decembrie (...). 

Despre evacuare s-a scris în presă, am scris şi eu — ca martor 
ocular - de pildă, la «Literaturnaia Gazeta» din 27 decembrie 1989. Dar 
telereportaj amănunţit a transmis principalul canal TV de atunci al URSS, 
TV Central. Autorul reportajului este colegul meu Serghei Jelezneak, care a 
fost atunci corespondent permanent al TV sovietic, împreună cu 
cameramanul Andrei Leonov. De altfel, despre trenul cu cei evacuaţi, adică 
femei şi copii, s-a dat reportaj prin TV-ul Central şi de la gara de la 
Chişinău. Trenul cu evacuaţii a fost însoțit de Vladimir Medvedenko, care 
răspundea la ambasadă pentru problemele de securitate (el a murit aici în 
urmă cu trei ani, tot a lucrat la ambasadă şi a fost reprezentant oficial al 
FSB (omologul SRI). ” 

Într-un al doilea e-mail domnul Samoşchin a revenit cu următoarele 
precizări: 

„Reportaje [despre evacuare] au dat corespondențţii Televiziunii 
Centrale Sovietice. În materialul meu din Literaturnaia Gazeta despre 
aceasta a fost doar o menţiune, de genul: Ambasada Sovietică a fost 
arhiaglomerată de membrii de familii ale lucrătorilor reprezentanţelor 
sovietice din România. Şi că printre ei au fost şi răniţi. 

Deci o mare parte dintre ei proveneau tocmai de la blocul din Piaţa 
de Gaulle. Unele dintre acele persoane mai lucrează şi astăzi la Bucureşti. 
Una dintre ele, Iuri Belov (cel care a fost rănit în ziua de 23 decembrie la 
mînă, cînd a încercat să iasă din clădire ca să-şi vadă ce-i cu maşina lui 
parcată pe Bd. Aviatorilor), pînă nu demult a lucrat la Bucureşti sau la 
Ploieşti, la compania «Lukoil». Poate că şi astăzi e aici. Ceilalţi doi, Viktor 
Ustinov şi fiul lui, Alexei, azi reprezintă la Bucureşti o firmă rusească de 
echipament energetic şi se ocupă de modernizarea unui bloc energetic de la 
Centrala Mintia-Deva. 

Poate că despre evacuare au scris mai amănunţit corespondenţii 
ziarelor Pravda şi Izvestia. Colecţiile acestor ziare — sînt sigur că se află la 
Biblioteca Academiei şi ar putea fi consultate. În general, vă spun, în acele 
zile am urmărit evenimentele din ţară, adică ce se întîmplă cu România şi 

românii şi mai puţin ne-am etalat problemele, adică ale cetăţenilor 
sovietici, deşi aceste probleme, după cum ştiţi dvs., au existat. (...) Domnii 
Ustinov, Viktor şi Alexei ar putea fi contactaţi pentru un eventual interviu 
cu ei — ca mincinoşii gen Cartianu sau Stoenescu să fie îngropaţi pe viu 
încă o dată în delirurile şi născocirile lor.” 

Despre propria sa situație, domnul Samoşchin relatează: 

„În decembrie 1989 familia mea a stat în imobilul Biroului Agenţiei 
de presă «Novosti», la etajul 1, pe adresa: Aleea Alexandru 40 (actualul 
sediu al Ambasadei Republicii Moldova), adică la doi paşi de TVR. Faptul 
că imobilul nostru în dimineaţa zilei de 23 decembrie a fost atacat de o 
blindată a armatei (mai precis, la ora 11:00), adică s-a tras în plin peste 
fațada imobilului — aproape concomitent cu atacarea de către armată a 
blocului sovietic din Piaţa Aviatorilor (azi, de Gaulle) [...].. Ambasada a 
spus să răminem pe loc pînă la noile dispoziţii. lar la 18:30 m-au sunat şi 
au spus să aduc familia la clădirea ambasadei. Cînd peste jumătate de oră 
am ajuns acolo, am găsit clădirea plină de cei de la blocul de la Piaţa de 
Gaulle. Ei au rămas fără nimic, toată averea lor a ars în clădire în urma 
atacului armatei. Vechea mea cunoştinţă Viktor Ustinov, care a lucrat la 
reprezentanța comercială, a rămas numai în blugi şi pulover. Și toată lumea 
de acolo, la fel. După eşuarea primei încercări de evacuare a cetăţenilor 
sovietici (femei şi copii), ei au fost cazaţi pentru o noapte şi Ziua următoare 
în sala mare a ambasadei, care a fost acoperită cu saltele. ” 

În presa sovietică, cea mai completă relatare despre evacuarea 
cetăţenilor sovietici din Bucureşti pare să fie cea din „Comsomolscaia 
Pravda” din 11 februarie 1990, sub semnătura lui B. Erşov şi V. Maliutin. B. 
Erşov este pseudonimul lui Vladimir Vidraşcu, pe atunci corespondent al 
ziarului „Pravda” la Bucureşti, azi redactor la secția rusească a postului de 
radio Europa Liberă / Libertatea. Ziarul „Pravda” nu a dorit să publice acel 
articol, se pare fiindcă conţinea nişte critici la adresa personalului ambasadei 
sovietice de la Bucureşti. Ca urmare, articolul a apărut cu întîrziere la 
„Comsomolscaia Pravda”, iar Vidraşcu a semnat cu pseudonim, ca să nu se 
interpreteze tendenţios faptul că un angajat al „Pravdei” publică într-un ziar 
concurent. Domnul Vidraşcu a avut amabilitatea de a ne oferi dreptul de a 
reproduce articolul din „Comsomolscaia Pravda”. Tălmăcirea îi aparţine 
domnului Vlad Lupan din Chişinău. 


Evacuarea 


Sub rafalele de pistoale automate fugeau dezorientaţi femei şi 
copii. Se trăgea direct asupra locuinţelor lor. Unde să fugi dacă Patria e la 

sute de kilometri? Şi cine poartă răspunderea pentru cetăţenii sovietici 
care au nimerit în Situaţii excepţionale departe de casă? 

Descurcîndu-se în nodul nesfirşitelor macazuri din preajma Moscovei, 
trenul, scrişnind obosit din frine, s-a oprit la peronul gării Kievski. Pe 
platformă au trecut în fugă cu sufletul la gură corespondenţi de televiziune. 
Într-o clipită peronul s-a umplut de sute de oameni agitaţi. Îşi păstrau 
calmul doar hamalii rămaşi fără treabă, care trăgeau cu ochiul la 
grămezile de valize şi cutii, aparute pe alocuri lingă vagoane. 

e Majoritatea sint fără bagaje, — a 
comentat unul dintre ei, cel cu un 
mai bun spirit de observaţie. 

e În timpul evacuării nu-ţi arde de 
boarfe, doar să rămii viu, — a 
remarcat cu autoritate altul. 

„Pe linia a treia a sosit trenul 605 
Bucureşti-Moscova”, au anunţat deodată în 
gară, de parcă amintindu-și brusc despre 
E SEE sosirea trenului, întîrziat cu 25 de ore. 
3ansnenne TACC Pentru călătorii lui s-a încheiat un lung 
drum spre casă, al cărui început l-au pus 
evenimentele din decembrie din România. 
Unul dintre punctele cele mai fierbinţi ale acestor evenimente devenise zona 
televiziunii. În apropiere nemijlocită de aceasta se afla blocul de locuinţe al 
reprezentanţei comerciale sovietice. În dimineaţa de 23 decembrie acesta a 
fost atacat. 

NIKOLAI ZAHAROV (angajat al reprezentanței comerciale): 
„Împuşcăturile concentrate asupra clădirii au început la 6.30 dimineaţa. 
Persoana de serviciu i-a sunat pe toţi şi le-a spus să coboare în subsol. Eu 
am trimis-o pe soție cu copiii, iar eu însumi am rămas în apartament — 
trebuia să iau măcar ceva de îmbrăcat. Dar acest lucru nu a fost atit de 
simplu. Prin geamuri şi uşi din toate părţile pătrundeau în zbor gloanţe, iar 
cele de calibru mare pe alocuri pătrundeau şi prin perete. Se trăgea astfel: 
patru de luptă şi unul trasor. Păi, glonţul trasor, dacă a nimerit pe 
plapumă, pe aceasta n-o poți stinge decit cu nisip. Mai pe scurt, am aşteptat 
acalmia, m-am strecurat în cameră, m-am îmbrăcat şi am coborit. lar în 
acest timp în apartamentul lui Litvinov începuse deja primul incendiu. 
Băieţii s-au aruncat să-l stingă, dar de unde! Ce-i drept, printre oameni n-a 
fost nici un fel de panică. A existat legătură permanentă cu ambasada. 
Telefonau de acolo, se interesau din ce se trage. Ne-au mai rugat să 

numărăm tancurile. Le răspundeam că nu putem scoate capetele. Ne 
linişteau, ziceau că dispun de informaţii, că peste juma’ de oră totul se va 
termina. ” 

IURI USACIOV (angajat al reprezentanţei comerciale): „În 
această zi eu făceam de serviciu în reprezentanţă. Ni se telefonează din 
blocul de locuinţe, sîntem informaţi despre evenimente. Pe atunci situația 
nu era prea clară. Discuţi cu ei prin telefon — panică parcă nu există, ce-i 
drept, se simţea că acolo e greu. Dar şi la noi, aici, totul bubuia împrejur. 
A-i evacua pe ai noştri din clădire nu se putea, dacă făceai legătura cu 
ambasada — ei chestiunea privind evacuarea din clădire nu o pun. Zic: ţineţi 
legătura cu noi — şi gata. Apoi am predat schimbul. Am stat aproape 24 de 
ore aici, deoarece nu era posibil să ieşim. ” 

NIKOLAI ZAHAROV (angajat al reprezentanței comerciale): 
„Asupra uşilor clădirii noastre au început să tragă din pistoale automate, 
astfel ca să «decupeze» lacătele. S-au năpustit soldaţii şi voluntarii, 
strigind: «Teroriştilor! Ieşiţi!». Dracul ştie ce era în capul lor. Cineva a 
apucat un Scaun, l-a strivit de masă, apoi sărind pe aceasta, a strigat că, 
chipurile, acum îi vor nimici pe toţi. Unul dintre noi a spus: «Nu trageţi, 
aici sînt femei şi copii ruşi şi, în general, acesta este blocul de locuinţe al 
ambasadei!». Da’ de unde! «Sinteţi teroriști, zice, şi trageţi în noi de sus!» 
Pe mine şi pe încă patru oameni ne-au luat ostatici. «Miinile la ceafă şi 
marş spre ieşire!». Ne-au scos, înghiontindu-ne cu ţevile, în curtea 
interioară. Iarăşi repetă: «Sinteţi teroriști, vă împuşcăm chiar acum!». 
Kuzmin scoate legitimaţia sa, o prezintă, iar în replică: «Ah, aici chiar şi 
româneşte e scris! Deci precis că sinteţi terorişti!». După toate aparențele 
erau băieți de la ţară, tineri de aproximativ 18 ani şi, după cite mi s-a 
părut, nu erau complet treji. Lui Kuzmin au vrut să-i scoată inelul. Acesta a 
încercat să se opună — a fost lovit cu patul armei în cap. Și atunci, spre 
norocul nostru, de sus s-a tras cu gloanţe de calibru mare. Toţi s-au culcat. 
lar peste 15 minute ne-au eliberat. Noi, cîțiva oameni, ne-am adunat 
împreună — familia mea nu am putut s-o găsesc — şi am rupt-o la fugă, cu 
întreruperi, prin piața din faţa clădirii. Tirul de acolo, în acest moment, era 
groaznic. Soldaţii doreau să pună stăpinire deplină pe clădirea noastră ca 
să termine cu luptătorii securităţii. Să înăbuşe focarul. ” 

Se înţelege, oare, că edificiul în care locuiesc oamenii sovietici, în 
situaţii excepționale, s-a transformat într-un „punct de foc”? Doar 
există documente care reglementează amplasarea teritorială a edificiilor 
sovietice peste hotare. Şi, deşi ele sînt prevăzute pentru uz de serviciu, mulți 
dintre conlocuitorii noştri, care nu au acces la acestea, ne-au expus 

raționamentele lor, care în principiu coincid cu prevederile acestor acte 
normative. Nu se poate, ziceau ei, să cazezi cetățenii U.R.S.S. în apropiere 
nemijlocită de reşedinţa conducătorului de stat, de traseul principal 
guvernamental şi de telecentru. Aceste obiective sînt strategice şi în 
momente critice devin surse de pericol sporit. Desigur, „cine s-ar fi gîndit” 
că cel mai solid şi, s-ar părea, de neclintit „regim socialist” se va dovedi un 
colos pe picioare de lut şi se va nărui peste noapte? Cu adevărat, cine? 
Evident, acei a căror datorie profesională era să urmărească situația din 
țară, să analizeze şi să prezică dezvoltarea ei. Fie nu pe un an, nu pe o lună, 
ci... măcar pe trei zile înainte. 

NIKOLAI ZAHAROV: „Nu se ştie ce ar fi fost mai bine — să fi rămas 
în clădire sau s-o fi părăsit. Nouă, desigur, ne-a mers, că nimeni n-a fost 
omorît. Ce-i drept, răniţi au fost. Un specialist de al nostru, Moţarev, în 
acest timp se întorcea cu maşina din delegaţie, încerca să răzbată la 
reprezentanța comercială. Vreo 300 de metri îi rămăsese — au tras asupra 
maşinii, un glonte i-a blocat cablul de frinare. A sărit din automobil, 
ascunzîndu-se după un copac. Aici l-au şi ajuns — l-au rănit la o mină. S-a 
adăpostit în casa scării unui bloc, s-a bandajat cu cămaşa, au ieşit nişte 
români care l-au ajutat. lar al doilea — Iuri Belov — stingea în blocul de 
locuinţe incendiul de sus. La coborirea pe scara de incendiu, pe neprins de 
veste au apărut oameni în uniforme. «Stai!» — el a fugit de ei înapoi în sus. 
Ei din urmă — o rafală de armă. La fel l-au nimerit, în mină. Apoi românii l- 
au dus la spitalul orăşenesc. 

Nu am avut de ales. Deoarece am fost alungaţi din casă, ne-am dus 
la ambasadă. A mers cu noi reprezentantul comercial cu soţia şi nepoțelul, 
alți băieţi. Acolo de îndată am început să căutăm familiile noastre. Mie pe 
urmă soția mi-a povestit că soldaţii i-au scos din clădire, urcîndu-i într-o 
maşină românească, care i-a adus pînă la ambasadă. 

În sfirşit, toți s-au adunat în ambasadă. Femeile erau în stare de şoc. 
E de înțeles, totuşi, patru ore şi jumătate sub un tir neîntrerupt, înţelegînd 
că n-ai de unde aştepta ajutor. E adevărat, nouă, încă în blocul de locuinţe, 
ni s-a spus prin telefon: cică, «țineţi-vă, acuş” va fi transmisă Declaraţia 
Guvernului Sovietic!» [este vorba de declarația transmisă de agenţia TASS 
pe care am reprodus-o mai sus]. Nouă, însă, în situația aceea, judecaţi şi 
voi, de la această declaraţie nici cald, nici frig nu ni s-a făcut. ” 

MARGARITA ŞCERBELIOVA (angajată a  reprezentanței 
comerciale): „Am fost cazați cu copiii în sala de festivități a ambasadei, pe 
saltele fără cearşafuri. S-a anunţat că rezervele de apă şi alimente sînt 
limitate. Desigur, a fost greu. Unele familii au pierdut, literalmente, totul. E 

de înţeles că era imposibil de creat comodităţi elementare pentru toţi. Dar 
măcar pentru unii. Pentru ei, pur şi Simplu, nu S-a găsit căldură 
omenească...” 

Acelea au fost zile şi nopți de insomnie. Bărbaţii au trebuit să se 
împartă între obligaţiile de serviciu şi apropiații lor. Însărcinarea de a 
apăra ambasada s-a lăsat ca o povară grea pe umerii diplomaților. A se 
ține cont că ei erau înarmaţi doar cu imunitatea diplomatică, a cărei 
ineficienţă în condițiile respective au demonstrat-o evenimentele dramatice 
din blocul de locuinţe al reprezentanţei. 

Evoluţia situaţiei de luptă a pus, în sfirşit, conducerea ambasadei în 
fața necesității de evacuare urgentă. În amurgul ce se lăsa gloanţele 
trasoare lăsau deasupra ambasadei una după alta traiectorii de foc în 
direcţia Gării de Nord, sugerind, literalmente, direcţia în care nu era încă 
tirziu Să fie duşi oamenii. De fapt, a face acest lucru, probabil, era deja 
tîrziu. Prima încercare de evacuare nu a reuşit. 

IURI USACIOYV: „Mulți erau împotriva evacuării, pentru că după 
cele suportate se îndoiau: vor putea oare ajunge pină la gară? Doritorii au 
încăput într-un autobuz. Au ajuns la gară, iar acolo a început tirul. Cu greu 
au urcat de-a valma în autobuz şi cit au putut de repede au pornit de acolo. 
Iar a doua zi, cînd iarăşi s-a început organizarea evacuării, toate femeile au 
zis că nu vor pleca seara, doar la lumina zilei. Am încercat să facem 
legătura cu calea ferată, ca trenul să plece mai devreme. Acest lucru s-a 
dovedit imposibil. Au căzut şi variantele de a trece prin Bulgaria. Apoi s-a 
anunțat că evacuarea se face în mod obligatoriu pentru toţi. Pentru că nu e 
clar ce întorsătură vor lua toate astea mai departe. În ultimul moment ni s-a 
spus că bărbaţii în ale căror familii sint doi copii îi pot însoți pînă la 
Moscova, apoi să se întoarcă. Dar de la început problema se punea astfel: 
dacă pleci acum cu familia, atunci socoate că această deplasare peste 
hotare a fost ultima. Eu i-am însoţit pe ai mei pînă la frontieră.” 

NIKOLAI ZAHAROV: „Eu înţelegeam că aici, cu soția şi doi copii, 
nu aveam ce face. Soţia mi-a zis că ar trebui să merg şi eu, dar nu am putut 
din cauza obligaţiilor de seviciu. Totuşi, aveam în răspundere cadrele, 
trebuia sa ţin evidenţa: cine încotro a plecat, cine a rămas. S-a adunat un 
grup în autobuz, responsabil de eşalon a fost numit adjunctul 
reprezentantului comercial lakovlev, iar de autobuz — eu. Trebuia să ducem 
acest lot la gară, după aceasta să plecăm să luăm oamenii de pe strada 
Vlaicu. Conducătorul tabului oferit nouă pentru însoţire a spus că nu ştie 
unde se află această stradă şi de aceea va merge cu noi. A ieşit, că noi în 
«pazicul» [denumire populară a autobuzului rusesc produs de uzina PAZ] 

nostru cu acoperiş din sticlă am trecut înainte, luînd sub acoperire tabul. 
Ajungem pe strada Vlaicu, iar femeile ne spun:«aici adineaori a avut loc un 
tir intens, noi nicăieri nu vom merge!». Noi încercam să le convingem, să le 
impunem, cum puteam, deoarece ordinul prevedea evacuarea oamenilor. l- 
am adus cu bine pînă la gară, dar trenul plecase deja. ” 

Trenul a plecat deja. Cită ironie tragică se ascunde în acest al 
nostru „trenul a plecat”. Să ne amintim de cite avertismente groaznice de 
pericol au fost pline zilele din momentul primelor împuşcături în Timişoara. 
Multe trenuri au plecat de atunci conform orarului. Mulţi străini au plecat 
pe şosea spre hotarul bulgăresc, au decolat cu avioanele spre propriile 
țări... 

Ceea ce în mod obişnuit numim interese politice superioare şi de 
această dată, din inerție, a prevalat asupra adevărului. S-ar părea, evident, 
că nu există nimic mai scump decit viaţa omului. lar dreptul de a o supune 
pericolului, sperînd într-un iluzoriu „poate ”, nu îi este dat nimănui. 

Dar dacă a fost pierdut momentul? Se micşorează, oare, atunci 
responsabilitatea acelora cărora li s-au încredinţat destinele oamenilor? Să 
încercăm să ne punem o astfel de întrebare, paradoxală s-ar părea, la 
prima vedere: era nevoie de o astfel de evacuare — noaptea tirziu, în 
necunoscut, cînd nu ai garanţia reuşitei? Unul dintre noi l-a întrebat atunci 
pe lucrătorul de răspundere al ambasadei: „Ne puteţi garanta securitatea 
familiilor noastre pe parcursul drumului? ” Răspunsul a fost: „Oare cine o 
poate asigura acum?” Aşa au fost trimise citeva sute de cetăţeni sovietici 
spre Patrie. 

IURI USACIOYV: „La gară am convenit că femeile cu copii mici le 
vom îmbarca în primul şi al doilea vagon. Dar cum să deosebeşti în această 
mulțime de oameni — cine e cu copil mic şi cine e cu altfel de copil? 
Trebuia, desigur, alcătuită lista din timp. lar noi nu aveam măcar lista 
comună a celor care pleacă. Nimeni nu a fost repartizat după locuri. Cel 
mai trist este faptul că cei care au suferit cel mai mult au rămas fără locuri. 
Aceştia au fost nevoiţi să călătorească în compartimente supraaglomerate. 

Deja pe drum prin vagoanele din faţă a trecut însoţitorul român de 
tren, care a ordonat tuturor să se culce la podea, fără a mai explica ceva. 
Unele femei au devenit isterice. «Unde am ajuns? De ce stăm?» Apoi ne-au 
spus că înainte ar fi fost deteriorat un cablu de contact sau chiar substaţia, 
se va repara în cîteva ore. Mai tîrziu ne-au rugat să baricadăm cu valize şi 
cutii ferestrele din toate compartimentele. Deşi, în caz de ceva, ce rost ar 
avea — doar pentru liniştirea conştiinţei. 

La plecare am luat cu noi conserve, lapte. Am început să împărțim 
aceste conserve la zece vagoane. A rezultat o cantitate mizeră. În timpul 
staționării românii din localitatea apropiată ne-au adus piine. Ei, totuşi, în 
provincie primesc pîinea pe cartele. La o staţie, specialiştii noştri care 
lucrează la periferie au aflat de tren, au fiert cartofi cu carne înăbuşită şi i- 
au adus direct la vagoane. 

Pe drum discutam în principal despre cei rămaşi. Toţi înțelegeau de 
minune că ne-au pierdut din vedere. Nu aveam siguranţa că la Moscova sau 
la ambasadă ştiu unde ne aflăm. Glumeam: aşa am încurcat urmele, că nu 
numai ambasada, dar nici securitatea românească nu ne va mai găsi. ” 

Nu ne-a găsit. Oamenii, pur şi simplu, au avut noroc. 


B. Erşov [Vladimir Vidrașcu], V. Maliutin, Bucureşti 

v INSTANTANEE - MEMORIAL 


Vernisajul expoziției cu fotografii-document la Jimbolia şi 
Sânnicolau Mare 


Expoziția Decembrie 1989, Momentul Timişoara a fost vernisată în 
11 martie 2010 în oraşul Jimbolia. Data vernisării acestei expoziții a coincis, 
în oraşul aşezat în Câmpia Banatului, la contactul dintre Câmpia Timișului 
şi Câmpia Mureşului, cu aniversarea a 20 de ani de la lansarea Proclamaţiei 
de la Timişoara către ţară (11 martie 1990). 

Trecută după încheierea primei conflagrații mondiale în componenţa 
Regatului Sârbo-Croato-Sloven, Jimbolia revine Regatului Unit al României 
în aprilie 1924. În 1968, după noua împărţire administrativă a teritoriului 
României, Jimbolia devine al treilea oraş ca mărime după Timişoara şi 
Lugoj în judeţul Timiş. Revoluţia din Decembrie 1989 a marcat, alături de 
întreaga ţară, şi oraşul Jimbolia, acesta cunoscând ample transformări de 
ordin economic, politic şi social. În prezent, oraşul a cunoscut numeroase 
investiţii străine, dotări edilitare, toate acestea aducând în istoria oraşului 
timişean o nouă etapă în evoluţia sa. 

Beneficiind de bunăvoința Consiliului Judeţean Timiş, care a pus la 
dispoziția organizatorilor acestei expoziții itinerante (Memorialul 
Revoluției şi Muzeul Banatului) un autocar pentru deplasarea în oraşul 
Jimbolia, am prezentat această expoziție pentru toți cei interesați din oraşul 
timişean să-şi amintească despre acel eroic an 1989. 

Autoritățile locale din oraş ne-au primit cu deosebită căldură, 
punându-ne la dispoziţie pentru vernisare holul Casei de Cultură din 
Jimbolia. 

La vernisajul expoziției am avut parte de o numeroasă participare. 
Au fost alături de organizatorii acestui vernisaj, primarul oraşului Jimbolia, 
domnul Gâbor Kaba, şi directorul Muzeului Presei, domnul Valentin 
Corduneanu. Au mai fost prezenţi la vernisaj elevi şi profesori de la şcolile 
din oraş. 

În prezentarea expoziţiei s-au făcut referiri la anul 1989 şi s-a 
încercat încadrarea Revoluţiei Române din Decembrie 1989 în contextul 
luptei de eliberare a naţiunilor din centrul şi sud-estul Europei de sub 

dominaţia sistemului totalitar impus, după terminarea celei de-a doua 
conflagrații mondiale, de imperiul roşu, sovietic. 

S-a specificat faptul că Revoluţia Română din Decembrie 1989 îşi 
are începuturile undeva în Europa, avându-se în vedere faptul că în celelalte 
state înrobite de regimul totalitar comunist schimbările se realizaseră deja la 
acea dată. România a rămas ultimul bastion al totalitarismului şi a fost 
singura ţară în care apărătorii regimului au vrut să arate întregii lumi că 
zidurile şi gardurile ghimpate nu au putut fi eliminate şi din mentalul lor. 


În finalul vernisajului a fost evidenţiat faptul că Revoluţia Română 
s-a încheiat odată cu elaborarea actului său fundamental, Proclamaţia de la 
Timişoara, aceasta fiind expusă în limbile română şi engleză pe ultimul 
panou, panoul cu numărul 16. 

Tot la final, cei prezenţi au adus aplauze pentru reuşita expoziţiei şi 
le-au adresat întrebări organizatorilor despre eroicul an 1989. 

Expoziţia a fost deschisă pentru vizitatori până în luna mai a anului 
curent, iar următorul oraş din judeţul Timiş în care a poposit pentru a fi 
vernisată a fost oraşul Sânnicolau Mare. Vernisajul de aici a avut loc în data 
de 15 iunie şi s-a bucurat de interes mai ales din partea presei şi a 
autorităţilor locale. Prezenţa la vernisarea expoziţiei a fost foarte redusă. 
Ziarul Monitorul Consiliului Local a prezentat în numărul său din iunie mai 
multe detalii legate de această expoziţie. 


Cornel-Florin SERACIN 

Memorialul Revoluţiei la 20 de ani! 


Asociaţia Memorialul Revoluţiei din Timişoara a marcat miercuri, 
28 aprilie a.c., 20 de ani de la înființare. La eveniment au participat 
revoluționari, membri fondatori şi reprezentanţi ai autorităților publice 
locale. Evenimentul a avut scopul de a aminti, încă o dată, despre rolul 
fundamental al Revoluţiei din Timişoara, în Decembrie 1989, în schimbarea 
uneia dintre cele mai sângeroase dictaturi din Europa, reprezentată de către 
Nicolae Ceauşescu. 


E 
iia | 


Memorialul Revoluției a fost înființat în 26 aprilie 1990 de către un 
grup de membri ai Consiliului Municipal Timişoara, iar intenția membrilor 
fondatori, prevăzută şi în statut, a fost de a cinsti memoria victimelor 
represiunii din timpul Revoluției Române din Decembrie 1989, fără ca 
cineva să-şi imagineze că acest Memorial va lua o amploare aşa de mare. 
Printre cei care au pus bazele Memorialului îi amintim pe: Mihai Botescu, 
Livius Ciocârlie, Teodor Ciomocoş, Gheorghe Ciuhandu, Mircea Crăculeac, 
Nicolae Dancu, Virgil Feier, Constantin Flondor, Florian Gâldău, Victor 

Gioncu, Victor Grumeza, Gheorghe Mercea, Sorin Neagoe, Vasile Percec, 
Ionel Pop, Dan Popa, Nicolae Secoşan, Vilmos Soos, Şerban Sturdza, Doru 
Tulcan şi Leon Vreme, precum şi pe regretaţii Dan Mateescu, Kurt Müller, 
Eugen Duşoi şi Dan Alexandru. 

Intenţia membrilor fondatori a fost ca automat primarul oraşului să 
fie considerat membru fondator, aşadar de-a lungul celor 20 de ani au mai 
avut această calitate şi primarii: Pompiliu Alămorean, Liviu Borha şi Viorel 
Oancea. 

Asociaţia s-a implicat în strângerea de fonduri pentru construirea a 
12 monumente consacrate Revoluţiei din 1989, care sunt situate în zonele 
unde au avut loc ciocniri violente între demonstranți şi autorităţi în 
Decembrie 1989, la care se adaugă şi Complexul Memorial din Cimitirul 
Eroilor. „Să ştiţi că cele 12 monumente care s-au construit nu sunt opera 
noastră, ci opera celor care au murit în Decembrie 1989 în Timişoara şi în 
toată ţara (...). Datorită lor s-au născut aceste 12 monumente, datorită lor ne- 
a înţeles Timişoara şi toată ţara şi, mai departe, datorită lor le mulţumesc 
celor care ne sprijină în continuare, ca la Popeşti-Leordeni să se ridice o 
biserică”, a subliniat unul dintre vicepreşedinţi, loan Bânciu. 

În 1998 asociaţia a primit din partea Consiliului Local Timişoara 
spre administrare gratuită, pentru 99 de ani, actuala clădire de pe Strada 
Emanoil Ungureanu, aflată în stadiul de ruină. Asociaţia şi-a luat 
angajamentul că va repara respectiva clădire cu mijloace proprii. 

Prin Ordonanţa 46/2000, aprobată mai apoi prin Legea 152/2000, 
Memorialul Revoluţiei este recunoscut ca Centru Naţional de Documentare, 
Cercetare şi Informare Publică despre Revoluția din 1989 şi primeşte 
subvenţii de la stat. „Ceea ce am făcut aici aparţine Timişoarei, Banatului, 
României”, a precizat preşedintele asociației, Traian Orban. Cu ajutorul 
acestor subvenţii, Memorialul Revoluţiei a investit sume considerabile 
pentru reparare, consolidare şi extindere — cu un nou etaj în partea care nu se 
află la stradă, precum şi cu mansardă. 

Centrul Naţional de Documentare, Cercetare şi Informare Publică 
cuprinde: sala pentru documentare şi cercetare; sala pentru arhivare audio- 
video; arhiva pentru documente scrise, articole de presă şi ziare, precum şi 
biblioteca de specialitate, care cuprinde cărți pe tematici legate de: 
comunism (rezistenţa anticomunistă, închisorile comuniste, disidenţi); anul 
1989 şi mişcările politice din fostele ţări comuniste; Securitate; familia 
Ceauşescu; Revoluţia Română din Decembrie 1989; Proclamaţia de la 
Timişoara; monumentele construite şi activităţile aniversare, precum şi alte 

broşuri legate de Revoluţie şi revoluționari, România post-revoluţionară, 
politica externă, cel de-al Doilea Război Mondial. 

Referitor la activităţile Memorialului Revoluţiei, Gino Rado — istoric 
şi vicepreşedinte — a precizat: „Ne-am canalizat spre realizarea unei baze de 
date, pentru că noi avem în obiectiv, totuşi, aflarea adevărului despre 
Revoluţie, şi acest lucru nu s-a putut şi nu se poate realiza fără a avea o bază 
de documentare cât mai vastă, asta însemnând de la declaraţii scrise, 
mărturii, înregistrări de istorie orală la o activitate de cercetare cu 
profesionişti, cercetători şi istorici.” 


Muzeul Memorial cuprinde săli expoziţionale la subsol, parter, etajul 
I şi în pod, unde sunt expuse fotografii din Revoluţie, desene ale copiilor în 
care aceştia au oglindit felul în care au perceput evenimentele ce au dus la 
schimbarea dictaturii, cât şi fotografii şi machete ale monumentelor dedicate 
victimelor. La parter se află Capela Eroilor Revoluţiei, o capelă 
multiconfesională, cu picturi realizate de Manole Pătraşcu. 

Odată cu Legea 10/2001, promulgată de Ion Iliescu, foştii proprietari 
ai clădirii în care îşi desfăşoară activitatea Asociaţia Memorialul Revoluţiei 
au revendicat-o şi au dobândit retrocedarea în instanţă, iar acum asociaţia 
este în primejdie de a fi evacuată din clădirea respectivă. Un proces este pe 
rol, după ce foştii proprietari au câştigat primul proces cu Primăria 
Timişoara. „Se poate spune că foştii proprietari sunt norocoşi — în locul unei 
ruine nelocuibile, ca urmare a investiţiilor făcute de Memorial (cu bani de la 
buget), se aleg cu o clădire consolidată şi chiar extinsă”, remarcă Marius 
Mioc într-un articol postat pe blog-ul său. 

Vilmos Soos, fost vicepreşedinte al Consiliului Municipal 
Timişoara, unul dintre cei 29 de membri fondatori ai Memorialului 
Revoluţiei şi, totodată, primul preşedinte al instituţiei, a evidenţiat faptul că: 
„Principalul scop a fost să-i omagiem şi să facem ceva pentru cei care ne-au 
trimis acolo. Iniţial am vrut să realizăm doar câteva monumente”. Acesta a 
lăsat apoi destinele Memorialului Revoluţiei chiar pe mâna revoluţionarilor, 
când a devenit preşedinte Traian Orban, cel care administrează şi azi 
singurul muzeu al Revoluţiei din România, un muzeu dedicat în principal 
celor şapte zile de istorie. „Am primit la început cu scepticism venirea lui 
Orban. Dar acum pot să spun răspicat că fără el nu ar fi devenit nici măcar la 
nivel de idee ce s-a construit. A pus foarte mult suflet”, a mai spus Vilmos 
Soos. 

Un alt membru fondator, Nicolae Secoşan, celebrul comentator 
sportiv de la Radio Timişoara, s-a referit la evenimentele din Decembrie 
1989 şi la prezentul instituției: „Am fost zilele şi nopțile alea în piață. Fără 
să fac acte de eroism. Am venit în Memorial în calitate de jurnalist, să 
prezint acțiunile lor la radio şi pe unde mai scriam. E dureros că această 
clădire trebuie retrocedată, s-a investit prea mult suflet. Autoritățile locale 
trebuie să facă mai multe, pentru a rămâne ceva peste ani”. 

Într-un moment festiv li s-au decernat diplome şi medalii de bronz 
membrilor fondatori şi ai celor de onoare, care prin aportul lor au susținut şi 
sprijinit acțiunile Memorialului Revoluției, apoi au fost prezentate şi 
noutățile editoriale ale colectivului nostru, respectiv cel de-al nouălea şi 
ultimul volum din Procesul de la Timişoara, numărul 6 al Buletinului 
ştiinţific şi de informare şi cartea care descrie evoluția instituției noastre: O 
Revoluție, un Memorial — o colecție de interviuri realizate de jurnalistul 
Lucian-Vasile Szabo. 

În loc de concluzie, sugestive mi s-au părut cuvintele lui Mihail 
Decean, fost judecător la instanțele timişorene: „Ziua aniversară este, fără 
nicio îndoială, o realizare a ideii de democraţie şi, dacă au trecut 20 de ani, 
ani în care s-au strâns atâtea documente despre Revoluţia Română din 
Decembrie 1989, mai ales despre ce s-a întâmplat la Timişoara, şi 
Memorialul încă există, iar o aniversare se conduce astăzi, înseamnă că 
necesitatea existenţei lui nu mai trebuie dovedită. Păstrarea unei asemenea 
asociaţii are şi un caracter istoric (...). Toate generaţiile care vor urma au 
nevoie de ceea ce Memorialul le oferă.” 


Simona MOCIOALCĂ 

La inițiativa unui grup al urmaşilor Eroilor Martiri din Timişoara, la 
26 martie 2010, domnul Gabriel Oprea, ministrul Apărării Naţionale, a 
vizitat Asociaţia Memorialul Revoluţiei din Timişoara. 

La întâlnire au fost prezente oficialități ale judeţului Timiş, printre 
care prefectul Mircea Băcală, Viorel Oancea — secretar de stat pentru 
politica de apărare şi planificare, alţi politicieni, ziarişti şi membri ai 
asociaţiei noastre. 

Chiar de la început, domnul ministru a precizat: „Este foarte 
important ce faceți dumneavoastră la Timişoara, pentru că este vorba de 
decantarea adevărului istoric (...). Eu acord o mare importanţă relaţiei cu 
dumneavoastră (...). Dacă vrem să mergem spre viitor, să nu ne uităm 
trecutul, de aceea este foarte important pentru mine să vin la dumneavoastră. 
Dacă dumneavoastră aici, în Timişoara, nu făceaţi Revoluţia, cred că 
viitorul era acelaşi ca şi trecutul. Am venit aici ca un gest simbolic.” A 
renunţat apoi la serviciile body-guarzilor, spunând că „aici mă simt în 
siguranţă.” 


În dialog cu reprezentantul suprem al Armatei Române, Traian 
Orban, preşedintele Asociaţiei Memorialul Revoluţiei a remarcat faptul că: 
„Au murit foarte mulți, dar au murit şi militari; competenţa celor care i-a 
condus a fost îndoielnică, pentru că nu se face ca într-un eveniment deosebit 
să scoţi afară militari neinstruiţi (...). După 22 Decembrie sunt de 6 ori mai 
mulți morţi (...).” 

Oaspeţii au vizitat sălile expoziționale şi li s-a prezentat muzeul, 
harta represiunii şi machetele celor 12 monumente care s-au ridicat în 
Timişoara. 

Vizita ministrului Gabriel Oprea poate fi privită şi ca o reconciliere 
cu armata, mai ales în contextul în care acesta a declarat: „Nu am avut nicio 
ezitare să desecretizăm toate documentele cerute de Parchet” şi a promis că 
niciodată nu se va întâmpla ceva asemănător cu Decembrie 1989 şi că „este 
o datorie morală a armatei să ofere un spaţiu” pentru a ajuta funcționarea 
Memorialului Revoluţiei în caz de evacuare. 

Tot în cadrul vizitei, s-a luat în discuţie o idee pentru care membrii 
asociaţiei noastre s-au luptat timp de aproape 20 de ani, respectiv 
construirea unei biserici ecumenice la Popeşti-Leordeni, în memoria Eroilor 
Martiri incineraţi la Crematoriul „Cenuşa” din Bucureşti şi a căror cenuşă a 
fost aruncată într-o gură de canal. 

La plecare, ministrul Gabriel Oprea a ţinut să mai precizeze: „Am 
venit cu toată deschiderea şi cu toată dăruirea aici la dumneavoastră, unde 
mă simt în siguranţă şi consider că valorile poporului român se regăsesc 
aici.” 


Simona MOCIOALCĂ 

Noi apariţii editoriale 


În dorinţa de a veni în sprijinul istoricilor, ziariştilor, politologilor, a 
celor interesaţi în cercetarea istoriei noastre recente, aşa cum ne-am propus, 
în primăvara anului 2010 am lansat 4 volume realizate cu sprijinul 
colectivului nostru, sub îngrijirea redactorului responsabil Gino Rado. 

Ziua de 11 martie rămâne un reper 
important în istoria noastră post-revoluţionară, ziua 
în care s-a lansat Proclamaţia de la Timişoara, cu 
incomodul Punct 8. Pentru a marca acest 
eveniment, am tipărit cartea Panică la Cotroceni, 
cu articole selectate dintre cele scrise de regretatul 
George Şerban, autorul Proclamaţiei. 

Volumul a avut parte de o dublă lansare la 
data de 12 martie 2010: la ora 12 în sala de cenaclu 
a Filialei Timişoara a Uniunii Scriitorilor din 
România, unde au participat Marcel Tolcea, 
directorul Muzeului de Artă din Timişoara, Viorel 
Marineasa, directorul editurii cu acelaşi nume, şi 
Daniel Vighi, preşedintele Societăţii Ariergarda, dar şi la sediul Asociaţiei 
Memorialul Revoluţiei, în seara aceleiaşi zile, organizându-se chiar o masă 
rotundă cu scriitori şi personalităţi, în sala George Şerban. 

Selecţia articolelor din Panică la Cotroceni a fost realizată de un 
colectiv format din istorici şi studenţi, colaboratori ai Memorialului, printre 
care: Cornel Seracin, Cristina Tudor, Loredana 'Tănasie, Ana-Maria Bânciu, 
Diana-Magdalena Fenici, Anca-lldiko Oszlanczi, coordonată fiind de 
publicistul Lucian-Vasile Szabo. 

Volumul nu reprezintă numai o amplă sinteză din publicistica lui 
George Şerban scrisă între 1990-1998, deoarece, alături de articole 
reprezentative din publicaţiile vremii, regăsim şi „documente programatice 
de poziţie”, pe care George Şerban le-a redactat fie singur, fie împreună cu 
colegii de la Societatea Timişoara, precum şi cu alte organizaţii civice ale 
vremii. 

Şi iată că acum, după 20 de ani, Punctul 8 din Proclamația de la 
Timişoara s-a concretizat prin votarea legii lustraţiei. Din păcate, a trecut 
atât de mult timp şi, din nefericire, am constatat că mulţi oameni, aflaţi la 
mijlocul vieţii, cu studii chiar, nu au habar ce înseamnă şi la ce se referă 
aceste noţiuni. „Ca o consecință a punctului anterior, propunem ca legea 
electorală să interzică pentru primele trei legislaturi consecutive dreptul la 

candidatură, pe orice listă, al foştilor activişti comunişti şi al foştilor ofiţeri 
de Securitate. Prezenţa lor în viaţa politică a ţării este principala sursă a 
tensiunilor şi suspiciunilor care frământă astăzi societatea românească. Până 
la stabilizarea situaţiei şi reconcilierea naţională, absenţa lor din viaţa 
publică este absolut necesară. Cerem, de asemenea, ca în legea electorală să 
se treacă un paragraf special care le să interzică foştilor activişti comunişti 
candidatura de preşedinte al ţării. Preşedintele României trebuie să fie unul 
dintre simbolurile despărțirii noastre de comunism. A fi fost membru de 
partid nu este o vină. Ştim cu toţii în ce măsură era condiționată viaţa 
individului, de la realizarea profesională până la primirea unei locuinţe, de 
carnetul roşu şi ce consecinţe grave atrăgea predarea lui. Activiştii au fost 
însă acei oameni care şi-au abandonat profesiile pentru a sluji partidului 
comunist şi a beneficia de privilegiile deosebite oferite de acesta. Un om 
care a făcut o asemenea alegere nu reprezintă garanţiile morale pe care 
trebuie să le ofere un preşedinte (...).” 
După 6 ani de la apariția primului volum, în 
decembrie 2004, iată că Procesul de la Timişoara 
a ajuns la ultima apariţie. Cel de-al IX-lea volum 
mo | este, de fapt, o sinteză a volumelor I-VIII, realizate 
TIMIŞOARA | pe baza casetelor audio primite de la Radio 
| Timişoara, prin bunăvoința directorului Mihai 
Anghel, cel care a participat în direct, ca redactor, 
vomis | Ja proces. În 1996 aceste casete au fost mai întâi 
copiate, aşa cum s-a putut, de pe benzile magnetice 
ale fonotecii radio, casetă cu casetă, ajungându-se 
la un număr de 297, unele cu durată de 60 de 
minute, altele de 90, apoi au fost ascultate şi 
transcrise în documente pe calculator timp de încă 6-7 ani. 
Rezultatul acestei activități, atent corectate şi ordonate cronologic, s- 
a concretizat într-un număr de peste 5300 de pagini, care au văzut lumina 
tiparului, an de an, cu sprijinul: Agenției pentru Strategii Guvernamentale şi 
al Fundației Academia Civică (vol I-II, perioada 2-15 martie 1990 — 
Audierea celor 21 de securişti şi milițieni inculpați, apărute în 2004), al 
Consiliului Judeţean Timiş şi al Centrului de Cultură şi Artă Timiş (vol. II 
— Audierile martorilor: 14-15 martie 1990; 16-20 aprilie 1990 şi ale celor 
patru demnitari inculpați: 7-12 mai 1990, publicat în 2005), al Ministerului 
Culturii şi Cultelor (volumele IV-IX) şi al Institutului Revoluţiei din 
Bucureşti (vol. IV). 

Trebuie menţionat şi faptul că la bunul mers al publicării acestor 
documente deosebit de importante şi voluminoase au participat cu 
sponsorizări şi Mitropolia Banatului, Episcopia Romano-Catolică, dar şi 
instituţii precum R. A. Aquatim, R. A. Calor, R.A.T.T. şi S. C. Elba S.A. 

În cel de-al patrulea volum, apărut în 2006, se continuă audierile 

martorilor despre Revoluţie şi represiunea de la Timişoara, perioada 5-20 
iunie 1990, iar volumul V, tipărit în 2007, cuprinde mărturii referitoare la 
aceleaşi evenimente, înregistrate între 24 septembrie-29 octombrie 1990. În 
anul următor, 2008, apare volumul VI, care conţine audierile unor martori- 
cheie ai întregului proces, respectiv Coman Ion, Moţ Petru, Diaconescu 
Gheorghe, Savu loan, Vlad Iulian, din perioada 3 mai-16 iulie 1991. Odată 
cu volumul VII din 2008 se încheie mărturiile martorilor audiaţi între 17 
iulie-2 august 1991, astfel că în penultimul volum, apărut în 2009, sunt 
formulate concluziile pe fond şi redate cuvintele de încheiere ale inculpaților 
(16 septembrie-18 octombrie 1991) despre Revoluţie şi morţii de la 
Timişoara. 
Buletinul ştiinţific şi de informare, ajuns la cel de-al 
AGIA VI-lea număr, tratează atât teme legate de Revoluţie 
(Comandanții represiunii, Radu Bălan — Decembrie 
1989), cât şi subiecte referitoare la comunism, la 
Proclamaţia de la Timişoara, diferite opinii şi 
atitudini formulate de personalități ale vieţii publice 
timişorene, cum ar fi: Mihai Petru, Pompiliu 
Alămorean, Tănase Tăvală, Viorel Marineasa. Nu 
lipseşte memoria rezistenței şi sunt prezente, de 
asemenea, informaţiile din viața ştiinţifică, ce 
reflectă activităţile, simpozioanele şi vernisajele la 
care a luat parte Memorialul Revoluţiei (Revoluție 
la Hamburg!; 20 de ani de la căderea Cortinei, Praga; 20 de ani de la 
Revoluţia Română, Bruxelles, 1989, sfârşit şi început: comunism, 
neocomunism şi postcomunism). Ca de obicei, în rubrica Biblioteca 
Revoluţiei au fost recenzate cărți, multe dintre ele apărute chiar în 2009, s-a 
continuat capitolul Documentar, din care spicuim articolele Revoluția din 
1989 — Buziaş; Pe urmele teroriștilor, Acţiunile forțelor de represiune din 
Ministerul de Interne 16-20 Decembrie 1989. Volumul se încheie cu 
Instantanee —Memorial, un colaj de 8 articole referitoare la activităţile 
comemorative din Decembrie 2009, dar şi la proiectele care vizează anul de 
faţă. 

O Revoluţie, un Memorial... este un volum 
coordonat tot de jurnalistul Lucian-Vasile Szabo, 
pe baza unor dialoguri cu Traian Orban, loan 
Bânciu, Gino Rado, Vilmos Soos, Ana Blandiana, 
Ion Caramitru, Nicolae Noica, Viorel Sasca, Dan 
Strugariu, IPS Nicolae, Mitropolitul Banatului, 
Alexandru Zub şi Petre Mihai Băcanu, o carte de 
evocare, amintiri şi relatări despre începuturile 
Memorialului Revoluţiei, cum s-a constituit acesta 
şi cum a devenit, treptat, un simbol, o „instituţie a 
recunoştinței”. O revoluție, un Memorial... 
prezintă deci, într-o manieră modernă, istoricul 
asociaţiei şi problemele mai importante cu care se confruntă aceasta. Din 
paginile cărţii reiese clar parcursul Memorialului Revoluţiei, unicul muzeu 
consacrat acestui eveniment de cotitură din istoria noastră recentă. 

Proiectele noastre 


Ministrul Apărării Naţionale, Gabriel Oprea, susţine proiectul nostru 
de a se construi o biserică în Popeşti-Leordeni, edificiul urmând să fie 
suspendat peste canalul în care a fost aruncată, în Decembrie 1989, cenuşa 
victimelor Revoluţiei de la Timişoara. 

În acest sens, ministrul Gabriel Oprea a avut vineri, 7 mai 2010, la 
sediul M.Ap.N., o întâlnire cu preşedintele Asociaţiei Memorialul 
Revoluţiei, Traian Orban. Discuţiile au fost urmate de o deplasare în 
localitatea ilfoveană Popeşti-Leordeni, unde, în Decembrie 1989, a fost 
aruncată cenuşa martirilor Revoluţiei de la Timişoara. 

La primăria din localitate, ministrul Gabriel Oprea a anunţat că a luat 
inițiativa construirii unei biserici în memoria celor 40 de victime de la 
Timişoara, aşa cum le-a promis revoluţionarilor, la sfârşitul lunii martie, în 
timpul vizitei la Memorialul Revoluţiei. 

Potrivit proiectului, biserica va fi suspendată peste canalul colector 
de la Popeşti-Leordeni, tocmai pentru a se putea permite accesul la canal în 
caz de necesitate. De asemenea, în curtea bisericii va fi amplasat un 
monument în memoria victimelor Revoluţiei, dar şi un „zid al luminii”, 
unde vor putea fi aprinse lumânări. Terenul a fost cedat de proprietar cu titlu 
gratuit Primăriei Popeşti-Leordeni, care se va ocupa şi de administrarea 
lăcaşului de cult. 

Biserica va costa 200.000 de euro, principalii cotizanţi fiind chiar 
ministrul Gabriel Oprea, dar şi membri ai proaspăt înfiinţatului partid 
Uniunea Naţională pentru Progresul României, precum Anghel Iordănescu. 

„Cu toţii le suntem profund îndatoraţi celor care au luptat în 
Revoluţia din 1989 şi celor care şi-au dat viaţa pentru libertatea noastră. De 
aceea, am decis să sprijin personal construirea acestei biserici, în memoria 
Eroilor noştri, inclusiv din punct de vedere financiar. Sunt parlamentar de 
Ilfov, dar, înainte de toate, sunt un om care nu poate uita cât de scump a fost 
plătită libertatea de care ne bucurăm astăzi. Tocmai de aceea, fac un apel la 
colegii mei parlamentari, şi la cei din Ilfov, şi la cei din alte judeţe, să 
susțină construirea acestei biserici”, a declarat ministrul Apărării Naţionale, 
Gabriel Oprea. 

Un alt proiect finalizat îl reprezintă filmul Destin '89, semnat de 
Gabriel Burza, o peliculă care, în versiunea lungă, durează 100 de minute, şi 
care va putea fi vizionat şi într-o variantă mai scurtă de către vizitatorii care 
nu au atâta timp la dispoziţie pentru a vizita Muzeul Memorial. „Destin '59 
este conceput sub efectul clepsidrei, cu cele două vase de sticlă prin care se 

scurge nisipul. Filmul este structurat în 2 părți distincte: în prima parte zilele 
Revoluţiei se desfăşoară cronologic, începând cu data de 15 decembrie, timp 
de o săptămână, cât a durat Revoluţia, iar în partea a doua zilele se scurg 
invers. Coloana vertebrală a filmului este cifra 8, asemănătoare ca formă cu 
o clepsidră. Ziua a opta este cea a destinului dramatic, reprezentând 
deznodământul Revoluţiei.” (Gabriel Burza) 

Realizatorul filmului a dorit să conceapă un film încărcat de 
spiritualitate, cu o simbolistică bogată şi, poate cel mai important dintre 
toate, „un film contemplativ cu tineri, despre tineri şi pentru tineri.” Cum se 
poate deduce din titlul filmului, în prim-plan stă destinul adevărat al unei 
persoane, dar este prezentă şi o componentă istorică mai profundă, mai ales 
în prima parte, unde, în scenariul lui Olivian Dulea, se derulează succint 
evenimentele petrecute în Decembrie 1989, fiind folosite imagini din baza 
de date audio-video, precum şi fotografii din arhiva foto şi de presă a 
Memorialului Revoluţiei. 

În ceea ce priveşte apariţiile editoriale, pregătim, printre altele, şi o 
antologie a publicisticii timişorene post-revoluţionare, realizată de 
jurnalistul Lucian-Vasile Szabo. Antologia Scriitorii şi Revoluţia va 
cuprinde articole politice şi de atitudine din publicaţiile vremii (Timişoara, 
Renaşterea bănățeană, Gazeta de Vest, Accent, Orizont), semnate de 22 de 
autori, scriitori şi jurnalişti, printre care: George Şerban, Ion Monoran, Iosif 
Costinaş, loan Crăciun, Daniel Vighi, Marcel Tolcea. 

În lucru se mai află şi Reflectarea în presa internaţională, naţională 
şi locală a Revoluţiei de la Timişoara, un volum realizat tot sub coordonarea 
atentă şi directă a lui Lucian- Vasile Szabo, în colaborare cu cadre didactice 
şi studenţi de la secţia de Jurnalism a Facultăţii de Ştiinţe Politice şi ale 
Comunicării din cadrul Universităţii de Vest din Timişoara. 

Seria documentelor va continua cu primul volum al Procesului de la 
Sibiu, o ediţie îngrijită de Gino Rado, ce va cuprinde audierea inculpatului 
Ceauşescu Nicu şi a principalilor martori, fiind aduse în fața instanţei 
persoane care ocupau funcţii importante în perioada reprimării Revoluţiei 
din Decembrie 1989 de la Sibiu. 

Buletinul ştiinţific şi de informare apare, ca de obicei, de două ori pe 
an, cu articole de istorie orală, recenzii de cărți şi ştiri care oglindesc 
activitatea Memorialului Revoluţiei. 


Simona MOCIOALCĂ 


Drumuri ale Istoriei — un proiect bilingv al muzeelor realizat de un grup 
de elevi de la Liceul Teoretic „Nikolaus Lenau” din Timişoara 

Cu puţin înainte de încheierea anului şcolar 2009-2010 am primit din 
nou vizita unui grup de copii de la Liceul Teoretic „Nikolaus Lenau” din 
Timişoara. Aceştia au prezentat un proiect bilingv al muzeelor susţinut de 
Fundaţia „Robert Bosch”, lansat în decembrie şi finalizat pe parcursul 
anului şcolar. Coordonaţi de profesoara Sarah Smelczyes, elevii Hella 
Bucur, Adela Buruzan, Diana Cojocaru, Melinda Czifrak, Oana Dumitrescu, 
Alexandra Enache, Arina Man, Delia Meltes, Andreea Mili, Anca Mitroi, 
Raluca Panaete, Tabita Peiov, Anca Popescu, Lorelei Popescu, Cristian 
Rusu, Alexandra Soman, Teodora Sopoteanu, Diana Stoian, Sandra Trifu şi 
Sylvia Weinschrott au parcurs, în mai multe etape, Drumuri ale istoriei. 

Deoarece „Muzeul este o sursă de la care aflăm noutăţi despre 
lucruri vechi”, elevii s-au gândit cum să facă o prezentare cât mai atractivă a 
Muzeului de Artă şi a Memorialului Revoluţiei, astfel încât, pe lângă 
vizitarea propriu-zisă, să se inițieze discuţii antrenante pentru copii şi tineri. 

În prima etapă, pe tema Cronologia Revoluţiei, elevii, începând cu 
cei de 11 ani, primesc 12 fotografii ce reprezintă câte un moment important 
din perioada 15-22 Decembrie 1989 şi au la dispoziţie aproximativ 15 
minute pentru a aranja fotografiile în ordine cronologică. „Astfel, Revoluţia 
va fi reconstituită prin imagini. Apoi, elevii vor primi nişte texte scurte. 
Fiecare text se potriveşte unei imagini, deci elevii vor trebui să aranjeze şi 
textele imaginilor în ordine cronologică. În acest mod, Revoluţia va fi redată 
şi prin cuvinte. În cazul în care au apărut dificultăţi în ordonarea 
fotografiilor în ordine cronologică, textele vor fi de mare ajutor pentru a 
rezolva această problemă. Cu puţină creativitate şi imaginație va fi 
reconstituit, printr-un puzzle, un moment esențial din istorie. Textele şi 
fotografiile vor ajuta la testarea cunoştinţelor elevilor.” 

A doua temă se referă la locurile de desfăşurare a Revoluţiei. Elevii 
primesc poze ilustrând diferite subiecte care pot fi asociate cu Revoluţia, iar 
în prima etapă ei pot face presupuneri despre locurile în care se află 
obiectivele şi despre cum pot fi acestea raportate la evenimentele din 
Decembrie 1989. Identificarea pozelor se face cu ajutorul planului pe care 
elevii îl primesc la început. „Fiecare fotografie conţine şi o scurtă descriere, 
pentru a-l introduce pe vizitator în atmosfera Revoluţiei din '89 şi, totodată, 
pentru a oferi informaţii suplimentare referitoare la acele momente.” Dar o 
poză nu e din timpul Revoluţiei, iar elevii trebuie să găsească greşeala. „În 
timpul turului este utilă explicarea detailată a fiecărui loc de oprire, dar şi a 
desfăşurării Revoluţiei din Timişoara, pe baza cronicilor.” Pentru redarea 
cât mai exactă a evenimentelor sunt folosite poze de tip puzzle. Turul se 


195 


încheie la Memorialul Revoluţiei, unde pot fi asimilate informaţii despre 
Revoluţie şi comunism, prin intermediul filmelor, al expoziţiei de fotografii 
şi al dialogurilor personale, la final având loc o discuţie concluzivă. 

Pentru tema Martori oculari, grupul de elevi a căutat nume şi date de 

contact ale unor persoane care au luat parte la Revoluţie, pornind de la ideea 
că prin cineva din familie sau o altă persoană li se pot transmite copiilor 
informaţii în mod subiectiv, dar atractiv. Grupul va face, de asemenea, un 
tur al oraşului în zonele în care s-au petrecut evenimentele de acum 20 de 
ani. Înainte de a porni de la Memorialul Revoluţiei, elevii vor primi o temă 
uşoară: să îşi aleagă o imagine din cadrul expoziţiei şi să interpreteze ceea 
ce văd. Împreună cu participanţii se vor citi texte scrise chiar de către copii, 
imediat după Revoluţie. La sfârşitul activităţii elevii vor primi informaţii 
despre cei ucişi şi răniţi, aleşi în funcție de vârstă. 
DDR. Această activitate se va realiza sub forma unui joc, cu scopul de a-i 
învăţa pe participanţi lucruri noi sau de a le consolida informaţiile pe care 
deja le deţin. Elevilor li se vor prezenta două coşuri care vor conţine bileţele 
cu informaţii referitoare la Revoluţie şi la evenimentele din 17 iunie 1953 
din Republica Democrată Germania. Bileţelele, împăturite şi amestecate, 
vor fi citite pe rând şi puse apoi la loc, fiecare bileţel în coşul corespunzător, 
formându-se astfel două grupe. Apoi, elevii vor fi îndemnați să aranjeze 
bileţelele în ordine cronologică, fixând astfel evenimentele în timp şi în 
spaţiu. De asemenea, tinerilor li se vor da indicaţii încă de la început, astfel 
încât atenția şi memoria vor fi esenţiale pentru această activitate, prin care 
se doreşte, totodată, să se realizeze o concepţie diferită de cea clasică despre 
un muzeu. 

Fiind, totuşi, vorba despre nişte copii, care nu erau nici măcar 
născuţi pe vremea Revoluţiei, s-au strecurat câteva greşeli în mapă. Odată 
rectificate, acest material le va fi util şi altor grupuri de tineri. Documentarea 
s-a făcut pe baza site-urilor specializate de pe internet, precum şi din cartea 
Timişoara 15-21 decembrie '89 al cărei autor este istoricul Miodrag Milin. 

